
PREFAŢĂ 


Este regretabil faptul că nu dispunem de un 
cuvînt mai precis decît acela de „religie" prin care 
să numim experienţa sacrului. Termenul are o 
istorie îndelungată, deşi întrucîtva limitată din 
punct de vedere cultural. Ne putem întreba dacă 
poate fi el aplicat fără discriminare Orientului 
Apropiat antic, iudaismului, creştinismului şi 
islamului sau hinduismului, budismului şi confu¬ 
cianismului, precum şi popoarelor asa-zis primi¬ 
tive. Dar este poate prea tîrziu să căutăm alt 
cuvînt şi „religie" poate fi încă un termen util cu 
condiţia să ne amintim mereu că el nu implică 
necesarmente credinţa intr-un Dumnezeu, în zei 
sau în spirite, ci se referă la experienţa sacrului si 
prin urmare are legătură cu ideile de flintă, sens 
si adevăr. 

Intr-adevăr, este greu să ne imaginăm cum ar 
putea funcţiona spiritul uman fără convingerea 
că ceva ireductibil real există în lume, după cum 
este imposibil să ne închipuim cum ar fi putut 
apărea conştiinţa fără a conferi un sens pulsiuni- 
lor şi experienţelor omului. Conştiinţa unei lumi 
reale şi semnificative este strins legată de des- 

coperirea sacrului. Prin experienţa sacrului, spi¬ 
ritul omenesc a surprins deosebirea dintre ceea 
ce se revelă ca real, puternic, bogat şi semnifi¬ 
cativ, si ceea ce nu posedă aceste calităţi, adică 
fluxul haotic si primejdios al lucrurilor, apariţiile 
si dispariţiile lor întîmplătoare si lipsite de sens. 

Am discutat dialectica si morfologia sacrului în 
lucrările mele anterioare si nu mi se pare necesar 
să mai reiau discuţia. Mă mărginesc să spun doar 
că „sacrul" este un element în structura conşti¬ 
inţei, nu un stadiu în istoria conştiinţei. O lume 
semnificativă - iar omul nu poate trăi în „haos" - 
este rezultatul unui proces dialectic care poate fi 
denumit drept manifestare a sacrului. Viaţa umană 
capătă sens prin imitarea unor modele para¬ 
digmatice revelate de fiinţe supranaturale. Imi¬ 
tarea unor modele transumane constituie una din 
primele caracteristici ale vieţii „religioase", o ca¬ 
racteristică esenţială structurală, independentă 
de cultura şi epoca în care apare. De la cele mai 
arhaice documente religioase care ne sînt accesi¬ 
bile pînâ la creştinism şi islam, imitatio dei ca 
normă si linie directoare a existentei umane nu 
s-a întrerupt niciodată, şi, de fapt, nici n ar fi 
putut fi altfel. La nivelurile cele mai arhaice de 
cultură, a trăi ca fiinţă umană este de la sine un 
act religios, căci hrana, viaţa sexuală şi munca au 
valoare sacramentală. Altfel spus, a fi - sau, mai 
degrabă, a deveni -* om înseamnă a fi „religios". 

Astfel, reflecţia filozofică a fost confruntată de 
la bun început cu o lume a sensului care era, 
structural şi genetic, „religioasă" - şi acest lucru 
este adevărat la modul general, şi nu doar în 
legătură cu „primitivii", orientalii şi presocraticii. 
Dialectica sacrului a precedat şi a servit drept 

model pentru toate mişcările dialectice descope¬ 
rite după aceea de spiritul uman. Revelînd fiinţa, 
sensul si adevărul intr-o lume necunoscută, haotică 
si ameninţătoare, experienţa sacrului a netezit 
calea gîndirii sistematice. 

Aceasta ar putea fi de ajuns ca să trezească 
interesul filozofilor pentru munca istoricilor si fe¬ 
nomenologilor religiilor; există însă si alte aspecte 
ale experienţei religioase nu mai puţin intere¬ 
sante. Hierofaniile - adică manifestările sacrului 
exprimate în simboluri, mituri, fiinţe supra¬ 
naturale etc. - sînt percepute ca structuri si 
constituie un limbaj prereflexiv cerind o herme¬ 
neutică specială. De mai bine de un sfert de secol, 
istoricii si fenomenologii religiilor încearcă să 
elaboreze o asemenea hermeneutică. Acest tip 
de demers nu are nimic de-a face cu activita¬ 
tea cercetătorului de antichităţi, deşi el poate 
utiliza documente provenind de la culturi de mult 
dispărute şi de la etnii foarte îndepărtate. Re- 
curgînd la o hermeneutică adecvată, istoria reli¬ 
giilor încetează de a fi un muzeu de fosile, ruine 
şi de mirabilia învechite pentru a deveni ceea 
ce ar fi trebuit să fie pentru orice cercetător; o 
serie de „mesaje" aşteptînd să fie descifrate şi 
înţelese. 

Interesul pentru asemenea „mesaje" nu este 
exclusiv istoric. Ele nu numai că ne „vorbesc" 
despre un trecut care a murit demult, ci ne 
descoperă situaţii existenţiale fundamentale care 
sint direct relevante pentru omul modem. Aşa 
după cum am subliniat într-unul din capitolele 
acestei cărţi, din efortul hermeneutic de desci¬ 
frare a semnificaţiei miturilor, simbolurilor si a 
altor structuri religioase tradiţionale rezultă o 

considerabilă îmbogăţire a conştiinţei; într-un 
anumit sens se poate chiar vorbi de o transfor¬ 
mare interioară a cercetătorului si, să sperăm, 
chiar si a cititorului atras de subiectul în dis¬ 
cuţie. Ceea ce se numeşte fenomenologie şi istorie 
a religiilor poate fi considerat ca făcînd parte din 
acel număr restrins de discipline umaniste care 
sînt totodată tehnici spirituale şi propedeutice. 

Intr o societate în continuă desacralizare, 
aceste studii vor deveni probabil şi mai relevante. 
Văzută dintr-o perspectivă iudeo-creştină, secula¬ 
rizarea poate fi, cel puţin în parte, greşit inter¬ 
pretată. Ea poate fi considerată, de pildă, o con¬ 
tinuare a procesului de demitologizare, continuare 
care poate fi văzută ea însăşi ca o prelungire tîrzie 
a strădaniei profeţilor de a goli de sacru Cos¬ 
mosul şi viaţa cosmică. Dar acest aspect nu 
acoperă întregul adevăr. în societăţile cele mai 
desacralizate şi printre mişcările tinerilor cele mai 
iconoclaste (precum mişcarea „hippie“, de pildă), 
putem afla un număr de fenomene aparent ne- 
religioase în care putem descifra valorizări noi şi 
originale ale sacrului - deşi, sîntem de acord, ele 
nu sînt recognoscibile ca atare dintr-o perspectivă 
iudeo-crestină. Nu mă refer la „religiozitatea" care 
apare ca evidentă în numeroase mişcări politice si 
sociale, cum ar fi mişcarea pentru drepturi civile, 
manifestaţiile antirăzboinice etc. Si mai semni¬ 
ficative încă sînt structurile şi valorile (încă 
inconştiente) religioase ale artei modeme, ale 
anumitor filme importante şi de mare popu¬ 
laritate, ale unor fenomene raportîndu-se la 
cultura tinerilor, în special recîştigarea dimen¬ 
siunilor religioase ale unei „existenţe umane în 
Cosmos", autentice şi semnificative (redescope- 

rirea Naturii, moravuri sexuale neinhibate, ac¬ 
centul pus pe „trăirea prezentului", eliberarea de 
„proiecte" şi ambiţii sociale etc.). 

Majoritatea acestor recuperări ale sacrului re¬ 
amintesc un tip de religie cosmică dispărut după 
triumful creştinismului şi care a mai supravieţuit 
numai la ţăranii europeni. Redescoperirea sacra- 
lităţii Vieţii şi Naturii nu înseamnă în mod 
necesar o întoarcere la „păgînism" sau „idolatrie". 
Deşi religia cosmică a ţăranilor din sud-estul 
Europei poate apărea ca o formă de păgînism în 
ochii unui puritan, ea nu e prin aceasta mai 
puţin o „liturghie cosmică creştină". Un proces 
asemănător s-a desfăşurat în iudaismul medieval. 
Graţie mai cu seamă unei tradiţii încorporate în 
Cabbală, o „sacralitate cosmică", ce părea să fi 
fost iremediabil pierdută în urma reformei 
rabinice, a fost recuperată cu succes. 

Aceste remarci nu intenţionează să demonstreze 
caracterul cripto-crestin al unora dintre cele mai 
recepte expresii din cultura tinerilor. Ceea ce 
vreau să subliniez este că într-o perioadă de criză 
religioasă nu se pot anticipa soluţiile creatoare - 
şi prin urmare greu recognoscibile - care se vor 
da acestei crize. In plus,, nu se pot prezice 
expresiile pe care le .poale lua o experienţă 
potenţial nouă a sacrului. „Omul total" nu este 
niciodată complet desacralizat, şi avem toate 
motivele să ne îndoim chiar că o desacralizare 
totală este posibilă. Secularizarea repurtează 
succes la nivelul vieţii conştiente: vechile idei 
teologice, dogmele, credinţele, ritualurile, institu¬ 
ţiile etc. sînt vidate treptat de semnificaţie. Dar 
nici un om normal nu poate fi redus la activitatea 
sa conştientă, raţională, căci omul modem con- 

tinuă să viseze, să se îndrăgostească, să asculte 
muzică, să meargă la teatru, să vadă filme, să 
citească - pe scurt, el nu trăieşte numai intr-o 
lume istorică si naturală, ci si într-o lume 
existenţială, privată si intr-un univers imaginar. 
Istoricul şi fenomenologul religiilor este cel dinţii 
chemat să recunoască şi să descifreze structurile 
şi semnificaţiile „religioase" ale acestor lumi 
personale sau universuri imaginare. 

Ar fi inutil să reluăm în această prefaţă ar¬ 
gumentele pe care le dezvoltăm în cuprinsul cărţii. 
Pe scurt, vom spune doar că interesul analizei 
religiilor arhaice si exotice nu se limitează la 
semnificaţia lor istorică. Filozoful, teologul şi 
criticul literar pot, în egală măsură, profita de pe 
urma descoperirii acestor lumi de semnificaţie, 
lumi uitate, rău interpretate sau neglijate. Din 
acest motiv, am încercat să prezint şi să discut 
documente apartinînd unor religii mai puţin fa¬ 
miliare. Progrese importante au avut loc recent în 
înţelegerea celor trei religii monoteiste, a budis¬ 
mului şi chiar a filozofiilor religioase ale Indiei. 
Multe lucrări binecunoscute care abordează 
aceste teme stau astăzi la îndemîna cititorului 
interesat. 

Eseurile adunate in această carte nu au fost 
scrise pentru „specialişti", ci pentru cititorul in¬ 
teligent şi de bună credinţă, pentru honnete 
homme. De aceea, nu am ezitat să citez exemple 
cunoscute, sau cel puţin accesibile, istoricului 
religiilor, antropologului sau orientalistului, dar 
care sînt probabil necunoscute cititorului nespe- 
cialist. Sper totuşi că din confruntarea omului 
occidental modem cu lumi de semnificaţie ne¬ 
cunoscute sau mai puţin familiare se va naşte 

ceea ce am putea numi un „nou umanism". 
Aceste eseuri, la fel ca şi lucrările mele ante¬ 
rioare, îşi propun să sublinieze funcţia culturală 
pe care istoria religiilor o poate avea într-o 
societate desacralizată; ele caută de asemenea să 
dezvolte o hermeneutică sistematică a sacrului şi 
a manifestărilor sale istorice. 

Majoritatea eseurilor din această carte au 
apărut în diverse publicaţii, fiind mal apoi corec¬ 
tate şi dezvoltate. Sînt fericit să aduc mulţumiri 
foştilor mei studenţi, dl Harry Partin, care a 
tradus din franceză un prim concept al capi¬ 
tolului 3, dlui Alfred Hiltebeitel, care a corectat şi 
stilizat capitolele 5,7 şi 8, precum şi dlui Norman 
Girardot. 


Mircea Eliade 



1 

Un nou umanism 


In pofida manualelor,, periodicelor şi bibliogra¬ 
fiilor de care dispun astăzi savanţii, este din ce în 
ce mai greu să te ţii la curent cu progresele 
înregistrate în toate domeniile de istoria religi¬ 
ilor. 1 Din acest motiv este din ce în ce mai dificil 
să devii istoric al religiilor. Savantul îşi dă seama 
cu regret că se află în situaţia de a se transforma 
în specialist numai într-o singură religie, ba chiar 
într o singură perioadă sau un singur aspect 
particular al acelei religii. 

Această situaţie ne-a determinat să edităm o 
nouă revistă.* Scopul nostru n-a fost doar acela 
de a pune la îndemîna specialiştilor încă un 


Capitolul de faţă reprezintă o versiune revăzută şi adăogită a 
unui articol intitulat iniţial „History of Religions and a New 
Humanism", publicat pentru prima oară în Hlstory of 
Religions, 1 (1961): 1-8. © 1961 by the University of Chicago. 

1 Deoarece Religionswissenschaft este greu de tradus în 
altă limbă, ne vedem siliţi să întrebuinţăm termenul de 
„istorie a religiilor" în sens larg, incluzînd în el nu numai 
istoria propriu-zisă, ci şi studiul comparat al religiilor, 
precum şi morfologia şi fenomenologia lor. 

* Este vorba de History of Religions: an International Jour¬ 
nal for Comparative Historical Studies (editat de: Mircea 
Eliade. Joseph M. Kitagawa si Charles H. Long), Chicago 
(University oi Chicago Press), 1961 ş. urm. (N.t.) 

periodic (deşi lipsa unui asemenea periodic în 
Statele Unite era un argument suficient pentru 
aceasta), ci mai ales acela de a oferi un mijloc de 
orientare într-un domeniu care se dezvoltă con¬ 
tinuu si de a stimula schimburile de păreri între 
specialişti, care, de obicei, nu urmăresc progre¬ 
sele înregistrate în alte discipline. Această orien¬ 
tare şi aceste schimburi de vederi vor deveni, 
sperăm, posibile graţie unei treceri în revistă a 
celor mai recente progrese privind anumite pro- 
bleme-cheie din istoria religiilor, precum şi graţie 
discuţiilor de ordin metodologic şi încercărilor de 
a îmbunătăţi hermeneutica datelor religioase. 

Hermeneutica ocupă un loc preponderent în 
cercetările noastre deoarece, în chip inevitabil, ea 
este aspectul cel mai puţin dezvoltat al disciplinei 
noastre. Preocupaţi, şi adesea de-a dreptul co¬ 
pleşiţi, de culegerea, publicarea şi analizarea 
datelor religioase, muncă fără îndoială si urgentă 
si indispensabilă, savanţii au neglijat adeseori să 
le studieze semnificaţia. Or, aceste date sînt 
expresia unor experienţe religioase diverse; în ul¬ 
timă analiză, ele reprezintă poziţii şi situaţii 
asumate de om în decursul istoriei sale. Fie câ-i 
place sau nu, istoricul religiilor nu si-a isprăvit 
opera după ce a reconstituit istoria unei forme 
religioase sau i-a determinat contextul sociologic, 
economic sau politic. Pe lingă toate acestea, el 
trebuie să-i înţeleagă semnificaţia - altfel spus 
să-i identifice şi să-i elucideze situaţiile si poziţiile 
care i-au făcut posibilă apariţia sau triumful 
într-un moment anume al istoriei sale. 

Doar în măsura în care îşi va îndeplini această 
misiune - mai ales făcînd accesibilă pentru omul 
modem semnificaţia documentelor religioase - 

ştiinţa religiilor îşi va duce la capăt adevărata ei 
menire culturală. Deoarece, oricare ar fi fost rolul 
său în trecut, studiul compărativ al religiilor este 
menit în viitorul apropiat să îşi asume un rol de 
primă importanţă. Asa cum am spus-o în mai 
multe ocazii, momentul nostru istoric ne obligă la 
confruntări pe care nici nu le puteam măcar 
imagina acum cincizeci de ani. Pe de o parte, 
popoarele Asiei şi-au făcut recent reintrarea în 
istorie, pe de alta, popoarele asa-zis „primitive" îşi 
pregătesc apariţia la orizontul „marii istorii” (altfel 
spus, ele năzuiesc să devină subiecte active ale 
istoriei şi nu simple obiecte pasive, cum au fost 
pînă acum). Dar dacă popoarele din Occident nu 
mai sînt singurele popoare care „fac" istorie, 
valorile lor spirituale şi culturale nu se vor mai 
bucura de locul privilegiat, ca să nu spunem de 
autoritatea incontestabilă de care beneficiau acum 
cîteva generaţii. Aceste valori sînt acum analizate, 
comparate si judecate de ne-occidentali. La rindul 
lor, occidentalii sînt din ce în ce mai decişi să stu¬ 
dieze, să analizeze şi să înţeleagă spiritualităţile 
Asiei şi ale lumii arhaice. Aceste descoperiri şi 
contacte trebuie extinse la nivelul unui dialog. 
Dar ca să fie autentic şi rodnic, acest dialog nu 
trebuie să se limiteze la un limbaj empiric şi utili- 
tarist. Adevăratul dialog trebuie să aibă în vedere 
valorile centrale ale culturilor participanţilor. Iar 
pentru a înţelege corect aceste valori trebuie să 
înţelegi sursele lor religioase, deoarece, cum bine 
se ştie, culturile noneuropene, atît cele orientale 
cit si cele primitive, sînt nutrite încă de un sol 
religios deosebit de fertil. 

Iată de ce socotim că istoria religiilor este 
menită să joace un rol important în viaţa cui- 

turală contemporană. Şi aceasta nu numai pen¬ 
tru că înţelegerea religiilor exotice şi arhaice va 
impulsiona în chip semnificativ dialogul cultural 
cu reprezentanţii acestor religii, ci mai ales pentru 
că, străduindu-se să înţeleagă situaţiile existenţi¬ 
ale exprimate de documentele pe care le studiază, 
istoricul religiilor va accede la o cunoaştere mai 
profundă a omului şi pe temelia acestei cunoaş¬ 
teri se va putea dezvolta, la scară mondială, un 
nou umanism. Ne putem chiar întreba dacă 
istoria religiilor nu-şi poate aduce o contribuţie de 
primă importanţă la formarea acestuia; căci, pe 
de o parte, studiul istoric şi comparativ al religiilor 
îmbrăţişează toate formele culturale cunoscute 
pînâ acum, atît ale culturilor etnologice cit şi ale 
acelora care au jucat un rol major în istorie, si, pe 
de altă parte, prin studierea expresiilor religioase 
ale unei culturi, savantul o abordează din interior 
şi nu doar prin contextul său sociologic, economic 
sau politic. în ultimă analiză, istoricul religiilor 
este chemat să elucideze un mare număr de situ¬ 
aţii nefamiliare omului occidental, şi depăşirea 
provincialismului cultural devine posibilă tocmai 
prin înţelegerea acestor situaţii nefamiliare, 
„exotice". 

Dar acest fapt implică mai mult decît o simplă 
lărgire a orizontului, o creştere cantitativă, sta¬ 
tică, a „cunoaşterii omului" de către noi. Este mai 
ales vorba de faptul că întîlnirea cu „alţii" - cu 
fiinţe umane apartinînd unor tipuri de societăţi 
arhaice şi exotice deosebite - este stimulantă şi 
avantajoasă din punct de vedere cultural, iar 
experienţa personală a acestei hermeneutici unice 
este deosebit de creatoare (vezi, mai jos, p. 102). 
Nu este imposibil ca descoperirile si „întîlnirile" 

prilejuite de progresul istoriei religiilor să aibă 
repercusiuni comparabile cu acelea ale anumitor 
descoperiri din trecutul culturii occidentale. Am 
în vedere, de pildă, descoperirea artelor exotice şi 
primitive, care a dat un viu impuls esteticii 
occidentale. Am în vedere, mai ales, descoperirea 
inconştientului în psihanaliză, care a deschis noi 
perspective înţelegerii noastre asupra omului, în 
ambele cazuri, deopotrivă, a avut loc o întîlnire cu 
„străinul'', cu necunoscutul, cu ceea ce nu poate 
fi redus la categoriile cunoscute - pe scurt, o 
întîlnire cu „altul". 2 Desigur, această întîlnire cu 
„altul" nu este lipsită de pericole. Rezistenţa 
iniţială faţă de mişcările artistice modeme şi faţă 
de psihologia adîncurilor este un exemplu con¬ 
cludent. Căci, la urma urmei, recunoaşterea 
existenţei „altora" aduce cu sine în chip inevitabil 
„relativizarea" sau chiar distrugerea orizontului 
cultural oficial. Universul estetic occidental n-a 
mai fost acelaşi după acceptarea şi asimilarea 
artei cubiste şi suprarealiste. Tot astfel, „lumea" 
în care trăia omul preanalitic a căzut în desuetu¬ 
dine după descoperirile lui Sigmund Freud. Dar 
aceste „distrugeri" au deschis noi căi geniului 
creator al Occidentului. 

Toate acestea pot doar sugera posibilităţile fără 
limite care s-au deschis în faţa istoricilor reli¬ 
giilor, „întîlnirile" cu care au trebuit să se con¬ 
frunte ca să înţeleagă situaţii diferite de cele pe 
care le cunoşteau. Este greu de crezut că ex¬ 
perienţe atît de „stranii" precum acelea ale 


2 Rudolf Otto a descris sacrul ca fiind dos ganz andere. 
Deşi avînd loc în plan nonreligios, întâlnirile cu un „cu toiul 
altul", induse de psiholdgia adîncurilor şi de experimentele 
artistice, pot li socotite experienţe parareligioase. 

vînâtorului paleolitic sau cele ale călugărului 
budist nu vor avea nici o urmare asupra vieţii 
culturale a omului modem. Desigur, asemenea 
„întîlniri" vor deveni creatoare din punct de 
vedere cultural numai atunci cînd savantul va fi 
depăşit stadiul purei erudiţii - altfel spus, cînd, 
după ce va fi adunat, descris şi clasificat docu¬ 
mentele de care dispune, el va face si efortul de a 
le înţelege în planul de referinţă care le este 
propriu. Acest lucru nu implică în nici un chip o 
depreciere a erudiţiei; dar, la urma urmei, 
erudiţia singură nu poate duce pînâ la capăt 
sarcina istoricului religiilor, aşa cum cunoaşterea 
italianei secolului al XlII-lea si a culturii 
florentine a epocii, studiul filozofiei şi teologiei 
medievale, precum şi familiarizarea cu viaţa lui 
Dante nu sînt suficiente ca să ni se dezvăluie 
valoarea artistică a unei opere ca Divina 
Commedia. Acestea sînt truisme în fond, pe care 
ezităm să le mai repetăm. Totuşi, nu vom osteni 
niciodată să spunem că munca istoricului reli¬ 
giilor nu e terminată atunci cînd el a reuşit să 
reconstituie continuitatea cronologică a unei 
religii sau. cînd i-a degajat .contextul social, eco¬ 
nomic sau politic. Ca orice fenomen uman, 
fenomenul religios este deosebit de complex. 
Pentru a-i sesiza toate valenţele şi semnificaţiile, 
el trebuie abordat din mai multe unghiuri deo¬ 
dată. 

Este regretabil faptul că istoricul religiilor nu a 
profitat îndeajuns de pe urma experienţei cole¬ 
gilor săi istorici si critici literari. Progresele reali¬ 
zate în aceste discipline i-ar fi dat posibilitatea să 
evite erori nefericite. Este un lucru recunoscut 

de toată lumea astăzi faptul că între demersul 
istoricului literar, al sociologului literaturii, al 
criticului şi esteticianului există continuitate si 
solidaritate. Să dăm un singur exemplu: dacă 
opera lui Balzac poate fi cu greu înţeleasă fără o 
aprofundată cunoaştere a societăţii şi istoriei 
franceze a secolului al XlX-lea (în sensul cel mai 
larg al cuvîntului: istoria politică, economică, 
socială, culturală si religioasă), nu este mai puţin 
adevărat că o operă precum Comedia umană nu 
poate fi redusă la dimensiunea unui simplu docu¬ 
ment istoric. Ea este opera unui ins excepţional si 
acesta este motivul pentru care viaţa si psihologia 
lui Balzac trebuie cunoscute. Dar realizarea 
acestei gigantice oeuure se cere studiată şi în 
sine, de pildă lupta artistului cu limbajul sau 
victoria spiritului creator asupra datelor imediate 
ale experienţei. După ce istoricul literar şi-a 
terminat rolul, o întreagă muncă de exegeză 
urmează a fi efectuată, si aceasta cade în sarcina 
criticului literar. El este acela care abordează 
opera literară ca pe un univers autonom, avînd 
legile şi structurile sale proprii. Şi, cel puţin în 
cazul poeţilor, nici lucrarea criticului literar nu 
epuizează subiectul, căci sarcina de a descoperi şi 
explica valorile universului poetic cade mai de¬ 
parte în sarcina specialistului în stilistică şi a 
esteticianului. Dar se poate spdne despre o operă 
literară că a fost „explicată" pînâ la capăt şi după 
ce însusi esteticianul şi-a spus ultimul cuvînt? 
Există întotdeauna un mesaj tainic în opera 
marilor scriitori, mesaj care abia în planul filo¬ 
zofiei poate avea sansa de a fi sesizat. 

Sper că voi fi iertat pentru aceste cîteva remarci 
privind hermeneutica operelor literare. Ele sînt, 

fără îndoială, incomplete 3 , dar suficiente, cred, 
spre a demonstra că aceia care studiază operele 
literare sînt pe deplin conştienţi de complexitatea 
lor si, cu cîteva excepţii, ei nu încearcă să le 
„explice" reducîndu-le la o origine sau alta: un 
traumatism infantil, un accident glandular, o 
situaţie economică, socială ori politică etc. Cu 
bună ştiinţă am citat aici situaţia creaţiilor artis¬ 
tice. Căci, dintr-un anumit punct de vedere, 
universul estetic poate fi comparat cu universul 
religiei, în ambele cazuri avem de a face cu 
experienţe indiuiduale (experienţa estetică a 
poetului şi a cititorului său. pe de o parte, expe¬ 
rienţa religioasă, pe de alta) şi cu realităţi 
transpersonale ( o lucrare de artă intr-un muzeu, 
un poem, o simfonie; o Figură Divină, un ritual, 
un mit etc.). Desigur se poate discuta la nesfîrsit 
ce semnificaţie poate fi atribuită acestor realităţi 
artistice si religioase. Un singur lucru, cel puţin, 
pare însă evident: operele de artă, ca şi „datele 
religioase", au un mod de a fi care le este propriu; 
ele există in propriul lor plan de referinţă, în 
universul lor particular. Faptul că universul 
acesta nu este universul fizic al experienţei ime¬ 
diate nu implică nonrealitatea sa. Problema 
aceasta a" fost suficient discutată ca să ne putem 
dispensa de a o rediscuta aici. Vom adăuga o 
singură observaţie: opera de artă nu-şi dezvăluie 

3 Este necesar, de asemeni, să considerăm, de exemplu, 
vicisitudinile operei in conştiinţa sau chiar in „subconştien¬ 
tul" publicului. Circulaţia, asimilarea şi evaluarea unei opere 
literare ridică probleme pe care nici o disciplină nu le poate 
rezolva singură. Sociologul, dar şi istoricul, moralistul şi 
psihologul sînt aceia care ne pot ajuta să înţelegem succesul 
lui Werther şi insuccesul lui The Way of AII Flesh. sau faptul 
că o operă atit de dificilă ca Ulysses a devenit populară în 
mai puţin de douăzeci de ani. in timp ce Senilită şi Coscienza 
diZeno sînt încă necunoscute ş.a.m.d. 

semnificaţia decît în măsura în care este văzută 
ca o creaţie autonomă, altfel spus în măsura în 
care acceptăm modul său de a fi - acela al 
creaţiei artistice - şi nu o reducem la unul din 
elementele sale constitutive (în cazul unui poem: 
timbru, vocabular, structură lingvistică etc. ), sau 
la unul din scopurile sale ulterioare (poem care 
comportă un mesaj politic, sau care poate servi 
drept document sociologic, etnografic etc). 

în acelaşi mod, ni se pare că un dat religios îşi 
revelează semnificaţia sa profundă doar atunci 
cînd este considerat în planul său de referinţă şi 
nu cînd este redus la unul sau altul din contex¬ 
tele sau aspectele sale secundare. Să dăm un 
singur exemplu: puţine fenomene religioase sînt 
mai direct şi mai evident legate de împrejurările 
socio-politice ca mişcările mesianice şi milena- 
riste modeme ale popoarelor coloniale (car- 
go-cults etc.). Totuşi, identificarea şi analizarea 
condiţiilor care au pregătit şi au făcut posibile 
aceste mişcări mesianice sînt numai o parte din 
munca istoricului religiilor. Căci aceste mişcări 
sînt deopotrivă creaţii ale spiritului omenesc, în 
sensul că ele au devenit ceea ce sînt - mişcări 
religioase, şi nu doar simple gesturi de revoltă şi 
protest - printr-un act creator al spiritului. Pe 
scurt, un fenomen religios precum mesianismul 
primitiv trebuie studiat aşa cum este studiată 
Diviita Commedia. adică utilizind toate instru¬ 
mentele erudiţiei (şi nu, ca să ne reîntoarcem la 
ceea ce spusesem despre Dante, doar vocabu¬ 
larul. sintaxa sau, pur si simplu, ideile teologice 
şi politice ale autorului etc). Căci dacă istoria 
religiilor este menită să se ridice la rangul unui 
nou umanism, este sarcina istoricului religiilor să 

degajeze valoarea autonomă - valoarea de creaţie 
spirituală - a tuturor acestor mişcări religioase 
primitive. A le reduce la contextul socio-politic 
înseamnă, în ultimă instanţă, a admite că ele nu 
sînt suficient de „elevate", suficient de „nobile", ca 
să fie tratate drept creaţii ale geniului uman 
precum Divina Commedia sau acele Fioretti ale 
sfintului Francisc. 4 Ne putem aştepta oa, într-un 
viitor apropiat, intelectualii fostelor popoare 
coloniale să vadă în mulţi din specialiştii ştiin¬ 
ţelor sociale nişte apologeţi camuflaţi ai culturii 
occidentale. Pentru faptul că aceşti oameni de 
ştiinţă occidentali insistă într-atît asupra originii 
şi a caracterului socio-politic ale mişcărilor me¬ 
sianice „primitive", ei vor putea fi suspectaţi de 
un complex de superioritate occidental, mai exact 
de convingerea că atare mişcări religioase nu se 
pot ridica la acelaşi nivel de „libertate faţă de 
conjunctura socio-politică" ca, de pildă, un Gioac- 
chino da Fiore sau un Sf. Francisc. 

Aceasta nu înseamnă, desigur, că un fenomen 
religios poate fi înţeles în afara „istoriei" sale, 
adică în afara contextului său cultural şi 
socio-economic. Nu există dat religios „pur", în 
afara istoriei, căci nu există fenomen omenesc 
care să nu fie totodată fenomen istoric. Orice 
experienţă religioasă este exprimată şi transmisă 
într-un context istoric anumit. Dar a admite isto- 
ricitatea experienţelor religioase nu implică ideea 
că ele ar fi reductibile la forme de comportament 
nonreligioase. A afirma că un dat religios este 

4 Ne putem chiar întreba. în fond. dacă diferitele „reduc- 
ţionisme" nu trădează complexul de superioritate al 
savanţilor occidentali. Aceştia nu se îndoiesc nici o clipă că 
numai ştiinţa - o creaţie exclusiv occidentală - va rezista 
acestui proces de demistilicare a spiritualităţii şi a culturii. 

întotdeauna un dat istoric nu înseamnă că el 
poate fi redus la o istorie nonreligioasă, de pildă 
la o istorie economică, socială sau politică. Nu 
trebuie niciodată să pierdeih din vedere unul din 
principiile fundamentale ale ştiinţei modeme: 
scara creează fenomenul. Aşa cum am arătat 
altundeva 5 . Henri Poincare se întreba, nu Iară 
ironie: „Un naturalist care n-ar fi studiat elefantul 
decît la microscop, ar putea el socoti că posedă o 
cunoaştere suficientă a acestui animal?" Micro¬ 
scopul dezvăluie structura şi mecanismul celulelor, 
mecanism şi structură identice la toate organis¬ 
mele pluricelulare. Elefantul este, fără îndoială, 
un organism pluricelular, dar este el oare numai 
atît? La scară microscopică, răspunsul nostru 
poate fi ezitant. Dar la scara vizuală umană, care 
are, cel puţin, avantajul de a prezenta elefantul 
drept un fenomen zoologic, ezitarea din răspunsul 
nostru dispare. 

Nu intenţionăm să dezvoltăm aici o metodologie 
a ştiinţei religiilor. Problema este mult prea com¬ 
plexă ca să fie tratată în cîteva pagini. 6 Dar 
credem util să repetăm ideea că homo religiosus 
reprezintă „omul total": prin urmare, ştiinţa reli- 


5 Trăite d'histoire des religions (Paris, 1949), p. ll (trad. 
engl.: Paltems in Comparaliue Religion (New York, 1958) p. XI. 

[IV. t,: trad. rom.: Tratat de istorie a religiilor . Ed. Huma- 
nilas. Bucureşti, 1992. p. 15.) 

6 Unele sugestii preliminare se ailă în cîteva din prece¬ 
dentele mele căiţi. A se vedea, în special. Trăite d’histoire des 
religions. pp. 1 1-46 (trad. engl.: Pattems in Comparaliue 
Religion. pp. 1-33): Images el symboles (Paris, 1951), pp. 
33-52, 211-235 (trad. engl.: Images and Sgmbols [New York, 
1961). pp. 27-41, 16-781: Mythes. reues el mysleres (Paris, 
1957), pp. 7-15. 133-164 (Irad. engl.: Myths. Dreams and 
Mysteries [New York, 19611, pp. 13-20, 99-122); „Meiho- 
dologlcal Remarks on the Study of Religious Symbolism". în 
The Hislory of Religion- Essays in Metllodology. ed. M. Eliade 
şi Joseph M. Kilagawa (Chicago, 1959), pp. 86-107. 

giilor trebuie să devină o disciplină totală în 
sensul că ea trebuie să utilizeze, să integreze şi să 
articuleze rezultatele dobîndite de diversele me¬ 
tode de abordare a fenomenului religios. Nu este 
de ajuns să sesizezi semnificaţia fenomenului 
religios într-o anumită cultură şi, prin urmare, 
să-i descifrezi „mesajul" (căci orice fenomen reli¬ 
gios constituie un „cifru"); este necesar, totodată, 
să-i studiezi şi să-i înţelegi „istoria", altfel spus 
să-i dezvălui schimbările şi modificările şi, în 
ultimă instanţă, să elucidezi contribuţia sa la 
cultură în ansamblu. în anii din urmă, un anu¬ 
mit număr de savanţi au simţit nevoia să 
depăşească alternativa fenomenologie religioasă - 
istorie a religiilor 7 şi să ajungă la o perspectivă 
mai largă în care aceste două operaţii intelectuale 
să poată fi aplicate împreună. Eforturile savan¬ 
ţilor în momentul de faţă par să se orienteze către 
o concepţie integrală a ştiinţei religiilor. Desigur, 
aceste două abordări corespund, într-o anumită 
măsură, unor temperamente filozofice deosebite 
şi ar fi naiv să presupunem că tensiunea între cei 
care încearcă să înţeleagă esenţa si structurile şi 
cei a căror singură grijă este istoria fenomenelor 
religioase va dispare cu desăvirşire intr-o bună zi. 
O asemenea tensiune este, de fapt, creatoare. 
Gratie ei, ştiinţa religiilor va putea să scape de 
dogmatism si de stagnare. 


7 Aceşti termeni sînt utilizaţi în cel mai larg sens: 
„fenomenologia" include savanţi care urmăresc studiul 
structurilor şi al semnificaţiilor, iar „istoria" pe aceia care 
caută să înţeleagă fenomenele religioase în contextul lor 
istoric. 9c lăpl, deosebirile între aceste două tipuri de abor¬ 
dare sint mai marcate. Există. în plus. un anumit număr de 
deosebiri - uneori foarte .perceptibile - în interiorul grupu¬ 
rilor pe care noi. pentru a simplifica, le-am denumit cu 
termenii de ..fenomenologie" şi „istorie". 

Rezultatele acestor două operaţii intelectuale 
sînt la fel de valoroase pentru o mai adecvată 
înţelegere a lui homo religiosus, căci, dacă „feno¬ 
menologii” sînt interesaţi de semnificaţia datelor 
religioase, „istoricii", la rîndul lor, încearcă să arate 
cum au fost aceste semnificaţii experimentate şi 
trăite în diverse culturi si în diverse momente 
istorice, cum s-au transformat ele, îmbogăţin- 
du-se sau sărăcind în decursul istoriei. Totuşi, 
dacă vrem să evităm a recădea în vechiul reduc- 
ţionism, trebuie să privim întotdeauna această 
istorie a semnificaţiilor religioase ca făcînd parte 
din istoria spiritului uman. 8 

Mai mult decît oricare altă disciplină umanistă 
(adică mai mult decît psihologia, antropologia, 
sociologia etc.), istoria religiilor poate să deschidă 
calea unei antropologii filozofice, căci sacrul este 
o dimensiune universală şi, aşa cum vom vedea 
mai departe (p. 111), începuturile culturii au ră¬ 
dăcini în experienţele şi credinţele religioase. în 
plus, chiar după ce au fost radical secularizate, 
creaţiile culturale si instituţiile sociale, tehnolo- 

8 intr-una din ultimele sale cărţi, marele istoric al religiilor 
Raffaele Petazzoni a ajuns la o concluzie similară; „Feno¬ 
menologia si istoria se completează una pe cealaltă. Feno¬ 
menologia nu se poate dispensa de etnologie, de filologie si 
de alte discipline istorice. Pe de altă parte, fenomenologia dă 
disciplinelor istorice acel sens al religiosului pe care ele nu 
sînt capabile să-l sesizeze. Astfel considerată, fenomenologia 
religioasă înseamnă înţelegerea (Verşi ăndniss) religioasă a 
istoriei, este istoria in dimensiunea ei religioasă. Feno¬ 
menologia si istoria religiilor nu sînt două ştiinţe, ci două 
aspecte complementare ale ştiinţei integrale a religiilor, şi 
ştiinţa religiilor ca atare are un caracter bine definit care îi 
este conferit de propriul şi unicul ei subiect de studiu" („The 
Supreme Being; Phenomenological Structure and Historical 
•evelopment", in M. Eliade şi J.M. Kitagawa (editori). The 
History oj Reigion: Essays in Methodology , p.66. 

gia, ideile morale, artele etc., nu pot fi corect 
înţelese dacă nu li se cunoaşte matricea religi¬ 
oasă, originară, matrice pe care ele au criticat-o, 
în mod tacit, au modiiicat-o sau au respins-o, 
devenind ceea ce sînt acum: valori culturale 
profane. Astfel, istoricul religiilor este în stare să 
surprindă permanenţa a ceea ce s-a numit 
situaţia existenţială specifică omului „de a li în 
lume", căci experienţa religioasă îi este corelativă, 
în fapt, a deveni conştient de propriul său mod de 
a li, a-şi asuma propria prezenţă în lume con¬ 
stituie pentru om o experienţă „religioasă 14 . 

în ultimă instanţă, istoricul religiilor este obli¬ 
gat de efortul său hermeneutic să „retrăiască" o 
multitudine de situaţii eMstenţiale şi să descopere 
un mare număr de ontologii presistematice. Un 
istoric al religiilor nu poate spune, de pildă, că a 
înţeles religiile australiene, dacă nu a înţeles 
modul de aji în lume al austrajienilor. Şi, aşa cum 
vom vedea mai tîrziu, găsim de pe acum, chiar la 
ace^t stadiu cultural, noţiunea de pluralitate a 
modurilor de a fî în lume, precum şi conştiinţa că 
singularitatea condiţiei umane este rezultatul 
unei „istorii sacre" primordiale (vezi, mai jos p. 129). 

în fine, aceste lucruri nu pot fi înţelese cum 
trebuie dacă investigatorul nu înţelege că fiecare 
religie are un „centru", cu alte cuvinte, o con¬ 
cepţie centrală care animă întreg ansamblul de 
mituri, ritualuri şi credinţe. Acest lucru este 
evident în religii precum iudaismul, creştinismul 
şi islamul, în ciuda faptului că modificările intro¬ 
duse în cursul vremilor au obscurat, în unele 
cazuri, „forma originară". De pildă, rolul central 
al lui Iisus ca Mesia este transparent oricît de 

complexe şi elaborate ar putea să pară anumite 
expresii teologice şi ecleziastice contemporane în 
comparaţie cu „creştinismul originar". Dar „cen¬ 
trul" unei religii nu este întotdeauna atît de 
evident. Unii cercetători nici nu-i bănuiesc măcar 
(■'•slenţa: ei încearcă mai degrabă să articuleze în 
funcţie de o anumită modă valorile religioase ale 
unui anumit tip de societate. Astfel, pentru 
aproape trei sferturi de secol de cercetare, religiile 
„primitive" au fost înţelese ca ilustrînd teoriile 
care dominau momentul: animismul, cultul 
strămoşilor, mana, totemismul, etc. Australia, de 
exemplu, a fost aproape considerată teritoriul 
prin excelenţă al totemismului, care, în virtutea 
presupusului arhaism al australienilor, a fost 
chiar proclamat drept cea mai veche formă de 
viaţă religioasă. 

Or, indiferent ce am crede despre diversele idei 
si credinţe religioase reunite sub numele de 
„totemism", un lucru pare evident astăzi, anume 
că totemismul nu constituie centrul vieţii religi¬ 
oase australiene. Dimpotrivă, expresiile totemice, 
la fel ca si alte idei si credinţe religioase capătă 
întreaga lor semnificaţie şi coerenţă numai atunci 
cînd centrul vieţii religioase australiene este 
căutat acolo unde australienii au afirmat întot¬ 
deauna că se află: în conceptul de „timp al visu¬ 
lui", acea epocă fabuloasă, primordială, cînd s-a 
făurit lumea si omul a devenit ceea ce este azi. 
Am discutat pe larg această chestiune în altă 
parte şi nu este necesar să o reiau aici.® 

s „Australian Religion: An Inlroduction", Historij of Reli- 
gions . 6(1966), pp. 108-134, 208-237. 

Acesta este doar uit exemplu între altele şi nu 
cel mai revelator, căci religiile australiene nu 
prezintă complexitatea si varietatea de forme cu 
care se confruntă cel care cercetează religiile 
Indiei, Egiptului sau Greciei. Dar este uşor de 
înţeles că neglijarea căutării centrului autentic al 
unei religii poate explica inadecvarea contri¬ 
buţiilor aduse de istoricii religiilor în domeniul 
antropologiei filozofice. Aşa cum vom vedea mai 
tîrziu (cap. 4), o asemenea insuf icienţă reflectă o 
criză mai adincă şi mai complexă. Pe de altă 
parte, sint semne că această criză este pe punctul 
de a-şi afla rezolvarea. Vom examina în urmă¬ 
toarele trei capitole ale cărţii cîteva aspecte ale 
acestei crize, precum si înnoirile pe care le-au 
determinat ele în disciplina noastră. 



2 


Privire retrospectivă 
asupra istoriei religiilor: 
de la 1912 pînă azi 


Anul 1912 a fost o dată plină de semnificaţie în 
istoria studiului ştiinţific al religiei. în acel an, 
Emile Durkheim a publicat Fo nnes elementaires 
de la vie religiease, iar Wilhelm Schmidt şi-a 
terminat primul volum din monumentalul său 
ciclu Der Ursprung der Gottesidee, care avea să fie 
terminat abia peste patruzeci de ani, ultimele 
două volume (XI şi XII) apărînd abia în 1954 si 
1955, după moartea autorului. Tot in 1912. 
Raffaele Petazzoni şi-a publicat prima sa mono¬ 
grafie importantă, La religione primitiva in 
Sardegna, C.G. Jung tipărea ale sale Wandlungen 

în 1962 am fost Invitat de editorii lui Jmumal of Bible and 
Religion să prezint, în cel mult 7 000 de cuvinte, o rapidă 
trecere în revistă a istoriei religiilor în ultimii cincizeci de ani. 
Cum cu discutarea progreselor realizate în studiul Vechiului 
si Noului Testament fuseseră însărcinaţi alţi autori, am 
exclus aceste sectoare din eseul meu. Pregătind volumul de 
faţă, am revăzut şi completat textul, dar am respectat planul 
iniţial, in pofida faptului că anumite tendinţe din studiile 
biblice au avut o legătură directă cu descoperirile făcute de 
istoricii religiilor care lucrează în alte domenii. 

Articolul original, intitulat „The History of Religion in 
Retrospect: 1912-1962 a fost publicat în The Journal of Bibie 
and Religion, 31 (1963): 98-107 (Copyright © 1963 by the 
American Academy of Religion, reprodus cu permisiune). 

und Symbole der Libido, iar Sigmund Freud îşi 
făcea corecturile la Totem und Tabu, care avea să 
apară sub formă de carte în anul următor. 

Aceste cărţi ilustrau patru căi diferite de abor¬ 
dare a studiului religiei - nici una dintre ele cu 
desăvîrşire nouă anume: sociologică, etnolo¬ 
gică, psihologică si istorică. Singura abordare 
potenţial nouă, aceea a fenomenologiei religiei, 
avea să fie întreprinsă abia peste zece ani. Cu 
toate acestea, Freud, Jung, Durkheim şi Wilhelm 
Schmidt aplicau cu adevărat noi metode si pretin¬ 
deau că au dobindit rezultate mai durabile decît 
predecesorii lor. Este semnificativ faptul că, 
exceptindu-1 pe Pettazzoni, nici unul din autorii 
sus-citaţi nu era istoric al religiilor. Totuşi, 
teoriile lor aveau să joace un rol considerabil în 
viaţa culturală a deceniilor următoare. Deşi foarte 
puţini istorici ai religiilor au depins exclusiv de ei, 
Freud, Jung, Durkheim şi Schmidt, în special 
primii doi, au contribuit mult la Zeitgeist- ul ulti¬ 
melor generaţii, şi. interpretrârile lor în materie 
de religie se bucură încă de un anumit prestigiu 
printre nespecialisti. 

în elaborarea ipotezelor lor, toţi aceşti autori 
reacţionau, pozitiv, sau negativ, la influenţa pre¬ 
decesorilor lor imediaţi sau a contemporanilor. în 
jurul anilor 1910-1912, şcolile germane de ştiinţa 
religiilor, cea astral-mitologică si cea pan-babilo- 
niană erau în declin. Dintr-o producţie destul de 
abundentă 1 , numai Die allgemeine Mythologie und 
ihre ethnologische Gnmdlagen (1910) a lui P. 


1 Mai mult de o sulă de cărţi şi articole au fost publicate 
în vreo cincisprezece ani. Cu privire la aceste şcoli. cf. 
Wilhelm Schmidt, The Origin and Growlh of Religion: Facts 
and Theories (trad. din germană de H.J. Rose. New York, 
1931). pp. 91-102. 

Ehrenreich si Handbuch der altorientalischen 
Geisteskultur (1913, ed. a 2-a, 1929) de A. Jere- 
mias mai păstrau o anumită valoare şi interes 
pentru generaţiile următoare. Cele mai impor¬ 
tante contribuţii la istoria religiilor apărute r în 
Germania între anii 1900 si 1912 erau toate tri¬ 
butare, direct sau indirect, teoriei animiste a lui 
E.B. Tylor. 2 Dar, spre deosebire- de situaţia din 
cele trei decenii precedente, această teorie nu mai 
era universal acceptată. în 1900, R.R. Marett-a 
publicat studiul „Preanimistic Religion" 3 , care 
avea să devină celebru si în care încerca să 
demonstreze că stadiul prim al religiei nu era o 
credinţă universală în sufletele lucrurilor, ci un 
sentiment de teroare şi uimire suscitat de 
confruntarea cu o putere impersonală (mana). Un 
mare număr de savanţi -au acceptat şi dezvoltat 
această teorie. Mana (sau orenda, wakan etc.) a 
devenit aproape un clişeu si, în pofida criticilor 
aduse de etnologi competenţi 4 , în multe cercuri 
ştiinţifice se crede încă în ideea că mana 
reprezintă stadiul primordial al religiei. 

O altă ipoteză preanimistă, foarte populară, a 
fost emisă de J.G. Frazer in celebrul său ciclu 
Golden Bough (ed. a 2-a, 1900). Eruditul antro¬ 
polog pornea de la ideea că în istoria omenirii 


2 Ca, de pildă, A. Dietrich, Mutter Erele (Leipzig, 1905); L. 
von Schroeder. Mysterium itnd Mimus im Rig Vecia (Leipzig', 
1908); W. Bousset, Das Wesen cler Religion dargestellt an 
ihrer Geschichte (Halle,, 1903); si W. Wundl, Myihus und 
Religion (3 voi., Leipzig, 1905-1909). 

3 In Folklore, 1900, pp. 162-182; republicat în The 
Threshold of Religion (Londra, 1909), pp 1-32. 

4 Cf, P. Radin. „Religion of the Norih American Indians'*, 
Journal oj American Folk-Lore, 27 (1914), pp. 335-373, în 
special p, 344 s, urm.; Schmidl. Origin aixl Growth •[ 
Religmn , pp. 160-165; M. Eliade, Pattems in Comparative 
Rdigion, R. Sheed (NewYork, 1958), pp. 19 ş. urm., 35-36. 



32 / MIRCEA ELIAME 


magia a precedat religia. în aceeaşi lucrare, Fra- 
zer adopta concepţia lui W. Mannhardt despre 
spiritele griului si dezvolta o loarte bogată mor¬ 
fologie a zeilor vegetaţiei care mor si învie. Cu 
toate defectele sale, datorate mai ales prea putinei 
atenţii acordate de Frazer stratificării culturale 5 , 
adică istoriei. Golden Bough a devenit o lucrare 
clasică si a exercitat o imensă influenţă într-o 
mulţime de domenii. La fel de importantă, deşi 
mai puţin populară, a fost lucrarea sa Totemism 
and Exogamy (4 voi., 1910) 6 , fără de care ar fi 
greu să ne imaginăm studiul lui Freud, Totem 
und Tabu. 

Durkheim, Freud si Jung au adoptat si 
reelaborat ipotezele preanimiste (i. e. mana si 
anterioritatea magiei) si au insistat asupra impor¬ 
tanţei totemismului, care, pentru primii doi din 
autorii «citaţi, a însemnat prima manifestare a 
vieţii religioase. Singurul care a respins toate 
teoriile general admise ale timpului - atît ani¬ 
mismul lui Tylor cit si preanimismul, totemismul 
si zeii vegetaţiei - a fost Wilhelm Schmidt, care a 
refuzat să vadă, în aceste forme religioase, sursa 


5 Pentru o critică a teoriilor lui Frazer, cf. Robeii H. Lowie. 
Primitive Religion (New York, 1924). pp. 137-147; Lowie. The 
History o f Etimologicul Tîieory (New York. 1937). pp. 
101-104; Schmidt. Origin and Croielii of Religion. pp. 
123-124: Eliade. Pattems in Comparative Religion. pp. 
362-365. Theodor H. Gasler a rezumat recent principalele 
puncte în care concepţiile lui Frazer au lost criticate sau 
modilîcate; cf. cuvintui său înainte Ia The New Golden Bough 
(New York. 1959), pp. XVI-XX. Vezi si discuţia dintre 
Edmund Leach si I.C. Jarvie, „Frazer and Mălinowski", 
Currenl Anthropologg, 7 (1966), pp. 560-575. 

6 Frazer si-a publicat prima sa contribuţie intr-o carte de 
dimensiuni reduse, Totemism (Edinburgh. 1887). urmată de 
două imporiante articole, „The Origin of Totemism", 
Fortnightly Review (aprilie-inal 1889), şi „The Beginnings of 
Religion and Totemism among Ihe Australian Aborigines", 
ibid.. iulie-septembrie. 1905. 

religiei sau cea mai primitivă experienţă 
religioasă. Aşa cum vom dezvolta mai departe, 
Schmidt credea că forma cea mai arhaică a vieţii 
religioase era credinţa într-un Mare Zeu. El cre¬ 
dea de asemenea că va putea să demonstreze 
istoric această realitate, graţie unei noi discipline, 
etnologia istorică. 


Interpretări sociologice 

Pentru Durkheim, religia era o proiecţie a expe¬ 
rienţei sociale. Studiindu-i pe australieni, el 
observase că totemul simbolizează în acelaşi timp 
sacrul şi clanul. Ca urmare, conchide că sacrul 
(sau „Zeul”) şi grupul social sînt unul şi acelaşi 
lucru. Explicaţia dată de Durkheim naturii si 
originii religiei a fost puternic criticată de cîţiva 
etnologi de marcă. Astfel, A.A. Goldenweiser a 
arătat că triburile cele mai simple nu ah nici 
clanuri, nici totemuri. De unde, atunci, popoarele 
nontotemice îşi puteau deriva religia? Pe lîngă 
aceasta, Durkheim detecta originea sentimentu¬ 
lui religios în entuziasmul colectiv de care era 
impregnată atmosfera ritualului australian. Dar 
atunci, se întreba Goldenweiser, dacă adunarea 
însăşi este aceea care dă naştere sentimentului 
religios, cum se face că dansurile profane ale 
indienilor din America de Nord nu se transformă 
în celebrări religioase? 7 Wilhelm Schmidt a 
criticat faptul că Durkheim si-a limitat informaţia 

7 A.A. Goldenweiser, „Religion and Society: A Crilique of 
Emile Durkheim's Theory of the Origin and Nature of 
Religion' 1 . Journal of Plrilosophy, Psychology and Scientijic 
Metnod, 14 (1917): 113-124: Early Civilization (New York, 
1922). pp. 360 s. urm.: His ory, Psycdoloqy and Culture (New 
York, 19p3). p. 373. 

la triburile din centrul Australiei, în specia] la 
tribul Arunta, şi i-a ignorat pe cei din sud-estul 
continentului, care formează stratul cel mai vechi 
şi care nu cunosc totemismul. 8 Obiecţii nu mai 
puţin serioase au fost ridicate de Robert Lowie. 9 

în profîda acestor critici, Les Fortnes elemen- 
taires a continuat să se bucure de un anumit 
prestigiu în Franţa, în specia] datorită faptului că 
Durkheim a fost întemeietorul şcolii franceze de 
sociologie- şi editorul publicaţiei L' Annee Socio- 
logique. Deşi Durkheim indentifîca religia cu 
societatea, Les Fonnes elementaires nu repre¬ 
zenta, la drept vorbind, o contribuţie la sociologia 
religiei. Mai tîrziu, însă, cîţiva din cei mai stră¬ 
luciţi colegi şi elevi ai lui Durkheim au publicat 
lucrări importante în materie. Se cuvine să 
remarcăm în mod special interpretarea dată de 
Marcel Granet religiei din China antică 1 *, precum 
şi studiile lui L. Gemet despre instituţiile religi¬ 
oase greceşti. 11 

în ce-1 priveşte pe Lucien Levy-Bruhl, poziţia sa 
în cadrul şcolii sociologice franceze este mai 
specială. 12 Filozof atît prin vocaţie cît şi prin 


8 Schmidt. The Origin and Growth of Religion, pp. I 15 ş. urm. 

9 Lowie. Primitive Religion. p. 153 ş. urm.: The History oj 
Ethnological Theory , pp. 197 ş. urm. 

10 La Religion des Chinois (Paris. 1922); Danscs el 
Legendes de la Chine ancienne, 2 voi. (Paris. 1926); La 
Civilization chinoise (1929); şi La Pensee chinmse (1934). 

11 Cf. L. Gemet şi A. Boulangcr. Le Genie grec dans la 
Religion (Paris. 1932). 

'2 Levy-Bruhl şi-a prezentai, ipoteza privind ..mentali lalea 
prtlogică" In Les Foncuons mentales dans !es sociei.es 
inforieures (Paris. 1910) şi La mentalitC primitive (Paris. 
1922). Pentru istoricul religiilor, unele din «perele şale 
ulterioare sînt de asemeni semnificat ive; rf. în special. L'Âme 
primitive (Paris. 1927); Le Surnoiurel el la nature dans la 
inentalite primitive (Paris. 1931); si La Mythologie primitive 
(Pciris. 1935). 

educaţie, el a devenit celebru datorită .conceptului 
său de „mentalitate primitivă". El susţinea că 
„primitivul" este angajat intr-un fel de participa 
tion mystique cu lumea înconjurătoare si, din 
acest motiv, este incapabil să raţioneze corect. 
Levy-Bruhl credea că înţelegerea acestui tip de 
mentalitate prelogică îl va ajuta pe savantul 
modem să sesizeze sensul si funcţia simbolurilor 
şi a miturilor, si, în ultimă analiză, a religiilor 
primitive si arhaice. Ipoteza mentalităţii prelogice 
s-a bucurat de mare succes. Deşi n-a fost nicio¬ 
dată acceptată de etnologi 13 , ea a fost pasionat 
discutată de psihologi şi filozofi. C.G. Jung credea 
că a găsit în acea participation mystique o dovadă 
pentru existenta inconştientului colectiv. Dar 
Levy-Bruhl era un savant de mare onestitate. în 
ultimii săi ani a meditat din nou asupra ipotezei 
sale si, în cele din urmă, a respins-o. El a murit 
fără să fi avut ocazia să-si prezinte ultimele con¬ 
cluzii în această problemă. (Camets i-au fost 
publicate postum de M. Leenhardt în 1948.) Deşi 
întemeiate pe o ipoteză eronată, primele opere ale 
lui Levy-Bruhl nu sînt lipsite de merit; ele au 
contribuit la trezirea interesului pentru creaţiile 
spirituale ale societăţilor arhaice. 

Mai puţin manifestă, dar mai profundă şi mai 
extinsă, a fost influenta exercitată de Marcel 
Mauss. unul din cei mai erudiţi şi modeşti 

13 Cf. W Schmidt. în Anlhropos, 7 (1912): 266-269; O. 
Leroy. La Raison primitive (Paris. 1927), pp. 47 ş. urm.; 
Raoul Ailier. Le non-civiH.se el nous (1927): R. Thuriiwald, în 
Deutsche Literaturzeilung (1928). pp. 486-494; Golden- 
weiser. Earlţj Civilization, pp.. .380 .'189; şi l/iwie. Histonj of 
Ethnological Tlleory, pp. 216-221; vezi de asemenea E.E. 
Evans- Pritchard. Jheories of Primitive Religion [Oxford. 1965). 
pp. 79-99. 

savanţi ai - vremii sale. Articolele sale pe tema 
sacrificiului, a magiei si a darului ca formă 
elementară de schimb sînt întru totul demne de 
atenţia noastră. 14 Din nefericire, Mauss nu şi-a 
isprăvit ceea ce trebuia să fie o pus magnum al 
său. un tratat asupra etnologiei, considerată ca 
un fait social total. Activitatea si exemplul lui 
Mauss au influenţat un mare număr de istorici 
francezi ai religiilor. îi putem cita pe Georges 
Dumezil si Maurice Leenbardt. Do Kamo al celui 
din urmă reprezintă una dintre cele mai vii si mai 
stimulante contribuţii la înţelegerea mitului si a 
ritualului primitivilor. 15 

Nu mai puţin importante sînt lucrările afri- 
canistilor francezi, în special ale lui Marcel 
Griaulle şi ale discipolilor lui. 16 într-o carte de-a 
dreptul fascinantă, Dieu d’eait (1948), Griaulle a 
prezentat tradiţia mitologică ezoterică a dogonilor. 
Cartea a avut consecinţe considerabile pentru 
reevaluarea „religiilor primitive": ea revela o 
uimitoare capacitate pentru speculaţia siste¬ 
matică în locul elucubraţiilor copilăreşti la care 
te-ai fi aşteptat de la o „mentalitate prelogică"; ea 
revela de asemeni insuficienţa informaţiei noas¬ 
tre despre gîndirea religioasă autentică a „pri¬ 
mitivilor". Căci Griaulle n-a fost introdus în 

14 Majoritatea acestor articole au fosL republicate într-o 
carte postumă. Sociologie et Anthropologie (Paris. 1950), cu o 
impoiiantă introducere de Claude Levi-SI rauss. 

45 Maurice I.eenhardt, Do Kamo. La persoane el le mytlie 
dans le monde melanesien [Paris, 1947). 

16 Vezi. inter alia, M Griaulle. Dieu d'eau. Entretiens avec 
Ogoiemmeli [Paris, 1948): G. Dieterlen, Essai sur ia religion 
bambara (1951); cf. de asemeni E. Michael Mendelson, 
„Sonie Present Trends of Social Anthropology in France”. Tîie 
Briiish Journal of Sociology. 9 (1958): 251 -270. 

doctrina ezoterică a dogonilor decît după repetate 
şederi printre ei, iar atunci numai graţie unei 
înlănţuiri de împrejurări fericite. Eşti, aşadar, în¬ 
dreptăţit să crezi că majoritatea lucrărilor des¬ 
pre „religiile primitive" prezintă şi interpretează 
aproape exclusiv aspectele exterioare, deci cel mai 
puţin interesante, ale acestora. 

Alţi etnologi şi sociologi francezi au adus con¬ 
tribuţii de seamă la înţelegerea vieţii religioase a 
culturilor nealfabetice. Putem cita studiile lui 
Alfred Metraux asupra religiilor sud-americane şi 
haitiene, monografiile lui Georges Balandier 
asupra sociologiei africane, şi mai ales lucrările 
lui Claude Levi-Strauss despre totemism, struc¬ 
tura mitului si operaţiile „gîndirii sălbatice" în 
general - lucrări care se bucură de o largă şi 
crescîndă popularitate. De fapt, Levi-Strauss este 
singurul care a reuşit să cîştige interesul publicu¬ 
lui cultivat pentru „primitivi", interes de care se 
bucurase Levi-Bruhl cu cincizeci de ani în 
urmă. 17 

Paralel cu influenţa lui Durkheim, dar limitat la 
început la Germania si, abia după al doilea război 
mondial, afectînd şi Statele Unite, America de 
Sud si Italia, a fost impactul sociologiei religiei 
stricto sensu, adică asa cum o înţelegeau Max 
Weber si Emst Troeltsch. în Franţa, sociologia 
religiilor în sens propriu apare tîrziu, dar ea 
cunoaşte o dezvoltare rapidă după al doilea război 


17 Alfred Metraux. Le Vciudou hăitien (Paris, 1958), şi 
Religions et magies indiennes d'Amerique du Sud (1967); G. 
Balandier, Sociologie actuelle de l'AJrique noire (1955): Claude 
Levi-Strauss, Totemisme ciujourd'hui (1962), La Pensee 
Sauvage (1962) şi Le Cru et le cuit (1964). 

mondial. E de ajuns să ne referim doar la Gabriel 
le Bras şi la grupul de tineri cercetători care scot 
Archives de Sociologie des Religions. 18 în Statele 
Unite, Talcott Parsons 19 , J. Milton Yinger 2 * şi 
Joachim Wach. Wach a publicat Einfithnmg in die 
Religionssoziologie în 1931 şi opera sa capitală, 
Sociology of Religion, treisprezece ani mai tîrziu. 21 
Poziţia metodologică a lui Wach este deosebit de 
relevantă pentru subiectul nostru. El a fost în 
principal istoric cil religiilor sau, mai exact, spe¬ 
cialist în Religionswissenschaft, în care sociologia 
religiilor era, după el, una din cele patru ramuri 
(împreună cu istoria religiilor, fenomenologia reli¬ 
giei şi psihologia religiei). Toată viaţa sa, Wach s-a 
preocupat de problema hermeneuticii, şi lucrarea 
lui în trei volume Das Verstehen (1926-1933) 


18 Cf. Gabilel le Bras. Etudes de sociologie religieuse, 2 voi. 
(Paris, 1955-56); Archives de Sociologie des Religions, no. 1 
(January-June, 1956) şi no. 13 (January-June, 1962); vezi 
de asemeni Sociologie des Religions. Tendances actuelles de 
la Recherche ei Bibliographies (Paris. UNESCO, 1956); 
Current Sociologi), voi. 5, p. 1. 

19 Talcott Parsons, „The Theoretical Developmenl of the 
Sociology of Religion", Journal of the History ofldeas (1944): 
176-190; Essays in Sociological Theory Pure and Applied 
(Glencoe, Illinois, 1949). 

2# J. Milton. Yinger, „Present Status of the Sociology of 
Religion", Journal of Religion, 31 (1951): 194-210; Religion. 
Society and the Individual: An Inlroduction to the Sociology of 
Religion (New York, 1957). 

2 ‘ Despre Joachim Wach, vezi Joseph M. Kitagawa, 
„Joachim Wach el la Sociologie de la Religion". Archives de 
Sociologie des Religions; no. 1 (January-June. 1956): 25-40; 
Henri Desroche. „Sociologie et theologie dans la typologie 
religieuse de Joachim Wach", ibid., pp. 41-63; Introducerea 
lui Kitagawa („Life and Thought of Joachim Wach") la cartea 
lui Wach, apărută postum: The Comparative Study of 
Religions (New York, 1958). pp. XII1-XLVI1. Cf de asemeni 
bibliografia lui Wach în Archives de Sociologie des Religions, 

1 (1956): 64-69. 

rămîne o referinţă principală în materie. Wach a 
simţit nevoia de a lua serios în consideraţie 
condiţionarea sociologică a vieţii religioase, 
precum şi contextul social al expresiilor reli¬ 
gioase. El a respins, însă, poziţia extremistă po¬ 
trivit căreia viaţa religioasă nu e decît un 
epifenomen al structurii sociale. El s-a străduit să 
trezească interesul sociologilor religiei pentru 
Religionswissenschqft, dar cu prea puţin succes. 
Majoritatea acestora, mai ales cei anglofoni, sînt 
înclinaţi să considere că metoda si instrumentele 
lor pot să clarifice singure în suficientă măsură 
structurile şi evenimentele religioase. Pînă la un 
punct această atitudine este de înţeles, căci 
fiecare ramură a cunoaşterii tinde să acopere cît 
mai mult teren posibil. în plus, dezvoltarea 
imensă a ştiinţelor sociale în ultimii cincizeci de 
ani încurajează o atitudine mai degrabă auto- 
suficientă a sociologului religiei, căci sociologia 
religiei pare, cumva, mai „ştiinţifică" si mai 
„folositoare", cel puţin în contextul culturii occi¬ 
dentale, decît alte ramuri ale domeniului cuprins 
in Religionswissenschqft. 

Oricum ar fi, sociologia religiei a adus şi con¬ 
tinuă să aducă o contribuţie importantă la 
dezvoltarea ştiinţei generale a religiilor. Datele 
sociologice îl ajută pe cercetător să înţeleagă 
contextul viu al documentelor sale si să se 
ferească de ispita interpretărilor abstracte ale 
fenomenului religiei. într-adevăr, nu există fapt 
religios în stare „pură". El este întotdeauna 
simultan si fapt istoric, şi sociologic, şi cultural, 
si psihologic, pentru a nu menţiona decît contex¬ 
tele cele mai importante. Dacă istoricul religiilor 

nu insistă întotdeauna pe multiplicitatea acestor 
semnificaţii, aceasta se datoreste în principal 
faptului că e de presupus ca el să se concentreze 
asupra semnificaţiei religioase a datelor sale. 
Confuzia începe atunci cînd numai un singur 
aspect al vieţii religioase este acceptat ca esenţial 
si semnificativ, iar celelalte aspecte sau funcţiuni 
sînt privite ca secundare sau chiar iluzorii. O 
atare metodă reducţionistă a fost practicată de 
Durkheim şi de alţi sociologi ai religiei. Un reduc- 
tionism si mai drastic a fost cel aplicat de Freud 
în Totem und Tabu. 


Psihologie abisală si istorie a religiilor 

Pentru Freud, religia, dar şi cultura şi societatea 
umană în general au început ca urinare a unui 
omor primordial. Freud acceptase ideea lui 
Atkinson potrivit căreia comunităţile primitive 
constau din „un mascul adult si un număr de 
femele si de tineri masculi care erau alungaţi de 
căpetenia grupului cînd deveneau îndeajuns de 
maturi ca să-i stîmească gelozia". 22 Fiii alungaţi 
îşi ucideau în cele din urmă tatăl, îl mîncau si îşi 
însuşeau femelele sale. Freud scrie: „Faptul că îşi 
mîncau totodată victima nu trebuie deloc să ne 
mire, dat fiind că ne aflăm în prezenţa unor săl¬ 
batici canibali... Ospăţul totemic, probabil primul 
act de celebrare al umanităţii, era o repetiţie, o 
rememorare festivă a acestei crime semnificative, 
din care au purces apoi atîtea: organizarea 

22 A.L. Kroeber, „Tolem and Taboo: An Ethnological 
Psycho-analysis". American AtUhropologist , 22(1920); 48- 55. 
citat de W. Schmldl în Origin and Growlh of Religions, p. 110. 

societăţii, restricţiile morale, religia." 23 După cum 
subliniază Wilhelm Schmidt, Freud „susţine că 
Dumnezeu este, nici mai mult, nici mai puţin, 
forma sublimată a tatălui fizic al oamenilor; de 
aici rezultă că în sacrificiul totemic. Dumnezeu 
însuşi este ucis şi jertfit. Acest omor al tată- 
lui-zeu este străvechiul păcat originar al 
umanităţii. Această vină a sîngelui este răscum¬ 
părată prin moartea sîngeroasă a lui Hristos." 24 

Interpretarea dată de Freud religiei a fost în 
repetate rînduri criticată şi integral respinsă de 
etnologi, de la W.H. Rivers şi F. Boas la A.L. 
Kroeber, B. Malinowski şi W. Schmidt. 25 Rezu- 
mînd obiecţiile etnologice cele mai importante 
aduse reconstrucţiilor extravagante avansate în 
Totem und Tabu, Schmidt observă că: (1) tote- 
mismul nu e de aflat la începuturile religiei; (2) 
totemismul nu este universal si nu toate popoa¬ 
rele au trecut prin faza totemică; (3) Frazer a 
demonstrat că din mai multe sute de triburi 
totemice, numai patru cunosc un ritual aproxi¬ 
mativ asemănător omorului ceremonial si con¬ 
sumării „zeului-totem" (ritual considerat de Freud 
element invariabil, al totemismului); în plus, acest 
ritual nu are nimic de a face cu originea sacrifi¬ 
ciului din moment ce totemismul este inexistent 
în cele mai vechi culturi; (4) „populaţiile pre-to- 

23 S. Freud, Totem und Tabu, p. 110. citat de Kroeber, 
„Totem and Taboo", cf. Schmidt, Origin and Growlh o f 
Reliqions, p. 111. 

^Schmidt, Origin and Grmwth mfReligimns, p. 112. 

25 Vezi W.H. Rivers, „The Symbolism of Rebirlh”, Folk-Lore, 
33 (1922): 14-23; F. Boas, „The Methods of EUinology", 
American Anthropologist, 12 (1920): 311 ş. urm.; B. 
Malinowski, Sex. Repression and Savage Society (London, 
1927). 

temice nu cunosc canibalismul, iar paricidul este. 
la ele, din punct de vedere psihologic, sociologic» si 
moral, o pură imposibilitate"; si (5) „forma familiei 
pre-totemice, aşadar forma cea mai timpurie de 
familie omenească despre care sperăm să cunoaş¬ 
tem ceva prin intermediul etnologiei, nu este nici 
promiscuitatea generală, nici căsătoria de grup, 
care, dacă este să credem verdictul celor mai de 
seamă etnologi, nici nu au enistat vreodată." 26 

Freud nu a luat in seamă aceste obiecţii, dar 
discipolii lui au încercat, din timp in timp. să 
respingă criticile unui Kroeber sau Malinowski, şi 
psihanalişti cu educaţie antropologică (precum 
Geza Roheim) au propus noi argumente de ordin 
etnologic. 27 Nu e necesar să intrăm în această 
dispută. Ca să putem Judeca corect contribuţia 
lui Freud la înţelegerea religiei, trebuie să facem o 
distincţie între principala sa descoperire, aceea 
privind inconştientul si elaborarea metodei psih 
analitice, şi opiniile sale teoretice privind originea 
şi structura vieţii religioase. Cu excepţia psih¬ 
analiştilor si a cîtorva diletanţi entuziaşti, teoria 
susţinută în Totem und Tabu nu a fost acceptată 
de lumea ştiinţifică. Insă descoperirea in¬ 
conştientului de către Freud a încurajat studiul 
simbolurilor şi miturilor şi ea explică parţial 
interesul modem pentru religiile si mitologiile 
arhaice şi orientale (a se vedea mai jos. p. 85). 
Istoricul religiilor este recunoscător lui Freud în 

26 Schrmrlt, Ohflin and Grmwth of Religions, pp. 112-115. 
E. Vollhard a dovedit că fenomenul canibalismului işi face 
tîrziu apariţia; cf. Kanibatfsmus (Slultgart, 1939). 

27 Cf. Benjamin Nelson. „Social Science, Utopian Mythos 
and the Oedipus Complex' 1 , Psychoanalysis and Ihe 
Psychoanalytic Reuiew, 45 (1958): 120-126; Meyer Fortes, 
„Malinowski and Freud", tbid., pp. 127-145. 

măsura in care acesta a demonstrat că imaginile 
si simbolurile îşi comunică „mesajul" chiar dacă 
subiectul uman care le recepţionează nu este 
conştient. Istoricul religiilor are acum libertatea 
să facă hermeneutica unui simbol fără să mai fie 
nevoit să se întrebe cîţi indivizi dintr-o anumită 
societate si la un moment istoric dat înţelegeau 
toate semnificaţiile şi implicaţiile acestui simbol. 

Reducţionismul lui Freud constituie, pentru 
cercetătorul religiilor, o provocare şi un stimul. El 
îl sileşte să foreze în adîncurile psihicului si să ia 
în considerare contextele şi presupoziţiile psiho¬ 
logice ale manifestărilor religioase, Se poate 
spune, chiar, că reducţionismul lui Freud l a 
obligat pe istoricul religiilor să facă o distincţie şi 
mai netă între ceea ce s-ar putea numi „embriolo- 
gie spirituală" şi „morfologie spirituală". Descope¬ 
rirea de către Freud a inconştientului a avut un 
impact atit de mare asupra lumii modeme, încît, 
o vreme, convertiţii entuziaşti au considerat 
valorile spirituale si formele culturale doar în 
termeni embriologici. A devenit însă evident că 
starea embrionară nu putea explica modul de a fi 
al adultului; într-adevăr, embrionul nu capătă 
semnificaţie decît în măsura în care e pus în 
relaţie şi comparaţie cu adultul. Nu fetusul 
explică omul, căci modul specific uman de a fi în 
lume apare doar atunci cînd omul nu mai duce o 
existenţă fetalâ. 28 

Cari Gustav Jung şi-a anunţat despărţirea de 
Freud publicînd Wandlungen und Symbole der 
Libido. Spre deosebire de Freud, Jung era impre- 

28 M. Eliade, Myths, Dreams and Mysteries, tr. Ptlilip 
Mairet (New York, 1960), p. 120 ş. unii. 

sionat de prezenţa forţelor transpersonale, uni¬ 
versale, în profunzimea psihicului. în special ase¬ 
mănările frapante intre miturile, simbolurile şi 
personajele mitologice ale unor popoare foarte 
îndepărtate unele de altele l-au determinat pe 
Jung să postuleze existenţa unui inconştient colec¬ 
tiv. Conţinuturile acestui inconştient colectiv, a 
observat Jung, se manifestă prin ceea ce el a 
numit „arhetipuri". Jung a propus multe definiţii 
ale arhetipurilor, una dintre ultimele fiind aceea 
de „structură de comportament" sau propensiune 
aparţinînd naturii umane. După el, arhetipul 
principal este acela al Sinelui, adică al totalităţii 
structurii umane, Jung credea că, în orice cul¬ 
tură, omul tinde - prin ceea ce el numea proces 
de individuaţie - la realizarea Sinelui. Pentru civi¬ 
lizaţia occidentală, simbolul Sinelui este Hristos, 
iar realizarea Sinelui este o „răscumpărare". Spre 
deosebire de Freud, care .dispreţuia religia, Jung 
era convins că experienţa religioasă are o semnifi¬ 
caţie si un scop şi, prin urmare, nu poate fi expe¬ 
diată printr-o explicaţie „reducţionistă". 29 El insista 
asupra ambivalenţei figurilor religioase în incon¬ 
ştient (Să ne amintim că Rudolf Otlo descriind 

29 Scrierile mai importante ale lui Jung privind religia au 
fost grupate in vot 11 al Operelor complete ale lui C.G. Jung'. 
Zur Psyclwlogie westlicher unei osLlicher Retigimn (Zurich, 
1963). Vezi si Psychologie und Alchemie (ed. a 2-a, Zurich, 
1952); Gestaltungen des Unbewussten (Zurich. 1950); Sym 
bolile des Geistes (Zurich, 1953): Von den Wurzeln des Be- 
wnsstseins (Zurich, 1954); Ai«n. Untersuchungen zur Symb*t 
schichte '(Zuricll, 1951), .Despre interpretarea dată de Jung 
religiei, cf. Ira Progofl, Jung's Psych»logy and Its Smcial 
Meaning (New York, 1953); R Hostie, Analytische Psychmlogie 
en Godsdienst (Utrecht-Anlwerpen, 1955) (trad. germană: 
C.G. Jung und die Religion IMrincllen, 1957)); şi Victor White, 
Smul and Psyche (London, 1960). 

fenomenele numinoase dădea o importanţă ase¬ 
mănătoare ambivalenţei acestora.) în plus, Jung a 
studiat cu migală religiile arhaice si orientale, iar 
contribuţiile lui au stimulat cercetarea multor 
istorici ai religiilor. 30 


Rudolf Ollo 

Deşi nu este opera unui psiholog, celebra carte a 
lui Rudolf Otto Das Heilige (1917) ar putea fi în 
acest contest menţionată. Cu o mare subtilitate 
psihologică, Otto descrie şi- analizează diversele 
modalităţi ale experienţei numinoase. Terminolo¬ 
gia lui - mysterium tremendum, majestas, mys- 
teriumjascinans etc. - a devenit parte integrantă 
a vocabularului nostru. în Das Heilige, Otto 
insistă aproape exclusiv aspra caracterului non- 
rational al experienţei religioase. Din pricina 
marii popularităţi a cărţii sale, există tendinţa de 
a-1 considera pe Otto un „emoţionalist", un 
descendent în linie directă al lui Schleiermacher. 
Dar lucrările lui Rudolf Otto sînt mai complexe si 
el merită mai degrabă a fi privit ca un filozof al 
religiei lucrînd cu documente de prima mină 
referitoare la istoria religiilor şi a misticismului. 

Otto a avut o influenţă mai durabilă asupra 
publicului cultivat occidental, în special german, 
decit asupra istoricilor propriu-zisi ai religiilor sau a 
teologilor. El nu a abordat problema mitului si a 

30 Se pot cita Heinrich Zinnner, Karl Kerenyi, Joseph 
Campbell si Henry Corbin. Cf. de asemeni Emst Neumann, 
IJrsprungsgeschichte des Bewusstseins (Zurich, 1949) şi Die 
Grmsse Mutter (Zurich, 1956}. 

gîndirii mitice, care au trezit un imens interes 
după at doilea război mondial. De aceea, probabil, 
analizele lui, altfel admirabile, ale diferitelor 
„universuri religioase", par incomplete. Dar Otto 
este important şi din alte pricini: el ilustrează în 
ce sens ar putea istoria religiilor să joace un rol in 
înnoirea culturii occidentale contemporane. El a 
comparat „mediaţia" între raţional şi iraţional 
realizată de De Wette în teologia sa cu eforturile 
lui Clement din Alexandria şi Origen de reconci¬ 
liere a filozofiei pâgîne cu revelaţia creştină, Este 
foarte probabil ca Otto să-şi fî atribuit lui însuşi, 
în mod tacit, rolul de mediator între revelatio ge- 
neralis şi revelatio specialis, între gîndirea religi¬ 
oasă indo-ariană şi cea semitică, între tipul orien¬ 
tal şi cel occidental de simţire mistică. 31 


De la Der Urspnmg des Gottesidee la 
antropologia socială 

Cînd a fost încheiat. în 1955, la un an după 
moartea autorului, Der Ursprung des Gottesidee 
al lui Wilhelm Schmidt număra mai mult de 
11 000 de pagini! Nu este deci de mirare că puţini 
istorici ai religiilor au citit acest imens tratat. în 
pofida exceselor polemice (în special în primul 
volum), precum şi a tendinţelor sale apologetice, 

31 Uimitorul succes de public al cărţii Dos Heilige 
(tradusă in engleză cu titlul The Idea of the Holy, 1923); Le 
Sacre , trad. fr. de A. Jundt, Paris, 1949; \Sacrul Irad. rom. 
de loan Milea, Cluj. 1992 - N.l.l a eclipsat alte două 
importante cărli ale sale: West-osttiche Mjstik, 1926, şi Reich 
Gottes und Menschensmhn, 1934; in traducere engleză: 
Mys lirisrn Emst and West (1932) şi The Iitngdom of Goa and 
the Son of Man (1938). 

(Der Ursprung des Gottesidee este o lucrare 
magistrală. Orice s-ar crede despre teoriile lui 
Schmidt privind originea şi dezvoltarea religiilor, 
eşti dator sâ-i admiri stupefianta sa erudiţie şi 
energie. Wilhelm Schmidt a fost cu siguranţă 
unul din cei mai mari lingvişti si etnologi ai aces¬ 
tui secol. 

Schmidt a fost viu impresionat de descoperirea 
făcută de Andrew Lang privind existenţa unor 
„Mari Zei" la populaţiile cele mai primitive, dar a 
fost frapat şi de inconsecvenţele metodologice ale 
acestui strălucit savant scoţian (vezi, mai Jos, 
p. 78). Schmidt a înţeles că la o întrebare atit 
de decisivă precum aceea a originii ideii de 
Dumnezeu nu se poate răspunde fără a avea, în 
primul rînd, o metodă istorică solidă care să 
permită distingerea si clarificarea stratificărilor 
istorice în asa-numitele culturi primitive. Schmidt 
a reacţionat cu energie împotriva abordărilor 
anistorice ale lui Tylor. Frazer, Durkheim si a 
majorităţii antropologilor. El a fost unul dintre 
primii care au înţeles importanta etnologiei isto¬ 
rice a lui Graebner si în special a conceptului de 
Kulturkreis. Stratificarea istorică i-a permis să 
separe tradiţiile arhaice, chiar „primordiale", de 
dezvoltările si influentele ulterioare. Jn cazul 
Australiei, de pildă, Schmidt a încercat să demon¬ 
streze că ideea credinţei intr-un Mare Zeu este 
atestată din cele mai vechi straturi culturale, in 
timp ce totemismul caracterizează numai triburile 
mai tinere din punct de vedere cultural. Pentru 
etnologia istorică, iriburile din sud-estul 
Australiei, pigmeii, unele triburi nord-asiatlce şi 
nord-americane, fuegienii sirit vestigii ale celei 
mai vechi civilizaţii. Schmidt credea că, pornind 

de la aceste fosile vii, se poate reconstitui religia 
primordială. Pentru el, Urreligion consta în cre¬ 
dinţa intr-un Mare Zeu, etern, atoătefăcător, 
omniscient, binefăcător si locuind în cer. Schmidt 
trăgea concluzia că, la începuturi, exista pre¬ 
tutindeni un fel de Unnonotheismus, dar că dez¬ 
voltarea ulterioară a societăţilor umane a degra¬ 
dat, şi în multe cazuri a obliterat aproape, cre¬ 
dinţa originară. 

Robert H. Lowie, Paul Radin şi alţi etnologi au 
autentificat ulterior credinţa în existenţa fiinţelor 
supreme la popoarele arhaice. 32 Ceea ce nu poate 
fi acceptat în reconstituirea operată de Schmidt 
este interpretarea sa exclusiv raţionalistă. Schmidt 
consideră că omul primitiv a descoperit ideea de 
Dumnezeu printr-un proces logic de căutare a 
cauzei. El neglija faptul evident că religia este un 
fenomeir foarte complex - că ea este, înainte de 
toate, o experienţă sui generis provocată de 
întîlnirea omului cu sacrul. Schmidt era înclinat 
să creadă că toate elementele iraţionale reprezintă 
o „degenerare" a religiei primordiale, autentice. 
Adevărul este că noi n-avem nici o posibilitate de 
a studia această „religie primordială". Documen¬ 
tele noastre cele mai vechi sînt relativ recente. Ele 
nu urcă decît pînă în paleolitic; aşadar ignorăm 
cu desăvîrsire tot ceea ce omul prelitic a putut să 
gîndească timp de multe sute de mii de ani. Este 
adevărat, credinţa în Mari Zei supremi pare să 
caracterizeze cele mai vechi culturi, dar aflăm si 
prezenţa altor elemente religioase în ele. în 

32 Cf.R.H. Lowie. Primitive Religion, p. VI. 122 ş. urm.; P. 
Radin, Monotheism Among Primitive Peopte (New York, 1924); 
şi A.W. Nieuwenhuis, Der Mensch in de Werkelijkheid, 3 ijne 
Iienleer in den heiden'schen Godsdienst [Leiden, 1920). 

măsura în care putem reconstitui trecutul cel mai 
îndepărtat, este mai sigur să considerăm că viaţa 
religioasă a fost, de la început, destul de com¬ 
plexă şi că idei „elevate 4 * au coexistat cu forme 
„inferioare* 4 de credinţă si cult. 

Ideile lui Wilhelm Schmidt au fost corectate de 
elevii si colaboratorii săi. 33 Paul Schebesta, Martin 
Gusinde şi M. Vanoverbegh au adus importante 
contribuţii la cunoaşterea religiilor arhaice. 34 în 
generaţia următoare a aceleiaşi „Şcoli din Viena** 
trebuie menţionaţi Joseph Haekel, Chr. v. Fiirer- 
Haimendorf, Alexander Slawik şi Karl Jettmar, 35 

Numeroşi alţi etnologi de diverse orientări au 
încercat să reconstituie începuturile şi dezvol¬ 
tarea religiei. K.Th. Preuss a postulat o fază pre- 


33 Cf. Wilhelm Koppers, Primitive Man and His World 
Picture (New York, 1952); Josef Haekel, „Prof. Wilhelm 
Schmidts Bedeutung fur die Religionsgeschichte des 
vorkolumbischen America*', Saeculum, 7 (1956): 1-39, „Zum 
heutigen Forschungsstand der historischen Etnologie", în 
Die Wiener Schule der Vdlkerkunde Festschriji (Viena, 1656), 
pp. 17-90, şi „Zur gegenwărtigen Forschungssituation der 
Wiener Schule der Etimologie”, în Beilrăge Oeslerreichs zur 
Erfmrschung der Vergangenheit und Kullurgeschichle der 
Menschhe it (Viena, 1959), pp. 127-147. Vezi şi remarcile 
critice ale lui Rudolf Rahmann asupra elogiului formulat de 
Haekel cu privire la „Wiener Schule”, în Anthropos, 54 
(1959): 1002-1006. ca si replica lui Haekel si răspunsul lui 
Rahmann, ibid., 56 (1961): 274-276, 277-^78. Apropo de 
Urmmnmtheismus al lui Schmidt, vezi criticile lui W.E. 
Muhlmann, „Das Problem des l/rmonotheismus", Theolo- 
gische Literaturzeitung, 78 (1953): col. 708 ş. urm.,*şi replica 
lui Paul Schebesta în Anthropos, 49 (1954): 689 ş. unu. Vezi 
si R. Pettazzoni, „Das Ende des Urm#n«theismus“, Numen, 5 
(1958): 161-163. 

34 Cf. în special P. Schebesta, Die Negrif Asiens, v#l. 2, 
partea a 2-a: Relipion und Mgthmlogie (Modling, 1957); M. 
Gusinde, Die Feuerland I ndianer (2 v#l., IVfodling, 1931 si 
1937). 

35 Vezi bibliografiile în Haekel. „Zur gegenwărtigen 
Forschungssituation", pp. 141-145. 

animistă din care au derivat atît magia, cit şi 
credinţa în Mari Zei. 36 Potrivit lui R. Thumwald, 
exista o credinţă generală în sacralitatea ani¬ 
malelor („theriomlsm") în timpul culturilor în faza 
„culesului"; totemismul corespundea culturilor de 
vînători; personificarea zeităţilor (prin animism, 
demonism etc.) caracteriza societăţile primilor 
agricultori, iar credinţa în Mari Zei era specifică 
popoarelor de păstori. 37 Ad.E. Jensen punea în 
corelaţie noţiunile de Zeu creator celest si de 
Stăpîn al Animalelor cu culturile vinătorilor 
primitivi, iar apariţia divinităţilor de tip dema si a 
dramaticelor lor mitologii cu paleocultivatorii. 
După el, transformarea divinităţilor dema în zeii 
diverselor politeisme a avut loc în culturile dintr-o 
fază superioară. Trebuie să adăugăm că lucrările 
lui sînt de cea mal mare valoare mai ales graţie 
analizelor lor clarificatoare privind lumea mitică a 
primilor cultivatori. 38 

Cu privire la viaţa religioasă a diferitelor populaţii 
arhaice, e»stă de asemeni cărţi importante scrise 
de etnologi germani si austrieci, care n-au intrat 

3e KTh Preuss, ,.Der tlrsprung cier Religion unei Kunsi 1 '. 
Gtobus, 86 (1904-1905); Der geistişe Kultur der Nalurvolker 
(I-eipzig. 1914); si Glauben und Mystilc im Schntten des 
Hochsten Wesens (I-eipzig. 1926). 

:iI R. Thumwald, Des Menschenc/eistcs Erwachen, 
Wuchsen und Irren (Berlin, 19511. 

:i * Ad.E, Jensen. Das reliyiose Welibild einer friihen Kultur 
(Stuttgart 1948) şi Mythus und Kutl bei P&ilurvoUcern 
(Wiesbadm 1951; ifad engl, Myth and Cult amotig Primitive 
Peoples. OHiea.ga 1963: ir,-ja. fr. de M. Meizgrr şi J. Gofllnet: 
Mythes el cutie: s rh/:c Ies peuples primilijs. Paris, 1954); et. 
discuţia din Current AnihropcAogy. 6 (1965): 199-214. Vezi şi 
Kunz Ditimer. Allgemeinc Volkerkunde (Braunschweig, 
'1954), pp. 73-120; Josef Haekel, în I-eonard Adam şi 
1 lennan ' Trimborrl, L ehrbuch der Volkerkunde (Slultgari. 
1958). pp. 40-72. 

în dezbaterile privind originea si dezvoltarea reli¬ 
giei primitive. Putem menţiona unele din scrierile 
lui L. Frobenius si H. Baumann asupra religiilor 
si mitologiilor africane, monografia lui W.E. 
Miihlmann asupra triburilor arioilor din Poline- 
zia, precum şi ingenioasele lucrări ale lui Wemer 
Miiller asupra religiilor aborigenilor nord-ame- 
ricani. O menţiune specială merită A. Friedrich; 
opera sa de pionierat în studierea religiilor primi¬ 
lor vînători a deschis calea unei întregi noi linii de 
cercetare. 39 

între antropologii de limbă engleză care s-au 
ocupat de religie, trebuie să numim mai întîi pe 
Robert H. Lowie si Paul Radin, căci fiecare din ei 
a publicat cîte un tratat general despre religiile 
primitive. 40 Cartea lui Lowie este poate cea mai 
bună lucrare de care dispunem azi pe această 
temă. Este scrisă fără încrîncenare dogmatică si 
discută toate aspectele importante ale religiilor 
arhaice, luînd în considerare atît contextul psi¬ 
hologic si social, cît si stratificările istorice. Radin 
a scris într-un spirit mai personal, aproape pole¬ 
mic, El insistă asupra factorilor social-economici, 
precum şi asupra a ceea ce el numeşte consti¬ 
tuţia neurotico-epiletoidă a şamanilor şi a înte¬ 
meietorilor religioşi, Din impozanta listă de scrieri 
ale lui Franz Boas, să cităm aici ultimele lui 
monografii despre religia si mitologia triburilor 

35 H. Baumann, Schdpfung und Vrzeil des Menschen im 
Mythos afrikanischer Volker (Berlin, 1936}; W.E. Muhlmann, 
Arioi und Mamaia (Wiesbaden. 1955); Wemer Miiller, Die 
Religionen der Waldindianer Nordamerikas (Berlin. 1956); 
Ad*lf Friedrich. „Die Forschung liber das friihzeitliche 
Jăgertum" Paideuma. 2 (1941). 

40 R.H. L*wie, Primitive Religi»n (New Y«rk. 1924): Paul 
Radin. Primitive Religion (New Y*rk, 1937). 

kwakiutl. Alfred L. Kroeber, Franz G. Speck, Edwin 
M. Loeb si alţi etnologi americani au dat studii 
elaborate asupra vieţii religioase a diferitelor tri¬ 
buri, dar nici una scrisă din perspectiva religiilor 
comparate si a istoriei religiilor. Excepţie fac unele 
lucrări ale lui Robert Redfield si Clyde Kluck- 
hohn, precum si Pattems of Culture de Ruth 
Benedict. 41 

în Anglia, după moartea lui Frazer, nici un 
antropolog n-a mai încercat să acopere toate 
sectoarele religiei primitive. B. Malinowski s-a 
concentrat asupra populaţiilor din Insulele Tro- 
briand; funcţionalismul abordării sale se înteme¬ 
iază pe date din această parte a lumii, în cartea 
sa Taboo (Frazer Lecture, 1939), A.R. Radcliffe- 
Brown a adus o ingenioasă contribuţie la înţe¬ 
legerea credinţelor primitive. Monografiile lui E.E. 
Evans-Pritchard (Witchcraft, Oracles and Magic 
among the Azande, 1937 si Nuer Religion, 1956). 
precum şi The Work of the Gods in Tikopia (1940) 
de Raymond Firth, Lugbam Religion (1960) de J. 
Middleton si The Religion of the Dinka (1961) de G. 
Lienhardt ilustrează orientarea actuală a 
antropologiei sociale britanice către problemele 
religiei primitive. Era lui Tylor, Frazer si Marett 
pare, să se fi încheiat; antropologia nu mai este 
considerată cheia unor „mari si decisive pro¬ 
bleme" cum sînt originea si dezvoltarea religiei. 
Este, de altfel, şi concluzia unei recente cărţi a lui 

41 Pentru o trecere în revistă a studiilor istorico-religioase 
in Statele Unite, vezi J.M. Kitagawa, „The History of Religions 
in America". în The History of Religions: Essays in 
Methodology, ed. M. Eliade şi J.M. Kitagawa (Chicago. 1959), 
pp. 1-30. Vezi şi Clifiord Geertz. ..Religion as a Cultural 
System", in Anthropological Approaches to the Study of 
Religion. ed. Michael Banton (Londra, 1966). 



Privire retrospectivă asupra istoriei religiilor / 53 


E.E. Evans-Pritchard, Theories of Primitive Reli- 
gion (1965). 


Pettazzoni şi allgemeine Religionswissenschaft 

La începutul acestui capitol am menţionat mono¬ 
grafia lui Rafl'aele Pettazzoni privind religia primi- 
tivă în Sardinia, nu atit pentru valoarea operei, 
cit pentru importanţa ulterioară a autorului. 
Pettazzoni a fost unul din rarii istorici ai religiilor 
care au luat serios în considerare dimensiunile 
disciplinei sale. în fapt, el a căutat să acopere 
întreaga arie a Religionswissenschaft, adică a 
studiului integral al religiilor. 42 El se considera 
un istoric al religiilor, înţelegînd prin aceasta că 
demersul si metoda sa nu erau acelea ale unui 
sociolog sau psiholog al religiilor. Dar el voia să 
fie un istoric al religiilor, si nu specialistul unui 
singur domeniu. Aceasta este o distincţie impor¬ 
tantă. Numeroşi savanţi excelenţi se consideră de 
asemeni „istorici ai religiilor" doar pentru că 
acceptă metoda şi presupoziţiile metodei istorice. 
Ei sînt, insă, experţi doar într-o singură religie, si 
uneori doar într-o singură perioadă sau intr-un 
singur aspect al acestei religii. Desigur, ei au 
lucrări de mare valoare, indispensabile cu 
adevărat, pentru întemeierea unei allgemeine 
Religionswissenschaft. Să ne amintim, doar, de 
pildă, tratatele lui O. Kem si Walter Otto despre 
religia greacă, ale lui L. Massignon si H. Corbin 
despre islam, ale lui H. Oldenburg, H. Zimmer si 
H. von Glasenapp despre religiile indiene. Tot 


42 O bibliogralîe a lucrărilor lui R. Pettazzoni a publicat 
Mario Gandini în Studi e Materiali di Sloria delle Religioni, 31 
(1961): 3-31. 

astfel putem spune despre monumentala lucrare 
a lui Paul Mus, Barăbudur, şi la fel despre fabu¬ 
loasele Tibetan Painted Scrolls de Giuseppe Tucci 
sau despre cele douăsprezece volume, Jewish 
Symbols in the Greco-Rorrian Period ale lui Erwin 
Goodenough. Graţie acestor lucrări putem realiza 
importanţa acestui tip de cercetare istorică. Dar 
istoricul religiilor, in sensul larg al cuvântului, nu 
se poate limita la un singur domeniu. El este 
obligat de însăşi structura disciplinei sale să 
studieze cel puţin alte cîteva religii, astfel incit să 
fîe capabil să le compare si, drept urmare, să le 
înţeleagă modalităţile de concepţie, instituţiile si 
comportamentele religioase (i.e., mitul, ritualul, 
rugăciunile, magia, iniţierile. Marii Zei etc.). 

Din fericire, cîţiva din cei mai mari specialişti 
sînt în acelaşi timp competenţi în multe alte dome¬ 
nii: Nathan Soederblom şi G.F. Moore au publicat 
contribuţii semnificative în domeniile lor (religii 
iraniene, iudaism), dar au devenit cunoscuţi şi ca 
„generalisti": spiritul director al studiilor de isto¬ 
ria religiilor Greciei antice, M.P. Nilsson, a studiat 
si folclorul, precum şi religiile primitive; marele 
germanist Jan de Vries s-a manifestat şi ca o 
autoritate în religia celţilor, precum şi în folclor şi 
mitologie, în general; lucrările lui Franz Altheim 
merg de la istoria religiei romane şi elenistice pînă 
la tradiţiile iraniene, turce şi central-asiatice; 
Georges Dumezil acoperă vastul domeniu al tutu¬ 
ror religiilor şi mitologiilor indo-europene; W.F. 
Albright este specialist în religia israelită, dar a 
publicat conLribuţii importante cu privire la alte 
religii din Orientul Apropiat antic; în fine, Theo- 
dor H. Gaster este expert în folclor si în Orientul 
Apropiat antic. Si lista poate fî continuată. 

Desigur, si alţi savanţi din generaţia lui Petta- 
zzoni au urmărit acelaşi scop, anume acela de a 
acoperi în totalitate domeniul acelei allgemeine 
Religionsgeschlchte. îi putem menţiona, în acest 
sens, pe Cari Clemen, E.O. James si G. van der 
Leeuw. Dar, în timp ce Clemen, deşi extrem de 
erudit şi riguros, nu depăşea în general exegeza 
filologică, iar van der Leeuw se mulţumea 
adeseori doar cu o abordare de tip impresionist, 
Pettazzoni avea întotdeauna în vedere o interpre¬ 
tare istorico-religioasă, adică articula rezultatele 
diverselor domenii de investigaţie într-o perspec¬ 
tivă generală. Nu ezita să atace probleme cen¬ 
trale, deşi extrem de vaste, cum ar fi originea 
monoteismului, Zeii Cerului, misterele, mărturi¬ 
sirea păcatelor, Zarathustra si religia iraniană, 
religia greacă etc. Cunoştinţele sale erau vaste si 
precise; stilul său era clar, echilibrat, elegant. 
Educat sub influenţa penetrantă a istoricismului 
crocean, Pettazzoni considera religia drept un 
fenomen pur istoric. 

El insista, pe bună dreptate, asupra istoricită 
ţii oricărei creaţii religioase. „Civilizaţia greacă, 
scria el, nu a ieşit din neant. Există o «grecite» 
atemporală, care s-a manifestat în timpurile 
istorice. înaintea tribunalului istoriei flecare 
phainomenon este un genomenon. " 43 în acest sens 
Pettazzoni sublinia necesitatea de a înţelege 
religia greacă din punct de vedere istoric, pentru 
ca să ne dezvoltăm propria noastră conştiinţă 
istorică. Nu poţi să nu fii de acord cu ideea nece¬ 
sităţii imperioase de a înţelege din punct de 
vedere istoric oricare religie. Dar concentrarea 
exclusivă pe „originea" şi devenirea unei forme 


43 R. Pettazzoni, La Religion dans la Grece anlique, des 
origines ăAlexandre (Paris, 1953), pp. 18-19. 

religioase - ..orice phainomenon este un genome 
non" - ar putea să reducă cercetarea hermeneu¬ 
tică la treapta de muncă pur istoriografică. 
Aceasta ar însemna, în ultimă instanţă, că istoria 
religiei greceşti ar deveni una din numeroasele 
ramuri ale erudiţiei clasice - la acelaşi nivel cu 
istoria, literatura, numismatica, epigrafia si 
arheologia civilizaţiei antice greceşti. Şi pentru că 
acelaşi lucru s-ar petrece în toate domeniile de 
cercetare, istoria religiilor ar dispărea ca disci¬ 
plină autonomă. Din fericire, Pettazzoni era pe 
deplin conştient de acest risc şi, către sfirşitul 
carierei sale, a accentuat puternic ideea comple¬ 
mentarităţii „fenomenologiei" şi „istoriei" (vezi, mai 
sus, p. 25, n. 8). De altfel, ca şi în cazul lui Freud 
şi Frazer, exemplul personal al lui Pettazzoni este 
mai important decît teoriile sale. Graţie, în special 
lui, disciplina istoriei religiilor este înţeleasă 
intr-un chip mai larg şi mai complet, azi, în Italia, 
decît în multe alte ţări europene. Colegii mai 
tineri şi discipolii săi au reuşit să menţină, cel 
puţin în parte, ceea ce se poate numi „tradiţia 
Pettazzoni", altfel spus, interesul pentru proble¬ 
mele centrale ale istoriei religiilor si energia de a 
face din aceasta o disciplină actuală si semnifica¬ 
tivă pentru cultura modernă. 44 Cu moartea lui 
Pettazzoni a dispărut ultimul dintre „enciclope- 

44 Dintre savanţii italieni, vezi Uberto Pestalozza. 
Religione medilerranea. Vechi e mtovi studi (Milano. 1951) şi 
Nuoui saggi di religione mediterranea (Florenţa, 1964); 
Mornolina Marconi, Rijlessi mediterranei nella piă antica 
religione laziale (Messina-Milano. 1939); Angelo Brelich, Gli 
Eroi greci. Un problema storico-religioso (Roma, 1958); E. de 
Martino, Morte e pianto rituale nel mondo antico (Torino, 
1958) şi La terradel rimorso (Milano, 1961): V. Lanlemari, La 
Grande Festa (Milano. 1951); Alessandro Bausani, La Persia 
religiosa (Milano. 1959); Ugo Bianchi, R Dualismo religioso 
(Roma. 1958). 

distii" care au modelat o splendidă tradiţie in¬ 
staurată de Tylor si Lang şi continuată de Frazer, 
Soederblom, Clemen, Mauss, Coomaraswamy si 
van der Leeuw. 


„Myth and Ritual School" 

O dezbatere extrem de animată s-a desfăşurat în 
jurul metodologiei reprezentate de „Myth and Ritual 
School“, sau a „pattem"-ismului. Colaboratorii 
britanici la cele două volume editate de S.H. 
Hooke, Myth and Ritual (1933) şi The Labyrinth 
(1935), precum si savanţii scandinavi S. Mowinckel, 
I. Engnell si G. Widengren au insistat puternic 
asupra elementelor comune religiilor si culturilor 
din Orientul Apropiat antic. Hooke, de exemplu, 
sublinia că regele, reprezentînd zeul, era centrul 
cultului si, ca atare, era responsabil de starea 
recoltei si de bogăţia cetătii. în seria de sase 
volume King and Saviour (1945-1955), G. Widen¬ 
gren mergea si mai departe: regele era răspunzător 
de bunăstarea întregului cosmos. Această con¬ 
cepţie, considera Widengren, a dat naştere, mai 
tîrziu, ideologiei iraniene a mîntuitorului si 
mesianismului evreiesc. Dar cărţile publicate de 
savantul suedez nu se mărginesc la problemele 
„pattem“-ismului. Widengren este, de asemeni, 
autorul unei fenomenologii a religiei, al unei 
istorii a religiilor iraniene, precum si al unui mare 
număr de monografii tratînd aspecte diverse ale 
vieţii religioase. 45 

45 Religionens vărld. ed a 2-a (Stockholm. 1953): 
Hochgottglaube im alten Iran (Uppsala, 1938): Die Religionen 
Irans (Stuttgart, 1965) etc. 

„Pattem“-ismul a fost atacat din multe părţi şi, 
în special, de H. Frankfort. 46 Acest savant emi¬ 
nent a susţinut că diferenţele dintre formele luate 
în considerare sînt mai importante decît 
asemănările. El a atras, de pildă, atenţia asupra 
faptului că, în Egipt, faraonul era socotit zeu sau 
devenea zeu, în timp ce în Mesopotamia regele era 
numai reprezentantul unui zeu. Dar, desigur, 
deosebirile ca si asemănările sînt la fel de impor¬ 
tante ori de cîte ori avem de a face cu culturi 
înrudite istoric. Faptul că portugheza este diferită 
de franceză sau de română nu-1 împiedică pe 
savantul filolog să le considere pe toate trei limbi 
romanice; genetic vorbind, toate trei descind 
dintr-o singură sursă, latina. Discuţia pasionată 
care a avut loc pe tema acestei „Myth and Ritual 
School" revelează o anumită confuzie pe plan 
metodologic. Nu mă refer aici nici la marile 
exagerări ale anumitor autori scandinavi, nici la 
imprudenţele lor f ilologice sau la distorsiunile lor 
istoricii, ci la adevărata miză a discuţiei, si anume 
aceea de a şti dacă este legitim să compari între 
ele fenomene religioase din Orientul Apropiat 
anLic, fenomene înrudite istoric si structural 
analoage. Or, într-adevăr, dacă exista o regiune în 
care comparaţiile pot fi corect aplicate, apoi 
aceasta este chiar Orientul Apropiat antic. Căci 
ştim bine că agricultura, cultura neolitică rurală 

46 Cf. H. Frankfort, The Problem of Similarity in Ancienl 
Near Eastern Religions (Frazer Leclure. 1951): si contribuţiile 
lu S.H. Hooke. „Myth and Ritual: Pas! and Present 11 . în Myth. 
Ri'ual and Kingship. ed, S.H. Hooke (Oxford. 1958). pp. 1-21: 
şi S.G.F. Brandon. „The Myth and Ritual Position Critically 
Considered". in ibid,. pp. 261-291. Vezi de asemeni Theodor 
H. Casier. Thespis: Ritual, Myth and Drama in the Ancienl 
NearEast (New York, 1950. ed. revăzufă 1961). 

si, în cele din urmă, civilizaţia urbană, au început 
dintr-un centru situat în Orientul Apropiat, pen¬ 
tru ca să iradieze apoi în mai multe direcţii. 


Georges Dumezil si religiile indo-europene 

O stînjeneală metodologică asemănătoare explică 
rezistenţa lată de strălucitele studii ale lui 
Dumezil despre instituţiile religioase si mitologiile 
indo-europene. 47 I s-a obiectat, de pildă, că nu se 
pot compara concepţiile socio-religioase celtice 
sau italice cu concepţiile vedice sau iraniene, în 
pofida faptului că si în acest caz avem certitu¬ 
dinea unei tradiţii culturale indo-europene 
comune, încă recognoscibilă dincolo de influenţe 
exterioare, multiple si diverse. 

Această rezistenţă - din fericire pe punctul de a 
fi depăşită şicum in multe ţări - faţă de abordarea 
dumeziliană a fost determinată de următoarele 
trei motive: 1) faptul că studiile de mitologii com¬ 
parate indo-europene fuseseră iremediabil dis¬ 
creditate de improvizaţiile lui Max Miiller şi ale 


47 Cea mai convenabilă introducere în opera lui Dumezil 
este L'ideologie Iripartie des Indo-Europeens (Bruxelles, 
1958). O nouă ediţie a celor trei volume Jupiter, Marş , 
Quirinus (Paris, 1941-1945) este în pregătire. O bibliografic a 
lui Dumezil s-a publicat în Hommages â Georges Dumezil 
(Bruxelles. 1960), p. XI-XXIII. Despre Dumezil, vezi M. 
Eliade. „Ici souverainete el la religion indo-europeenno“, 
C ritique (1949): 342-349. şi „Pour une hisloire generale des 
religions indo-europeennes", Annales. 4 (1949): 183-191, 
Iluguette rugier. ;. Quaran te ans de reoherches sur l'ideologie 
indo-europenne: la methode de M. Georges Dumezil". Revne 
d'histoire el de philosophie religieuses. 45 (1965): 3.68-374; 
C. Scott Littleton, The New Comparative Mglhologij. An 
Anlhropological Assessmenl of the Theories oj Georges 
Dumezil (Berkeley & I-os Angeles. 1966). 

urmaşilor lui; 2) tendinţa, generala în primul sfert 
al secolului, de a interpreta viaţa culturală şi 
spirituală a popoarelor proto-istorice în lumina a 
ceea ce se considera a fi caracteristica „primiti¬ 
vilor"; astfel, mitologia bine articulată si, mai ales, 
sistemul ideologic implicat de aceasta, atribuite 
de Dumezil primilor indo-europeni, păreau prea 
„profunde" pentru o societate proto-istorică; 3) 
convingerea specialiştilor în filologiile indo-euro- 
pene că un singur savant nu poate stăpîni 
întreaga suprafaţă a studiilor indo-europene. 48 
Toate aceste obiecţii sint rezultatul unor malen- 
tendu-uri: 1) Dumezil n-a utilizat metoda filolo¬ 
gică, etimologică, a lui Max Miiller, ci o metodă 
istorică; el a comparat fenomene socio-religioase 
istoric înrudite (anume, instituţiile, mitologiile si 
teologiile unui număr anumit de popoare 
descinzînd din aceeaşi matrice etnică, lingvistică 
si culturală) si a demonstrat, în cele din urmă, că 
asemănările lasă să se întrevadă un sistem 
original si nu o supravieţuire întîmplătoare de 
elemente eterogene. 2) Cercetarea modernă a 
infirmat eroarea evoluţionistă privind inabilitatea 
„primitivilor" de a gîndi raţional şi „sistematic"; 
pe lingă aceasta, cultura proto-indo-europeană, 
departe de a fi „primitivă", era deja îmbogăţită de 
influenţe continue, deşi indirecte, din partea 
civilizaţiilor superioare, urbane, mai dezvoltate. 


48 Probabil că scepticismul a [ost stirnii de reconstituirile 
sistematice ale lui Dumezil, mai degrabă decît de prodigioasa 
sa erudiţie, intr-adevăr. alţi savanţi contemporani de o 
fantastică erudiţie, precum 13. Laufer şi Paul Pelliot, au fost 
acceptaţi cu respect de mediile academice; dar aceşti savanţi 
nu au fost ispitiţi să depăşească erudiţia filologică şi 
istoriografică. 

din Orientul Apropiat antic. 3) „Imposibilitatea" 
ca un singur om să stăpîneastă atîtea filologii 
este un fals postulat; el se întemeiază pe experi¬ 
enţa personală sau pe informaţia statistică, dar 
nu este, în ultimă instanţă, relevant; singurul 
argument convingător ar fi acela de a demonstra 
că interpretarea dată de Dumezil unui text san¬ 
scrit, să zicem, sau celtic, sau caucazian, ar trăda 
cunoaşterea inadecvată a limbii în chestiune. 

într-o serie impresionantă de cărţi si monografii 
apărute intre 1940 si 1960, Georges Dumezil a 
investigat ceea ce el a numit concepţia indo-ira- 
niană tripartită a societăţii, adică împărţirea 
societăţii în trei zone suprapuse, corespunzînd 
unui număr de trei funcţii: suveranitatea, forţa 
războinică, bogăţia. După el, fiecare funcţie se 
află în responsabilitatea unei categorii socio-po- 
litice (regi, războinici, producătorii de hrană) si 
este direct legată de un tip specific de divinitate 
(de pildă, în Roma antică, Jupiter. Marte, Qui- 
rinus). Prima funcţie se divide în două roluri sau 
aspecte complementare, suveranitatea magică si 
suveranitatea juridică, reprezentate în India 
vedică prin Varuna si Mitra. Această configuraţie 
ideologică fundamentală a proto-indo-europenilor 
a fost diferit dezvoltată si reinterpretată de fiecare 
din popoarele indo-europene în cursul istoriei. De 
pildă, Dumezil a demonstrat convingător că 
geniul indian a elaborat schema originală în 
termeni cosmologici, în timp ce romanii au „isto- 
ricizat" datele mitologice, astfel încit cea mai 
veche - si singura autentică - mitologie romană 
trebuie descifrată în personajele şi evenimentele 
„istorice" descrise de Tit-Liviu în prima carte a 
Istoriilor sale. 

Dumezil si-a dus la capăt studiul său aprofun¬ 
dat al ideologiei tripartite printr-un anumit 
număr de monografii despre ritualurile indo-eu- 
ropene şi despre zeiţele vedice şi latine ca şi, mai 
recent (1966), printr-un voluminos tom despre 
religia romană. 49 Specialiştii acceptă si utilizează 
tot mai mult metoda şi rezultatele lui Dumezil. 
Dincolo de importanţa operei lui - si, pentru 
moment, ea este singura contribuţie nouă şi 
semnificativă la înţelegerea religiilor indo-eu- 
ropene - exemplul lui Dumezil este capital pentru 
disciplina istoriei religiilor. El a arătat cum poate 
fi completată minuţioasa analiză filologică şi isto¬ 
rică a textelor cu sugestii luate din sociologie şi 
filozofie. El a demonstrat de asemenea că numai 
descifrînd sistemul ideologic fundamental ce înte¬ 
meiază instituţiile sociale si religioase pot fi înţe¬ 
lese corect o figură divină, un mit sau un ritual. 


Van der Leeuw şi fenomenologia religiilor 

Numele lui Gerardus van der Leeuw este în mod 
curent legat de fenomenologia religiilor. El a scris, 
e drept, primul tratat important în chestiune, 
dar, ca şi în cazul lui Rudolf Otto, multilaterali¬ 
tatea operei sale nu permite o clasificare strictă. 
Deşi a studiat, in tinereţe, limbile orientale si si-a 
luat doctoratul cu o teză despre religia egipteană, 
van der Leeuw a publicat după aceea două cărţi 
excelente despre religia primitivă şi nenumărate 
articole şi monografii despre diverse alte religii, 

49 Rituels indo-europeens â Rome (Paris, 1954): Aspecls de 
!a Jonction guerriere chez Ies Indo Europeens (Paris. 1955): 
Deesses ladnes el mylhes vecliques (Bruxelles. 1956): La 
Religion romaine archa'ique (Paris. 1966). 

despre problema monoteismului primordial si pe 
probleme de psihologia religiei. In plus, el a fost 
poet, muzician, om al bisericii si autor al unei 
importante Jucrări pe problema sacrului în artă. 50 
însă; neostoita sa curiozitate si preocupările sale 
multiple nu aveau să-i servească, finalmente, 
opera. Van der Leeuw era de asemeni un scriitor 
foarte înzestrat; el scria minunat si stilul său 
avea o claritate de cristal. Cărţile lui sînt uşor de 
înţeles; ele nu necesită comentarii elaborate, 
într-o epocă în care stilul sec, dificil şi enigmatic 
a devenit aproape o modă în cercurile filozofice, 
limpezimea si calităţile artistice riscă să fie con¬ 
fundate cu superficialitatea, diletantismul sau 
absenţa unei gîndiri originale. 

în cartea sa Phănomenologie der Religion 
(1933) 51 găsim puţine referinţe la Husserl. în 
schimb puteri) alia un număr important de 
referinţe îa Jaspers, Dilthey şi Spranger. Van der 
Leeuw a fost puternic influenţat de rezultatele 
dobîndite de Gestaltpsychologie şi Slrufcfurpsy 
chologieP 2 El a rămas însă fenomenolog în 
măsura în care, în descrierile sale, a respectat 


50 Publicata recent in traducere engleză sub tillul Sacred 
and Profane Beauty (New York, 1963). 

51 Tradusă sub titlul Religimn in Essence and ManiJ'estation 
(Londra, 1938) şi retipărită (New York. 1963) eu adaosurile, 
celei de-a doua ediţii germane 

52 Vezi Fokke Sierksma, Phaenomenologic der Religie eu 
Complexe Psychologie (Assen. Olanda. 195i: iniţial, teză de 
doctorat prezentată la Universitatea din Groningen în 
decembrie 1950). Nu mai puţin importările urnim feno 
men regia religiei sint lucrările lui Friedricb lleii : v. in special 
monografia, devenită clasică, Dos Gehet (..Rugăciunea"), 
(Miinchen, 1918) şi cartea recentă, Ersctieiriunysjbrmen und 
Wesen der Religion (Stuttgart. 1961). Alte contribuţii feno¬ 
menologice au fost prezentate de G. Mensclilng. W. Berde 
Kristensen şi C.J. Bleeker. Vezi şi Eva llirsehinanii. 
Phănomenologie der Religion (Wiirzburg şi Anmullle. 1940). 

datele religioase si intenţionalitatea lor specifică. 
El a subliniat ireductibilitatea reprezentărilor reli¬ 
gioase la simple funcţii sociale, psihologice sau 
raţionale si a respins acele prejudecăţi naturaliste 
care încearcă să explice religia prin altceva decît 
prin ea însăşi. Pentru van der Leeuw, sarcina 
principală a fenomenologiei religiei este de a revela 
structurile lăuntrice ale fenomenelor religioase. El 
socotea, eronat, că putea să reducă totalitatea 
fenomenelor religioase la trei structuri fundamen¬ 
tale (Grundstrukturen): dinamism, animism şi 
deism. însă, van der Leeuw nu era interesat de 
istoria structurilor religioase. Aici rezidă cea mai 
serioasă insuficienţă a demersului său, deoarece 
şi cele mai elevate expresii religioase (extaza 
mistică, de exemplu) se înfăţişează prin interme¬ 
diul unor structuri şi expresii culturale istoric 
condiţionate (vezi, mai jos, p. 86). De fapt, van 
der Leeuw nu a încercat să elaboreze o morfologie 
religioasă sau o fenomenologie genetică a religiei. 
Dar, repet, asemenea lacune nu micşorează întru 
nimic însemnătatea operei lui. Deşi însuşi geniul 
său versatil nu i-a permis să pună la punct şi să 
sistematizeze o nouă hermeneutică a religiei, el a 
fost un pionier entuziast al acesteia. 


„Fenomenologi" şi „istoricisti" 

Interesul crescînd pentru fenomenologia religiilor 
a determinat o anumită tensiune printre savanţii 
care şi-au ales drept obiect de studiu Religions- 
wissenscha/L Diversele şcoli istorice şi istoriciste 
au reacţionat aprig împotriva pretenţiei fenomeno¬ 
logilor că pot să sesizeze esenţa si structura feno- 

menelor religioase. Pentru istoricisti, religia este 
un fapt exclusiv istoric, fără o semnificaţie sau 
valoare transistorică. şi a căuta „esenţe" înseamnă, 
după ei, a recădea în vechea eroare platoniciană. 
(Istoricistii îl ignoră, evident, pe Husserl). 

Am făcut deja aluzie la ireductibilitatea acestei 
tensiuni dintre „fenomenologi" si istorici sau 
„istoricisti" (p. 24). Pe de altă parte, sînt semne 
că mulţi savanţi caută azi o perspectivă mai 
vastă în care cele două atitudini ar putea fi inte¬ 
grate. Pentru moment, diversele abordări meto¬ 
dologice si presupoziţii teoretice îşi demonstrează 
validitatea sau utilitatea, în special prin progre¬ 
sele pe care le aduc. Putem sau nu putem fi de 
acord cu convingerea personală a lui Ananda 
Coomaraswamy privind philosophia perennis şi 
„tradiţia" universală, primordială, care inspiră, 
după el, toate culturile premoderne; ceea ce con¬ 
tează, în cele din urmă, este lumina neaşteptată 
proiectată de Coomaraswamy asupra creaţiei 
religioase vedice si budiste. Tot aşa, putem să nu 
împărtăşim „anti-istoricismul" lui Henry Corbin, 
dar nu se poate nega că, graţie acestei concepţii, 
Corbin a reuşit să reveleze o dimensiune semnifi¬ 
cativă a filozofiei mistice islamice, dimensiune 
aproape ignorată de savanţii occidentali. 

în ultimă analiză, opera unui autor este jude¬ 
cată după contribuţia sa la înţelegerea unui tip 
specific de creaţie religioasă. Numai în măsura în 
care reuşeşte, prin hermeneutică, să-şi transfigu¬ 
reze datele în mesaje spirituale, îsi va îndeplini 
istoricul religiilor rolul său în cultura contempo¬ 
rană. Din nefericire, nu întotdeauna aşa stau 
lucrurile, din pricini si cu consecinţe pe care le 
vom discuta în. capitolul 4. 



3 


în căutarea „ originilor “ 
religiei 


O revelaţie primordială 

„Numai detaliile contează" f/l n’y a que leş details 
qui comptent), spune un proverb francez. Nu voi 
pretinde că proverbul este aplicabil în toate cazu¬ 
rile, dar sînt momente în istoria culturii cînd 
detaliile sînt surprinzător de revelatoare. Să con¬ 
siderăm, de pildă, începuturile umanismului ita¬ 
lian, la Florenţa. Se ştie, îndeobşte, că Marsilio 
Ficino a întemeiat Academia Platonicianâ şi a 
tradus în latină Dialogurile lui Platon, precum şi 
cîteva lucrări şi comentarii neoplatoniciene. 
Există, însă, un detaliu care scapă de obicei 
atenţiei noastre: Cosimo de Medici i-a încredinţat 
lui Ficino traducerea manuscriselor lui Platon şi 
Plotin, manuscrise pe care dregătorul le colec¬ 
ţiona de multă vreme. însă, în jurul anului 1460, 
Cosimo a achiziţionat manuscrisul care avea să 
se numească, mai tîrziu, Corpus henneticum şi i-a 
cerut lui Ficino să-l traducă neîntîrziat în latină. 
La vremea aceea, Ficino nu începuse încă 
traducerea la Platon; el a pus totuşi la o parte 
Dialogurile şi s-a aşternut în grabă la traducerea 


Capitolul de fală este o versiune revăzută şi dezvoltată a 
unui articol publicai prima dată în History of Reiigions, 4 
(1964): 154-169, (©1964 by Iile University of Chicago). 

lui Poimandres si a altor tratate hermetice, astfel 
incit şi-a terminat în cîteva luni treaba. In 1463, 
cu numai un an înaintea morţii lui Cosimo, 
aceste traduceri erşju încheiate. Corpus herme- 
ticum a fost aşadar primul text grecesc tradus si 
publicat de Marsilio Ficino. Abia după aceea, 
Ficino a început să se ocupe de traducerea lui 
Plato n. 1 

Acest amănunt este important. El aruncă 
lumină asupra unui aspect al Renaşterii italiene 
ignorat sau cel puţin neglijat de istorici, cu numai 
o generaţie în urmă. Cosimo si Ficino au fost 
fascinaţi de descoperirea unei revelaţii primor¬ 
diale, aceea descoperită în textele hermetice. Ei 
n-aveau, bineînţeles, nici un motiv să pună la 
îndoială ideea că acest Corpus hermeticum 
aparţine egipteanului Hermes si conţine cea mai 
veche revelaţie, care l a precedat pe Moise si i-a 
inspirat si pe Pitagora si pe Platon si pe magii 
persani. 

Deşi exalta sacralitatea si veracitatea textelor 
hermetice, Ficino nu se suspecta - si nu putea 
să se suspecteze - că nu ar fi un bun creştin, 
încă în secolul al doilea, apologetul creştin 
Lactanţiu îl considera pe Hermes Trismegistul un 
înţelept inspirat de Dumnezeu şi considera că 
unele profeţii hermetice se împliniseră o dată cu 
naşterea lui lisus Hristos. Marsilio Ficino 
reafirma această armonie între hermetism şi 
magia hermetică, pe de o parte, şi creştinism, pe 
de alta. Nu mai puţin sincer era şi Pico della 
Mirandola, cînd considera că Magia si Cabbala 
confirmau dumnezeirea lui Hristos. Papa Alexan- 

1 Frances A. Yates. Giordano Bruno and the Hermetic 
TradiLion (Chicago, 1964). 

dru al Vl-lea a pus să i se picteze la Vatican o 
frescă înţesată de imagini si simboluri egiptene, 
adică hermetice! Acest fapt nu era cerut de 
raţiuni estetice sau ornamentale, ci ţinea mai 
degrabă de voinţa iui Alexandru ai Vl-lea de a-si 
marca protecţia sa faţă de mult preţuita tradiţie 
ocultă egipteană. 

Un interes atît de extravagant pentru 
hermetism este profund semnificativ. El revelează 
aspiraţia omului Renaşterii către o „revelaţie 
primordială" care să poată include nu numai pe 
Moise si Cabbala , ci şi pe Platon, si, mai ales, 
misterioasele religii ale Egiptului si Persiei antice. 
El dezvăluie în acelaşi timp profunda insatisfacţie 
lăsată de teologia Evului Mediu şi de concepţiile 
medievale despre om şi univers, reacţia împotriva 
a ceea ce s-ar putea numi un creştinism 
„provincial", altfel spus, pur occidental, precum şi 
aspiraţia către o religie universalistă, transisto- 
rică, „mitică". Timp de aproape două secole. 
Egiptul şi hermetismul - adică magia egipteană - 
au obsedat pe mulţi teologi şi filozofi, credincioşi, 
necredincioşi sau cripto-ateişti. Dacă Giordano 
Bruno a salutat cu atîta entuziasm descoperirile 
lui Copemic, aceasta se datora faptului că pentru 
el heliocentrismul avea o profundă semnificaţie 
religioasă şi magică. Pe cînd era în Anglia, 
Giordano Bruno profeţise reîntoarcerea iminentă 
a religiei magice a Egiptului antic, aşa cum era 
aceasta descrisă în Asclepius. Bruno se simţea 
superior lui Copemic, căci în timp ce acesta îşi 
înţelegea propria teorie doar ca matematician. 
Bruno putea interpreta diagrama copemiciană ca 
pe o hieroglifă a misterelor divine. 

S-ar putea realiza un studiu fascinant retra- 
sînd istoria acestui mit religios si cultural al 
„revelaţiei hermetice primordiale" pînă la distru¬ 
gerea sa în anul 1614 de eruditul helenist Isaac 
Casaubon. O istorie detailată a acestui mit pre¬ 
modern ne-ar îndepărta prea tare de subiectul 
nostru. Este destul să spunem că Isaac 
Casaubon a demonstrat, pe baze pur filologice, 
că, departe de a reprezenta o „revelaţie primor¬ 
dială". Corpus hermeticwn este o culegere de texte 
destul de tîrzii - nu anterioare secolelor al 11-lea 
sau al 111-lea ale erei noastre - reflectînd sincretis¬ 
mul helenistico-crestin. 

Creşterea si descreşterea acestei credinţe extra¬ 
vagante într-o revelaţie primordială transmisă 
prin scris în cîteva tratate sînt simptomatice. Se 
poate chiar spune că ele anticipează ceea ce se va 
produce în următoarele trei secole. în fapt, cău¬ 
tarea unei revelaţii pre-mozaice a prefigurat şi. 
mai tîrziu, a însoţit seria de crize care a zguduit 
creştinătatea apuseană şi, în cele din urmă, a 
făcut loc ideologiilor naturaliste şi pozitiviste din 
secolul al XlX-lea. Interesul intens şi continuu 
faţă de „egipţianism" şi alte „mistere orientale" 
n-a încurajat, în timpul Renaşterii, dezvoltarea a 
ceea ce se cheamă azi istoria comparată a reli¬ 
giilor. Dimpotrivă, urmarea directă a atenţiei lui 
Ficino, Pico. Bruno şi Campanella faţă de tezau¬ 
rul hermetic a fost dezvoltarea filozofiilor natura¬ 
liste şi triumful ştiinţelor matematice şi fizice. în 
perspectiva acestor noi filozofii şi ştiinţe, 
creştinismul nu era singura religie revelată - dacă 
mai era considerat o religie „revelată". în cele din 
urmă, în secolul al XlX-lea, creştinismul, precum 
şi toate religiile cunoscute au ajuns să fie socotite 
nu numai lipsite de temei, dar chiar periculoase 

din punct de vedere cultural, pentru că împie¬ 
dicau progresul ştiinţei. Era aproape un consens 
în intelighentia epocii convingerea că filozofii au 
dovedit imposibilitatea demonstrării existenţei lui 
Dumnezeu; în plus, se pretindea că ştiinţele 
demonstraseră că omul este alcătuit numai din 
materie, şi deci nu există ceva ce s-ar putea numi 
„suflet", adică o entitate spirituală independentă 
de corp şi supravieţuind acestuia. 


începuturile istoriei comparate a religiilor 

Este însă demn de atenţie făptui că începuturile 
istoriei comparate a religiilor se ivesc către mij¬ 
locul secolului al XlX-lea, în plin avînt al propa¬ 
gandei pozitiviste si materialiste. Auguste Comte 
a publicat Catechisme positiviste în 1852 şi 
Systeme de politique positive între 1855 si 1858. 
în 1855, Ludwig Buchner a publicat cartea sa 
Kraft und Stoffe. El încerca să demonstreze că 
Natura este lipsită de finalitate, că viaţa e 
produsă prin generaţie spontanee şi că sufletul şi 
spiritul sînt funcţiuni organice. în plus, Buchner 
afirma că spiritul este rezultanta tuturor forţelor 
reunite în creier si că acea realitate ce o numim 
suflet sau spirit este foarte probabil efectul 
„electricităţii nervoase". în anul următor, 1856, 
Max Muller a publicat Essays in Comparative 
Mythology, care poate fi socotită prima carte 
importantă în domeniul religiilor comparate. 
Peste trei ani. a apărut Origtn of Species a lui 
Darwin, iar în 1826, Herbert Spencer a publicat 
cartea First Principles. în aceasta, Spencer încerca 
să explice evoluţia universului printr-o schimbare 
misterioasă în starea materiei primordiale, de la 

starea de omogenitate nedeterminată la o etero¬ 
genitate determinată. 

Aceste descoperiri, ipoteze si teorii noi care 
pasionau lumea savanţilor au devenit îndată 
foarte populare. Naturliche Schopfungsgeschichte, 
cartea lui Emst Haeckel, a devenit un best-seller 
al epocii. Publicată în 1868, ea a beneficiat pînă 
la sfîrsitul secolului de peste douăzeci de ediţii si 
a fost tradusă în vreo douăsprezece limbi. 
Haeckel nu era. trebuie s-o spunem, nici un 
filozof competent, nici un gînditor original. El se 
inspira din Darwin si socotea că teoria evoluţio¬ 
nistă este calea regală către o concepţie meca- 
nicistă a naturii. In opinia lui Haeckel, teoria 
evoluţionistă lacea desuete explicaţiile teologice si 
teleologice si, totodată, permitea să se înţeleagă 
lesne originea organismelor exclusiv printr-o 
teorie a cauzelor naturale. 

în timp ce cartea lui Haeckel se reedita si se 
traducea cu furie, iar Herbert Spencer îşi elabora 
System qf Synthetic Philosophy, (1860-1896), 
noua disciplină care era „istoria religiilor" făcea 
rapide progrese. în ale sale Lectures on the 
Science of Language (seria a 2-a, 1864), Max 
Muller si-a prezentat teoria sa privind mitologia 
solară la arieni - teorie bazată pe credinţa lui 
potrivit căreia miturile au luat naştere dintr-o 
„boală a limbajului". în 1871, Edward Bumett 
Tyior si-a publicat lucrarea Primitive Culture, 
strălucită tentativă de reconstituire a originii si 
evoluţiei experienţelor si credinţelor religioase. 
Tyior identifica primul stadiu al religiei în ceea ce 
el a numit animism: credinţa potrivit căreia 
Natura este animată, adică are un suflet. Din 
animism a evoluat politeismul, iar politeismul a 
făcut loc, în cele din urmă, monoteismului. 

Nu intenţionez să amintesc toate datele impor¬ 
tante care au marcat istoria studiului ştiinţific al 
religiilor în a doua jumătate a secolului al 
XlX-lea. Dar să ne oprim un moment si să exa¬ 
minăm semnificaţia acestei sincronicîtăţi între 
ideologiile materialiste, pe de o parte, si interesul 
crescînd pentru formele orientale si arhaice ale 
religiei, pe de alta. Căutarea neliniştită a 
originilor Vieţii si Spiritului, fascinaţia pentru 
„misterele Naturii", nevoia de a pătrunde si 
descifra structurile interioare ale Materiei - toate 
aceste aspiraţii si pulsiuni denotă un fel de nos¬ 
talgie, am putea spune, a primordialului, a matri- 
cii universale, originare. Materia, Substanţa 
reprezintă origmea absolută. începutul a toate: 
Cosmos, Viaţă, Spirit. Se constată o dorinţă 
irezistibilă de a străpunge adînc timpul si spaţiul, 
de a atinge limitele si începuturile Universului 
vizibil si, în special, de a descoperi temeiul ultim 
al Substanţei si starea germinală a materiei vii. 2 


2 Să adăugăm că preocuparea pentru orgininea absolută. 
începutul tuturor lucrurilor, este o caracteristică a ceea ce 
poate fi numit drept mentalitate arhaică. Aşa cum am relevat 
în multe din lucrările noastre anterioare, mitul cosmogonic 
joacă un rol central în religiile arhaice, în special pentru 
faptul că: povestind cum a apărut lumea, mitul revelează 
modul cum realitatea („Fiinţa* 4 însăşi) a căpătat existenţă. 
(Vezi Eliade. Myth and Reality [New York. 1963); vezi de 
asemeni cap. 5, mai jos); )ed. fr. Aspects du mythe. Paris. 
1963; ed. rom. Aspecte ale mitului, Univers. Bucureşti, 1978, 
N.t.J. Primele cosmogonii şi cosmologii sistematice erau. 
într-un anume sens, „ontogenii 44 (vezi Myth and Reality, pp. 
111 ş. urm.). într-un anumit sens nu există continuitate 
între mentalitatea arhaică si ideologiile ştiinţifice din secolul 
al )#X-lea. Şi Freud loloseşte noţiunea de „început absolut”, 
dar în felul său. pentru ceea ce el crede a fi specificitatea 
condiţiei umane. La el. însă, „primordialul’ 4 îşi pierde 
dimensiunea cosmică si este redus la un „primTdium 
personal 4 ', adică la vîrsta primei copilării (vezi ibid.. pp. 77 ş. 
unn.; vezi şi mai jos. pp. 84-85). 

Dintr-un anumit punct de vedere, a spune că 
sufletul omenesc este, în cele din urmă, un pro 
dus al materiei, nu este în chip necesar o afir¬ 
maţie umilitoare. E adevărat, din această pers¬ 
pectivă, sufletul omului nu mai este considerat o 
creaţie dumnezeiască; dar dacă se ia în conside¬ 
raţie ideea că nu există Dumnezeu, este destul de 
consolator să se descopere că sufletul este rezul¬ 
tatul unei extrem de lungi si complicate evoluţii si 
că el îşi are începutul în cea mai veche realitate 
cosmică: materia fizico-chimică. Pentru savanţi şi 
intelighenţia lumii ştiinţifice din a doua jumătate 
a secolului al XlX-lea, materia nu numai că rezol¬ 
va toate problemele, dar, în acelaşi timp, reducea 
viitorul omenirii la un progres neîntrerupt, non- 
dramatic, şi destul de obositor. Graţie ştiinţei, 
omul va ajunge să cunoască tot mai bine materia 
şi să o stăpînească tot mai mult. Acest progres 
spre perfecţiune este fără capăt. Din această 
încredere entuziastă în ştiinţă, în educaţia 
ştiinţifică, în industrie, se va putea degaja un soi 
de optimism religios, mesianic; omul va fi, în cele 
din urmă, liber, fericit, bogat si puternic. 


Materialism, spiritism, teozofie 

Optimismul se acorda perfect cu materialismul, 
pozitivismul şi credinţa într-o evoluţie nelimitată. 
Acest lucru este evident nu numai în L'Avenir de 
la Science, lucrare a lui Emest Renan de la jumă¬ 
tatea secolului al XlX-lea, ci şi în cîteva mişcări 
parareligioase importante din a doua jumătate a 
secolului al XlX-lea, în aşa numitul spiritism (sau 
spiritualism), de pildă. Mişcarea a început în 
1848 la Hydesville, New York. Membri ai familiei 

Fox au auzit o serie de lovituri misterioase care 
păreau să aibă o cauză inteligentă. 


„Una dintre fiice a sugerat un Cod: trei lovituri pentru 
-da, una pentru nu. două pentru îndoielnic şi aşa s-a 
stabilit comunicarea cu ceea ce se pretindea a ti un 
«spirit». Cele trei surori Fox au devenit primii «mediumi». 
si practica aşezatului în «cerc» (obiceiul de a face seances} 
în vederea comunicării cu «spiritele», care răspun¬ 
deau prin ciocânituri. clătinări ale mesei, sau alte sem¬ 
nale, s-a răspîndit rapid în întreaga lume.“ 3 


Fenomenele spirituale sînt cunoscute din vechi 
timpuri si au fost interpretate în mod diferit în 
diversele culturi si religii. Elementul de noutate, 
important, al spiritismului este însă concepţia sa 
materialistă. înainte de toate, acum există „probe 
pozitive" ale existenţei sufletului, sau mai degrabă 
ale existenţei post-mortem a sufletului: ciocăni- 
turi. aplecări ale mesei si ceva mai tîrziu asa- 
zisele materializări. Problema supravieţuirii si 
nemuririi sufletului obsedase lumea occidentală 
încă din vremea lui Pitagora, Empedocle si Platon, 
dar ea constituia o problemă filozofică sau teo¬ 
logică. în schimb. în secolul al XlX-lea, în plină 
epocă ştiinţifică si pozitivistă, nemurirea sufletu¬ 
lui era legată de succesul unei experienţe: pentru 
a demonstra ştiinţific această nemurire, trebuiau 
aduse dovezi „reale", adică fizice. Ca urmare, s-au 
pus la punct laboratoare si accesorii complicate 
spre a se studia evidenfa nemuririi sufletului. Se 
poate recunoaşte optimismul pozitivist în aproape 
toate cercetările parapsihologice; există întot- 

3 F.C.S. Schiller, „Spirilism", Encylopaedia of Religion and 
Ethics, ed. James Hastings (New York, 1921), voi. 11, p. 806. 

deauna speranţa că postexistenţa sufletului va 
putea fi intr-o zi demonstrată. 

Nu mai puţin optimistă si pozitivistă era si 
cealaltă mare mişcare parareligioasă, Theosophi- 
cal Society, întemeiată la New York, în noiembrie 
1875, de Helena Petrovna Blavatsky. în /sis 
Unveiled (1877) si în celelalte voluminoase scrieri 
ale ei, această aventurieră fascinantă si talentată 
a oferit lumii modeme o revelaţie ocultistă în ter¬ 
meni pe care epoca sa îi putea înţelege. Lumea 
modernă credea în evoluţie, aşadar în progresul 
infinit. Helena Blavatsky a prezentat o teorie a 
evoluţiei spirituale infinite prin metempsihoză si 
iniţiere progresivă. Ea afirma că în timpul presu¬ 
pusei sale şederi în Tibet a primit revelaţia pri¬ 
mordială, adică asiatică şi chiar supraterestră. 
Dar trebuie numaidecît să remarcăm că, dacă un 
lucru caracterizează tradiţiile orientale, apoi acesta 
este tocmai o viziune antievoluţionistă asupra 
vieţii spirituale. în plus, Mme Blavatsky credea în 
necesitatea de a aduce „dovezi" pozitive, materi¬ 
ale, în sprijinul doctrinei teosofîce şi ea „materia¬ 
liza" regulat mesaje de la misterioşii ei Mahatma 
tibetani. Deşi scrise în engleză şi pe hîrtie obiş¬ 
nuită, aceste mesaje aveau totuşi prestigiul unui 
fapt solid, materia] şi au avut menirea să 
convingă un mare număr de persoane aparent 
inteligente de autenticitatea doctrinei secrete a 
Helenei Blavatsky. Era vorba, desigur, de o doctrină 
secretă optimistă, convenabil revelată pentru o 
societate spiritualmente optimistă: n-aveai decît 
să citeşti cele două volume din /sis Unveiled şi să 
devii membru al unui grup teosoflc ca să fii iniţiat 
treptat in cele mai adinei mistere ale Universului 

si ale propriului tău suflet, nemuritor şi trans- 
migrant. în cele din urmă aflat că progresul este 
fără sfîrsit si că nu numai tu, ci întreaga umani¬ 
tate va atinge într-o bună zi desăvîrşirea. 

Nu trebuie să zîmbim auzind de toate aceste 
afirmaţii fantastice. Mişcarea spiritistă, precum si 
Societatea Teosofîcă exprimă acelaşi Zeitgeist ca 
şi ideologiile pozitiviste. Cititorii cărţilor O rigin of 
Species, Krajt und Stojfe, Essays in Comparative 
Mythology şi /sis Unveiied nu erau aceiaşi, dar 
toţi aveau ceva în comun: erau nemulţumiţi de 
creştinism şi un anumit număr dintre ei nu erau 
nici măcar „credincioşi". Sincopa creştinismului 
istoric produsese un adevărat vid în intelighenţia 
şi acest vid îi impulsiona pe unii să încerce să 
atingă sursa materiei creatoare, iar pe alţii să 
comunice cu spiritele sau cu invizibili Mahatma. 
în acest context cultural, noua disciplină care era 
istoria religiilor s-a dezvoltat rapid şi, bineînţeles, 
a urmat pottem-ul următor: un mod pozitivist de 
abordare a faptelor, precum şi încercarea de 
căutare a începuturilor, a înseşi originilor religiei. 


Obsesia originilor 

în epocă. întreaga istoriografie occidentală era 
obsedată de căutarea originilor. „Origine şi dez¬ 
voltare" a ceva a devenit aproape un clişeu. Mari 
savanţi au scris despre originea limbajului, a 
societăţilor umane, a artei, a instituţiilor, a rasei 
indo-ariene etc. Atingem aici o problemă 
pasionantă, deşi complexă, dar pe care n-am 
putea-o discuta fără să ne îndepărtăm prea mult 
de subiectul nostru. E de ajuns să spunem că 

această căutare a originilor instituţiilor umane si 
ale creaţiilor culturale prelungeşte si completează 
căutarea originii speciilor de către naturalist, 
visul biologului de a surprinde originea vieţii, 
efortul geologului si al astronomului de a înţelege 
originea Pămîntului si a Universului. Din punct 
de vedere psihologic, se poate descifra aici aceeaşi 
nostalgie a „primordialului", a „originarului". 

Max Miiller credea că Rig Veda reflectă o fază 
primordială a religiei ariene şi. prin urmare, unul 
din stadiile cele mai arhaice ale credinţelor reli¬ 
gioase şi ale creaţiilor mitologice. Dar încă din 
1870, sanscritistul francez Abel Bergaigne a 
demonstrat că imnurile vedice, departe de a fi 
expresii spontane şi naive ale unei religii natu¬ 
riste, erau produsul unei clase de preoţi ritualişti, 
extrem de erudiţi si rafinaţi. Şi, încă o dată, 
încrederea exaltantă în identificarea unei forme 
primordiale a religiei a fost spulberată de o exactă 
şi meticuloasă analiză filologică. 

Discuţia savantă în problema Vedelor n-a fost 
decît unul din episoadele din lunga şi dramatica 
bătălie de identificare a „originii religiei". Andrew 
Lang, autor strălucit şi plin de erudiţie, a contri¬ 
buit decisiv la demolarea reconstituirilor mito¬ 
logice ale lui Max Muller. Două din lucrările sale 
de cel mai mare succes, Custom and Myth (1883) 
şi Modem Mythology (1897), s-au dezvoltat 
pornind de la cîteva articole în care discredita 
ideile lui Max Muller. sprijinindu-se pe teoriile lui 
E.B. Tylor. Dar. în 1898, la un an după apariţia 
cărţii Modem Mythology, Andrew Lang a publicat 
o nouă carte, The Making of Religion, în care el 
respingea ideea lui Tylor potrivit căreia originea 
religiei s-ar afla în animism. Lang îşi întemeia 

argumentarea pe existenţa credinţei în Marii Zei 
la unele populaţii foarte primitive, cum sînt aus¬ 
tralienii si andamanezii. Tylor pretindea că o 
asemenea credinţă nu putea fî originară; el 
susţinea că ideea de Dumnezeu s-a dezvoltat din 
credinţa în spiritele naturii si din cultul spiritelor 
strămoşilor. Insă, Andrew Lang n-a găsit, nici la 
australieni si nici la andamanezi, cultul 
strămoşilor si nici culte ale naturii. 

Această afirmaţie neaşteptată şi antievolu- 
tionistă, potrivit căreia un Mare Zeu se plasa nu 
la sfîrşitul unei istorii religioase, ci la începutul ei, 
n-a impresionat prea mult mediile savante din 
epocă, Este drept că Andrew Lang nu-şi stăpînea 
temeinic datele documentare şi că, după o dis¬ 
cuţie ştiinţifică cu Hartland, el a fost silit să 
abandoneze unele elemente ale tezei sale iniţiale. 
Pe lingă aceasta, el avea păcatul de a fî un exce¬ 
lent scriitor, cu talente multiple, autor, între 
altele, al unui volum de poezie. Iar talentul literar 
stîmeste. se ştie, suspiciunea savanţilor. 

Totuşi, concepţia lui Andrew Lang despre Marii 
Zei este semnificativă din alte pricini. în ultimii 
ani ai secolului al XlX-lea şi la începutul secolului 
al XX-lea. animismul a încetat de a mai fi consi¬ 
derat primul stadiu al religiei. Două noi teorii sînt 
lansate în această perioadă. Ele ar putea fi 
numite preanimiste. căci amîndouă pretindeau că 
au identificat un stadiu al religiei mai arhaic decît 
acela descris de animism. Prima teorie este aceea 
a lui Andrew Lang, care postula la începutul 
religiei credinţa într-un Mare Zeu. Deşi aproape 
ignorată în Anglia, această ipoteză, corectată şi 
completată, a fost mai tîrziu acceptată de Graeb- 
ner şi de cîţiva savanţi europeni. Din păcate, unul 

din cei mai erudiţi etnologi contemporani, Wil- 
helm Schmidt, a elaborat ipoteza credinţei 
primitive în Marii Zei pînă la a o transforma intr-o 
teorie rigidă a monoteismului primordial (Urmono- 
theismus). Am spus din păcate pentru că, deşi un 
cercetător extrem de competent, Schmidt era si 
preot catolic, si lumea ştiinţifică l-a suspectat de 
intenţii apologetice. In plus, aşa cum am observat 
deja (p. 47], Schmidt era un raţionalist categoric 
şi a încercat să demonstreze că omul primitiv a 
ajuns la ideea de Dumnezeu printr-un raţiona¬ 
ment strict cauzal. în timp ce Schmidt îşi publica 
monumentalele volume din Der Ursprung des 
Gottesidee, lumea occidentală vedea, totuşi, ivin- 
du-se un număr impresionant de filozofii şi 
ideologii iraţionaliste. Elanul vital al lui Bergson, 
descoperirile lui Freud privind inconştientul, cer¬ 
cetările lui Levy-Bruhl în ceea ce el numea men¬ 
talitatea mistică, prelogică, D as Heilige al lui 
Rudolf Otto, revoluţiile artistice săvîrşite de dada¬ 
ism şi de suprarealism marchează evenimentele 
cele mai importante din istoria iraţionalismului 
modem. De aceea, foarte putini etnoîogi şi istorici 
ai religiilor au putut accepta explicaţia raţio- 
nalistă a descoperirii ideii de Dumnezeu, dată de 
Schmidt, 

Această epocă, situată aproximativ între 1900 
şl 1920, a fost, dimpotrivă, dominată de o a doua 
teorie preanimistă. cea a conceptului de mana, a 
credinţei într-o forţă magico-religioasă indistinctă 
şi impersonală. în special antropologul britanic 
Marett a insistat asupra caracterului preanimist 
al credinţei în mana, arătînd că această expe¬ 
rienţă magico-religioasă nu presupune conceptul 
de suflet şi, ca atare, reprezintă un stadiu mai 

arhaic decît animismul lui Tylor (vezi, mai sus, 
p. 31). 

Ceea ce ne interesează pe noi în această acută 
opoziţie de ipoteze asupra originii religiei este 
interesul pentru „primordial". O preocupare 
asemănătoare am notat la umaniştii si filozofii 
italieni după redescoperirea textelor hermetice. La 
un cu totul alt nivel si avînd un cu totul alt ţel, 
căutarea „primordialului" caracterizează activi¬ 
tatea ideologilor ştiinţifici şi a istoricilor din seco¬ 
lul al XlX-lea. Amîndouă teoriile preanimiste - 
aceea a credinţei primordiale într-un Mare Zeu si 
aceea a unei experienţe originare a sacrului ca 
forţă impersonală - susţineau că au surprins un 
nivel mai profund al istoriei religioase decît ani¬ 
mismul lui Tylor. La drept vorbind, amîndouă 
teoriile pretindeau că au descoperit înseşi începu¬ 
turile religiei. în plus, ambele teorii respingeau 
evoluţia unilineară a vieţii religioase, implicată în 
ipoteza lui Tylor. Marett şi cei din şcoala concep¬ 
tului de mana nu erau interesaţi de edificarea 
unei teorii generale a dezvoltării religiei. Dimpo¬ 
trivă, Schmidt şi-a consacrat opera sa c|e o viaţă 
chiar acestei probleme, crezînd, trebuie să o spu¬ 
nem, că aceasta este o problemă istorică şi nu una 
a ştiinţelor naturale. La început, după Schmidt, 
omul credea într-un singur Zeu, atotputernic şi 
atoatefăcător. Mai tîrziu, ca urmare a împre¬ 
jurărilor istorice, omul l-a neglijat şi l-a uitat 
chiar pe acest zeu unic, lăsîndu-se implicat în 
credinţe din ce în ce mai complicate într-o multi¬ 
tudine de zei şi zeiţe, de spirite ale morţilor, 
strămoşi mitici şi aşa mai departe. Deşi acest 
proces de alterare a început cu zeci de mii de ani 
în urmă. Schmidt socotea că el trebuia numit 

istoric, pentru că omul este o fiinţă istorică. 
Schmidt a introdus pe scară largă etnologia isto¬ 
rică în studiul religiilor primitive. Vom vedea mai 
tîrziu consecinţele acestei importante modificări 
de perspectivă. 


Marii Zei si moartea lui Dumnezeu 

Să ne întoarcem pentru o clipă la Andrew Lang şi 
la descoperirea de către el a unei credinţe primi¬ 
tive într-un Mare Zeu. Nu ştiu dacă Andrew Lang 
l-a citit vreodată pe Nietzsche. Foarte probabil că 
nu. Dar cu douăzeci de ani înainte de descoperi¬ 
rea lui Lang, Nietzsche proclamase, prin gura lui 
Zarathustra, moartea lui Dumnezeu. Trecută 
aproape neobservată în timpul vieţii lui Nietzsche, 
proclamaţia lui a avut un impact formidabil asu¬ 
pra generaţiilor europene ulterioare. Ea anunţa 
sfirsitul radical al creştinismului - al religiei - şi 
profetiza că omul modem trebuie să trăiască de 
acum înainte într-o lume exclusiv imanentă, 
lipsită de Dumnezeu. Or, mie mi se pare intere¬ 
sant faptul că Lang, detectînd existenta Marilor 
Zei printre primitivi, a constatat si moartea lor, 
deşi n-a realizat deplin acest aspect al descoperi¬ 
rii sale, într-adevăr, Lang a remarcat si faptul că 
frecvenţa unei credinţe intr-un mare zeu este 
uneori slabă, că ritualul cultic rezervat acestor zei 
este destul de sărac, cu alte cuvinte rolul lor 
efectiv în viaţa religioasă este destul de modest. 
Lang a început chiar să găsească o explicaţie a 
degenerării şi dispariţiei în cele din urmă a 
Marilor Zei şi a substituirii lor prin alte figuri 
religioase. între alte cauze, el a găsit că imagi- 

naţia mitologică contribuia în mod radical la 
deteriorarea ideii de Mare Zeu. Greşea, dar pen¬ 
tru subiectul nostru nu aceasta este important. 
Fapt este că Marele Zeu primitiv devine dens 
o tiosus si despre el se crede că se retrage în cel 
mai înalt cer si se arată nepăsător la treburile 
omeneşti. în cele din urmă. el este uitat, altfel 
spus, moare - nu în sensul că miturile îi poves¬ 
tesc moartea, ci dispare cu desăvîrşire din viaţa 
religioasă, iar în cele din urmă şi din mituri. 

Această uitare a Marelui Zeu înseamnă deci 
totodată moartea sa. Proclamaţia lui Nietzsche 
era nouă pentru lumea occidentală, iudeo-creş- 
tină, dar moartea lui Dumnezeu este un fenomen 
extrem de vechi în istoria religiilor - desigur, cu 
această diferenţă: dispariţia Marelui Zeu dă naş¬ 
tere unui panteon mai viu şi mai dramatic, deşi 
inferior, în timp ce în concepţia lui Nietzsche, 
după moartea Dumnezeului iudeo-crestin, omul e 
condamnat să trăiască singur într-o lume radical 
desacralizată. Dar această lume imanentă şi 
radical desacralizată este lumea istoriei. Ca fiinţă 
istorică, omul l-a ucis pe Dumnezeu, si după 
această asasinare - acest „deicid" - el este obligat 
să trăiască exclusiv în istorie. Este interesant să 
amintim aici că Schmidt, teoreticianul Unnono- 
theismus- ului. credea că uitarea Marelui Zeu şi 
înlocuirea lui finală cu alte figuri religioase nu era 
rezultatul unui proces natural, ci al unuia istoric. 
Omul primitiv, doar prin faptul că făcea progrese 
materiale şi culturale, trecînd de la stadiul cule¬ 
sului la agricultură si viaţă pastorală, - cu alte 
cuvinte, prin simplul fapt de a face istorie - şi-a 
pierdftt credinţa într-un singur Zeu şi a început 
să se închine la o mulţime de zei inferiori. 

La Nietzsche, ca şi la Andrew Lang şi Wilhelm 
Schmidt, ne confruntăm cu o idee nouă: istoria 
este responsabilă de degradare, uitarea, şi în cele 
din urmă „moartea" lui Dumnezeu. Generaţiile 
ulterioare de savanţi vor trebui să-şi bată capul 
cu rezolvarea acestei noi semnificaţii a istoriei, 
între timp, studiul religiilor comparate progresa. 
Se publicau noi şi noi documente, se scriau noi şi 
noi cărţi, noi catedre de istoria religiilor se înfi¬ 
inţau peste tot in lume. 

A fost un timp, în special în a doua jumătate a 
secolului al XlX-lea, cînd se credea că e bine ca 
una sau două generaţii să se dedice exclusiv 
publicării si analizei documentelor, astfel încît 
savanţii care vor urma să fie liberi să elaboreze 
interpretări sintetice. Acest lucru nu era, desigur, 
decît un vis, chiar dacă Emest Renan credea în el 
cînd scria L’Avenir de la Science. Istoria religiilor, 
ca si celelalte discipline istorice, a urmat pat- 
tem-ul activităţii ştiinţifice, în general, adică s-a 
concentrat tot mai mult pe culegerea şi clasifi¬ 
carea de „fapte". Această umilinţă ascetică a isto¬ 
ricului religiilor faţă de propriul său material nu 
este lipsită de grandoare şi are aproape o semni¬ 
ficaţie spirituală. Se poate descrie situaţia savan¬ 
tului scufundat în documentele sale, uneori îngro¬ 
pat sub mulţimea şi greutatea lor, ca un fel de 
descensus ad inferos, o coborîre în profundele, 
sumbrele regiuni subterane, unde se confruntă 
cu modurile germinale ale materiei vii. în unele 
cazuri, această scufundare totală în „materiale" 
echivalează cu o moarte spirituală; căci, din păcate, 
creativitatea savantului poate fi sterilizată. 

Un asemenea impuls spre descensus reflectă o 
tendinţă generală a mentalităţii occidentale de la 
începutul secolului. N-ar putea fi mai bine de¬ 
scrisă tehnica psihanalitică elaborată de Freud 
decît spunînd că ea este un descensus ad inferos, 
o coborîre în cele mai profunde si mai periculoase 
zone ale psihicului omenesc. Atunci cînd Jung a 
revelat existenţa unui inconştient colectiv, explo¬ 
rarea acestor comori imemoriale - mituri, simbo¬ 
luri si imagini ale omului arhaic - începea să 
semene cu tehnicile oceanografiei si ale speleolo- 
giei. Asa după cum coborîrile în adîncurile mării 
sau expediţiile în fundul peşterilor au revelat 
existenta unor organisme elementare de multă 
vreme dispărute la suprafaţa pămîntului, tot 
astfel, analiza a reabilitat forme ale vieţii psihice 
profunde inaccesibile altădată studiului. Spele- 
ologia a oferit biologilor organisme terţiare şi 
chiar mezozoice, forme zoomorfe primitive care nu 
sînt susceptibile de fosilizare, altfel spus, forme 
care dispăruseră la suprafaţa pămîntului fără să 
lase urme. Descoperind „fosile vii", speleologia a 
impulsionat progrese în cunoaşterea de către noi 
a modurilor de viaţă arhaice. In mod asemănător, 
modurile arhaice ale vieţii psihice, „fosile vii“ 
îngropate în tenebrele inconştientului, au devenit 
acum accesibile studiului graţie tehnicilor puse la 
punct de Freud şi de alţi psihologi ai adîncurilor. 

Desigur, trebuie să deosebim marea contribuţie 
a lui Freud la ştiinţă, adică descoperirea incon 
stientului si a psihanalizei, de ideologia freudi 
ană, care nu este decît o doctrină, încă una, între 
nenumăratele ideologii pozitiviste. Freud credea, 
si el, că a atins, cu ajutorul psihanalizei, faza 
„primordială" a culturii umane si a religiei. Aşa 

cum am văzut (p. 41). el identifica originea religiei 
şi a culturii într-un omor primordial, mai exact în 
primul paricid. Pentru Freud, Dumnezeu nu era 
decît sublimarea tatălui fizic, ucis de fiii pe care îi 
alungase. Această uimitoare explicaţie a fost uni¬ 
versal criticată si respinsă de toţi etnologii com¬ 
petenţi. însă Freud nici nu şi-a abandonat, nici 
nu si-a modificat teoria. Probabil credea că a găsit 
dovezi ale uciderii lui Dumnezeu Tatăl printre 
pacienţii săi vienezi. Dar această „descoperire" 
însemna doar că unii moderni începeau să simtă 
consecinţa propriului lor „deicid". Aşa cum pro¬ 
clamase Nietzsche cu treizeci de ani înainte de 
apariţia cărţii Totem and Tabu, Dumnezeu a murit, 
sau mai exact, a fost ucis de către om. Poate că 
Freud nu făcea decît să proiecteze nevroza unora 
dintre pacienţii lui vienezi într-un trecut mitic. 
Căci primitivii cunoşteau şi ei o „moarte a lui 
Dumnezeu", dar aceasta însemna, în cazul lor, 
ocultarea si îndepărtarea lui Dumnezeu si nu 
„uciderea" lui de către om, aşa cum o proclamase 
Nietzsche. 

Cele două fatete ale gîndirii lui Freud sint 
importante pentru scopul nostru aici: în primul 
rînd, exemplificînd năzuinţa binecunoscută a 
savanţilor occidentali pentru descoperirea „pri¬ 
mordialului", a „originilor", Freud încerca să 
pătrundă mai adînc decît toţi predecesorii săi în 
istoria spiritului, ceea ce pentru el însemna o 
pătrundere în inconştient. Şi, în al doilea rînd, 
Freud socotea că a aflat la începuturile culturii şi 
instituţiilor omeneşti nu un fapt biologic, ci, mai 
degrabă, un eveniment istoric, anume uciderea 
Tatălui de către fiii săi. Dacă un asemenea 
eveniment istoric primordial a avut sau n-a avut 

loc este un lucru fără importanţă pentru discuţia 
de faţă. Ceea ce contează este că Freud - natura¬ 
list, aşa cum era. fără îndoială - credea ferm că 
originea religiei rezidă intr-un eveniment: primul 
paricid. Iar acest lucru capătă o semnificaţie si 
mai mare prin faptul că, în zilele noastre, mii de 
psihanalişti şi sute de mii de occidentali mai mult 
sau mai puţin cultivaţi sînt convinşi de corecti¬ 
tudinea ştiinţifică a explicaţiei lui Freud. 


Istoricitate si istoricism 

Lucrurile apar astfel ca şi cum nostalgia occi¬ 
dentalului pentru „origine" şi „primordial" l-a 
obligat, în cele din urmă, la o confruntare cu 
istoria. Istoricul religiilor ştie de-acum că nu 
poate surprinde „originea” religiei. Ceea ce s-a 
petrecut ab origine nu mai este treaba istoricului 
religiilor, deşi putem concepe că problema rămine 
mai departe în sarcina teologului sau a filozofu¬ 
lui. Aproape fără să-şi dea seama, istoricul reli 
giilor s-a trezit într-un mediu cultural foarte 
diferit de acela din timpul lui Max Muller si Tylor, 
sau chiar de acela al lui Frazer si Marrett. E o 
nouă ambianţă, nutrită de Nietzsche şi Marx, 
Dilthey, Croce si Ortega; un mediu în care clişeul 
la modă nu mai era Natura, ci Istoria. în sine, 
descoperirea ireductibilităţii istoriei, adică a fap¬ 
tului că omul este întotdeauna o flintă istorică, 
nu era numaidecît o experienţă negativă, ste¬ 
rilizatoare. Dar foarte curînd, acest lucru evident 
a dat naştere la o serie de ideologii si filozofii 
relativiste si istoriciste. de la Dilthey pînă la 
Heidegger şi Sartre. La şaptezeci de ani, Dilthey 

însuşi a recunoscut că „relativitatea tuturor con¬ 
ceptelor omului este ultimul cuvînt al viziunii 
istorice a lumii“. 

Nu este necesar să discutăm aici validitatea 
istoricismului. Dar ca să înţelegem situaţia reală 
a istoricului religiilor trebuie să luăm în conside¬ 
rare grava criză care a determinat descoperirea 
istoricităţii omului. Această nouă dimensiune, 
istoricitatea, este susceptibilă de multe inter¬ 
pretări, dar trebuie să admitem oă, dintr-un 
anumit punct de vedere, a considera omul ca 
fiind, în primul rînd, o fiinţă istorică, implica o 
profundă umilinţă pentru conştiinţa occidentală. 
Omul occidental s-a considerat, pe rînd, făptură a 
lui Dumnezeu si posesor al unei Revelaţii unice, 
stăpîn al lumii, autor al singurei culturi univer¬ 
sale valide, creatorul unicei ştiinţe reale şi folosi¬ 
toare şi aşa mai departe. Si. deodată, iată, el se 
descoperea pe sine la acelaşi nivel cu toţi ceilalţi 
oameni, adică supus condiţionărilor inconştien¬ 
tului si istoriei; el nu mai este unicul creator al 
unei mari civilizaţii, nu mai este stăpînul lumii, 
iar culturalmente este ameninţat de extincţie. 
Cînd Valery exclama: „Nous autres, civilisations, 
nous savons maintenant que nous sommes mor- 
tels", el se făcea ecoul istoricismului pesimist al 
lui Dilthey. 

Dar această umilire a omului occidental ca 
urmare a descoperirii sale privind condiţionarea 
istorică universală nu a fost lipsită- de rezultate 
pozitive. Mai întîi, acceptarea istoricităţii omului 
ne ajută să ne debarasăm de ultimele resturi de 
angelism si idealism. Luăm acum mult mai în 
serios ideea că omul aparţine acestei lumi, că el 
nu este un spirit întemniţat în materie. A şti că 



88 / MIRCEA EUADE 


omul este întotdeauna condiţionat presupune 
înţelegerea ideii că el este totodată o fiinţă crea¬ 
toare. La provocarea pe care i-o adresează con¬ 
diţionarea cosmică, psihologică sau istorică, el 
răspunde prin creaţie. Din acest motiv, nu mai 
putem accepta explicaţiile naturaliste referitoare 
la culturi si religii. Ca să dăm un singur exemplu: 
ştim astăzi că omul primitiv nu a avut - şi nu 
putea să aibă - o religie naturistă. în vremea lui 
Max Miiller şi Tylor, savanţii vorbeau despre culte 
naturiste si despre fetişism. înţelegînd prin asta 
că omul primitiv adora obiecte naturale. Dar 
venerarea obiectelor cosmice nu poate fi numită 
„fetişism". El venera nu copacul, izvorul sau 
piatra, ci sacrul care se manifestă prin aceste 
obiecte cosmice. Această nouă înţelegere a expe¬ 
rienţei religioase a omului arhaic este rezultatul 
unei amplificări a conştiinţei noastre istorice. în 
ultimă instanţă, se poate spune că, în pofida 
riscurilor relativismului pe care le comportă, doc¬ 
trina potrivit căreia omul este exclusiv o fiinţă 
istorică a deschis calea unui nou universalism. 
Dacă omul se face pe sine în cursul istoriei, 
atunci tot ce a făcut omul în trecut este impor¬ 
tant pentru fiecare din noi. Aceasta echivalează 
cu a spune că tipul occidental de conştiinţă recu¬ 
noaşte doar o singură istorie, Istoria Universală, 
şi că istoria etnocentrică e depăşită, ca provin 
cială. Pentru istoricul religiilor, aceasta înseamnă 
că el nu poate ignora nici o formă religioasă 
importantă, deşi, evident, este greu să aştepţi de 
la el să fie un expert în toate. 

Astfel, după mai mult de un secol de muncă 
neobosită, savanţii au fost obligaţi să renunţe la 
vechiul vis de a surprinde originea religiei cu 

ajutorul aparatului istoric, si s-au consacrat 
studiului diverselor faze si aspecte ale vieţii reli 
gioase. Ne putem întreba, acum: este oare acesta 
ultimul cuvint în materie de Religionswissen- 
schafi? Sîntem condamnaţi să lucrăm la nesfîrşit 
cu datele noastre religioase fără a le considera 
nimic altceva decît documente istorice, adică 
expresii, de-a lungul epocilor, ale diferitelor 
situaţii existenţiale? Faptul că nu putem sesiza 
originea religiei înseamnă si că nu putem 
surprinde esenţa fenomenelor religioase? Este 
oare religia un fenomen exclusiv istoric, ca, de 
pildă, căderea Ierusalimului sau a Constantino- 
polului? Pentru cel care studiază religia, „istorie” 
înseamnă în primul rînd că toate fenomenele 
religioase sînt condiţionate. Nu există fenomen 
religios pur. Fenomenul religios este totodată un 
fenomen social, economic, psihologic si, desigur, 
si unul istoric, pentru că se petrece într-un timp 
istoric si este condiţionat de tot ce s-a întîmplat 
înainte. 

Dar problema este: sînt multiplele sisteme de 
condiţionare o explicaţie suf icientă a fenomenului 
religios? Cînd o mare descoperire deschide noi 
perspective spiritului, există o tendinţă de a 
explica totul în lumina noii descoperiri si în 
planul ei de referinţă. Achiziţiile ştiinţifice ale 
secolului al XlX-lea i-au obligat pe contemporani 
să explice totul prin prisma materiei - nu. numai 
viaţa, ci si spiritul si operele acestuia. Tot astfel, 
descoperirea, la începutul secolului, a impor¬ 
tantei istoriei i-a determinat pe mulţi din contem¬ 
poranii noştri să reducă omul la dimensiunea sa 
istorică, altfel spus, la sistemul de condiţionări în 
care fiecare fiinţă omenească se află fatalmente 

„situată". Nu trebuie şă confundăm, însă, împre¬ 
jurările istorice care fac o existenţă umană să fie 
ceea ce este cu făptui că există un asemenea dat 
care este însăşi existenţa umană. Pentru istoricul 
religiilor, faptul că un mit sau un ritual este 
întotdeauna condiţionat istoric nu explică exis¬ 
tenţa însăşi a acestui mit sau ritual. Cu alte 
cuvinte, istoricitatea experienţei religioase nu ne 
spune ce este, în ultimă instanţă, experienţa 
religioasă. Ştim că putem sesiza sacrul numai 
prin manifestările sale, care sînt întotdeauna 
istoric condiţionate. Dar studiul acestor expresii 
istoric condiţionate nu ne dă răspuns la între¬ 
bările: Ce este sacrul? Ce semnifică în fond o 
experienţă religioasă? 

în concluzie, istoricul religiilor care nu acceptă 
empirismul sau relativismul anumitor şcoli socio¬ 
logice şi istorice la modă se simte întrucâtva 
frustrat. El ştie că este condamnat să lucreze 
exclusiv cu documente istorice, dar are în acelaşi 
timp sentimentul că aceste documente îi spun 
ceva mai mult decît simplul fapt că ele reflectă 
situaţii istorice. El simte, în chip nelămurit, că ele 
îi revelează adevăruri importante despre om şi 
despre relaţia omului cu sacrul. Dar cum să 
surprindă aceste adevăruri? Este o întrebare care 
obsedează pe mulţi istorici contemporani ai reli 
giilor. Pînă acum au fost propuse cîteva răspun¬ 
suri. Dar mai important decît un răspuns sau 
altul este faptul însuşi că istoricii religiilor îşi pun 
această întrebare. Ca de atîtea ori în trecut, o 
întrebare bine pusă poate insufla o nouă viaţă 
unei ştiinţe epuizate. 

Criză şi regenerare 


Să o recunoaştem franc, istoria religiilor sau 
Comparative Religion 1 joacă un rol mai degrabă 
modest in cultura modernă. Cînd ne reamintim 
interesul pasionat cu care cititorii informaţi din a 
doua jumătate a secolului al XIX lea urmăreau 
speculaţiile lui Max Muller despre originea mitu¬ 
rilor si evoluţia religiilor si polemicile sale cu 
Andrew Lang, cînd ne amintim de succesul 
considerabil •al lui Frazer cu The Golden Bough, 
de voga conceptului de mana sau de „mentalitate 
prelogică" si de „participare mistică"; cînd ne 
amintim, în sfîrsit, că Les Origines du 


Capitolul de faţă este o versiune revăzută a unui articol 
intitulat iniţial „Crisis and Renewal in History of Religions", 
care a fost prima dată publicat în History oj Religions, 5 
(1965): 1-17. © (1965) byThe University of Chicago. 

1 Aceşti termeni sîtit supărător de vagi, dar cum ei aparţin 
limbajului curent, ne resemnăm să-i întrebuinţăm şi noi. în 
general, piin „istorie a religiilor" sau „Comparative Religion" 
se înţelege studiul integral al realităţilor religioase, altfel spus. 
manifestările istorice ale unui tip particular de ..religie" (tri¬ 
bală, etnică, supranaţională). precum şi structurile specifice 
vieţii religioase (forme divine, concepţii despre suflet, mituri, 
ritualuri etc.; instituţiile eic.; tipologia experienţelor religioase 
etc.). Aceste precizări preliminare nu intenţionează să 
circumscrie aria sau să definească metodele istoriei religiilor. 

Christianisme, Prolegomena (o the Study of Greek 
Religion şi Les Formes elementaires de la vie 
religieuse erau cărţile de căpătîi ale părinţilor şi 
bunicilor, nu putem să nu privim situaţia actuală 
fără melancolie. 

Desigur, s-ar putea răspunde că, in zilele noas¬ 
tre, nu mai există un Max Mîiller, un Andrew Lang 
sau un Frazer, ceea ce este probabil adevărat, nu 
în sensul că istoricii religiilor de astăzi ar fi inferiori 
celebrilor lor înaintaşi, ci pur şi simplu pentru că 
ei sînt mai modeşti, mai introvertiţi, ba chiar mai 
timizi. Or. exact asta este ceea ce ne intrigă: de ce 
au acceptat istoricii religiilor să ajungă astfel? Un 
prim răspuns ar fi acela că au învăţat lecţia 
iluştrilor lor predecesori, altfel spus că şi-au dat 
seama de caducitatea oricărei ipoteze premature, 
de precaritatea oricărei generalizări prea ambiţi¬ 
oase. Dar mă îndoiesc că, în oricare altă disci¬ 
plină, un spirit creator a renunţat vreodată să-şi 
desăvîrşească opera din cauza fragilităţii rezul¬ 
tatelor obţinute de predecesorii săi. Inhibiţia de 
care suferă în prezent istoricii religiilor are 
desigur cauze mai complexe. 


A „Doua Renaştere" 

înainte de a discuta aceste cauze, aş vrea să 
amintesc un exemplu analog în istoria culturii 
modeme. „Descoperirea" Upanişadelor şi a budis¬ 
mului la începutul secolului al XlX-lea fusese 
aclamată ca un eveniment cultural ce prevestea 
urmări considerabile. Schopenhauer compara des¬ 
coperirea sanscritei şi a Upanişadelor cu redes¬ 
coperirea „adevăratei" culturi greco-latine în 

timpul Renaşterii italiene. Era de aşteptat o 
radicală înnoire a gîndirii occidentale ca urmare a 
confruntării cu filozofia indiană. După cum se 
ştie, însă. nu numai că miracolul acestei a „doua 
Renaşteri" n-a avut loc, dar, cu excepţia vogii 
mitologizante lansate de Max Muller, descoperirea 
spiritualităţii indiene nu a dat naştere nici unei 
creaţii culturale semnificative. Sînt invocate, în 
special, două cauze pentru a explica acest eşec: 
(1) eclipsa metafizicii şi triumful ideologiilor 
materialiste şi pozitiviste în a doua jumătate a 
secolului al XlX-lea; (2) faptul că primele generaţii 
de indianişti s-au concentrat în direcţia editării 
de texte, vocabulare, studii filologice şi istorice. 
Pentru a putea avansa în înţelegerea gîndirii 
indiene, era necesară, cu orice preţ, întemeierea 
filologiei. 

Şi totuşi, nu lipseau marile şi îndrăzneţele sin¬ 
teze, la începuturile indianisticii. Eugene Bumouf 
a publicat Introduction ă ihistoire du bouddhlsme 
indien în 1844; Albert Weber, Max Muller si Abel 
Bergaigne nu se dădeau înapoi de la proiecte 
care, în zilele noastre, după mai mult de un secol 
de filologie riguroasă, ne par gigantice; către 
sfîrşitul secolului al XlX-lea, Paul Deussen scria 
istoria filozofiei indiene; Sylvain Levi debuta cu 
lucrări pe care azi un indianist ar îndrăzni să le 
scrie abia la apogeul carierei sale (La Doctrine du 
sacrifice dans Ies Brăhmanas, 1898; Le Theâtre 
Indien, 2 voi., 1890) sj, tînăr încă fiind, publica 
somptuoasa monografie, în trei volume, Le Nepal 
(1905-1908); iar Hermann Oldenberg nu ezita 
să-şi prezinte amplele sale vederi de ansamblu 
asupra religiilor Vedelor (1894), cît şi asupra lui 
Buddha şi a budismului timpuriu (1881). 

Carenţa acestei „a doua Renaşteri", ce trebuia 
să fie o consecinţă a descoperirii sanscritei si a 
filozofiei indiene, nu se datorează faptului că 
orientalistii s-au concentrat excesiv asupra filolo¬ 
giei. „Renaşterea" nu s-a produs pentru simplul 
motiv că studiul sanscritei si al altor limbi orien¬ 
tale n-a reuşit să depăşească cercul filologilor si 
istoricilor, pe cînd în timpul Renaşterii italiene, 
greaca şi latina clasică erau studiate nu numai de 
gramaticieni şi umanişti, ci şi de către poeţi, 
artişti, filozofi, teologi şi oameni de ştiinţă. La 
drept vorbind, Paul Deussen a scris mai multe 
cărţi privind Upanişadele şi Vedanta, cărţi în care 
s-a străduit să „înnobileze" gîndirea indiană, 
interpretînd-o în lumina idealismului german si 
arătînd că Upanişadele conţin în germene unele 
idei ale lui Kant sau Hegel. Deussen credea că 
serveşte cauza indianismului insistînd asupra 
analogiilor dintre gîndirea indiană si metafizica 
occidentală; el spera în felul acesta să trezească 
interesul pentru filozofia indiană. Paul Deussen a 
fost un savant eminent, dar nu şi un ginditor 
original. E de ajuns să ni-1 imaginăm pe colegul 
său, Friedrich Nietzsche, consacrîndu-se studiu¬ 
lui sanscritei şi al filozofiei indiene, ca să realizăm 
ce ar fi însemnat o adevărată întîlnire între un 
spirit creator occidental şi India. Ca să dăm un 
exemplu concret, să apreciem rezultatele confrun¬ 
tării creatoare cu filozofia si mistica musulmană 
considerînd ce a învăţat un spirit profund religios 
ca Louis Massignon de la Al Hallaj, sau cum 
interpretează un filozof dublat de un teolog, 
precum Henry Corbin, gîndirea lui Sohrawardi, 
lbn Arabi şi Avicenna. 

lndologia, ca şi orientalistică, în general, a 
devenit de mult o disciplină „nobilă" şi folositoare, 

una dintre multele discipline ce formează ceea ce 
s-a numit „umanisticile”, dar rolul prestigios pe 
care i-1 prezisese Schopenhauer nu s-a realizat. 
Dacă îndrăznim să sperăm încă într-o întîlnire 
stimulantă cu gîndirea Indiei şi a Asiei, ea va fi 
rezultatul istoriei, al faptului că Asia a intrat 
de-acum în actualitatea istorică; ea nu va fi rodul 
orientalismului occidental. 2 

Si totuşi, Europa a arătat în mai multe rînduri 
că este avidă de dialog si de schimb reciproc cu 
spiritualităţile si culturile extra-europene. Să ne 
reamintim efectul pe care l-a avut prima expozi¬ 
ţie de pictură japoneză asupra impresionistilor 
francezi, influenţa sculpturii africane asupra lui 
Picasso, sau consecinţele pe care le-a avut desco¬ 
perirea „artei primitive” asupra primei generaţii 
de suprarealişti. Dar în toate exemplele acestea, 
„confruntarea creatoare” s-a produs în rîndul 
artiştilor, nu al savanţilor. 


O hermeneutică totală 

Istoria religiilor s-a constituit ca disciplină 
autonomă la puţin timp după începuturile orien- 
talisticii, întemeindu-se cumva pe cercetările ori- 
entalistilor, si a profitat imens de pe urma progre¬ 
selor antropologiei. Altfel spus, principalele două 
izvoare documentare ale disciplinei istoriei religi¬ 
ilor au fost mereu, si încă sînt, culturile Asiei si 
acelea ale popoarelor zise „primitive”, în lipsa 
unui termen mai adecvat. în ambele cazuri este 

2 Voga contemporană a doctrinei zen se datorează în mare 
parte activităţii neîntrerupte şi inteligente a lui D.T. Suzuki. 

vorba de popoare si naţiuni care, de o jumătate 
de secol încoace, si mai ales în ultimii zece, cinci¬ 
sprezece ani, s-au eliberat de sub tutela euro¬ 
peană şi şi-au asumat responsabilitatea propriei 
istorii. Este greu să ne imaginăm o disciplină 
umanistă mai bine plasată decît istoria' religiilor 
capabilă să contribuie atît la lărgirea orizontului 
cultural occidental, cit Si la apropierea de operele 
reprezentative ale culturilor orientale şi arhaice, 
Oricît de excepţional ar ti talentul lor, cel mai 
mare indianist şi cel mai eminent antropolog se 
află fatalmente cantonaţi în propriul lor domeniu 
(de altfel, imens). Dacă este fidel telurilor disci¬ 
plinei sale, istoricul religiilor trebuie să fie capabil 
să cynoască aspectele esenţiale ale religiilor Asiei 
şi ale vastei lumi „primitive", după cum e de 
aşteptat să fie în stare să înţeleagă ideile funda¬ 
mentale ale religiilor din Orientul Apropiat antic, 
ale lumii mediteraneene, ale iudaismului, creşti¬ 
nismului şi islamului. Evident, nu e vorba de a 
stăpîni toate aceste domenii în calitate de filolog 
şi de istoric, ci de a asimila cercetările specialiş¬ 
tilor si de a le integra într-o perspectivă specifică 
istoriei religiilor. Frazer, Cari Clemen, Pettazzoni 
şi van der Leeuw s-au străduit să urmărească 
progresele înregistrate în multiple sectoare, iar 
exemplul lor nu şi-a pierdut încă valoarea, chiar 
dacă nu mai sîntem de acord cu interpretările lor. 3 

Am amintit aceste fapte ca să deplîngem slabul 
profit pe care l-au tras din situaţia lor privilegiată 

3 l-am citat pe aceşti aut«ri pentru m«tivul că fiecare 
dintre ei vede istoria religiilor ca • ..ştiinţă totală". Acest 
lucru nu implică ideea că le-aş împărtăşi premisele 
metodologice sau modul personal de a valoriza istoria 
religiilor. 

istoricii religiilor. Desigur, nu uit contribuţiile 
aduse de aceştia în ultimii şaptezeci şi cinci de 
ani în toate domeniile lor de cercetare. Dacă 
astăzi putem vorbi de istoria religiilor ca despre o 
disciplină independentă, apoi faptul se datoreşte 
tocmai acestor contribuţii. E de regretat însă că 
maj oritatea istoricilor religiilor s-au limitat la atît: 
au muncit cu devoţiune şi tenacitate la punerea 
unor temeiuri solide acestei discipline. în fapt, 
istoria religiilor nu este doar o disciplină istorică, 
precum, de pildă, arheologia sau numismatica. 
Ea este deopotrivă o hermeneutică totală, chemată 
să descifreze si să explice toate întîlnirile omului 
cu sacrul, din preistorie pînă în zilele noastre. 
Acum, fie din modestie, fie dintr-o excesivă 
timiditate (provocată, Înainte de toate, de excesele 
eminenţilor lor predecesori), istoricii religiilor au 
ezitat să valorizeze din punct de vedere cultural 
rezultatele cercetărilor lor. Se constată o scădere 
progresivă. De la Max Mtiller şi Andrew Lang la 
Frazer şi Marett, de la Marett la Levy-Bruhl şi de 
la Levy-Bruhl pînă în zilele noastre, se constată o 
progresivă pierdere a creativităţii, însoţită de o 
împuţinare a numărului sintezelor culturale 
interpretative în favoarea unor interpretări frag¬ 
mentare, analitice. 4 Dacă se mai vorbeşte despre 
tabu si totemism şi astăzi, faptul se datoreşte 
popularităţii lui Freud; dacă mai există interes 
fată de „religiile" primitivilor, acest interes îl 

4 Este adevărat că un Rudolf Otto sau un Gerardus van 
der Leeuw au reuşit să trezească interesul publicului cultivat 
pentru problemele religioase. Dar cazul lor este mai complex, 
în sensul că ei nu şi-au exercitat această influentă ca istorici 
ai religiilor, ci. mai degrabă, datorită prestigiului lor în 
calitate de teologi şi de filozofi ai religiei. 

datorăm lui Malinowski si altor cîtorva antropo¬ 
logi; dacă aşa-zisa „Myth and Ritual School" mai 
atrage atentia publicului, lucrul se datoreşte teolo¬ 
gilor si unor critici literari. 

Această atitudine defetistă a istoricilor religiilor 
(sancţionată, de altfel, de dezinteresul treptat al 
publicului faţă de lucrările lor) s-a cristalizat 
exact în momentul cînd cunoaşterea omului s-a 
lărgit considerabil, graţie psihanalizei, fenomeno¬ 
logiei si experienţelor artistice revoluţionare, dar, 
mai ales, în momentul cînd a început confrun¬ 
tarea cu Asia si cu lumea „primitivă". Personal, 
consider făptui acesta paradoxal si tragic deopo¬ 
trivă, căci această timiditate spirituală s-a gene¬ 
ralizat exact în perioada cînd istoria religiilor ar fi 
trebuit să devină disciplina exemplară în descifra¬ 
rea si interpretarea „universurilor necunoscute" 
cu care se confrunta omul occidental. 5 

Cu toate acestea nu cred că este imposibil să 
restabilim istoriei religiilor locul central pe care îl 
merită. Aceasta ar cere, înainte de toate, ca isto¬ 
ricii religiilor să devină conştienţi de posibilităţile 
lor nelimitate. Nu trebuie să te laşi paralizat de 
imensitatea sarcinii; trebuie, mai ales, să se 
renunţe la scuza facilă că nu toate documentele 
au fost culese şi interpretate cum se cuvine. 
Toate celelalte discipline umaniste, ca să nu mai 
vorbim despre ştiinţele naturii, se află într-o 
situaţie asemănătoare. Dar nici un savant n-a 
aşteptat ca toate datele să fie adunate înainte de 
a încerca să înţeleagă datele deja cunoscute. în 

5 Am discutat această problemă în mai multe rinduii. 
ultima dată în prefaţa la cartea noastră Mephistopheles et 
1‘Androgyne (Paris, 1962). (Trad. engleză. 1965.) 

plus, cercetătorul trebuie să se elibereze de 
superstiţia potrivit căreia analiza reprezintă ade¬ 
vărata muncă ştiinţifică şi că omul de ştiinţă ar 
trebui să propună sinteze sau generalizări abia la 
bătrîneţe. Nu se cunoaşte încă vreun exemplu de 
ştiinţă ori de disciplină umanistică ai cărei repre¬ 
zentanţi să se fi dedicat exclusiv analizei, fără să 
fi încercat să avanseze o ipoteză de lucru sau fără 
să fi schiţat o generalizare. Intelectul poate lucra 
în această manieră compartimentată numai cu 
riscul pierderii creativităţii. Există, poate, în dife¬ 
rite discipline ştiinţifice, unii savanţi care n-au 
depăşit niciodată stadiul analizei, dar ei sînt vie-' 
time ale organizării modeme a procesului de cer¬ 
cetare. în nici un caz, ei nu pot fi consideraţi 
modele; ştiinţa nu le datorează nici o descoperire 
semnificativă. 


„Iniţiere" sau auto-alienare 

Pentru istoria religiilor, ca si pentru alte disci¬ 
pline umaniste, „analiză" înseamnă „filologie". Un 
cercetător nu este considerat competent dacă nu 
stăpîneste o anumită filologie (înţelegînd prin 
aceasta cunoaşterea limbii, a istoriei, a culturii 
societăţilor ale căror religii sînt studiate). Nietz- 
sche vorbea, pe bună dreptate, despre filologie (în 
cazul lui, filologia clasică) ca despre o „iniţiere": 
potrivit lui. nu poţi participa la „Mistere", adică la 
izvoarele spiritualităţii greceşti, fără să stăpîneşti 
filologia clasică. Dar nici unul din marii clasicişti 
ai secolului al XlX-lea, de'la Friedrich Welcky la 
Erwin Rohde şi la Willamowitz-Moelendorff, n-a 
rămas cantonat între limitele filologiei stricto 

sensu. Fiecare, în felul său, a produs magnifice 
opere de sinteză, care au continuat să alimenteze 
cultura occidentală chiar si atunci cînd, din 
punct de vedere strict filologic, au ajuns depăşite. 
Desigur, un număr însemnat de savanţi din 
diverse discipline umaniste n-au încercat să 
treacă dincolo de hotarele „filologiei". Dar exem¬ 
plul lor n-ar trebui să ne preocupe, deoarece con¬ 
centrarea exclusivă pe aspectele exterioare ale 
universului spiritual echivalează, la urma urmei, 
cu auto-alienarea. 

Pentru istoria religiilor, ca si pentru orice dis¬ 
ciplină umanistă, drumul spre sinteză trece prin 
hermeneutică. Insă, în cazul istoriei religiilor, 
hermeneutica se revelează a fi o operaţie mai 
complexă, căci nu e vorba doar de a înţelege si a 
interpreta „faptele religioase". Prin natura lor, 
aceste fapte religioase constituie un material la 
care e posibil - şi chiar trebuie - să se mediteze, si 
anume să se mediteze la modul creator, aşa cum 
au făcut-o un Montesquieu, un Voltaire, un 
Herder, un Hegel, atunci cînd şi-au asumat sar¬ 
cina de a reflecta asupra instituţiilor umane si a 
istoriei lor. 

Nu întotdeauna o asemenea hermeneutică 
creatoare pare să călăuzească munca istoricilor 
religiilor şi cauza trebuie căutată în inhibiţia 
provocată în anumite discipline umaniste de tri¬ 
umful „scientismului", în măsura în care ştiinţele 
sociale şi o anumită antropologie s-au străduit să 
devină mai „ştiinţifice", istoricii religiilor au deve¬ 
nit din ce în ce mai prudenţi, ba chiar mai 
timoraţi. Dar aici e vorba de o neînţelegere. Nici 
istoria religiilor, si nici altă disciplină umanistă, 
nu trebuie să se conformeze - aşa cum au făcut-o 

prea multă vreme - unor modele împrumutate 
din ştiinţele naturale, cu atît mai mult cu cît 
aceste modele sînt perimate (în special cele pre¬ 
luate din fizică). 

Prin însăşi natura şi prin modul ei de a fi, isto¬ 
ria religiilor este menită să producă opere, nu 
numai monografii erudite. Spre deosebire de 
ştiinţele naturale şi de o anumită sociologie care 
se străduieşte să le urmeze modelul, hermeneu¬ 
tica se numără printre izvoarele vii ale unei cul¬ 
turi, deoarece, în fond, fiecare cultură este consti¬ 
tuită din o serie de interpretări si valorizări ale 
„miturilor" sale sau ale ideologiilor sale specifice. 
Dar nu numai creatorii stricto sensu sînt aceia 
care revalorizează viziunile primordiale si care 
reinterpretează ideile fundamentale ale unei cul¬ 
turi, ci si „hermeneuţii". în Grecia, alături de 
Homer, de poeţii tragici si de filozofi, de la preso¬ 
cratici pînă la Plotin, â ejastat o vastă şi complexă 
categorie de mitografi, istorici şi critici, de la 
Herodot pînă la Lucian şi Plutarh. Importanta 
umanismului italian în istoria gîndirii se dato¬ 
rează mai mult „hermeneuţilor" decît scriitorilor. 
Prin ediţiile sale critice, prin erudiţia filologică, 
comentariile şi corespondenţa sa, Erasmus a 
înnoit cultura occidentală, Dintr-un anumit 
punct de vedere, s-ar putea spune că Reforma şi 
Contrareforma constituie vaste hermeneutici, 
eforturi intense şi susţinute de a revaloriza, prin- 
tr-o reinterpretare îndrăzneaţă, tradiţia iudeo- 
creştină. 

Este inutil să înmulţim exemplele, Să ne amin¬ 
tim doar ecoul şi urmările considerabile ale unei 
cărţi precum Kultur der Renaissance in Italien 
(1860) de Jacob Burckhardt, Cazul lui Burck- 

hardt ilustrează admirabil ceea ce înţelegem prin 
expresia „hermeneutică creatoare". Intr-adevăr, 
cartea lui este mai mult decît o lucrare onorabilă, 
un tom printre altele din vasta literatură 
istoriogi'afîcă a secolului al XlX-lea. Ea a îmbo¬ 
găţit cultpra occidentală cu o nouă „valoare", 
revelînd o dimensiune a Renaşterii italiene ce nu 
fusese evidentă înainte de Burckhardt. 


Hermeneutica si transformarea omului 

Faptul că hermeneutica duce la crearea de noi 
valori culturale nu implică ideea că ea nu este 
„obiectivă". Dintr-un anumit punct de vedere am 
putea compara hermeneutica cu „descoperirea" 
ştiinţifică sau tehnologică. Realitatea ce urmează 
a fi descoperită ej«sta încă înainte de descoperire, 
dar ea nu era zărită, sau nu era înţeleasă, sau nu 
se cunoştea folosul ei. In acelaşi mod, hermene¬ 
utica creatoare dezvăluie semnificaţii care nu 
erau sesizate înainte si le evidenţiază cu o aseme¬ 
nea vigoare incit, după asimilarea noii interpretări, 
conştiinţa nu mai rămîne aceeaşi. 

Hermeneutica creatoare transformă în cele din 
urmă omul; ea depăşeşte simpla instruire, ea este 
totodată o tehnică spirituală susceptibilă să 
modifice calitatea ejMstenţei înseşi. Acest lucru 
este adevărat mai ales pentru hermeneuticile 
istorico-religioase. O bună carte de istoria reli¬ 
giilor trebuie să aibă un efect de trezire asupra 
cititorului - precum acela operat, de exemplu, de 
cărţi ca Das Heilige sau Die Hoher Griechlands. în 
principiu, orice hermeneutică istorico-religioasă 
ar trebui să aibă un rezultat similar. Căci 

prezentînd şi analizînd mituri şi ritualuri austra¬ 
liene, africane sau oceaniene, comentind imnurile 
lui Zarathustra, textele daoiste sau mitologiile şi 
tehnicile şamanice, istoricul religiilor revelează 
situaţii existenţiale necunoscute sau greu de 
imaginat de către cititorul modem; întilnirea cu 
aceste lumi „străine" nu poate rămîne fără 
consecinţe. 

Evident, primul care va simţi urmările propriei 
sale lucrări hermeneutice va fl însuşi istoricul 
religiilor. Dacă aceste urmări nu se văd întot¬ 
deauna cu claritate, aceasta se petrece pentru că 
majoritatea istoricilor religiilor se apără de mesa¬ 
jele conţinute în propriile lor documente. Această 
precauţie este de înţeles. Nu poţi veni în contact 
cu forme religioase „străine", cîteodată extrava¬ 
gante, adesea teribile, fără să fii pedepsit. Dar 
mulţi istorici ai religiilor sfîrsesc prin a nu mai 
lua în serios lumile spirituale pe care le studiază; 
ei se retranşează în credinţa lor personală sau se 
refugiază într-un materialism sau behaviorism 
rezistente faţă de orice soc spiritual. De altfel, 
specializarea excesivă permite multor istorici ai 
religiilor să se -cantoneze pînă la linele vieţii în 
sectoarele pe care au învăţat să le frecventeze 
încă din tinerele. Şi orice „specializare" slîrşeste 
prin a banaliza formele religioase şi prin a le 
şterge orice semnificaţie, 

în pofida acestor eşecuri, nu ne îndoim că 
„hermeneutica creatoare" va fi recunoscută în 
cele din urmă drept „calea regală" a istoriei reli¬ 
giilor. Numai atunci, rolul acesteia în cultură va 
începe să fie important, nu numai graţie noilor 
valori descoperite ca urmare a efortului de a 
înţelege o religie primitivă sau exotică sau un 

mod de a fi străin tradiţiilor occidentale - valori 
susceptibile de a îmbogăţi o cultură aşa cum au 
făcut-o La Cite antique sau Kultur des Renais- 
sance Italien ci si graţie, mai întîi, faptului că 
istoria religiilor poate deschide noi perspective 
gîndirii occidentale, precum si filozofiei propriu- 
zise si cr.eaţiei artistice. 

Am repetat-o adesea: filozofia occidentală nu se 
poate cantona indefinit în propria-i tradiţie fără 
riscul de a se provincializa. Or, istoria religiilor 
este în măsură să investigheze si să elucideze un 
număr considerabil de „situaţii semnificative'’ si 
de moduri de a fi în lume, care altfel ar rămîne 
inaccesibile. Nu este vorba doar de a prezenta' 
„materiale brute", căci filozofii n-ar şti ce să facă 
cu documente care reflectă comportamente si idei 
prea diferite de acelea care le sînt familiare. 6 
Lucrarea hermeneutică trebuie efectuată de isto¬ 
ricul religiilor însuşi, pentru că el singur este 
capabil să înţeleagă şi să aprecieze complexitatea 
semantică a documentelor sale, 

Dar exact aici au survenit unele neînţelegeri 
grave. Rarii istorici ai religiilor care au dorit să 
integreze rezultatele cercetărilor si meditaţiilor lor 
într-un context filozofic s-au mulţumit să imite 
anumiţi filozofi la modă. Cu alte cuvinte, s-au 
străduit să gîndească după tiparul filozofilor 
profesionişti. A fost o greşeală. Nici filozofii, nici 
oamenii de cultură nu sînt interesaţi de replici de 
mîna a doua ale gîndirii sau operei colegilor sau 

6 E de ajuns să examinăm ceea ce doar puţini filozofi 
contemporani care s-au interesat de problemele mitului şi 
ale simbolismului religios au făcut cu „materialele" pe care 
le-au preluat de la etnologi şi istorici ai religiilor, in intenţia 
de a renunţa la această (iluzorie) diviziune a muncii. 

autorilor lor favoriţi. Hotărînd să interpreteze „in 
maniera lui X“ gindirea arhaică sau orientală, 
istoricul religiilor o mutilează şi o falsifică. Ceea 
ce se aşteaptă de la el este faptul de a descifra şi 
elucida comportamente şi situaţii enigmatice, pe 
scurt, faptul de a face să progreseze gindirea 
omului prin recuperarea sau restabilirea unor 
semnificaţii uitate, discreditate sau desfiinţate. 
Originalitatea şi importanţa unor astfel de con¬ 
tribuţii rezidă tocmai în faptul că ele explorează şi 
luminează universuri spirituale submerse sau 
greu accesibile. N ar fi numai ilegitim, ci şi ine¬ 
ficace actul de a deghiza simboluri, mituri şi idei 
arhaice şi exotice în forme deja familiare filozofilor 
contemporani. 


Istorie a religiilor si reînnoire culturală 

\ 

Exemplul lui Nietzsche ar trebui să-i încurajeze şi 
totodată să-i călăuzească pe istoricii religiilor. 
Nietzsche a reuşit să înnoiască filozofia occiden¬ 
tală tocmai pentru că a încercat să-şi formuleze 
gindirea cu mijloace care îi păreau adecvate. 
Desigur, asta nu înseamnă că istoricul religiilor 
ar trebui să imite stilul sau manierismele lui 
Nietzsche. Mai degrabă, exemplul libertăţii de 
expresie este ceea ce trebuie subliniat aici. Cînd 
se doreşte să se analizeze lumile mitice ale 
„primitivilor", tehnicile neo-daoiştilor, iniţierile 
şamanice şi aşa mai departe, cercetătorul nu este 
în nici un fel obligat să preia demersul cutărui 
filozof contemporan ori perspectiva sau limbajul 
psihologiei, antropologiei culturale sau sociologiei. 

Acesta este motivul pentru care am spus că o 
hermeneutică istorico-religloasă creatoare ar 
putea să stimuleze, să alimenteze si să înnoiască 
gîndirea filozofică. Dintr-un anumit punct de 
vedere, s-ar putea spune că elaborarea unei noi 
Fenomenologii a spiritului presupune luarea în 
considerare a tot ceea ce istoria religiilor este 
capabilă să ne reveleze. S-ar putea scrie cărţi 
importante despre diversele moduri de a fi în 
lume sau pe problemele timpului, morţii şi visu¬ 
lui, cărţi întemeiate pe doCtimentele de care isto¬ 
ricul religiilor dispune, 7 Aceste probleme pasio¬ 
nează filozofii, poeţii si criticii de artă: unii dintre 
ei i-au citit pe istoricii, religiilor si au utilizat 
documentele si interpretările lor. Şi nu e greşeala 
lor dacă n-au reuşit să tragă din aceste lecturi 
toate foloasele ce se întrevedeau iniţial. 

Am făcut aluzie mai sus la interesul pe care îl 
prezintă istoria religiilor pentru artişti, scriitori si 
critici literari. Din păcate, istoricii religiilor, ca 
majoritatea savanţilor şi erudiţilor, de altfel, s-au 
interesat doar sporadic si, ca să spunem aşa, de o 

7 Ar fi, mai ales, de adus rectificări urgente multor clişee 
care rnai sfînjcnesc cultura contemporană, ele pildă cunos¬ 
cuta interpretare a religiei ca alienare, datorată ini 
Feuerbach şi Marx. După cum se ştie, Feuerbacli şi îvlarx 
proclamau că religia îl. înstrăinează pe om de viaţa terestră, îl 
împiedică să se umanizeze complet, şi aşa mai departe. Dar 
chiar dacă ar fi losi adevărată, o atare critică a religiei s-ar 
putea aplica numai formelor urzii ale religiozităţii, cum sint 
acelea ale indici posl-vedice sau ale iuneo-creşUnismului. 
adică religiilor In care elementul „lumii de-dincolo" joacă un 
roi important. Alienarea şi îndepărtarea (îl nuli ii de leresiru 
sini necunoscute - şi chiar de neconceput - in toate religiile 
de tip cosmic, atât „primitive" cit şi orientale, căci in acestea 
(adică în marea majoritate a religiilor cunoscutei, viaţa 
religioasă constă tocmai in exaltarea comuniunii omului cu 
viata si cu natura. 

manieră clandestină, de experienţele artistice 
modeme. Există o idee preconcepută, aceea de a 
considera artele ca „neserioase", pentru că ele nu 
constituie instrumente de cunoaştere. Poeţii, 
romancierii sînt citiţi, muzeele si expoziţiile vizi¬ 
tate pentru distracţie si relaxare. Această preju¬ 
decată, care începe din fericire să dispară, a creat 
un soi de inhibiţie ale cărei rezultate principale 
sînt stînjeneala, ignoranţa sau mefienţa erudiţilor 
si a oamenilor de ştiinţă faţă de experimentele 
artistice modeme. Este o naivitate să crezi că 
sase luni de lucru „pe teren", în mijlocul unui trib 
căruia abia îi bilbîi limba, constituie o treabă 
„serioasă", capabilă să facă să progreseze 
cunoaşterea omului - şi, în acelaşi timp, să se 
ignore tot ceea ce suprarealismul sau James 
Joyce, Henry Michaux şi Picasso au adus în 
materie de cunoaştere a omului. 

Experienţele artistice contemporane sînt în 
stare să-i ajute pe istoricii religiilor în cercetările 
lor, şi invers, orice exegeză istorico-religioasă 
veritabilă este menită să-i stimuleze pe artişti, pe 
scriitori si critici, si asta nu pentru că e vorba 
despre „acelaşi lucru" şi într-o parte, si în 
cealaltă, ci pentru că este vorba de întîlnirea cu 
situaţii care pot să se clarifice reciproc, Nu este 
lipsit de interes să notăm, de pildă, că în revolta 
lor împotriva formelor tradiţionale de artă şi în 
atacurile lor la adresa societăţii şi moralităţii 
burgheze, suprarealiştii au elaborat nu numai o 
estetică revoluţionară, ci au formulat si o tehnică 
prin care sperau să transforme copdiţia umană, 
Or, numeroase din aceste „exerciţii" (de pildă, 
efortul de a dobîndi un „mod de a fi" care să par¬ 
ticipe şi la starea de veghe şi la aceea de somn 

sau efortul de a realiza „coexistenţa conştiinţei si 
a inconştientului") ne amintesc de anumite prac¬ 
tici yoga sau zen, în plus. în acel prim elan al 
suprarealismului si, mai ales, în poemele şi mani¬ 
festele teoretice ale lui Andre Breton, se desci¬ 
frează nostalgia „totalităţii primordiale", dorinţa 
de a efectua in concreto coincidenţa contrariilor, 
speranţa de a fi capabil de a anula istoria spre a o 
putea reîncepe în forţa si puritatea originară - 
nostalgii şi speranţe destul de familiare istoricilor 
religiilor. 

De altfel, toate mişcările artistice modeme 
urmăresc, conştient sau inconştient, distrugerea 
universurilor estetice tradiţionale, reducţia „for¬ 
melor" la stări elementare, germinale, larvare, în 
speranţa recreării unor „lumi proaspete"; altfel 
spus, aceste mişcări caută să abolească istoria 
artei si să recîstige clipa aurorală cînd omul vedea 
pentru „prima dată" lumea. Este inutil să men¬ 
ţionăm acum cît de mult trebuie să intereseze 
toate acestea pe istoricul religiilor, familiarizat cu 
sistemul mitologic ce implică distrugerea sim¬ 
bolică şi recrearea universului permiţând o reîn¬ 
cepere periodică a unei existenţe „pure" într-o 
lume proaspătă, puternică si rodnică. 

Nu este cazul să dezvoltăm aici corespondenţele 
şi simetriile dintre experienţele artistice modeme 
şi anumite comportamente, simbolisme şi cre¬ 
dinţe familiare istoricilor religiilor, Am insistat 
într-un alt capitol (vezi, mai jos, p. 194) asupra 
interesului arătat de criticii literari pentru sim- 
bolismele si ritualurile de iniţiere; ei au sesizat, 
într-adevăr, importanţa acestui complex religios 
în elucidarea mesajului secret al anumitor opere, 
Desigur, nu este vorba de fenomene omologabile: 

pattem-ul iniţierii supravieţuieşte în literatură în 
relaţie cu structura unui univers imaginar. în 
timp ce istoricul religiilor are de a face cu expe- 
rinţe trăite si cu instituţii tradiţionale. Dar faptul 
că pattem-ul iniţierii persistă în universurile 
imaginare ale omului modem - în literatură, în 
vis si în vise în stare de veghe - invită pe istoricul 
religiilor să mediteze cu mai multă atentie la 
valoarea documentelor sale. 


Rezistente 

Pe scurt, istoria religiilor se afirmă atît ca o 
„pedagogie" în sensul tare al cuvîntului, căci ea 
este susceptibilă să schimbe omul, cît si ca o 
sursă de creaţie a „valorilor culturale", oricare ar 
fi expresia acestor valori: istoriografică, filozofică 
sau artistică. Ne putem aştepta că asumarea 
acestei funcţii de către istoria religiilor va fi sus¬ 
pectată, dacă nu de-a dreptul contestată, atît de 
oamenii de stiintă, cît si de teologi. Satisfăcuţi de 
secularizarea vertiginoasă a societăţilor occiden¬ 
tale, oamenii de ştiinţă sînt înclinaţi să suspec¬ 
teze de obscurantism sau de nostalgie pe autorii 
care văd în diferitele forme de religie altceva decît 
superstiţie si ignorantă, sau, în cel mai bun caz, 
comportamente psihologice, instituţii sociale şi 
ideologii rudimentare, din fericire depăşite de 
progresul gîndirii ştiinţifice si de triumful tehnolo¬ 
giei. Această suspiciune nu este apanajul exclusiv 
al oamenilor de ştiinţă în sensul strict al terme¬ 
nului; ea este împărtăşită şi de un mare număr 
de sociologi, antropologi, specialişti în ştiinţele 
sociale, care se comportă nu ca umanişti, ci ca 

naturalişti faţă de propriul lor obiect de studiu. 
Trebuie acceptată însă cu bunăvoinţă asemenea 
rezistenţă; ea este inevitabilă într-o cultură care 
se mai poate dezvolta în deplină libertate. 

Cit despre teologi, ezitările lor au motive 
diverse. Pe de o parte, sînt destul de suspiciosi 
faţă de hermeneuticile istortco'-religioase care ar 
putea să încurajeze sincretismul sau diletantis¬ 
mul religios, sau şi mai rău, să provoace îndoieli 
faţă de unicitatea revelaţiei iudeo-creştine. Pe de 
altă parte, istoria religiilor vizează, în cele din 
urmă, creaţia culturală şi schimbarea omului. Or, 
cultura umanistă pune teologilor si creştinilor în 
general o problemă stînjenitoare: ce au în comun 
Atena si Ierusalimul? Nu intenţionăm să dezba¬ 
tem aici problema aceasta care îi mai obsedează 
încă pe anumiţi teologi. Dar ar fi zadarnic să 
ignorăm faptul că aproape toate filozofiile şi ideo¬ 
logiile contemproane recunosc că modul specific 
de a fi al omului în univers îl sileste să devină 
creator de cultură Oricare ar fi punctul de ple¬ 
care al unei analize care îşi propune să defi¬ 
nească omul, fie că utilizează perspectiva psi¬ 
hologică, sociologică, existenţialistă sau orice alt 
criteriu împrumutat de la filozofiile clasice, se 
ajunge, implicit sau explicit, la situaţia de a 
caracteriza omul drept fiinţă creatoare de cultură 
(i.e, de limbă, instituţii, tehnici, arte etc.). Si toate 
metodele (economice, politice, psihologice) de 
eliberare a omului se justifică prin scopul lor 
final: acela de' a dezlega omul cfin lanţurile sau 
complexele sale pentru a-1 deschide către lumea 
spiritului şi de a l face creator de cultură. De alt¬ 
fel, lot ceea ce teologul, ba chiar creştinul pur si 
simplu, consideră ca fiind eterogen sferei culturii 

- misterul credinţei, viaţa sacramentală etc. - se 
înscrie pentru omul necredincios sau areligios în 
sfera „creaţiilor culturale". Si nu s-ar putea nega 
că, în expresiile sale istorice cel puţin, experienţa 
religioasă creştină are caracterul de „fapt cultu¬ 
ral". Mulţi teologi contemporani au acceptat deja 
presupunerile sociologiei religiei si sînt gata să 
accepte ineluctabilitatea tehnologiei. Faptul 
însuşi că există unele teologii ale culturii indică 
limpede direcţia către care se îndreaptă gîndirea 
teologică azi. 8 

Dar pentru istoricul religiilor problema se pune 
altfel, deşi nu necesarmente în contradicţie cu 
teologiile culturii. Istoricul religiilor ştie că ceea ce 
se cheamă „cultură profană" este o apariţie relativ 
recentă în istoria spiritului. La origine, orice 
creaţie culturală - instrumente, instituţii, arte, 
ideologii etc.) - a fost o expresie religioasă sau a 
avut o justificare ori o sursă religioasă. Lucrul 
acesta nu este întotdeauna evident nespecialistu- 
lui, mai ales pentru că este obişnuit să conceapă 
„religia" în acord cu 'formele proprii societăţilor 
occidentale sau în marile religii asiatice. Se 
admite că dansul, poezia sau înţelepciunea au 
fost, la începuturi, „religioase"; ne imaginăm greu. 
în schimb, că alimentaţia sau sexualitatea, o 
activitate esenţială (vînătoarea, pescuitul, agricul¬ 
tura etc), uneltele folosite, sau amenajarea locu¬ 
inţei, participă în egală măsură la sacru. Şi 
totuşi, una din dificultăţile care îl pun în încurcă¬ 
tură pe istoricul religiilor este făptui că, cu cît te 
apropii de „origini", cu atît numărul „faptelor 


8 Recentele crize ..anticulturale" nu trebuie să ne impre¬ 
sioneze prea mult. Dispreţul sau respingerea culturii con¬ 
stituie momente dialectice in istoria spiritului. 

religioase" creşte. în asemenea măsură incit, în 
anumite cazuri - în societăţile arhaice sau preis¬ 
torice - trebuie să te întrebi ce nu este sau ce nu 
ctfost „sacru", sau în legătură cu sacrul. 


Iluzia demistificării 

Ar fi inutil, chiar contraproductiv, să facem apel 
la vreun principiu reducţionist oarecare sau să 
demistificăm comportamentul şi ideologiile lui 
homo religiosus, arătînd, de pildă, că ne aflăm în 
faţa unor proiecţii ale inconştientului sau a unor 
ecrane înălţate din motive sociale, economice, 
politice, sau din alte motive. Atingem aici o pro¬ 
blemă destul de spinoasă, care revine cu energie 
sporită, o dată cu fiecare generaţie. Nu vom 
încerca să o discutăm aici, în cîteva rinduri, cu 
atît mai mult cu cît am discutat-o în mai multe 
publicări anterioare.® Să ne amintim. însă, un 
singur exemplu. Se ştie că, într-un mare număr 
de culturi tradiţionale, arhaice, satul, templul, 
sau casa, sînt considerate ca întemeiate în „cen¬ 
trul lumii". N-are nici un sens să încercăm să 
„demistificăm" o asemenea credinţă, atrăgînd 
atentia cititorului că nu există centru al lumii si 
că. oricum, mulţimea acestor centre este o noţi¬ 
une absurdă deoarece este auto-contradictorie. 
Dimpotrivă, numai luînd în serios această ere 
dinţă, numai prin clarificarea tuturor implicaţiilor 

3 Vezi, de pildă, hrmges et symboles (Paris, 1952), pp. 13 
ş. urm, (Traducere engleză: Immges mid Symbols/ New York. 
1961/, pp. 9 ş. urm.); Mylhe s, reves et mysleres (Paris, 1957). 
pp. 10 ş. urm.. 156 ş. urm. (Traducere engleză; Myths, 
Dremns mnd Mysteries/New York. 1960/, pp. 13 ş. urm., pp. 
106 ş. urni); Mephistopheles et l'Androgyne. pp. 194 s. urm. 

sale cosmologice, rituale si sociale, se poate 
înţelege situaţia existenţială a omului care se 
consideră în centrul lumii. întregul său compor¬ 
tament, înţelegerea de către el a lumii, toate 
valorile pe care le acordă vieţii si propriei sale 
existenţe, apar si se articulează „în sistem" pe 
baza acestei credinţe că satul sau casa lui se află 
în apropierea lui ax îs mundl 

Am citat acest exemplu ca să arătăm că demis- 
tifîcarea nu slujeşte hermeneuticii. Prin urmare, 
oricare ar fl motivul pentru care, în vremi 
îndepărtate, activităţile umane au fost învestite 
cu valoare religioasă, important pentru istoricul 
religiilor rămîne făptui că aceste activităţi au avut 
valenţe religioase. Aceasta înseamnă că istoricul 
religiilor află o unitate spirituală subiacentă isto¬ 
riei umanităţii: altfel spus, studiindu-i pe austra¬ 
lieni, pe indienii vedici, sau orice alt grup etnic ori 
sistem cultural, istoricul religilor n-are senti¬ 
mentul că se mişcă într-o lume care îi este radical 
„străină". Desigur, unitatea genului uman este 
acceptată defacto în alte discipline, de pildă, ling¬ 
vistica, antropologia, sociologia. Dar istoricul reli¬ 
giilor are privilegiul de a sesiza această unitate la 
niveluri mai înalte - sau mai profunde - şi o atare 
experienţă este capabilă să-l îmbogăţească şi să-l 
transforme. Astăzi, istoria devine, pentru prima 
dată, cu adevărat universală, iar cultura este în 
curs de a deveni „planetară". Istoria omului, din 
paleolitic pînă azi este menită să ocupe centrul 
educaţiei umaniste, oricare ar fi interpretările 
locale sau naţionale, în acest efort către plane- 
tizarea culturii, istoria religiilor poate juca un rol 
esenţial; ea poate contribui la elaborarea unei 
culturi de tip universal, 

Desigur, toate acestea nu se pot întîmpla de azi 
pe mîine. Dar istoria religiilor îşi va putea înde¬ 
plini un asemenea rol, numai dacă istoricii reli¬ 
giilor devin conştienţi de răspunderea lor, altfel 
spus, dacă ajung să se elibereze de complexele de 
inferioritate, de timiditatea si imobilismul care 
i-au marcat în ultimii cincizeci de ani. A le 
reaminti istoricilor religiilor că menirea lor este să 
contribuie de o manieră creatoare la edificarea 
culturii, că nu au dreptul să producă numai 
Beitrăge, ci si valori culturale nu înseamnă că sînt 
invitaţi să dea „sinteze" facile sau generalizări 
grăbite. Cărţile unui E. Rohde, sau Pettazzoni, 
sau van der Leeuw constituie cu adevărat prile¬ 
juri de meditaţie, nu cele ale unui oarecare jurna¬ 
list de succes. Dar ceea ce trebuie să se schimbe 
este atitudinea istoricului religiilor faţă de propria 
sa disciplină dacă se vrea să se spere într-o înno¬ 
ire apropiată a disciplinei înseşi. în măsura în 
care istoricii religiilor nu vor îndrăzni să-şi inte¬ 
greze cercetările lor în curentul viu al culturii 
contemporane, „generalizările" si „sintezele" vor fi 
făcute de diletanţi, de amatori, de jurnalişti. Sau, 
ceea ce nu constituie un caz mai fericit, în locul 
unei hermeneutici creatoare din perspectiva isto¬ 
riei religiilor, vom continua să ne supunem inter¬ 
pretărilor temerare şi irelevante ale realităţilor 
religioase date de psihologi, sociologi sau de adepţi 
ai diverselor ideologii reducţioniste; şi pentru încă 
una sau două generaţii vom citi cărţi în care 
realităţile religioase vor fi explicate prin trauma¬ 
tisme ale copilăriei, structuri sociale, sau prin 
lupta de clasă, şi aşa mai departe. Cărţi de acest 
gen - atît cele produse de diletanţi cit şi acelea 
scrise de reductionistii de toate felurile - vor 

continua să apară şi, probabil, cu acelaşi succes. 
Dar mediul cultural nu va mai fî acelaşi dacă, 
alături de această producţie, vor apărea şi cărţi 
solide, scrise de istorici ai religiilor. (Cu condiţia, 
bineînţeles, ca aceste cărţi de sinteză să nu fie 
improvizate, la cererea vreunui editor, cum se 
întîmplă, adesea, chiar si celor mai respectabili 
savanţi. Evident, nici „sinteza", nici „analiza" nu 
fac casă bună cu improvizaţia,) 

îmi este greu să cred că, trăind intr-un moment 
istoric ca al nostru, istoricii religiilor nu vor lua în 
considerare posibilităţile creatoare ale disciplinei 
lor. Cum se pot asimila culturalmente universurile 
spirituale pe care ni le deschid Africa, Oceania şi 
Asia de Sud-Est? Toate aceste universuri spiri¬ 
tuale au o origine şi 6 structură religioase; dacă 
nu sînt abordate din perspectiva istoriei religiilor, 
ele vor dispărea ca universuri spirituale şi vor fi 
reduse la treapta de simple date privind organi¬ 
zările sociale, regimurile economice, epocile isto¬ 
riei precoloniale si coloniale etc. Cu alte cuvinte, 
ele nu vor fi percepute ca nişte creaţii spirituale şi 
nu vor putea îmbogăţi cultura occidentală si 
mondială; ele vor servi doar ca să mărească numă¬ 
rul, si asa terifiant, al documentelor clasificate în 
arhive, aşteptind calculatoarele care să le preia în 
propria lor prelucrare. 

Este posibil, desigur, ca si de astă dată, istoricii 
religiilor să păcătuiască prinlr-o excesivă timidi¬ 
tate şi să lase altor discipline sarcina de a inter¬ 
preta aceste universuri spirituale (schimbîndu-se 
vertiginos, poate, chiar, vai!, dispărind). Este po¬ 
sibil, de asemenea, ca, din diverse motive, istoricii 
religiilor să prefere să se menţină în situaţia sub¬ 
alternă pe care au acceptat-o anterior. în acest 

caz, trebuie să ne aşteptăm la un lent. dar ire¬ 
vocabil, proces de descompunere, care va duce în 
cele din urmă la dispariţia istoriei religiilor ca dis¬ 
ciplină autonomă. Astfel, în decurs de una sau 
două generaţii, vom avea latinişti „specialişti" în 
istoria religiei romane, indianişti „specialişti" 
într una din religiile indiene şi aşa mai departe. 
Cu alte cuvine, istoria religiilor se va fărimiţa la 
infinit şi fragmentele ei se vor resorbi în diverse 
„filologii", care, astăzi, îi furnizează încă sursele 
documentare şi îi nutresc hermeneutica proprie. 

Cît despre probleme de interes mai general - de 
exemplu mitul, ritualul, simbolismul religios, 
concepţiile asupra morţii, iniţierea etc., - ele vor fi 
tratate (aşa cum s-a întîmplat, de altfel, de la 
început în disciplina noastră, dar niciodată în 
mod exclusiv) de către sociologi, antropologi, filo¬ 
zofi. Dar aceasta înseamnă că problemele care îi 
preocupă azi pe istoricii religiilor nu vor dispărea 
ca probleme, ci înseamnă, doar, că vor fi studiate 
din alte perspective, cu alte metode, care vor 
urmări alte obiective. Vidul lăsat de dispariţia 
istoriei religiilor ca disciplină autonomă nu va 
putea fi umplut. Dar gravitatea responsabilităţii 
noastre va rămîne la fel, neschimbată. 



5 

Mit cosmogonic şi „istorie sacră 




Mitul viu şi istoricul religiilor 

Problema mitului e abordată de istoricul religiilor 
cu o evidentă aprehensiune. în primul rind pen¬ 
tru făptui că o întrebare stînjenitoare îl întîmpină 
din capul locului: ce se înţelege prin mit? Apoi 
pentru faptul că răspunsurile date depind în cea 
mai mare măsură de documentele pe care savan¬ 
tul le selectează. De la Platon si Fontenelle pină la 
Schelling şi Bultmann, filozofii şi teologii au 
propus numeroase definiţii ale mitului. Toate 
acestea au o trăsătură comună: ele se întemeiază 
pe cercetarea mitologiei greceşti. Or, pentru un 
istoric al religiilor aceasta nu este cea mai fericită 
alegere. Este adevărat că in Grecia mitul a inspi¬ 
rat şi călăuzit poezia epică, tragedia şi comedia: 
dar, totodată, nu e mai puţin adevărat că, tot în 
cultura greacă, mitul a fost supus unei îndelun¬ 
gate şi pătrunzătoare analize, din care a ieşit 


Acest capitol este o versiune revăzută şi completată a unui 
articol publicat pentru prima oară în Religious Studies, 2 
(1967): 171-183. Articolul din Religious Studies reprezintă o 
traducere uşor modificată a unei conferinţe publice prezen¬ 
tate la Congresul al XlII-lea al „Societes de Philosophie de 
Langue Franţaise", Geneva, 2-6 septembrie, 1966. De aici 
stilul oral al articolului de faţă. 

radical „demitizat". Dacă in toate limbile europene 
vocabula „mit“ înseamnă „ficţiune", lucrul se 
datorează faptului că grecii au hotărit aşa acum 
douăzeci si cinci de secole. Şi ceea ce este si mai 
grav pentru istoria religiilor: nu cunoaştem nici 
un singur mit grecesc în contextul ritual care-i 
era propriu. Din fericire, nu acesta este cazul şi 
pentru religiile paleo-orientale şi asiatice şi, în 
special, pentru religiile aşa-zis primitive. Aşa cum 
se ştie, un mit viu este întotdeauna legat de un 
cult, este inspirat si justificat de un comporta¬ 
ment religios. Desigur, asta nu inseamnă că mitul 
grecesc trebuie exclus din analiza fenomenului 
mitic. Dar ar fî neînţelept să începem investigaţia 
noastră cu studierea documentelor greceşti şi mai 
ales să limităm această investigaţie numai la ele. 
Mitologia care îi alimenta pe Homer, Hesiod şi pe 
poeţii tragici era deja o selecţie si o interpretare a 
unor materiale arhaice care deveniseră parţial 
ininteligibile. Pe scurt, şansa noastră de a inţe- 
lege structura gîndirii mitice constă în a studia 
culturile în care mitul este un „fapt viu", şi unde 
el constituie însăşi temelia vieţii religioase, altfel 
spus, acolo unde mitul, departe de a desemna o 
ficţiune, este considerat a exprima adevărul prin 
excelentă. 

Asa procedează, de mai bine de o jumătate de 
secol, antropologii, concentrîndu-se asupra socie¬ 
tăţilor „primitive". Nu putem analiza aici contri¬ 
buţiile lui Andrew Lang, Frazer, Levy-Bruhl, 
Malinowski, Leenhardt sau Levi-Strauss. Unele 
rezultate ale cercetării etnologice ne vor reţine 
mai tîrziu atenţia. Să adăugăm, însă, că istoricul 
religiilor nu este satisfăcut integra] de tipul de 
demers etnologic si nici de rezultatele generale ale 

acestui tip de demers. Reacţionînd faţă de un 
comparatism excesiv, majoritatea au neglijat să-şi 
completeze cercetările antropologice cu studierea 
riguroasă a altor mitologii, de pildă acelea din 
Orientul Apropiat antic, in primul rînd din 
Mesopotamia şi Egipt, acelea ale indo-europenilor 
- în special grandioasele, exuberantele mitologii 
din India antică şi medievală - şi, în sfîrşit, acelea 
ale turco-mongolilor, tibetanilor, ale popoarelor 
din Asia de Sud-Est. O limitare a investigaţiei la 
mitologiile „primitive" riscă să dea impresia că 
există o soluţie de continuitate între gîndirea 
arhaică şi aceea a popoarelor „istorice". Ei bine, o 
asemenea soluţie de continuitate nu eMstă. Mai 
mult decît atît, limitînd investigaţia la societăţile 
primitive, eşti privat de posibilitatea de a aprecia 
rolul miturilor în religii mult mai complexe, pre¬ 
cum acelea din Orientul Apropiat antic şi din 
India. Să dăm un singur exemplu: este imposibil 
să înţelegem religia şi, in general, stilul culturii 
mesopotamiene dacă ignorăm mitul cosmogonic 
si miturile de. origine din Enuma Ells si din 
Epopeea lui Ghilgames. De fiecare dată, de Anul 
Nou, evenimentele fabuloase relatate în Enuma 
Elis erau reactualizate ritualic; de fiecare An Nou, 
lumea trebuia recreată - si această exigenţă 
dezvăluie o dimensiune profundă a gîndirii 
mesopotamiene. în plus. mitul despre originea 
omului ne explică, cel puţin în parte, viziunea 
tragică si pesimismul ce caracterizează cultura 
mesopotamiană: căci omul a fost modelat din lut 
de către Marduk, adică din carnea monstrului 
primordial Tiamat si din sîngele arhidemonului 
Kingu. Iar mitul precizează că omul a fost făurit 
de Marduk ca să-i hrănească pe zei prin munca 



120 / M1RCEA ELLADE 


sa. în fine. Epopeea lui Ghilgameş ne prezintă de 
asemenea o viziune pesimistă explicîndu-ne de ce 
omul nu a dobîndit şi nu trebuie să dobîndească 
nemurirea. 

Acesta este motivul pentru care istoricii reli¬ 
giilor preferă demersul acelor colegi ai lor - un 
Raffaeîle Pettazzoni sau un Gerardus van der 
Leeuw - sau chiar demersul anumitor cercetători 
din domeniul antropologiei comparate, precum 
Adolf Jensen sau H. Baurflann, care se ocupă de 
toate categoriile de creaţii mitologice, atît ale 
„primitivilor" cit si ale popoarelor de înaltă cul¬ 
tură. Dacă poţi să nu fii întotdeauna de acord cu 
rezultatele lor. eşti cel puţin sigur de faptul că 
documentaţia lor este suficient de largă ca să 
permită generalizări valabile. 

Divergenţele rezultind dintr-o documentaţie 
incompletă nu sînt singura dificultate în dialogul 
dintre istoricul religiilor si colegii săi din alte 
discipline. Ceea ce îl separă pe el de antropolog 
sau de psiholog, de pildă, este natura tipului ele 
demers. Istoricul religiilor este prea conştient de 
diferenţa axiologică a documentelor sale pentru a 
le pune pe toate în acelaşi plan. Atent la distincţii 
si la nuanţe, el nu va putea să ignore faptul că 
există mari mituri şi mituri de mai mică impor¬ 
tanţă; mituri care domină şi caracterizează o 
religie si mituri secundare, repetitive şi parazi¬ 
tare. Enuma Elis, de pildă, nu poate fi pusă pe 
acelaşi plan cu mitologia unui demon-femelă, 
Lamastu; mitul cosmogonic polinezian are o cu 
totul altă greutate decît mitul de origine al unei 
plante, pentru că l-a precedat cu mult pe acesta 
din urmă şi i-a servit de model. Aceste diferente 
de valorizare pot să nu se impună cu necesitate 

antropologului sau psihologului. De pildă, un 
sociolog interesai de istoria romanului francez în 
secolul al XlX-lea sau un psiholog interesat de 
imaginaţia literară pot să îi discute pe Balzac, 
Eugene Sue, Stendhal sau Jules Sandeau, 
nediferenţiat, ignorînd arta literară a fiecăruia 
dintre ei. Dar pentru un critic literar, o asemenea 
combinare este de negîndit, deoarece îi ruinează 
propriile principii hermeneutice. 

Cînd, după o generaţie sau două, poate si mai 
devreme, vom avea istorici ai religiilor proveniţi 
din societăţile tribale australiene, africane sau 
melaneziene, nu mă îndoiesc de faptul că, intre 
alte lucruri, vor reproşa cercetătorilor occidentali 
indiferenţa faţă de scara de valori indigene ale 
acestor societăţi. Să ne imaginăm o istorie a 
culturii greceşti în care Homer, poeţii tragici şi 
Platon ar fi trecuţi sub tăcere, în timp ce Cartea 
de vise a lui Artemidor din Efes si romanul lui 
Heliodor din Emessaar fi laborios comentate, sub 
pretextul că aceste opere luminează mai bine 
trăsăturile specifice ale geniului grecesc şi că ne 
ajută să-i înţelegem mai bine destinul. Ca să 
revenim la subiectul nostru, nu cred că putem 
sesiza structura si funcţia gîndirii mitice într-o 
societate al cărei temei este mitul, dacă nu luăm 
în considerare mitologia in întregul ei si, în acelaşi 
timp, scara de valori pe care această mitologie o 
proclamă implicit sau explicit. 

Or, în toate cazurile în care avem acces la o 
tradiţie încă vie, şi nu la una aculturată, un lucru 
rie izbeşte de la început: nu numai că mitologia 
constituie, cum ar veni, o „istorie sacră" a tribu¬ 
lui, nu numai că ea explică totalitatea realului şi 
îi justifică contradicţiile, dar ea revelează de 

asemenea o ierarhie în succesiunea evenimentelor 
fabuloase pe care le relatează. în general, se poate 
spune că orice mit relatează cum a început ceva 
să existe, lumea, omul, o specie animală, o insti¬ 
tuţie socială si aşa mai departe. Dar, din simplul 
fapt că facerea lumii precede totul, cosmogonia se 
bucură de un prestigiu aparte. Aşa cum am 
încercat să arătăm altundeva 1 , mitul cosmogonic 
serveşte drept model tuturor miturilor de origine. 
Crearea animalelor, a plantelor sau a omului 
presupune existenta unei Lumi. 

Desigur mitul relatînd creaţia lumii nu sea¬ 
mănă întotdeauna cu un mit cosmogonic stricto 
sensu, precum miturile indiene sau polineziene, 
sau cu mitul relatat de Enuma Elis. într-o mare 
parte din Australia, de pildă, mitul cosmogonic în 
sens strict este necunoscut. Dar e»stă întot¬ 
deauna un mit central care descrie începuturile 
lumii, altfel spus, ce s-a petrecut înainte ca 
lumea să devină ceea ce este azi. Aşadar, există 
întotdeauna o istorie primordială si această istorie 
are un început: un mit cosmogonic propriu-zis, 
sau un mit prezentînd primul stadiu, germinai, al 
lumii. Acest început este întotdeauna prezent 
implicit in seria de mituri care povesteşte 
evenimenteie fabuloase ce au avut loc după 
crearea sau venirea întru existenţă a universului, 
în miturile despre originea plantelor, a animalelor 
şi a omului, în cele despre originea căsătoriei, 
familiei si a morţii etc. Luate împreună aceste 

1 A se vedea ÎI1 special The Myth of Ihe Elemal Relurn 
(liad. din franceză de Willard R. Trask). (New York and 
London, 1954). ed. fr. Le Mylhe de ['Eternei Retour (Paris. 
1949); Myth and Reaiily (New York and London. 1963); ed. fr. 
Aspects du Mythe (Paris. 1963). 

mituri de origine constituie o istorie coerentă. Ele 
revelează cum s-a constituit si s-a dezvoltat cos¬ 
mosul, cum a devenit omul fiinţă muritoare, 
diferenţiată sexual, si obligată să muncească pen¬ 
tru a trăi: ele revelează de asemeni ce au făcut 
fiinţele supranaturale şi Strămoşii mitici, apoi 
cum si de ce au părăsit pămîntul si au dispărut. 
Putem spune de asemeni că orice mitologie care 
ne este accesibilă într-o formă bine conservată 
conţine nu numai un început, dar si un sfîrsit, 
determinat de ultimele manifestări ale fiinţelor 
supranaturale, ale eroilor culturali, ale strămoşilor. 

Or, această istorie sacră, primordială, consti¬ 
tuită de totalitatea miturilor semnificative, este 
fundamentală pentru că ea explică, si în acelaşi 
timp justifică, existenţa lumii, a omului şi a 
societăţii. Acesta este motivul pentru care mitul 
este considerat, în acelaşi timp, o istorie 
adevărată, care relatează cum au venit lucrurile 
pe lume, constituind un model exemplar pentru 
ele, şi totodată o justificare a activităţilor umane. 
Omul se înţelege pe sine aşa cum este - muritor 
şi sexuat - si cum a ajuns să fie aşa, căci mitul 
povesteşte cum si-au făcut apariţia moartea şi 
sexul. Se angajează într-un anumit tip de 
vînătoare sau de agricultură pentru că miturile 
arată cum i-au învătat eroii culturali pe strămoşi 
toate aceste tehnici. Am insistat asupra acestei 
funcţii paradigmatice a mitului în lucrările mele 
anterioare şi, prin urmare, nu este nevoie să mai 
revin asupra problemei. 

As dori, totuşi, să amplific şi să completez ceea 
ce am spus, cu menţiune specială asupra a ceea 
ce am numit istorie sacră păstrată în marile 

mituri. Este însă mai uşor să o spui decît să o 
faci. Prima dificultate cu care te confrunţi este 
una de tip material. Pentru a analiza si a inter¬ 
preta cum trebuie o mitologie sau o temă mito¬ 
logică trebuie să iei în considerare toate docu¬ 
mentele disponibile, dar acest lucru nu se poate 
face într-o prelegere sau într-o scurtă monografie. 
Claude Levi-Strauss a dedicat mai mult de 300 de 
pagini analizei unui grup de mituri sud-ame- 
ricane, si a trebuit să lase deoparte mitologiile 
fuegienilor si ale altor popoare învecinate, ca să 
se concentreze în special asupra miturilor de ori¬ 
gine ale amazonienilor. Trebuie deci, si eu, să mă 
limitez la unul sau două exemple caracteristice. 
Voi examina in special acele elemente care par 
esenţiale în miturile aborigenilor. Chiar si ase¬ 
menea prezentări sumare ar putea apărea ca prea 
extinse, dar, întrucît avem de a face cu mitologii 
destul de nefamiliare, nu mă pot mulţumi doar cu 
simple aluzii la ele, aşa cum a fost cazul cu 
Enuma Elis, ori cu miturile greceşti, şi chiar indi¬ 
ene. Pe de altă parte, orice exegeză se întemeiază 
pe o filologie. Ar fi irelevant să propun o inter¬ 
pretare a miturilor pe care le am în vedere fără să 
prevăd măcar un minimum de documentaţie. 


Sensul si funcţia mitului cosmogonic 

Primul meu exemplu va fi din mitologia populaţiei 
ngadju dayak din Bomeo. L-am ales pentru că 
dispunem de o carte.pe acest subiect, o carte care 
merită să devină clasică: Die Gottesidee der 
Ngadju Dayak in Siid-Bomeo (Leiden, 1946) de 

Hans Schărer . 2 Autorul, care din nefericire a 
murit prematur, a studiat această populaţie 
vreme de mai mulţi ani. Documentele mitologice 
pe care le-a cules, dacă s-ar tipări vreodată, ar 
acoperi un spaţiu de douăsprezece mii de pagini. 
Hans Schărer, pe lingă faptul că stăpînea bine 
limba triburilor în chestiune si le cunoaştea 
temeinic obiceiurile, înţelegea profund structura 
mitologiei acestora si rolul ei în viaţa populaţiei 
dayak. Ca si pentru multe alte populaţii arhaice, 
mitul cosmogonic dayak revelează creaţia 
dramatică a lumii si a omului si, în acelaşi timp, 
principiile care guvernează procesul cosmic si 
existenţa umană. Cartea lui Schărer trebuie citită 
pentru a se realiza în ce măsură totul are 
coerenţă în viaţa unei populaţii arhaice si cum se 
succed şi se articulează miturile într-o istorie 
sacră, recuperată perpetuu atît în viaţa comu¬ 
nităţii cît si în existenţa fiecărui individ. Prin 
mitul cosmogonic si urmările sale, dayak-ul 
descoperă treptat structurile realităţii si ale pro¬ 
priului său mod de a fi. Ceea ce s-a întîmplat la 
începuturi dă seama deopotrivă atît de perfec¬ 
ţiunea originară, cît si de destinul fiecărui individ. 

La început, povesteşte mitul, totalitatea cos¬ 
mică se afla, nedivizată, în gura şarpelui apelor. 
Mai apoi au răsărit doi munţi si din izbiturile lor 
repetate a început să apară treptat realitatea 
cosmică: norii, dealurile, soarele si luna si asa 
mai departe. Munţii sînt tronurile celor două 
divinităţi primordiale, sînt chiar divinităţile însesi. 
Ele nu îşi descoperă forma umană decît la finele 

2 Cartea a fost de curind tradusă in engleză de Rodney 
Needhain, Ngaju Religion. The Conception of God among a 
South BomeoPeople (Haga, 1963). 

primului act al creaţiei. Sub aspectul lor antro- 
pomorlic, cele două divinităţi supreme, Mahatala 
si soţia sa Putir, continuă opera cosmogonică si 
făuresc Lumea de deasupra si Lumea de dedesubt. 
Dar mai lipseşte lumea intermediară si omul care 
s-o locuiască. A treia fază a creaţiei este dusă la 
capăt de două păsări-rinocer, bărbat si femelă, 
identice cu divinităţile supreme. Mahatala ridică 
arborele vieţii în „Centru", cele două păsări-rino¬ 
cer zboară spre el si, în cele din urmă, se întîlnesc 
în crengile acestuia si încep să se bată cu furie în 
timp ce bucăţi din arborele vieţii zboară în toate 
părţile. Din părţile noduroase ale copacului si din 
muşchiul moale care cade din ciocul păsării-fe- 
melă, un tînăr şi o fecioară capătă formă. Ei sînt 
Strămoşii populaţiei dayak. Arborele vieţii este în 
cele din urmă nimicit, iar cele două păsări sfîr- 
şesc prin a se omorî una pe alta. 

Pe scurt, în timpul creaţiei, divinităţile se 
manifestă sub trei forme diferite: cosmică (cei doi 
munli), antropomorfă (Mahatala şi Putir), terio- 
morfă (cele două păsări-rinocer). Dar aceste 
manifestări polare nu reprezintă decît un singur 
aspect al divinităţii. Nu mai puţin importante sînt 
manifestările ei ca totalitate: şarpele primordial al 
apelor, de pildă, sau arborele vieţii. Această tota¬ 
litate, pe care Schărer o numeşte totalitate 
divină/ambivalentâ, constituie principiul funda¬ 
mental al vieţii religioase a dayak-ului, şi el este 
proclamat mereu şi mereu în nenumărate con¬ 
texte. Se poate spune că. pentru dayak, orice 
formă divină îsi conţine în egală măsură opusul: 
Mahatala este identic cu soţia sa si viceversa, 
şarpele de apă este în egală măsură pasărea, şi 
viceversa. 

Mitul cosmogonic ne ajută să înţelegem viaţa 
religioasă a populaţiei dayak-ului, cultura si 
organizarea ei socială. Lumea este rezultatul unei 
lupte între două principii polare, luptă în care 
arborele vieţii - i.e. propria lor întrupare - este 
nimicit. „Dar din nimicire si din moarte răsare 
Cosmosul si apare o nouă viată. Această nouă 
creaţie îsi trage originea din moartea divinităţii 
totale ". 3 în cele mai importante ceremonii religi¬ 
oase implicînd rituri de trecere - naştere, iniţiere, 
căsătorie, moarte - acest conflict creator este 
mereu reiterat. De fapt, tot ceea ce este semnifi¬ 
cativ în ochii unui dayak este o imitare a mode¬ 
lelor exemplare si o repetiţie a evenimentelor poves¬ 
tite de mitul cosmogonic. Satul si casa reprezintă 
universul si sînt socotite a se afla în Centrul 
Lumii. Casa exemplară este o Imago mundi; ea 
este clădită în spinarea şarpelui de apă, acope¬ 
rişul ei povîmit simbolizează muntele primordial 
care este, în acelaşi timp, tronul lui Mahatala, iar 
o umbrelă mare simbolizează arborele vieţii în ale 
cărui ramuri se pot zări două păsări. 

în ceremonia de căsătorie, de pildă, cuplul se 
întoarce în timpul mitic primordial. Această 
întoarcere este simbolizată de o replică a arbore¬ 
lui vieţii pe care cei doi miri o ating cu mîna. Lui 
Schărer i s-a spus că a te atinge de arborele vieţii 
înseamnă a fi una cu el. „Căsătoria - scrie 
Schărer - este o reiterare a cosmogoniei si o 
repetiţie a naşterii primei perechi de oameni din 
Arborele Vieţii ". 4 Naşterea este si ea raportată la 

3 Hans Schărer, Ngadju Religion, p. 34. 

' Ibid., p. 85. 

timpul originar. Camera în care se naşte copilul 
este plasată simbolic în mijlocul apelor primor¬ 
diale. Tot astfel, camera în care sînt închise 
tinerele fete în timpul ceremoniilor de iniţiere este 
închipuită a se afla în oceanul primar. Tînăra 
coboară în Lumea de dedesubt si după un timp se 
transformă în şarpe de apă. Ea revine pe pămînt 
ca o persoană cu totul nouă şi începe o nouă 
viaţă, atît pe plan social cît şi pe plan religios. 5 
Moartea este şi ea concepută ca o trecere spre o 
viaţă nouă, mai bogată şi mai adevărată. Per¬ 
soana decedată se întoarce în timpul primordial, 
şi călătoria sa mistică este arătată de forma sicriu¬ 
lui şi de modul în care acesta este decorat. Sicriul 
are formă de barcă, ale cărei laturi sînt pictate cu 
imaginile şarpelui de apă, arborelui vieţii, mun¬ 
ţilor primordiali, adică simbolurile, totalităţii cos¬ 
mice/divine. Altfel spus, decedatul se întoarce în 
totalitatea divină originară. 

Cu fiecare criză decisivă şi cu fiecare rife de 
passage, omul reface drama lumii ab initio. 
Operaţia are loc în doi timpi: (1) întoarcerea la 
totalitatea primordială, şi (2) repetarea cosmogo¬ 
nici, adică spargerea unităţii primitive. Aceeaşi 
operaţie are loc în timpul ceremoniei colective de 
Anul Nou. Schărer subliniază că sfîrsitul anului 
reprezintă sfîrsitul unei ere şi al unei lumi 6 ; 
ceremoniile indică în mod clar că are loc o întoar¬ 
cere la un timp precosmic, timpul totalităţii sacre 
simbolizat de şarpele de apă şi de arborele vieţii, 
într-adevăr, în timpul acestei perioade, prin exce- 

5 Jbid. p. 87 

6 Ibid, pp. 94 ş. urm 

lentă sacră, numită helat nyelo, „timpul dintre 
ani“, o replică a arborelui vieţii este ridicată în sat 
si întreaga populaţie se întoarce la timpul pri¬ 
mordial (i.e. precosmogonic). Ca urmare, regulile 
si interdicţiile sînt suspendate, căci lumea a 
încetat să existe si, asteptînd o nouă creaţie, 
comunitatea trăieşte in divinitatea primordială, 
totală. Caracterul orgiastic al intervalului dintre 
ani nu trebuie să ascundă pentru noi sacralitatea 
acestuia. După cum arată Schărer, nu este vorba 
„de o dezordine, ci de o altă ordine." 7 în acest 
interval sacru se revine la o unitate si totalitate 
cosmică, divină, socială şi sexuală. Orgia are loc 
în acord cu comandamentele divine si partici¬ 
panţii regăsesc în ei înşişi totalitatea divină. După 
cum se ştie, în multe alte religii, atît primitive cit 
si istorice, orgia periodică este considerată drept 
mijlocul prin excelenţă de atingere a totalităţii 
perfecte. Si această totalitate va fi punctul de por¬ 
nire al unei noi creaţii - atît pentru populaţia 
dayak cît.şi pentru mesopotamieni. 


Primordialitate şi totalitate 

Chiar si acest rezumat imperfect al unui vast 
material documentar ne ajută să sesizăm rolul 
considerabil pe care mitul cosmogonic îl joacă 
într-o societate arhaică. Mitul revelează gîndirea 
religioasă a dayak-ului în toată profunzimea si 
complexitatea ei. Aşa cum am văzut, viaţa indivi¬ 
duală şi colectivă are o structură cosmologică: 


Ibid, p, 97 . 

orice viaţă constituie un ciclu, al cărui model este 
crearea, distrugerea şi re crearea veşnică a lumii. 
O atare concepţie nu este caracteristică numai 
populaţiei dayak sau numai populaţiilor avind 
acelaşi tip de cultură. Altfel spus, mitul dayak ne 
revelează un sens care transcende graniţele sale 
etnografice. Or, ceea ce ne frapează cînd studiem 
această mitologie este marea importanţă acordată 
totalităţii primordiale. S-ar putea aproape spune 
că dayak-ul este obsedat de două aspecte ale 
sacrului: primordialitatea şi totalitatea. Acest fapt 
nu implică nicidecum că el ar diminua însem¬ 
nătatea creaţiei. Nu aflăm nimic din pesimismul 
indian sau gnostic în concepţia dayak-ului cu 
privire la Cosmos şi Viaţă. Lumea pentru un 
dayak este bună şi semnificativă pentru că este 
sacră, pentru că a răsărit din arborele vieţii, adică 
din totalitatea divină. Dacă lumea trebuie să fie 
abolită si re-creată periodic, aceasta nu se dato¬ 
rează faptului că prima creaţie este eşuată, ci 
faptului că numai acel prim stadiu care precede 
creaţia se bucură de o plenitudine şi beatitudine 
de negăsit în lumea creată. Pe de altă parte, mitul 
subliniază necesitatea creaţiei, adică a spargerii 
unităţii primordiale. Perfecţia originară este rein¬ 
tegrată periodic, dar această perfecţie este tranzi¬ 
torie întotdeauna. Mitul dayak proclamă că actul 
creaţiei - cu tot ceea ce a determinat el: existenta 
umană, societatea, cultura - nu poate fi abolit 
definitiv. Altfel spus, a avut loc o „istorie sacră", şi 
această istorie trebuie perpetuată prin repetare 
periodică. Este imposibil să îngheţi realitatea în 
modalitatea ei germinală, asa cum era la început, 
topită în unitatea divină primordială. 

Semnificativă este, aşadar, această valoare 
excepţională conferită „ist»riei sacre", temei si 
model al oricărei istorii umane, O asemenea 
valorizare o recunoaştem în multe alte mitologii 
primitive, dar ea devine deosebit de importantă în 
mitologiile din Orientul Apropiat antic şi din Asia. 
Dacă examinăm o mitologie în ansamblul ei, 
aflăm felul cum îşi evaluează un popor anume 
propria sa istorie sacră. Fiecare mitologie prezintă 
o serie succesivă şi coerentă de evenimente pri¬ 
mordiale, dar diverse popoare îşi evaluează în 
mod diferit aceste întîmplări fabuloase, subliniind 
importanţa unora, împingînd în plan secund, sau 
uitînd, cu desăvîrşire, altele. Dacă examinăm 
contextul a ceea ce s-ar putea numi îndepărtarea 
Zeului care a creat universul şi transformarea sa 
treptată într-un deus otiosus, observăm un 
proces asemănător, implicînd o alegere şi o jude¬ 
cată analoage: dintr-o serie de evenimente crea¬ 
toare primordiale, sînt subliniate numai unele, în 
special acelea care au mai multă importanţă 
pentru viaţa omului. Altfel spus, oamenii îşi aduc 
mereu aminte si exaltă seria de evenimente care 
constituie istoria sacră, în timp ce stadiul ante¬ 
rior, tot ce a existat înaintea istoriei sacre - întîi 
de toate prezenţa maiestuoasă şi solitară a Zeului 
care a creat Lumea - se estompează. Dacă ei îşi 
mai aduc aminte de Marele Zeu, tot ce pot spune 
despre el este faptul că a creat lumea şi pe om. şi 
asta e tot. Acest Zeu Suprem pare să-şi fi epuizat 
rolul o dată cu sfîrşitul creaţiei. El nu mai joacă 
aproape nici un rol în cult, miturile lui sînt 
puţine şi mai degrabă banale, iar, cînd nu este 
uitat cu desăvîrşire, este invocat numai în cazuri 

de mare primejdie, după ce ajutorul altor lîinţe 
divine s-a dovedit ineficace. 


„Tatăl suprem" si strămoşii mitici 

Această lecţie a miturilor primitive este revela¬ 
toare: ea ne arată că omul, îndreptîndu-si tot mai 
mult atenţia spre zeii vieţii si ai fecundităţii, a 
devenit tot mai „întrupat". Şi ne mai sugerează 
ideea că omul timpuriu isi asumă de pe acum o 
„istorie", căreia îi devine şi centru şi victimă, 
deopotrivă. Ceea ce li s-a întimplat strămoşilor săi 
mitici este, pentru el, mai important decit ceea ce 
s-a întimplat înainte de asta S-ar putea ilustra 
acest proces prin nenumărate exemple; am discu¬ 
tat un număr de astfel de mituri în lucrări antei 
rioare. 8 Dar aş vrea să discut acum tradiţiile 
mitice ale unei populaţii care, de mai bine de o 
jumătate de secol, s-a bucurat de o atenţie con¬ 
siderabilă printre antropologi, sociologi şi psiho¬ 
logi, anume triburile arauda din Australia cen¬ 
trală. Mă voi folosi exclusiv de materialele culese 
de T.G.H. Strehlow 9 , fiul celebrului misionar Cari 
Strehlow, ale cărui lucrări au suscitat atîtea 
controverse pe vremea lui Durkheim. Cred că am 
ales cea mai ascultată autoritate în viaţă, căci 


8 Vezi în special Mythaud Reality, pp. 92 ş. urm. 

9 în primul rînd, Aranda Traditions (Melboume, 1947) şi 
articolul său recent „Personal Monototemism in a Polyto- 
temic Community" în Festschrift fur Ad. E. Jensen (Mrin- 
chen, 1964), pp, 723-754; cf. de asemeni. „La gemellile de 
lame humaine" în La Tour Sainl-Jacques (Paris, 1957), nr. 
1 1-12. pp. 14-23. Vezi si Mircea Eliade, .Australian Religion: 
An lntroduction. Part 11". Hislory of Religions, 6 (1967); 
208-235, în special pp. 209 ş. urni. 

limba aranda a fost prima limbă vorbită de T.G.H. 
Sţrehlow, care a studiat triburile în cauză timp de 
peste treizeci de ani. 

Potrivit populaţiei aranda, cerul şi pămîntul au 
existat dintotdeauna si au fost dintotdeauna locu¬ 
ite de fiinţe supranaturale. în cer, există un per¬ 
sonaj cu picioare de struţ emu, avînd soţie si copii 
cu picioare de emu: este Tatăl Suprem (knariţja), 
numit si Tinereţe Veşnică (altjira nditjaj. Aceste 
fiinţe supranaturale trăiesc într-o tară veşnic 
verde, plină de fructe şi flori, străbătută de Calea 
Laptelui. Toţi se bucură de tinereţe veşnică. 
Marele Tată fiind la fel de tinăr ca si copiii săi; toti 
sini nemuritori, asemeni stelelor, căci moartea 
n-a ajuns pînă la ei. 

Sţrehlow consideră că ar. fi cu neputinţă să-l 
considerăm pe Marele Tată cu picioare de struţ 
emu o fiinţă supranaturală comparabilă cu anumiţi 
zei ai cerului din Australia de sud-est. într-ade- 
văr, acesta n-a creat şi nici n-a dat formă pămîn- 
tului, n-a făurit plantele, nici animalele, nici pe 
om, nici pe strămoşii totemici, nici nu a inspirat 
sau controlat activităţile acestor strămoşi. Marele 
Tată si ceilalţi locuitori ai cerului nu s-au inte¬ 
resat niciodată de ceea ce s-a petrecut pe pămînt. 
Răufăcătorii n-au de ce să se teamă de Marele 
Tată ceresc, ci doar de minia strămoşilor totemici 
si de pedeapsa autorităţilor tribale. Pentru că, aşa 
cum vom vedea îndată, toate actele creatoare şi 
semnificative au fost înfăptuite de strămoşii 
totemici născuţi din pămînt. Pe scurt, avem aici 
de-a face cu o drastică transformare a unei fiinţe 
celeste intr-un deus otiosus. Pasul următor ar 
putea fi căderea sa în uitare deplină. Aceasta s-a 
întîmplat, probabil, la vest de teritoriul triburilor 



134 / MIRCEA ELIADE 


aranda, unde Strehlow n-a putut găsi credinţe 
asemănătoare in fiinţe ale cerului. 

Şi totuşi, există cîteva trăsături caracteristice 
care permit plasarea acestui Mare Tată Veşnic 
Tinăr in categoria fiinţelor supreme. înainte de 
toate sînt nemurirea sa, tinereţea sa şi existenţa 
sa beatifică; mai apoi anteriontatea sa ont»l»gică 
faţă de eroii totemici: intr-adevăr el se afla de 
foarte multă vreme in cer, cu mult înainte ca 
strămoşii totemici să fi răsărit din pămînt. în fine, 
importanţa religioasă a cerului este repetat pro¬ 
clamată: de pildă, în miturile anumitor eroi care 
au cucerit nemurirea urcînd la cer; sau in 
tradiţiile mitice despre arborii sau scările care 
leagă cerul de pămînt si, in special, în credinţele 
aranda, larg răspîndite, potrivit cărora moartea a 
apărut pentru că a fost brutal întreruptă comu¬ 
nicarea dintre cer şi pămînt. Strehlow aminteşte 
tradiţiile privind o scară care uneşte pămîntul cu 
cerul si descrie locurile unde, potrivit legendelor, 
creşteau arbori gigantici în care, urcîndu-se, 
anumiţi strămoşi mitici au reuşit să ajungă în 
cer. Credinţe asemănătoare se găsesc în multe 
alte tradiţii arhaice, în special în miturile care 
povestesc că după întreruperea comunicaţiei 
dintre cer şi pămînt, zeii s-au retras în cel mai de 
sus si îndepărtat cer si au devenit, mai mult sau 
mai puţin, dii oţioşi. De atunci încoace, numai 
cîteva persoane privilegiate - eroi, şamani, vrăji- 
tori-vindecători - au mai fost în stare să urce la 
cer. Nu ştim în ce măsură un mit asemănător 
exista la triburile aranda. Dar fapt este că, în 
pofida indiferenţei reciproce dintre aranda şi fiin¬ 
ţele celeste, prestigiul religios al cerului continuă 
să supravieţuiască si obsesia nemuririi cîstigate 

printr-o urcare la cer bîntuie încă memoria tribu¬ 
lui. Eşti tentat să descifrezi în aceste fragmente 
mitice o anumită nostalgie după o situaţie pri¬ 
mordială iremediabil pierdută. 

în orice caz, reprezentarea acelui primordium al 
Marelui Tată ceresc nu mai are o semnificaţie 
imediată pentru aranda. Dimpotrivă, populaţiile 
aranda par să fie interesate numai de ceea ce s-a 
întîmplat, la un moment dat, pe pămint. Aseme¬ 
nea întîmplări sînt extrem de semnificative; în 
sensul terminologiei noastre, ele au • valoare 
religioasă. Intr-adevăr, evenimentele care au avut 
loc în timpurile mitice, în „Timpul Visului", sînt 
religioase în sensul că ele constituie o istorie 
paradigmatică pe care omul ar trebui să o urmeze 
si să o reitereze pentru a putea asigura perma¬ 
nenţa lumii, a vieţii şi a societăţii. 

în timp ce Marele Tată si familia sa duceau în 
cer o existenţă paradisiacă şi lipsită de respon¬ 
sabilităţi, la suprafaţa pămîntului existau încă 
din vremi imemoriale mase amorfe, semi-em- 
brionare, de prunci numai pe jumătate dezvoltaţi. 
Ei nu pot ajunge indivizi desăvîrşiţi, bărbaţi şi 
femei, dar nici nu îmbătrinesc şi nici nu pot muri, 
căci nici moartea, nici viaţa nu existau încă pe 
pămint, Viaţa nu exista în chip deplin decît sub 
pămint in forma a mii de fiinţe supranaturale 
adormite, increate si ele (sînt numite, de altfel, 
„născute din propria lor nemurire", altijirana rtam- 
bakaLa). In cele din urmă aceste făpturi increate 
s-au trezit din somnul lor şi au năpădit la supra¬ 
faţa pămîntului. Locurile prin care au apărut au 
rămas impregnate de putere şi viaţă. Una din 
aceste făpturi supranaturale este soarele de pe 
cer, şi in momentul în care acesta a răsărit din 
sol, întreg pămîntul s-a umplut de lumină. 

Aceste fiinţe chtoniene aveau forme diverse; 
unele au răsărit in forme animale, altele ca băr¬ 
baţi si femei. Toate insă aveau ceva comun: te- 
riomorfele se comportau si gîndeau ca şi oamenii, 
antropormofele se puteau schimba după voie in 
orice specie animală. Aceste făpturi ale pămîntu- 
lui, desemnate de obicei prin termenii de „stră¬ 
moşi totemici", au început să rătăcească încoace 
si încolo la suprafaţa pămîntului, modiflcînd-o, 
dînd Australiei centrale relieful de azi. Atare lu¬ 
crări constituie, la drept vorbind, o cosmogonie; 
strămoşii nu au creat pămîntul, ci au dat formă 
unei materia prima preexistente. Iar antropogonia 
repetă cosmogonia. Unii dintre strămoşii totemici 
şi-au asumat rolul de eroi culturali; ei au tăiat în 
bucăţi masa semi-embrionară, dînd apoi formă 
fiecărui copil, despicînd pieliţele care le uneau 
degetele de la mîini şi de la picioare si dîndu-le 
găuri pentru urechi, ochi si pentru gură. Alţi eroi 
culturali i-au învăţat pe oameni cum să-şi fău¬ 
rească unelte, să facă focul şi să-şi gătească mîn- 
carea, şi le-au revelat instituţiile religioase şi 
sociale. 

Ca urmare a acestor lucrări, o oboseală enormă 
i-a copleşit pe strămoşi, ei s-au afundat în pămînt 
si au devenit pietre, copaci sau obiecte rituale 
(tjurungaj. Locurile unde şi-au găsit odihna, ca şi 
acelea unde s-au născut, sînt socotite puternice 
locuri sacre şi se numesc la fel, pmara kutata. 
Dar dispariţia strămoşilor, dispariţie care a pus 
capăt vîrstei primordiale, nu este finală. Deşi 
cufundaţi iarăşi în somnul lor iniţial sub pămînt, 
strămoşii veghează purtarea oamenilor; în plus, 
strămoşii se reîntrupează mereu; aşa cum a 
arătat Strehlow 10 , sufletul nemuritor al fiecărei 

10 Cf. „Personal Monoîotemism in a PolytoLemic Corn- 
munity" p. 730. 

persoane umane reprezintă o părticică din viaţa 
strămoşului. 

Vremea fabuloasă cînd strămoşii străbăteau 
pămîntul este pentru locuitorul aranda o epocă 
paradisiacă. El nu numai că-şi imaginează pămîn- 
tul proaspăt făurit ca pe un paradis, în care vîna- 
tul se lasă prins cu uşurinţă si în care apa şi 
fructele abundă, dar, în vremea aceea, strămoşii 
erau liberi de nenumăratele inhibiţii şi frustrări 
care încătuşează ineluctabil toate făpturile ome¬ 
neşti ce trăiesc în comunităţi organizate. 11 Acest 
paradis primordial obsedează încă imaginaţia tri¬ 
burilor aranda. într-un anume sens, scurtele peri¬ 
oade de orgie rituală, cînd toate interdicţiile sînt 
suspendate, se pot interpreta ca întoarceri fulgu¬ 
rante la libertatea şi beatitudinea strămoşilor. 

Această primordialitate paradisiacă si terestră - 
constituind atît o istorie cît si o propedeutică - 
este cea care îl interesează pe aranda. în acel 
timp mitic, omul a devenit ceea ce este astăzi, nu 
numai pentru că a fost făurit şi instruit de 
strămoşi, ci şi, mai ales, pentru că trebuie să 
repete tot ce au făcut aceştia in illo tempore. 
Miturile revelează această istorie sacră şi crea¬ 
toare. în plus, în cursul iniţierii sale, fiecare tînăr 
aranda află nu numai ce s-a întîmplat in prin¬ 
cipi», dar află, în cele din urmă. şi că el era acolo 
de faţă, că participa întrucîtva la acele mari 
intîmplări. Iniţierea induce o adevărată anamne- 
sis. La finele ceremoniei de iniţiere, novicele află 
că eroul mitului pe care tocmai l-a auzit este el 
însusi. 1 se arată apoi un obiect sacru şi bine 
păzit, un ţjuninga şi i se spune: Acesta este cor- 

’ 1 Ibid., p. 729 Cf. de asemeni Aranda Tradilions, pp. 36 
s. urm., despre „Vîrsta de Aur" a strămoşilor totemici. 

piJ tău! - căci acest obiect ritual reprezintă tru¬ 
pul unui strămoş. Această revelare dramatică a 
identităţii dintre strămoşul etern si individul în 
care el s-a reîntrupat poate fî comparată cu tat 
tuam asi din Upanişade. Nu este vorba în acest 
caz de o credinţă care constituie un apanaj exclu 
siv aranda. în Australia de nord-est, de pildă, 
cînd un membru al tribului unambal pleacă să 
picteze din nou imaginea unui wondjina pe pere¬ 
tele stîncii sacre (wondjinci înseamnă strămoşul 
totemic al băştinaşului din Australia centrală), el 
spune: „Mă duc să mă înviorez şi să mă întăresc; 
mă zugrăvesc iarăşi ca să revină ploaia". 12 

La ineluctabilitatea morţii, ca rezultat al între¬ 
ruperii brutale a comunicării dintre cer si pămînt, 
primitivul aranda a răspuns cu o teorie a trans- 
migraţiei, gratie căreia strămoşii - altfel spus 
aranda însuşi - se întorc mereu la viată. Putem 
distinge, deci, două feluri de primordialitate, cărora 
le corespund două tipuri de nostalgie: (1) acel 
primordium reprezentat de Marele Tată ceresc şi 
de nemurirea celestă inaccesibilă flintelor umane 
obişnuite; (2) epoca fabuloasă a strămoşilor, cînd 
a apărut viata în general şi viaţa omenească în 
particular. Membrii tribului aranda trăiesc cu 
nostalgia şi dorul paradisului pămîntesc repre¬ 
zentat de cel de*-al doilea primordium. 


Două tipuri de primordialitate 

Un asemenea proces este cunoscut şi în alte 
religii, chiar şi în cele mai complexe. Ne putem 

12 Vezi Eliade. „Australian Religions: An iniroduction. Part 
II-, p. 227. 

referi, de pildă, la primordialitatea lui Tiamat si la 
trecerea la o epocă primordială, a creaţiei repre¬ 
zentată de victoria lui Marduk: cosmogonia, antro- 
pogonia si întemeierea unei noi ierarhii divine. 
Sau am putea face o comparaţie cu primordialita¬ 
tea lui Uranos şi cu stabilirea supremaţiei lui Zeus, 
sau să subliniem trecerea de la aproape uitatul 
Dyaus la Varuna si mai apoi supremaţiile conse¬ 
cutive ale lui Indra, Siva si Vişnu. în toate aceste 
cazuri putem spune că este implicată crearea 
unei noi lumi, chiar cînd nu este vorba despre o 
cosmogonie propriu-zisă. Dar aflăm că întotdea¬ 
una emergenţa unei noi lumi religioase pare să fie 
în relaţie mai directă cu condiţia omului. 

Ce este mai semnificativ în această substituire 
a unei primordialităţi existenţiale in dauna alteia 
mai degrabă speculative este faptul că acest 
proces reprezintă o încorporare mai radicală a 
sacrului în viaţă si în existenţa umană ca atare. 
Desigur, acest proces e destul de comun în istoria 
religiilor si nu e complet străin nici tradiţiei 
iudeo- creştine. Avem poate în Bonhoeffer cel mai 
recent exemplu al încorporării sacrului în exis¬ 
tenţa profană a omului istoric: tot astfel putem 
identifica în cea mai recentă teologie americană, 
teologia morţii lui Dumnezeu, o altă variantă, 
radical secularizată, a mitului lui deus otiosus. 

Putem distinge, aşadar, două tipuri de primor¬ 
dialităţi: (1) o primordialitate precosmică, anis¬ 
torică, şi (2) una cosmogonică sau istorică. în 
fapt, mitul cosmogonic deschide istoria sacră: el 
este un mit istoric, deşi nu în sensul iudeo-creştin 
al cuvîntului, căci mitul cosmogonic are funcţie 

de model exemplar, şi, ca atare, este reactualizat 
periodic. Putem, de asemeni, distinge două tipuri 
de nostalgie religioasă: (1) dorinţa de a reintegra 
totalitatea primordială care exista înainte de 
creaţie (tipul dayak de nostalgie religioasă); si (2) 
dorinţa de a recupera epoca primordială care a 
început îndată după creaţie (tipul aranda). în 
cazul din urmă, avem de-a , face cu • nostalgie 
după istoria sacră a tribului. Cu asemenea mituri 
ale istoriei sacre încă prezente în multe societăţi 
tradiţionale - are a se confrunta concepţia 
iudeo-crestină a istoriei. 



6 


Paradis şi utopie: 
geografie mitica şi eshatologie 


„Moda" mesianismului 

în ultimii zece ani a crescut considerabil numărul 
lucrărilor despre diversele milenarisme şi diferi¬ 
tele forme de utopie. Acest lucru este valabil nu 
numai cu privire la studiile asupra mişcărilor 
mesianice si profetice primitive între care cele mai 
renumite sînt cele cunoscute sub numele de „cargo 
cults“ -, ci şi în legătură cu cercetarea mesianis- 
melor de origine iudeo-crestină, de la începutul 
erei noastre pînă la Renaştere şi la Reformă, 
precum si despre lucrările tratînd despre implica¬ 
ţiile religioase ale descoperirilor geografice şi aie 
colonizării, in principal colonizarea celor două 
Americi. în fine, în anii din urmă s-au publicat 
mai multe încercări de sinteză: istorici, sociologi 
si filozofi au căutat să compare diferitele 


Capitolul acesta este o versiune revăzută şi completată a 
unui arlicol publicat pentru prima oară în engleză ca o 
contribuţie la volumul Utopia and Utopian Thought, ed. Frank 
E. Manuel (Boston: Houghton MLfflln Co., 1966), pp, 260-280, 
Retipărit cu permisiunea din partea revistei Daedalus, 
editată de American Academy of Arts and Sciences. 

Versiunea originală, „Paradis et Utopie: Geographie Mythi- 
ţue et Eschatologie”, a fost publicată In Vom Sinn der Utopie, 
Eranos Jahrbuch, 1963 (Zurich: Rhein - Verlag, 1964). 

milenarisme si diferitele forme de utopie şi să le 
articuleze în vederea unei sinteze finale. 

Nu vom ' prezenta aici această enormă 
bibliografie recentă. E de ajuns să amintim cîteva 
eforturi de sinteză: lucrarea lui Norman Cohn 
despre millenium, lucrările aparţinînd lui Lanter- 
nari, Guariglia si Miihlmann si tratînd despre 
milenarismele primitive, cercetarea lui Alphonse 
Dupront despre spiritul cruciadelor si monografi¬ 
ile mai multor savanţi americani despre implica¬ 
ţiile eshatologice ale colonizării. 1 

Interesul savanţilor occidentali pentru utopii si 
mişcările milenariste este semnificativ: s-ar putea 
spune chiar că acest interes constituie una din 
trăsăturile caracteristice ale gîndirii contempo¬ 
rane occidentale. Motivele acestui interes sînt 
multiple. Întîi de toate, este curiozitatea trezită de 
cultele mesianice care au agresat societăţile 
„primitive" în ultimele decenii ale perioadei colo¬ 
niale. Apoi, sînt cercetările recente privind impor¬ 
tanta mişcărilor profetice din Europa medievală, 
în principal mişcarea lui Gioacchino da Fiore şi a 
gioacchinistilor din Europa transalpină. Iar, în 
cele din urmă, este analiza riguroasă a impli- 


1 Cf. Norman Cohn. The Pursuit of the Millennium, ed, a 
2-a (New York. 1961): Vittorio Lantemari. Mouimenti religioşi 
di liberia e di salvezza dei popdli oppressi (Milano. 1960); 
Guglielmo Guariglia, Prophetismus und Heilserwartungs- 
beivegungen als uolkerkundliches und religionsgeschichtliches 
Problem (Horn. 1959); Wilhelm E. Muhlmann. Chiliasrnus 
und Nalivismus (Berlin, 1961), Cf. de asemeni Sylvia L. 
Tlirupp. ed., Millennial Dreams in AcLion (Haga. 1962); 
Alphonse Dupront, „Croisades et eschalologie", in Umane- 
simo e Esoterismo, ed. Enrico Castelli (Padova. 1960). pp. 
175-198. Despre implicaţiile eshatologice ale colonizării 
Americii. vezi lucrările lui H. Richard Niebuhr. Charles L. 
Sanford şi George H. Williams, citate mai jos. 

catlilor religioase ale colonizării Americii, pentru 
că aşa cum vom vedea mai încolo, descoperirea şi 
colonizarea Lumii Noi s-a petrecut sub semnul 
eshatologiei. 

Efectuarea unor asemenea cercetări şi punerea 
unor asemenea probleme trădează o orientare de 
gîndire extrem de grăitoare despre poziţia spiri¬ 
tuală a omului occidental contemporan. Să remar¬ 
căm, întîi de toate, că. spre deosebire de sistemele 
de explicare deterministă a istoriei, astăzi se recu¬ 
noaşte importanţa factorului religios, cu deose¬ 
bire importanţa mişcărilor de frenezie şi de ten¬ 
siune - a mişcărilor profetice, eshatologice, 
milenariste. Există însă ceva, după mine, şi mai 
semnificativ: interesul privind originile lumii occi¬ 
dentale recente - adică interesul privind originile 
Statelor Unite si ale naţiunilor Americii Latine - 
trădează la intelectualii acestui continent dorinţa 
de a se reîntoarce în trecut spre a-şi recupera 
istoria primordială, altfel spus „începuturile 
absolute". Această dorinţă de întoarcere la origini, 
de recuperare a situaţiei primordiale, denotă de 
asemenea dorinţa de a reîncepe istoria, nostalgia 
pentru paradisul terestru in vederea căruia stră¬ 
moşii naţiunilor americane au traversat Atlan¬ 
ticul. (Intr-adevăr, niciodată nu s-au publicat atît 
de multe cărţi avînd în titlu cuvintul „paradis", ca 
în cazul colonizării celor două Americi. Printre 
cărţile din anii din urmă, subliniem: Visăo do 
Paraiso: os motivos edenicos no descobrimento e 
colonizagăo do Brasil [Rio de Janeiro, 19591. de 
Sergio Buarque de Hollanda; The Quest Jor 
Paradise [19611, de Charles L. Sanford: Wilder- 
ness and Paradise in Christian Thought [1962], de 
George H. Williams, subintitulată „From the 

Garden of Eden and the Sinai desert to the Ame¬ 
rican Frontier".) 

Toate acestea trădează dorinţa de a recupera 
originile religioase şi, prin acestea, o istorie pri¬ 
mordială a acestor state transatlantice. Dar sem¬ 
nificaţia acestui fenomen este mult mai complexă. 
Se poate detecta si dorinţa de reînnoire a vechilor 
valori si structuri, speranţa într-o renovatio radi¬ 
cală - la fel cum se poate descifra în experi¬ 
mentele artistice cele mai recente dorinţa de a 
nimici toate modurile de expresie deja deteriorate 
de istorie, dar şi dorinţa de a pomi o experienţă 
artistică ab initio. 

Ca să ne întoarcem la tema noastră - Paradis şi 
Utopie - am ales două feluri de exemple. Intîi de 
toate aş dori să remarc elementele eshatologice si 
paradisiace în colonizarea Americii de Nord de 
către pionieri, si progresiva transformare a „Para¬ 
disului american", dînd naştere mitului progre¬ 
sului infinit, optimismului american si unui cult 
al noutăţii si tinereţii. Mă voi ocupa, apoi, de un 
trib brazilian, tribul tupi-guarani, care, în 
momentul descoperirii Americii de Sud, pornise 
deja de-a lungul Oceanului Atlantic în căutarea 
unui paradis. Unele grupuri ale acestui trib con¬ 
tinuă si azi să-l caute. 


In căutarea Paradisului terestru 

Cristofor Columb nu se îndoia că în călătoria sa 
se apropia de Paradisul terestru. Curenţii de apă 
proaspătă pe care i-a întîlnit în Golful Paria îşi 
aveau originea, în credinţa sa, în cele patru rîuri 
ale Grădinii Edenului. Pentru Columb, aşadar, 
căutarea Paradisului terestru nu era o himeră. 

Marele navigator acorda acestei descoperiri geo¬ 
grafice o semnificaţie eshatologică. Lumea Nouă 
însemna mai mult decît un nou spaţiu deschis 
propovăduirii Evangheliei. Faptul însuşi al desco¬ 
peririi sale avea o implicaţie eshatologică. 

Intr-adevăr, Columb era convins că profeţia pri¬ 
vind răspîndirea Evangheliei în toată lumea tre¬ 
buia să se realizeze înainte de sfîrsitul lumii, care 
nu era prea departe. în Cartea profeţiilor, Columb 
afirma că acest eveniment - adică sfîrsitul lumii - 
va fi precedat de descoperirea noului continent, 
de convertirea necredincioşilor şi de nimicirea lui 
Antihrist. Şi el şi-a asumat un rol capital în 
această dramă grandioasă, cosmică şi istorică, în 
acelaşi timp. Adresindu-se prinţului Juan, el 
exclama: „Dumnezeu m-a făcut pe mine crainicul 
unui cer nou şi al unui pămînt nou despre care a 
vorbit în Apocalipsa Sfîntului Ioan. după ce grăise 
si prin gura lui Isaia, şi mi-a arătat locul în care 
să le găsesc." 2 

Expediţiile transoceanice şi descoperirile geo¬ 
grafice care au zguduit si au transformat Europa 
occidentală au avut loc în această atmosferă 
mesianică şi apocaliptică. Peste tot în Europa se 
credea într-o regenerare iminentă a lumii, chiar 
dacă raţiunile si cauzele acestei regenerări erau 
complexe si adesea contradictorii. 

Colonizarea celor două Americi a început sub 
acest semn eshatologie: oamenii credeau că a 
venit timpul reînnoirii lumii creştine, si adevărata 
reînnoire era întoarcerea în Paradisul terestru 
sau. cel puţin, reînceperea Istoriei sacre, reite- 

2 Charles L. Sanford. The Quesi /or Paradise (Urbana, 
Illinois. 1961), p. 40. 

rarea întîmplărilor prodigioase din Biblie. Acesta 
este motivul pentru care literatura perioadei, şi 
tot astfel predicile, memoriile si corespondenta 
timpului, abundă în aluzii paradisiace si esha- 
tolQgice. în ochii englezilor, de pildă, colonizarea 
Americii nu făcea decît să prelungească si să 
desăvîrsească o Istorie sacră, începută în primii 
ani ai Reformei. într-adevăr, avîntul pionierilor 
către Apus continua marşul triumfal pe care 
înţelepciunea si adevărata religie îl pornise cîndva 
din Orient spre Occident. Deja de la o vreme, 
teologii protestanţi erau înclinaţi să identifice 
Apusul cu progresul spiritual si material. Anumiţi 
teologi transferaseră teoretic Chivotul Legămîn- 
tului lui Avraam cu Dumnezeu în mîinile engle¬ 
zilor. Aşa cum scria teologul anglican William 
Crashaw, „Dumnezeul Iui Israel este... Dum¬ 
nezeul Angliei". în 1583, Sir Humphrey Gilbert 
considera că, dacă Anglia pusese stăpînire pe 
„teritorii întinse si plăcute", lucrul se datora, fără 
îndoială, faptului că cuvintul Domnului, adică 
religia, care pornise din Răsărit, înaintase pro¬ 
gresiv spre Apus, unde, adăuga el,' „se va opri, 
probabil." 


Simbolism solar 

Este vorba de un motiv destul de frecvent în 
literatura engleză a epocii. Teologul Thomas 
Bumet, în lucrarea sa Archaeologiae (1692), 
scria: „Ştiinţa, ca si soarele, îşi începe cursul din 
Răsărit, apoi o ia către Apus şi aici ne bucurăm 
de multă vreme de lumina sa". Iar episcopul Ber- 
keley, în celebrul său poem care se deschide cu 

versurile „Westward the course of empire takes its 
way...“, reia analogia cu soarele ca să exalte rolul 
spiritual al Angliei. 3 

De altfel, Berkeley nu făcea decît să se con¬ 
formeze unei tradiţii europene cu o vechime de 
peste două secole. Intr-adevăr, hermetismul egip¬ 
tean si simbolismul solar, repus în rol de Marsilio 
Ficino si de umaniştii italieni, cunoscuseră o vogă 
extraordinară după descoperirile lui Copemic si 
Galilei, descoperiri care, pentru contemporani, 
ilustrau în primul rînd triumful soarelui si al 
heliocentrismului. Cercetări recente au dezvăluit 
implicaţiile religioase, în majoritatea cazurilor 
ascunse ori camuflate, ale astronomiei şi cosmo¬ 
grafiei Renaşterii. Pentru contemporanii lui Coper- 
nic si Galilei, heliocentrismul era mai mult decît o 
teorie ştiinţifică: el marca victoria simbolismului 
solar asupra Evului Mediu, altfel spus, revanşa 
tradiţiei hermetice - considerată venerabilă si 
primordială, precedîndu-i pe Moise, Orfeu, Zoro- 
astru şi Platon - asupra provincialismului Bise¬ 
ricii medievale. 

Tema simbolismului solar în Renaştere este 
complexă ca să o pot aborda aici, dar această 
scurtă aluzie este necesară ca să putem înţelege 
accentul pus pe analogiile solare la autorii care 
exaltă semnificaţia religioasă a colonizării Lumii 
Noi. Primii colonişti englezi în America se consi¬ 
derau aleşi de Providenţă să clădească o „cetate 
pe înălţimi" care să slujească drept exemplu de 
adevărată Reformă pentru întreaga Europă. Ei 

3 Vezi textele citate de Charles L. Sanford, ibid. . pp. 52 ş. 
urm. Vezi de asemenea George H. Williams, Wildemess arid 
Paradise in Christian.Thought (New York, 1962), pp. 65 ş. 
urm. 

urmau soarele în drumul lui spre Extremul Occi¬ 
dent, prelungind si continuînd de o manieră pro¬ 
digioasă transmiterea religiei si a culturii de la 
Răsărit către Apus. Ei vedeau un semn al Provi¬ 
denţei divine în faptul că America rămăsese 
ascunsă europenilor pînă in vremea Reformei. 
Primii pionieri nu se indoiau că actul final al 
regenerării morale si al mîntuirii universale va 
începe cu ei, pentru că ei fuseseră primii care au 
urmat soarele în drumul lui spre grădinile 
paradisiace ale Apusului. Poetul anglican George 
Herbert scria în poemul său C hurch Militant: 

Religion stands tip-toe in our land 

Ready to pass to the American ştrand. 4 

(Religia stă în vîrful picioarelor la noi în ţară, 

Gata să treacă pe ţărmul american.) 

Si acest „ţărm american ', aşa cum am văzut si 
voin vedea mereu în cele ce urmează, era încărcat 
de elemente paradisiace. Ulrich Hugwald profeti¬ 
zase că, după descoperirea Americii, omenirea se 
va întoarce „la Hristos, Ia Natură, la Paradis". 

Mai mult decît oricare naţiune modernă, 
Statele Unite erau produsul Reformei protestante 
in căutarea unui Paradis terestru in care refor¬ 
marea Bisericii să se desăvîrşească. 5 Relaţia 
dintre Reformă si recuperarea Paradisului teres¬ 
tru a impresionat un mare număr de autori, de la 
Heinrich Bullinger la Charles Dumoulin. Pentru 
aceşti teologi. Reforma a apropiat venirea marii 


4 Citat de Ch. L. Sanford, Quest for Paradise, p,53. 

5 Ibid,. p. 74. Vezi şi G. H. Williams. W/îldemess and 
Paradise, pp. 99 s. urm,; H. Richard Niebuhr, The Kingdom 
of God in America (New York. 1937). 

vîrste a beatitudinii paradisiace. Este semnificativ 
faptul că această temă milenaristă s-a bucurat de 
cea mai mare popularitate cu puţin timp înainte 
de colonizarea Americii si de revoluţia lui Crom- 
wcll. Nu este, deci, surprinzător să constaţi că doc¬ 
trina religioasă cea mai populară în colonii era că 
America fusese aleasă între naţiunile lumii drept 
locul celei de-a doua veniri a lui Hristos si că 
mtilenium ui, deşi esenţialmente de natură spiri¬ 
tuală, se va însoţi de o transformare paradisiacă a 
pămîntului, ca un semn exterior al desăvîrşirii 
interioare. Sau, cum scria eminentul puritan 
american Increase Mather, rectorul Universităţii 
Harvard între 1685 si 1701: „Cînd Împărăţia lui 
Hristos va umple tot pămîntul, acest Pâmănt se 
ua întoarce la starea paradisiacă ."® 


Paradisul american 

De altfel, unii pionieri ai Vestului vedeau deja 
multe locuri din America asemeni Paradisului. 
Călătorind de-a lungul coastei Noii Anglii în 1614, 
John Smith o compară cu Edenul: „Niciodată nu 
s-au înţeles mai bine cerul cu pămîntul ca să 
făurească un tărîm pe care omul să-l locuiască... 
Am dat din întîmplare peste o ţară aşa cum a ieşit 
din mîinile lui Dumnezeu." George Alsop înfă¬ 
ţişează Maryland-ul ca pe singurul loc ce pare a fi 
„raiul pămîntesc". Arborii, plantele, fructele, 
florile sale, scria el, vorbesc în „hieroglife despre 
starea noastră adamică sau primitivă". Alt autor 


6 Increase Mather, Discourse on Prayer. citat de Sanford in 
Questf or Paradise, pp. 82-83. 

descoperea „viitorul Eden" in Georgia - o regiune 
aflată pe aceeaşi paralelă terestră cu Palestina: 
„Acel Canaan făgăduit, ales si arătat de însuşi 
Dumnezeu, ca să binecuvînteze Lucrarea unui 
Popor îndrăgit de El". Pentru Edward Johnson, 
Massachusetts este locul „unde Domnul va face 
un Cer nou şi un Pămînt nou". Tot astfel, puri¬ 
tanul din Boston, John Cotton, îi informa pe cei 
care se pregăteau să se îmbarce din Anglia spre 
Massachusetts că li se acordă un privilegiu 
ceresc, graţie „cartei care i s-a dat lui Adam si 
urmaşilor lui în Rai". 7 

Dar aceasta nu reflectă decît un singur aspect 
al experienţei milenariste a pionierilor Americii. 
Pentru mulţi alţi emigranţi. Lumea Nouă repre¬ 
zenta un deşert bîntuit de demoni. Acest lucru, 
însă, nu le diminuează exaltarea eshatologică, 
căci li s-a propovăduit mereu că necazurile pre¬ 
zente nu erau decît o încercare morală si spiri¬ 
tuală înainte de a ajunge în paradisul pămîntesc 
care le-a fost făgăduit. 8 Pionierii americani se 
socoteau în situaţia evreilor după ce au traversat 
Marea Roşie, după cum, tot astfel, în ochii lor, 
condiţia lor în Anglia ori Europa fusese un fel de 
robie egipteană. După teribila încercare a tra¬ 
versării desertului, ei vor intra, în sfîrsit, în 
Canaan. Aşa după cum scria Cotton Mather: 
„Desertul sălbatic pe care l-am străbătut ca să 
ajung în Ţara Făgăduinţei era plin de şerpi de foc 
zburînd". 9 


7 Texte citate iijid.. pp,83-85. 

8 Cf. Williams. Wtiăemess and Paradise, pp. 103 ş.unn., 
108 ş. urm. 

9 Sanford, Qupst far Paradise, p. 87. Cf. de asemeni Wil¬ 
liams. Wildemess and Paradise, p. 108. 

Dar, mal tîrziu, o nouă Idee ia naştere: Noul 
Ierusalim va fi, în parte, produsul muncii omului. 
Jonathan Edwards (1703-1758) credea că munca 
va transforma Noua Anglie intr-un fel de „rai pe 
pămînt". Vedem cum milenarismul pionierilor ame¬ 
ricani duce treptat către ideea de progres. într-o 
pil mă etapă, se stabileşte un raport între paradis 
si posibilităţile pămînteşti existente în Lumea 
Nouă. în etapa următoare, tensiunea eshatologică 
scade şi acest lucru se realizează omiţîndu-se 
perioada de decădere şi mizerie care trebuia să 
preceadă „Ultimele Zile", ajungîndu-se, în cele din 
urmă, la Ideea unei desăvirsiii treptate si neîn¬ 
trerupte . l0 

Dar înainte de a se cristaliza în ideea ameri¬ 
cană de progres, milenarismul pionierilor a 
suferit alte metamorfoze. Prima criză importantă 
a acestei eshatologii puritaniste a fost provocată 
de lupta între marile puteri europene pentru 
întemeierea unui imperiu colonial. Roma si naţi¬ 
unile catolice au fost asimilate cu Antihrist, de 
nimicirea lor depindea împărăţia viitoare. 

La un moment dat, literatura colonială engleză 
era dominată de o singură temă: invadarea Ame- 
ricii de către Antihrist, care ameninţa să ruineze 
speranţa în victoria glorioasă a lui Hristos. Pentru 
John Winthrop, prima sarcină a Noii Anglii era 
„să înalţe o redută împotriva domniei lui Antihrist 
pe care iezuiţii sînt pe punctul de a o întemeia pe 
aceste locuri". Alţi autori afirmau că Lumea Nouă 
fusese un adevărat Paradis înainte de venirea 
catolicilor. 


10 Sanford. Questfor Paradise, p. 86. 

Evident, rivalitatea dintre puterile europene în 
vederea dominării imperiilor transatlantice avea 
în mare măsură un caracter economic, dar ea era 
exacerbată de o eshatologie aproape maniheistă: 
totul părea să se reducă la lupta dintre Bine si 
Rău. Autorii coloniali vorbeau despre ameninţa¬ 
rea pe care francezii si spaniolii o făceau să pla¬ 
neze asupra coloniilor englezeşti ca despre „o nouă 
captivitate babiloniană" sau ca despre „o robie 
egipteană". Francezii si spaniolii erau „tiranii", 
„servitorii lui Antihrist”. Europa catolică era pre¬ 
zentată ca o lume căzută, un Infern contrastînd 
cu Paradisul Lumii Noi, Se spunea „Oii Cerul, ori 
Europa", cu înţelesul de „Ori Cerul, ori Iadul", 
încercările suferite de pionierii desertului ameri¬ 
can aveau drept ţel principal răscumpărarea omu¬ 
lui de păcatele trupeşti ale Lumii Vechi necre¬ 
dincioase. 11 


întoarcerea la creştinismul primitiv 

Atîta vreme cit conflictul dintre Bine si Rău era 
încarnat, în ochii pionieiilor ameiicani, în lupta 
dintre protestantism şi catolicism, Anglia a fost 
ferită de atacuri. Dar, după 1640, a început ten¬ 
siunea dintre colonişti şi ţara mamă. Pentru 
perfecţionistii din colonii. Reforma engleză este 
imperfectă. Şi mai rău: practicile religioase din 
Anglia sînt considerate lucrarea lui Antihrist. în 
imageiia apocaliptică din coloniile americane, 
locui Romei este luat de Anglia. Consecinţa ime¬ 
diată a acestei substituiri este că pionieiii coloni- 


1 Sanford. ibid,, pp. 89 ş.urm. 

zatori - în calitate de popor „ales" - încep să-şi 
socotească misiunea lor în pustie nu doar ca o 
continuare a unei activităţi religioase tradiţionale, 
dar ca pe ceva în întregime nou. Plini de speranţa 
unei renaşteri departe de Infernul european, 
coloniştii considerau că sînt pe punctul de a 
inaugura etapa finală a Istoriei. în 1647, John 
Eliot, apostol al amerindienilor, vestea „aurora, 
dacă nu chiar izbucnirea soarelui Evangheliei... 
în Noua Anglie". 12 Un atare limbaj indică o rup¬ 
tură profundă cu trecutul european. Şi trebuie 
precizat că o asemenea ruptură a avut loc cu 
mult înainte de Războiul de independenţă. în 
1646, Noua Anglie se considera un stat liber şi 
„nu o colonie sau corporaţie a Angliei". Raţiunile 
acestei prise de cotiscience în privinţa autonomiei 
erau în primul rînd de ordin religios. Cotton 
Mather aştepta întoarcerea celor dinţii timpuri ale 
creştinismului în Noua Anglie. „Pe scurt - scria el 
- prima vîrstă a lumii era Vîrsta de Aur; pentru a 
o recupera, omul trebuie să devină protestant, 
chiar puritan, aş putea să adaug. „Această reîn¬ 
toarcere la Vîrsta de Aur a creştinismului primitiv 
trebuia să aducă o transfigurare a pămîntului. 
Asa cum declara lncrease Mather, restaurarea 
Bisericii primitive trebuia să transforme pămîntul 
într-un paradis. 13 

Ruptura cu Anglia si cu trecutul european se 
agrava în măsura în care pionierii se pregăteau 
pentru millenium întorcîndu-se la virtuţile Bise¬ 
ricii primitive. Pentru puritani, principala virtute 
creştină era simplicitatea. Pe de altă parte, 

12 Cf. Sanford. op. cil., pp. 96 s. urm. 

13 Texte cilale în ibid., p. 104. 

Inteligenţa, cultura, erudiţia, manierele, luxul 
erau opera Diavolului. John Cotton scria: „Cu cit 
eşti mai cultivat şi mai inteligent, cu atît eşti mai 
pregătit să fii în slujba Diavolului. „Complexul de 
superioritate al pionierilor si misionarilor Fron¬ 
tierei era în plină formare. Această întoarcere la 
creştinismul primitiv, care trebuia să readucă 
raiul pe pămînt, implica totodată dispreţul pentru 
erudiţia iezuiţilor, precum şi critica aristocratici 
engleze - cultivată, elegantă, sofisticată, obişnuită 
cu puterea şi autoritatea. Extravaganţa sau luxul 
vestimentar devenise păcatul prin excelenţă al 
„gentleman“-ului. în cartea sa Simple Cobbler of 
Aggawam (1647), Nathanael Ward punea în con¬ 
trast viaţa simplă şi superioritatea morală a colo¬ 
niştilor cu moravuiile corupte ale Angliei şi scotea 
din această comparaţie dovada progresului către 
starea paradisiacă a Bisericii primitive. 14 

Coloniştii proclamau superioritatea lor morală 
asupra englezilor recunoscindu-se, însă, inferiori 
în ceea ce priveşte cultura si vestimentaţia. După 
Charles L. Sanford. originea complexului ameri¬ 
can de superioritate - complex manifestat atit în 
politica externă, cit şi in efortul entuziast de a 
difuza pe întreaga planetă „modul american de 
viaţă 1 ' - se ailă în activitatea misionarilor 
Frontierei. 15 S-a dezvoltat un întreg simbolism 
religios al Frontierei, simbolism care a prelungit 
eshatologia pionierilor pînă în plin secol al XIX- 
lea. Marile păduri, singurătatea cîmpiilor nesfâr¬ 
şite. fericirea vieţii rurale sînt puse în contrast cu 
păcatele şi viciile oraşelor. O nouă idee îşi face 




Paradis si utopie: geografie mitică sieshatologie / 155 


loc: paradisul american este infestat de forţele 
demonice venite din Europa oraşelor. Critica aris¬ 
tocraţiei, a luxului si a culturii se subsumează 
acum criticii oraşelor şi a vieţii urbane. Marile 
mişcări religioase de tip „revival" au început pe 
Frontieră şi n-au afectat oraşele decît mai tîrziu. 
în oraşe, însă, acest „revival“-ism era mai popular 
printre săraci decît printre cei avuţi şi cultivaţi. 
Ideea fundamentală era că decăderea religiei se 
datora viciilor din oraşe, mai ales intoMCării cu 
alcool si luxului, păcate proprii aristocraţiei de 
origine europeană. Căci infernul, evident, era, şi a 
rămas, „the way of Europe" 16 . 


„American Way of Life" si originile sale religioase 

Dar, aşa cum am arătat deja, milenarismul esha- 
tologic şi aşteptarea Paradisului pămîntesc au 
suferit o radicală secularizare. Mitul progresului 
si cultul noului şi al tinereţii sînt rezultatele cele 
mai notabile ale acestei secularizări. Totuşi, chiar 
sub forma aceasta drastic secularizată, se mai pot 
ghici entuziasmul religios şi aşteptarea eshatolo- 
gică ce i-au inspirat pe înaintaşi. Căci, pe scurt, 
atît primii colonişti cit si imigranţii europeni de 
mai tîrziu porneau spre continentul american ca 
spre o tară in care se puteau naşte din nou, altfel 
spus, puteau să înceapă o nouă viaţă. „Noutatea" 
care îi fascinează încă pe americanii de azi este o 
dorinţă de structură religioasă. în această „nou¬ 
tate" se caută o „re naştere", se aşteaptă o nouă 
viaţă. 


Ibid.. pp. 109 s.urm. 

New England, New York. New Haven - toate 
numele acestea exprimă nu numai nostalgia 
pentru tărîmul natal abandonat, ci şi, mai ales, 
speranţa că în aceste noi tărîmuri si noi oraşe 
viaţa poate cunoaşte noi dimensiuni. Si nu numai 
viaţa: totul, în acest continent care a fost socotit 
rai pămîntesc, trebuie să fie mai mare, mai fru¬ 
mos, mai puternic. în New England, regiune des¬ 
crisă ca fiind „asemeni Grădinii Raiului", potîmi- 
chile aveau faima de a fi atît de mari incit nu mai 
pot zbura, iar curcanii erau graşi ca nişte miei. 17 
Gustul american pentru grandios, şi el de origine 
religioasă, este împărtăşit chiar de spiritele cele 
mai lucide. 

Nădejdea re naşterii la o nouă viaţă - si aştep¬ 
tarea unui viitor nu doar mai bun, ci beatific - se 
poate recunoaşte de asemenea în cultul american 
pentru tinereţe. Potrivit lui Charles L. Sanford, 
americanii şi-au căutat din ce în ce mai mult ino¬ 
cenţa pierdută în copiii lor. Acelaşi autor consi¬ 
deră că exaltarea faţă de tot ce e nou, care i-a 
obsedat pe pionierii din Far West, a întărit indivi¬ 
dualismul în dauna autorităţii, dar a contribuit 
de asemeni la accentuarea ireverenţei americane 
faţă de istorie şi tradiţie. 18 

Vom încheia aici aceste cîteva consideraţii pri¬ 
vind transformările eshatologiei milenariste a pio¬ 
nierilor Americii. Am văzut cum, pornind în cău¬ 
tarea Paradisului pămîntesc transatlantic, primii 
exploratori erau conştienţi de faptul că joacă un 
rol important în istoria mîntulrii. Am văzut cum 
Americă, după ce a fost identificată cu Paradisul 


17 Texte citate de Sanford în ibid .. p. 1 11. 
* Cf. ibicl.. pp. 112. ş.urm. 

terestru, a devenit locul privilegiat unde puritanii 
trebuiau să desăvîrsească Reforma, considerată 
eşuată în Europa; si cum credeau emigranţii că 
scăpaseră de Iadul Europei şi aşteptau o nouă 
naştere în Lumea Nouă. Am văzut de asemenea în 
ce măsură America modernă este rezultatul unor 
astfel de speranţe mesianice, al acestei încrederi 
în posibilitatea dobîndirii paradisului aici pe 
pămînt, al acestei credinţe în tinereţe şi în simpli¬ 
citatea minţii şi a sufletului. 

Am putea continua analiza şi arăta cum 
îndelungata rezistenţă a elitelor americane faţă de 
industrializarea ţării şi exaltarea dată de acestea 
virtuţilor agriculturii pot fi explicate prin aceeaşi 
nostalgie pentru Paradisul terestru. Chiar şi atunci 
cînd urbanizarea si industrializarea triumfaseră 
peste tot, imaginile şi clişeele folosite de pionieri 
au continuat să-şi păstreze prestigiul. Ca să 
dovedească ideea că urbanizerea şi industriali¬ 
zarea nu implică în mod necesar (precum în 
Europa!) viciul, sărăcia si decăderea moravurilor, 
proprietarii de fabrici şi-au înmulţit operele 
filantropice, construind biserici, şcoli şi spitale. 
Trebuia, cu orice preţ, demonstrat că, departe de 
a ameninţa valorile spirituale şi religioase, ştiinta. 
tehnologia şi industria le garantează acestora 
triumful. O carte apărută in 1842 se intitula The 
Paradise within the Reach of AU Men, by Power of 
Nature and Mctchinery. Şi am putea decela nos¬ 
talgia Paradisului, dorinţa de a regăsi „Natura" 
strămoşilor, în tendinţa contemporană de a părăsi 
metropola şi a căuta refugiu în suburbii, în car¬ 
tiere somptuoase si liniştite, aranjate cu grijă ca 
nişte adevărate peisaje paradisiace. 

Dar nu este în intenţia noastră să prezentăm o 
analiză a metamorfozei idealului milenarist ame 
rican. Ceea ce e important a fi subliniat (au făcut-o 
si alţi autori) este faptul că siguranţa de a avea o 
misiune eshatologică, şi mai ales aceea de a 
regăsi perfecţiunea creştinismului primitiv şi de a 
recupera Paradisul pe pămînt, nu este suscep¬ 
tibilă de a fi uitată atît de uşor. Este foarte proba¬ 
bil ca modul de comportament al americanului 
mediu din zilele noastre, precum şi ideologia poli¬ 
tică şi culturală a Statelor Unite să mai reflecte 
consecinţele certitudinii puritanilor că au fost 
meniţi să restaureze Paradisul terestru. 


Nostalgia adamică a scriitorilor americani 

O eshatologie asemănătoare se poate detecta in 
ceea ce s-ar putea numi revolta împotriva tre¬ 
cutului istoric, revoltă din belşug ilustrată de 
aproape toţi scriitorii americani importanţi din 
primele două treimi ale secolului al XLX-lea. 
Elementele paradisiace - cel puţin acelea de 
origine iudeo-creştină - sînt mai mult sau mai 
puţin refulate, dar aflăm dorul după un nou 
început, exaltarea inocenţei „adamice", a pleni¬ 
tudinii beatifice de la începutul istoriei. în cartea 
The American Adam (1955), R.W.B.Lewis a reunit 
un mare număr de citate revelatoare din care am 
putea da la nesfîrsit. în „Earth's Holocaust", o 
povestire fantastică scrisă în 1844, Nathaniel 
Hawthome prezintă viziunea unui cosmic foc în 
aer liber care distruge heraldica vechilor familii 
aristocratice, mantiile şi sceptrele regalităţii şi 
alte simboluri ale vechilor instituţii, iar în final 

întreg corpus-ul literaturii şi filozofiei europene. 
„Ei, bine, acum - spune principalul oficiant al 
spectacolului - o să scăpăm de greutatea gîn- 
durilor celor morţi." 19 Iar în „The House of the 
Seven Gables" (1850), unul din personaje, 
Holgrave, exclamă: „N-o să scăpăm niciodată, 
niciodată, de trecutul ăsta? El zace peste clipa 
prezentului aidoma cadavrului unui uriaş! “ El se 
plînge de faptul că „citim cărţile morţilor! Rîdem 
de glumele morţilor si plîngem trăind sentimen¬ 
tele morţilor!" Hawthome regretă, prin gura lui 
Holgrave, purtătorul său de cuvînt, că edificiile 
publice - „capitalele noastre, parlamentele, 
tribunalele, primăriile si bisericile noastre" - sînt 
construite din „materiale durabile cum sînt piatra 
şi cărămizile. Era mult mai bine să se fi prăbuşit 
în ruine la fiecare douăzeci de ani sau cam asa 
ceva, ca să le amintească oamenilor să-şi exami¬ 
neze şi să-şi reformeze instituţiile pe care aceste 
clădiri le reprezintă" (Lewis, The American Adam, 
pp. 18 - 19). 

Aceeaşi respingere mînioasă a trecutului istoric 
o aflăm la Thoreau. Toate obiectele, toate valorile 
şi simbolurile asociate trecutului trebuie să fie 
date pradă focului. „Privesc la Anglia de azi - scrie 
Thoreau - ca la un bătrîn gentleman care călăto¬ 
reşte încărcat cu o mare cantitate de bagaje, 
fleacuri acumulate într-o lungă existenţă, care nu 
are curajul să le pună pe foc" (ibid., pp. 21-22). 
Lewis arată cit de persistentă era imaginea unui 

19 Cil al de R. W. B, Lewis, The American Adam (Chicago. 
1955). p. 14- încă în 1789 intr-o scrisoare din Paris; Thomas 
Jefierson afirma solemn că „păminlul aparţine, in uzufruct, 
celor vii: morţii n-au asupra lui nici putere, nici drepturi" 
(ibid., p. 16) ' 

Adam american, dt de adîncă era convingerea că 
în America omenirea are şansa unică sa înceapă 
istoria din nou. 

Nostalgia adamică supravieţuieşte de asemeni,,, 
într-o formă camuflată, la mulţi dintre scriitorii 
epocii. Thoreau ilustrează admirabil ce poate să 
însemneze o „viaţă adamică ". El îşi considera baia 
de dimineaţă intr-un heleşteu „un exerciţiu reli¬ 
gios si unul din cele mai buhe lucruri pe care le-am 
făcut'" (ibid., p. 22). Pentru el era un fel de ritual 
de re naştere. Iubirea lui Thoreau pentru copii avea 
si ea un caracter „adamic": „fiecare copil începe 
lumea din nou", sciie el. nedîndu-si seama, 
poate, de marea descoperire pe care o face. 

O asemenea aspiraţie pentru „adamic"", pentru 
primordial, reflectă un timp „arhaic"" de mentali 
tate, rezistind istoriei si exaltind „sacralitatea"" 
vieţii şi a trupului. Whitman, care se autointitu¬ 
lează „Cintăreţul poemelor adamice", declară că 
mireasma trupului lui este mai „îmbălsămată decit 
orice rugăciune" şi capul lui „mai presus decît 
orice biserici şi biblii şi crezuri" (ibid., p. 43). 
Lewis recunoaşte, pe bună dreptate, „un narci¬ 
sism adamic" în asemenea proclamaţii extatice: 
„Dacă este ceva ce venerez pe lume este întin¬ 
derea trupului meu": sau: „Pe dinafară si pe 
dinăuntru sînt dumnezeiesc si sfinţesc orice lucru 
pe care-1 ating - proclamaţii extatice care ne 
amintesc unele texte tantrice. Lewis detectează si 
la Whitman motivul paradigmatic - trecutul e 
mort, trecutul e un cadavru - dar, „in viziunea lui 
Whitman, trecutul fusese definitiv nimicit prin 
ardere, incit este uitat cu desăvîrşire" (ibid.. p.44). 
Whitman şi contemporanii lui împărtăşeau nădej¬ 
dea generală că omul se născuse din nou într-o 

lume nouă si, cum spune Lewis, „rasa umană 
luase un nou start în America" (ibid., p.45). Whit- 
man exprimă cu forţă si strălucire această obse¬ 
sie a primordialului, a începutului absolut. „îi 
plăcea să recite din Homer mergînd de-a lungul 
ţărmului oceanului" (ibid., p.44) pentru că Homer 
aparţinea de primordium, el nu era produsul 
istoriei: el întemeiase poezia europeană. 

Dar reacţia împotriva acestei noi versiuni a 
mitului paradisului nu avea să întîrzie. Bătrînul 
Henry James, tatăl lui William si al lui Henry, 
afirma cu îndrăzneală că „primul si cel mai mare 
serviciu pe care i l-a făcut Eva lui Adam a fost 
să-l azvîrle afară din Paradis" (ibid., p. 58). Cu alte 
cuvinte, numai după ce a pierdut Paradisul, omul 
a început să devină el însuşi: disponibil, deschis 
spre cultură' perfectibil, dînd sens creator si va¬ 
loare existenţei umane, vieţii si lumii. Dar istoria 
acestei demistificări a nostalgiei paradisiace si 
adamice americane ne-ar îndepărta prea mult de 
tema discuţiei noastre. 


Tribul guarani în căuterea Paradisului pierdut 

în 1912, etnologul brazilian Curt Nimuendaju a 
întîlnit de-a lungul coastei, lingă Săo Paulo, un 
grup de indieni guarani care se opriseră acolo 
căutînd Paradisul pierdut. 

Dansau Iară încetare de mai multe zile în speranţa că 
trupurile lor vor ajunge, prin mişcare continuă, uşoare, şi 
vor putea să zboare la cer pînă la casa „Marii Noastre 
Mame“ cşre îşi aşteaptă copiii în răsărit. Dezamăgiţi, dar 
cu credinţa rămasă intactă, ei au făcut calea întoarsă. 

convinşi că, fiind îmbrăcaţi în haine europene şi mîncind 
hrana europenilor, deveniseră prea grei pentru o aseme¬ 
nea aventură celestă. 20 

Această căutare a unui Paradis pierdut era 
ultima dintr-o serie de migraţii întreprinse de 
guarani de mai multe secole. Prima tentativă de a 
găsi „Ţara iubită" datează din 1515. 21 Dar mai 
ales între 1539 si 1549 a avut loc marea migraţie 
a undi grup tupinamba în căutarea tărîmului 
„Marelui Strămoş". Porniţi din regiunea Pemam- 
buco, scrie Alfred Metraux, aceşti indieni au 
ajuns în Peru, 

unde s-au întîlnit cu unii conchistadori spanioli. Aceşti 
indieni traversaseră practic întregul continent sud-ameri- 
can, în partea sa cea mal lată în căutarea „Tărîmului 
Nemuririi şi al Veşnicei Odihne". Ei le-au spus spaniolilor 
poveşti stranii cu oraşe semi-imaginare, burduşite cu aur; 
poveştile lor, colorate cu accente personale, au aprins 
imaginaţia spaniolilor şi au determinat în mare măsură 
nefericitele expediţii ale lui Pedro de Ursua, pretinsul 
cuceritor al Eldorado ului. Spaniolii şi indienii erau în 
căutarea aceleiaşi himere, deosebirea principală fiind 
aceea că indienii aspirau la fericirea eternă, în timp ce 
spaniolii doreau să cîştige. cu preţul unor mari suferinţe, 
mijloace în vederea unei fericiri trecătoare. 22 


Nimuendaju a adunat o foarte bogată docu¬ 
mentaţie despre aceste fabuloase peregrinări ale 
triburilor guarani în căutarea „Tării-unde-Răul- 


20 Altfred Metraux, „Les Messies de L'Amerique du Sud". 
Archives de Sociologie des Religiorxs, 4 (1957): 108-112. 
Pentru textul de referinţă, v.p, 151. 

21 Egon Schaden, „ber Paradiesmythos im Leben der 
Guarani - lndianer", Staden Jahrbuch. 3 (Sâo Paulo, 1955): 
151-162. Vezi p. 151 pentru textul de referinţă. 

22 Alfred Metraux, „Les Messies". p. 109. 

nu-există“. Alfred Metraux şi Egon Schaden, mai 
apoi, au completat şi detaliat aceste informaţii. 23 
Această căutare colectivă a Raiului s-a prelungit 
timp de patru secole, şi poate fi fără îndoială 
clasificată printre cele mai singulare fenomene 
religioase ale Lumii Noi. într-adevăr, mişcările 
descrise de Nimuendaju în 1912 continuă şi azi, 
dar numai un singur trib guarani, anume mbiiâ, 
mai caută şi acum Raiul spre est. Alţii cred că 
Raiul se găseşte în centrul pămîntului sau la 
zenit. 24 

Vom mai avea ocazia să ne întoarcem asupra 
diverselor localizări şi topografii ale Paradisului. 
Pentru moment, să semnalăm o caracteristică a 


23 Curt Nimuendaju, „Die Sagen von der Erschaffung und 
Vemichlung der Well als Grundlagen der Religion der 
Apapocuva-Guarani", Zettschrlft /Cir Etimologie, 46 (1914): 
284-403; Alfred Melraux, „Migrations historiques des Tupi- 
Guaranis”, Journal de la Societe des Americanistes, n.s. 19 
(1927): 1-45; Alfred Melraux. „The Guarani ", Bureau of 
American Elhnology. Bulletin 143; Handbook of South 
American Indians, 3 (1948): 69-94; Alfred Metraux, „The 
Tupinamba", ibid,, pp. 95-133; Alfred Melraux, Religions et 
magies d'Amerique du Sud (Paris, 1967) pp. 11-41; Egon 
Schaden, „Der Paradiesmylhos im Leben der Guarani- 
Indiăîier"' (cf. nota 21); Egon Scaliaden, Aspect os funda 
mentais da cultura guarani, Universidade de Sâo Paulo, 
Faculdade de Filosofia. Ciencias e Lelras, Bolelin no. 188, 
Sâo Paulo. 1954, p. 185-204: id . „Der Paradiesmylhos im 
Leben der Guarani-lndianer“, XXXth. International Congress 
of Americanists (Cambridge, 1952), pp. 179-186. Cf. de 
asemeni Maria Isaura Pereira de Queiroz”, L’iniluence du 
milieu social inleme sur Ies mouvements messianiques 
bresiliens", Archives de Sociologie des Religions. 5(1958): 
3-30; Wolgang H. Llndig, „Wanderungen der Tupi-Guarani 
und Eschatologie der Apapocuva-Guarani”, în Wilhelm E. 
Muhlmann. Chîlîasmus und Nativismus (Berfin. 1961), pp. 
19-40; Rene Ribeiro, „Brazilian Messianîc Movements", în 
Millenial Dreams, ed. Thrupp, pp. 55-69. 

24 Schaden. „Der Paradiesmyihos", p. 152, şi Aspect os 
fundamentais, p. 186- 

religiei triburilor tupi-guarani: rolul considerabil 
deţinut de şamani şi profeţi. Ei sînt aceia care, în 
urma unor visuri şi viziuni pe care le-au avut. au 
declanşat şi au condus expediţiile spre Ţara-unde- 
Răul-nu-există. Chiar şi în triburile care nu erau 
devorate de dorinţa căutării Paradisului, şamanii 
reuşiseră să răscolească toată populaţia tribu¬ 
rilor, folosind în nararea viselor şi extazelor lor 
anumite imagini tipic paradisiace. Un iezuit din 
secolul al XVI-lea scria cu privire la tribul 
tupinamba: 

Şamanii îi conving pe indieni să nu muncească, să nu 
meargă pe cimp, făgăduindu-le că recoltele vor creşte 
singure, că hrana nu va fi sărăcăcioasă, ci le va umple 
colibele, şi că hîrleţele vor începe să sape singure, că 
săgeţile vor vina singure în folosul proprietarilor lor şi că 
numeroşi duşmani vor fi prinşi de la sine. Ei mai propo¬ 
văduiesc ideeă că bălllnii vor redeveni tineri.*^ 5 

Recunoaştem aici sindromul paradisiac al 
Vîrstei de Aur. Ga să-i grăbească sosirea, indienii 
renunţau la toate activităţile profane şi dansau zi 
si noapte, îndemnaţi de profeţii lor. Aşa cum vom 
vedea mai încolo, dansul este pentru ei cel mai 
eficace mijloc de a atinge extazul sau, cel puţin, 
de a se apropia de zei. 

Mai mult decît alte populaţii arhaice, tupi-gua- 
ranii sînt avizi să primească revelaţiile venite de 
la fiinţele supranaturale prin intermediul viselor 
şamanilor. Si, tot astfel, mai mult decît triburile 
învecinate, tupi-guaranii au făcut tot posibilul să 
rămînă permanent în contact cu lumea suprana¬ 
turală ca să poată primi, cînd va veni timpul. 


25 Cilat de Metraux, ..Les Messies", p. 108. 

instrucţiunile indispensabile pentru a ajunge în 
Paradis. De unde vine această atît de singulară 
sensibilitate religioasă, această obsesie a Paradi¬ 
sului, această teamă că nu vor înţelege la timp 
mesajul divinităţii şi spaima de riscul, subsec¬ 
vent, de a pieri intr-o catastrofă cosmică imi¬ 
nentă? 


Sfîrşitu] lumii 

Răspunsul la această întrebare ni-1 dau miturile. 
In toate mitologiile triburilor guarani supra¬ 
vieţuind încă în Brazilia, e?dstă tradiţia potrivit 
căreia pămîntul anterior a fost distrus de un foc 
sau un potop, si dezastrul se va repeta într-un 
viitor mai mult sau mai puţin îndepărtat, 
Credinţa intr-o catastrofă viitoare este însă rară 
la alte grupuri tupi. 26 Putem Considera aceasta 
drept o influentă creştină? Nu în mod necesar. 
Idei similare au fost atestate la multe alte popu¬ 
laţii arhaice. Şi, ceea ce este mai important, in 
anumite cazuri este dificil de precizat dacă dezas¬ 
trul cosmic a avut loc numai in trecut sau dacă 
se va repeta si in viitor; aceasta deoarece 
gramatica limbilor respective nu face distincţie 
intre trecut şi viitor. 27 în sfîrşit, trebuie să ne 

26 Schaden, Aspcctos Jundamenlais, p. 187, Credinţa intr-o 
catastrofa viitoare este atestată la populaţiile txiriguano 
(Metraux); munduruku (R.P. Albert Kruse, Anthropos [19511, 
p. 922); tukuna (Nimuendaju, The Tukiina [Berkeley and Los 
Angeles, 19521, pp. 137-139). 

27 Cf. Mircea Eliade, Myth. and Realily (New York. 1963), 
pp.55 ş. urm. 

amintim un mit tukuma după care viitoarea cata¬ 
strofă va fi opera eroului cultural Dyoi. Acesta 
este mîniat de alterarea tradiţiilor tribului dato¬ 
rită contactului cu creştinii albi. Această credinţă 
este comparabilă parţial cu cea a guaranilor. Or, 
este greu să credem că un mit care anunţă un 
sfirsit iminent al lumii ca urmare a influentei 
culturale a albilor ar fi de origine creştină. 

Oricum ar fi, nu toate triburile guarani îşi imagi¬ 
nează la fel sfîrşitul lumii. Cei din tribul mbiiâ 
aşteaptă un potop iminent, ori un foc de proporţii 
cosmice, ori un întuneric adăstînd la nesfirsit 
peste pămînt. Pentru populaţiile nandeva, catas¬ 
trofa finală va fi provocată de explozia pămintu- 
lui, conceput ca un disc. în sfirsit, kaiovâ îşi ima¬ 
ginează că sfîrşitul lumii va fi provocat de nişte 
monştri, cai zburători si maimuţe vînind cu săgeţi 
de văpaie. 28 Trebuie să arătăm că reprezentarea 
şi căutarea Paradisului sînt in legătură directă cu 
teama de o catastrofă apropiată. Migraţiile au fost 
declanşate de dorinţa si de speranţa de a atinge 
Ţara-unde-Răul-nu-există, înainte de instalarea 
apocalipsei. Numele pe care triburile guarani le 
dau Paradisului conţin ideea că acesta este sin¬ 
gurul loc în care eşti ferit de nimicirea universală. 
Nandevii îl numesc yvy-fiomi mybre, „ţara unde 
te ascunzi"; altfel spus, locul unde găseşti refugiu, 
in timp de catastrofă. El se- mai numeşte yvy- 
mară ey, „Ţara-unde-ţ?ăul-nu-eMistă“, sau mai sim¬ 
plu yvăy, „Cerul", Paradisul este locul unde nu te 

2 * Schaden, Aspectos fundamenlais, p. 187; „Der Para- 
diesmythos", pp. 152-153 (cl. n. 2); XXXth International 
Congress of Amerlcanisls, p. 180 (cf. n. 23). 

temi - si locuitorii lui nu cunosc nici foamea, nici 
boala, nici moartea. 29 

Vom reveni îndată la structura Paradisului si a 
mijloacelor de a accede la el. Dar, mai întîi, vom 
lua in considerare motivele pentru care, potrivit 
guaranilor, va avea loc, în chip inevitabil, sfîrşitul 
lumii. Contrar credinţei foarte răspindite, împăr¬ 
tăşite atît de iudaism cit şi de creştinism, sfîrşi¬ 
tul lumii nu decurge în mod necesar din e?#stenţa 
păcatelor. Pentru guarani, omenirea, precum si 
pămîntul însuşi au obosit şi doresc odihnă. 
Nimuendaju crede că ideile indienilor apapocuva 
privind nimicirea lumii sint produsul a ceea ce el 
numeşte „pesimismul indian". 30 Unul din infor¬ 
matorii lui îi spunea: „Azi pămîntul este bătrîn si 
seminţia noastră nu se va mai înmulţi. Vom merge 
să-i vedem din nou pe cei morţi, va cădea întu¬ 
nericul, lilieci ne vor atinge cu aripile, şi toţi cîţi 
ne mai aflăm pe pămînt ne vom găsi sfîrşitul." 31 O 
oboseală cosmică, o epuizare universală foşneşte 
în, aceste cuvinte. Nimuendaju înregistrează şi 
experienţele extatice ale unui şaman: în clipa 
extazului, în prezenţa zeului suprem, Nanderu- 
vuvu, a auzit Pămîntul implorîndu-1 pe Dumne¬ 
zeu să .pună capăt creaţiilor sale. „Sint ostenit'*, 
geme Pămîntul. „Sînt îmbuibat cu cadavrele pe 
care le-am înghiţit. Lasă-mă să mă odihnesc. 
Tata. Şi apele îl implorau pe Creator să le dea 
odihna, si arborii... si tot asa Natura întreagă." 32 

29 Schaden, Aspectosfundamentais, p, 189. 

30 Curt Nimuendaju, „Die Sagen”, p, 335. 

31 Jbid.,p. 339. 

32 Ibid., p. 335. 

Rareori se întilneşte în literatura etnografică o 
atît de emoţionantă expresie a oboselii cosmice si 
a nostalgiei după odihna finală. Este adevărat că 
indienii intilriiţi de Nimuendaju in 1912 erau 
istoviţi de trei sau patru secole de pelerinaj si de 
dans continuu in căutarea Paradisului. Nimuen¬ 
daju crede că ideea de sfîrsit al lumii este autoh¬ 
tonă si neagă posibilitatea unei eventuale influ¬ 
enţe creştine. El consideră pesimismul guaranilor 
drept unul din rezultatele conchistei portugheze, 
consecinţa, mai ales, a terorii dezlănţuite de 
vinătorii de sclavi. Unii cercetători au pus recent 
la îndoială interpretările lui Nimuendaju. 33 Ne am 
putea intr-adevăr întreba dacă nu cumva ceea ce 
Nimuendaju numeşte „pesimismul indian" nu-si 
are rădăcinile într-o credinţă extrem de răspindită 
printre primitivi, si care s-ar putea rezuma astfel: 
lumea decade prin simplul fapt că există si tre¬ 
buie periodic regenerată, altfel spus, creată din 
nou: stîrsiLul lumii este, aşadar, necesar, pentru 
ca o nouă creaţie să aibă loc. 34 

Este probabil că o credinţă asemănătoare era 
împărtăşită de apapocuva-guarani înainte de 
cucerirea portugheză şi de propaganda creştină. 
Ciocnirea cu conchistadorii trebuie desigur să fi 
agravat si intensificat dorinţa de a scăpa de o 
lume de mizerie şi de suferinţe - dar nu socul 
cuceririi portugheze a creat această dorinţă. Ca 
multe alte populaţii arhaice, guaranii doreau să 
trăiască intr-un cosmos pur, proaspăt, bogat şi 
binecuvintat. Paradisul căutat de ei este Lumea 

33 Vezi, de exemplu, Lindig, „Wanderungen der Tupi- 
Guarani", p. 37, 

34 Cf. Eliade, Myth and Reality, pp. 54. ş. urm. 

restaurată in frumuseţea si gloria ei primordială. 
„Ţara-unde-Răul-nu-ej#stă“ sau casa lui Nande 
(„Bunica Noastră") se află aici pe pămint: ea este 
situată dincolo de ocean sau in centrul pămîntu- 
lui. Este greu accesibilă, dar este in lumea 
aceasta. Deşi este intr-o oarecare măsură supra¬ 
naturală - pentru că posedă dimensiuni suprana¬ 
turale (de pildă, imortalitatea) - Ţara-unde-Răul- 
nu-există nu aparţine Lumii de Dincolo. Nu se 
poate spune nici chiar că e invizibilă; pur si sim¬ 
plu este ascunsă. Acolo nu se ajunge - mai precis 
nu se ajunge numai - in spirit, ci si in came şi 
oase. Expediţiile colective Întreprinse în căutarea 
Paradisului aveau exact scopul acesta; să ajungă 
in Ţara-unde-Răul-nu-e)*stă, înainte de distru¬ 
gerea lumii, să se instaleze in Paradis şi să se 
bucure de o existenţă beatifică, in timp ce cosmo¬ 
sul istovit si ne-regenerat îşi aşteaptă violentul 
slîrşit. 


Ţ ara-unde-Răul-nu-există 

Paradisul guaranilor este o lume deopotrivă reală 
si transfigurată, in care viaţa se desfăşoară după 
un model cunoscut guaranilor, dar in afara 
Timpului si a Istoriei, adică fără sărăcie si boli, 
fără nedreptăţi si păcate, şi fără bătrîneţe. Acest 
Paradis nu este de domeniul „spiritualului". Dacă 
azi, potrivit credinţei anumitor triburi, nu se 
poate ajunge acolo decît după moarte, adică „in 
spirit", in vremurile vechi oamenii aveau acces la 
rai in concreto. Paradisul are deci un caracter 
paradoxal: pe de o parte, el reprezintă contrariul 
lumii de aici: puritatea, libertatea, fericirea, 

nemurirea etc., pe de alta, el este concret - i.e. nu 
este „spiritual" - şi face parte din lumea aceasta, 
pentru că are o realitate si o identitate geografică. 
Cu alte cuvinte, pentru indienii tupi-guarani, 
Paradisul înseamnă lumea pură şi perfectă a 
„începuturilor", g,tunci cind de-abia ieşise din 
miinile Creatorului şi cind strămoşii înşişi ai 
triburilor de azi trăiau laolaltă cu zeii si cu eroii, 
într-adevăr, mitul originar al Paradisului nu vor¬ 
bea decît despre un fel de Insulă a Fericiţilor, în 
mijlocul oceanului, uhde moartea nu era cunos¬ 
cută şi la care se ajungea printr-o funie sau 
altceva asemănător. (Să notăm, in trecere, că 
imaginile funiei, lianei sau scării sint frecvent 
folosite ca să exprime trecerea de la un mod de 
existenţă la altul, de la o lume profană la una 
sacră.) La început era căutată Insula fabuloasă în 
scopul de a atinge nemurirea şi de a tinde să se 
trăiască în comuniune spirituală cu zeii; nu era, 
aşadar, căutat Paradisul ca un refugiu în faţa 
unei catastrofe cosmice iminente. 35 Transfor¬ 
marea apocaliptică a mitului Paradisului a avut 
loc mai tîrziu. probabil ca rezultat al influenţei 
iezuite 36 , ori pur şi simplu pentru că guaranii, ca 
atîtea alte popoare primitive, au realizat ideea că 
lumea a îmbătrînit şi că trebuie distrusă şi creată 
din nou. 

Concepţia fundamentală a religiei guaranilor - 
concepţie din care, de altfel, derivă certitudinea 

35 Aspectosfundamentais. p. 188. 

36 în cele mai recente articole publicate („Der Para- 
diesmyfhos," p- 153 şi XXXth International Congress of /line 
ticanists, p. 181), Egon Schaden consideră că transformarea 
apocaliptică a mitului Paradisului se datorează, probabil, 
influenţei iezuite. 

că se poate accede in concreto la Paradis - este 
sintetizată în termenul de aguydje. Acest cuvînt 
poate fi tradus prin „fericire supremă 1 , „perfecţi¬ 
une" si „victorie". Pentru guarani, aguydje consti¬ 
tuie scopul si obiectivul oricărei existenţe ome¬ 
neşti. A dobîndi aguydje înseamnă a cunoaşte de 
o manieră concretă fericirea paradisiacă într-o 
lume supranaturală. Dar această lume suprana¬ 
turală este accesibilă nu după moarte, ci în 
timpul vieţii, şi este accesibilă oricărui membru al 
tribului, cu condiţia de a urma codul religios şi 
moral tradiţional. 

Graţie lucrărilor recente ale lui Schaden, dis¬ 
punem acum de informaţii destul de precise 
privind reprezentarea Paradisului la diferite 
populaţii guarani. 37 Astfel, de exemplu, la indienii 
nandeva există două concepţii distincte: una 
specifică nandevilor care au început de multă 
vreme migraţiile şi n-au reuşit să găsească Ţara- 
unde-Răul-nu-există; alta aparţine exclusiv nan¬ 
devilor care n-au pornit în asemenea călătorii. Cei 
care au căutat Paradisul fără să-l găsească - şi 
care şi-au încetat vagabondajul cu numai vreo 
zece ani în urmă cînd au ajuns la malul ocea¬ 
nului - nu mai cred că Paradisul se află dincolo 
de ocean. Ei îl situează la zenit si cred că nu îl pot 
atinge înainte de a muri. 

Alte populaţii nandeva, care nu au purces într-o 
asemenea călătorie către ocean, cred că lumea 
este menită nimicirii prin loc, dar catastrofă nu e 
considerată iminentă. Locul de refugiu este Para¬ 
disul, conceput ca un fel de Insulă a Fericiţilor în 

37 Schaden, Aspectos J'undamentais, pp. 189 ş.urm,, „Der 
Pardiesmythos". pp. 154 ş. urm. (cf. n. 21). 

mijlocul oceanului. Dacă practică anumite ritua¬ 
luri, în special dansuri şi cîntece, omul poate atinge 
Insula în came si oase, adică înainte de a-i veni 
moartea. Trebuie ştiut drumul - dar azi această 
cunoaştere este aproape cu desăvîrsire pierdută, 
în vechime, se putea găsi calea pentru că oamenii 
aveau deplină încredere în Nanderykey, eroul civi¬ 
lizator; acesta venea el însusi în întîmpinarea 
oamenilor şi îi călăuzea către Insula Paradisului. 
Azi, Paradisul se poate dobîndi numai „în spirit", 
după moarte. 

Potrivit informaţiei furnizate de un şaman 
(nanderu) lui Egon Schaden, Insula paradisiacă 
„seamănă mai mult cu cerul decît cu pămîntul". 
în mijlocul ei există un lac mare şi în mijlocul 
lacului o cruce înaltă. (Crucea reprezintă foarte 
probabil o influenţă creştină - dar Insula şi Lacul 
ţin de mitologia autohtonă.) Insula este bogată în 
fructe şi locuitorii ei nu muncesc, ci îşi petrec 
timpul dansînd. Ei nu mor niciodată. Insula nu 
este tăiimul morţilor. Sufletele celor decedaţi ajung 
aici. dar nu se instalează, ci îşi continuă călă¬ 
toria. în timpurile străvechi se ajungea uşor pe 
Insulă. După altă informaţie, culeasă tot de Scha¬ 
den, marea se retrăgea în faţa celor care aveau 
credinţă şi forma un pod pe care aceştia puteau 
trece. în Insulă nimeni nu murea. Ea era cu 
adevărat un “tărîm sacru”. 38 

Şi mai interesantă este reprezentarea Paradisu¬ 
lui la indienii mbiiâ, singurul grup guarani care 
continuă şi azi să se îndrepte spre litoral, în cău¬ 
tarea Ţării-unde-Răul-nu-există. Dintre toate popu¬ 
laţiile guarani, la indienii mbiiâ mitul Paradisului 


38 Schaden. Aspectos Jundamenlais, p. 192. 

joacă rolul cel mai important. Acest lucru este 
deosebit de semnificativ, deoarece mbuâ nu au 
suferit deloc influenta iezuiţilor. 39 Paradisul indi¬ 
enilor mbuâ nu este conceput drept un adăpost 
sigur împotriva cataclismului viitor. El este o gră¬ 
dină fabuloasă, bogată in fructe si in vînat. în Para¬ 
dis se ajunge ducînd o viaţă dreaptă si credin¬ 
cioasă in conformitate cu prescripţiile tradiţionale. 


„Calea" către Zei 

La al treilea grup guarani, indienii kaiovâ, care, 
cu numai cîteva decenii în urmă, călătoreau încă 
spre Atlantic, există această particularitate: impor¬ 
tanţa Paradisului creste in perioadele de criză. în 
aceste perioade, indienii kaiovâ dansează zi şi 
noapte, fără încetare, ca să grăbească nimicirea 
lumii si să dobîndească revelaţia drumului care 
duce în „"Ilara-unde-Răul-nu-există". Dansul, reve¬ 
laţia, calea spre Paradis - aceste trei realităţi 
religioase sînt solidare: ele caracterizează, de alt¬ 
fel, toate triburile guarani, si nu numai grupul 
kaiovâ. Imaginea si mitul ..căii" - adică trecerea 
din lumea de aici în lumea sacră - joacă un rol 
considerabil. Şamanul (nanderu) este un specia¬ 
list al ..drumului": el este cel care primeşte in¬ 
strucţiunile de ordin supranatural care îl împuter¬ 
nicesc să călăuzească tribul în prodigioasa sa 
călătorie. în mitul tribal al nandevilor, Mama 
Primordială a parcurs ea însăşi drumul cînd a 
plecat în căutarea Tatălui Gemenilor. în cursul 
rugăciunii, sau după moarte, în timp ce străbate 

39 Ibid., p. 195. 

regiunile cerului, sufletul urmează acelaşi „drum“, 
tainic şi paradoxal, adică natural şi supranatural, 
totodată. 

îndemnaţi de Egon Schaden să schiţeze acest 
prestigios „drum", kalovii au desenat calea pe 
care o urmează şamanul în desele sale călătorii 
spre cer. 40 Toate populaţiile guarani se autodenu- 
mesc tapedja, adică „poporul de pelerini şi dru¬ 
meţi". Dansurile nocturne sînt însoţite de rugă¬ 
ciuni, şi toate aceste rugăciuni nu sînt altceva 
decît „căi" de ajungere la zei. „Fără un drum", i-a 
mărturisit lui Schaden unul din informatori, „nu 
se poate atinge locul dorit". 41 Astfel, pentru 
indienii kaiovă, „drumul" spre lumea zeilor este 
simbolizat de întreaga lor viaţă religioasă. Omul 
are nevoie de un „drum" ca să comunice cu zeii şl 
să-şl împlinească destinul. Numai în epoci de 
criză, căutarea acestui „drum" este încărcat cu 
elemente apocaliptice. Dar atunci, indienii 
dansează zi şi noapte ca să afle de urgenţă 
„drumul" spre Paradis. Ei dansează frenetic, căci 
sfîrsitul lumii este aproape şi salvarea se află 
doar în Paradis. Dar şi în restul timpului, în 
perioade mai puţin dramatice, „drumul" continuă 
să joace un rol central în viaţa guaranilor. Un 
guarani consideră că şi-a împlinit misiunea pe 
pămînt numai căutînd si urmînd drumul care 
duce lingă zei. 


Originalitatea mesianismului guarani 

Să încheiem această scurtă prezentare a mesia¬ 
nismului guarani cu cîteva consideraţii mai gene- 


40 Ibid.. p. 199. 

41 Ibid. 

rale. Vom observa. în primul rînd, că spre deose¬ 
bire de mişcările profetice ale triburilor nord-ame- 
ricane, mesianismul guarani nu este consecinţa 
socului cultural produs de invazia europenilor si 
de dezorganizarea structurilor sociale. 42 Mitul si 
căutarea Ţării-unde-Răul-nu-există erau prevă¬ 
zute în mitologia tupi-guaranilor mult înainte de 
venirea portughezilor si a primilor misionari creş¬ 
tini. Contactul cu conchistadorii a exacerbat cău¬ 
tarea Paradisului, i-a dat caracterul urgent şi 
tragic - sau chiar pesimist - al unei fugi disperate 
din faţa unei catastrofe cosmice iminente, dar nu 
contactul cu conchistadorii a determinat căutarea 
însăşi. în plus, nu avem de-a face aici cu triburi 
în plină criză de aculturaţie, ca în cazul indienilor 
din America de Nord, care vreme de două secole 
au fost zguduiţi periodic de mişcări profetice şi 
mesianice. Cultura şi societatea guaranilor nu era 
nici dezorganizată, nici hibridizată. 

Acest fapt nu este lipsit de importanţă pentru 
înţelegerea fenomenelor profetice şi mesianice, în 
general. Importanţa contextului istoric, social şi 
economic în apariţia şi răspîndirea mişcărilor 
mesianice, a fost, pe bună dreptate, subliniată. 
Oamenii aşteaptă sfîrsitul lumii, sau o reînnoire 
cosmică, sau Vîrsta de Aur, mai ales în perioade 
de crize profunde: ei vestesc iminenţa Paradisului 
pămîntesc ca să se apere de disperarea produsă 
de sărăcia extremă, de pierderea libertăţii şi de 
colapsul tuturor valorilor tradiţionale. Dar exem¬ 
plul tupi-guaranilor demonstrează că întregi 
comunităţi au fost împinse să caute Paradisul - şi 

12 Ci. de Queiroz, „L'influence du milieu social ini (TI io", 
pp. 22 s. urm. 

să-l caute timp de secole - fără impulsiunea 
crizelor sociale. Aşa cum am arătat deja, acest 
Paradis nu este întotdeauna conceput ca o Lume 
de Dincolo pur „spirituală"; el aparţine lumii 
acesteia, unei lumi reale transformate prin 
credinţă. Guaranii doreau să trăiască aşa cum 
trăiseră Strămoşii lor mitici la începutul lumii - în 
termeni iudeo-crestini, să trăiască aşa cum a trăit 
Adam, înainte de cădere, în Paradis. Aceasta nu e 
o idee absurdă şi singulara. La un anumit 
moment din istoria lor, multe alte popoare primi¬ 
tive au crezut că era posibil să se întoarcă peri¬ 
odic la primele zile ale Creaţiei, că era posibil să 
trăieşti într-o lume aurorală şi perfectă, aşa cum 
fusese lumea înainte de a fi fost devorată de Timp 
şi desfigurată de Istorie. 



7 

Iniţierea şi lumea modernă 


în căutarea unei definiţii 

Termenul de iniţiere, în sens general, denotă un 
ansamblu de rituri si de instrucţiuni orale, al 
căror scop este să producă o modificare radicală 
în statutul social al persoanei iniţiate. în termeni 
filozofici, iniţierea este echivalentă cu o mutaţie 
ontologică a condiţiei existenţiale. La capătul încer¬ 
cărilor sale, novicele apare ca o fiinţă total trans¬ 
formată: el a devenit un altuL în general vorbind, 
există trei categorii sau tipuri de iniţiere. 1 


Acest capitol reprezintă traducerea şi revizuirea unui articol 
intitulat iniţial „L’lnitiation el le monde modeme" (© 1965 
Mircea Eliade), şi apărut în Initiation, ed. C. J. Bleeker 
(Leiden, 1965), pp. 1-14. Voluntlil este o culegere de 
comunicări prezentate la un simpozion asupra iniţierii care 
s-a ţinut la Strasbourg, in septembrie 1964. Invitat să ţin 
conferinţa introductivă pe tema iniţierii, am decis să prezint 
în primul iind funcţia şi sensul iniţierii în societăţile arhaice 
şi tradiţionale şi apoi să examinez progresele marcate de 
cercetările recente, trecînd în revistă în special contribuţiile 
psihologilor, ale istoricilor culturii şi criticilor literari. 
Convingerea mea este că studiul acestui complex fenomen 
desemnat prin termenul de iniţiere ilustrează în mod 
exemplar avantajele colaborării între savanţi aparţinînd unor 
discipline diferite. 

1 Vezi Mircea Eliade. Birth and Rebirth (New York. 1958), 
(trad. franceză: Naissances mystiques. Essai sur quelques 
types d'initiation [Paris, 1959)). 

Prima categorie cuprinde ritualurile colective a 
căror funcţie este să efectueze tranziţia de la copi¬ 
lărie sau adolescenţă la starea adultă, ritualuri 
care sint obligatorii pentru membrii unei anumite 
societăţi. Literatura etnologică desemnează aceste 
ritualuri cu termenii de „ritualuri de pubertate", 
„iniţieri tribale" sau „iniţieri intr-o grupă de 
virstă". 

A doua categorie include toate tipurile de ritua¬ 
luri de intrare intr-o societate secretă, intr-un 
Bund sau într-o confrerie. Aceste societăţi închise 
sint rezervate unuia din sexe si sint extrem de ge¬ 
loase în ceea ce priveşte secretele lor. Majoritatea 
lor sint masculine, constituind confrerii secrete 
(Mănnerbunde), dar există şi societăţi feminine. 
Totuşi, in lumea antică mediteraneană şi în Orien¬ 
tul Apropiat, Misterele erau accesibile pentru 
ambele sexe. Deşi sint de un tip oarecum diferit, 
putem totuşi clasifica Misterele greco-orientale în 
rîndul confreriilor secrete. 

în fine, a treia categorie de iniţiere este tipul ce 
se caracterizează prin vocaţia mistică. La nivelul 
religiilor primitive, vocaţia este aceea a vraciului 
sau a şamanului. Un aspect specific al acestei a 
treia categorii este importanţa experienţei perso¬ 
nale. Aş putea adăuga că iniţierile într-o societate 
secretă şi acelea de tip şamanic au multe în 
comun. Ceea ce le deosebeşte, în principiu, este 
elementul extatic, foarte important în iniţierea 
şamanică. Aş mai putea adăuga că există un nu¬ 
mitor comun în toate aceste categorii de iniţiere 
care face ca, dintr-un anume punct de vedere, 
toate iniţierile să se asemene. 

Riturile de pubertate 

Iniţierea tribală introduce novicele în lumea 
valorilor spirituale şi culturale şi îl face membru 
responsabil al comunităţii. Tînărul învaţă nu 
numai modurile de comportament, tehnicile şi 
instituţiile adulţilor, ci şi miturile şi tradiţiile 
sacre ale tribului, numele zeilor şi istoria faptelor 
lor; mai ales, el află legăturile mistice dintre tribul 
lor şi fiinţele supranaturale, aşa cum au fost 
aceste relaţii întemeiate la începutul timpului, 
într-un mare număr de cazuri, riturile de puber¬ 
tate implică. într-o formă sau alta, revelarea 
secretelor sexualităţii. Pe scurt, prin iniţiere, 
candidatul depăşeşte modul „natural" - acela al 
copilăriei - şi capătă acces la modul cultural, 
adică este introdus în valorile spirituale. în multe 
cazuri, cu ocazia riturilor de pubertate, întreaga 
comunitate este regenerată religios, deoarece 
riturile Iniţiatice sînt repetiţii ale acţiunilor sâvîr- 
şite în timpurile mitice de fiinţele supranaturale. 

Orice iniţiere de vîrstă comportă un anumit 
număr de încercări si teste mai mult sau mai 
puţin dramatice: separarea de mamă, izolarea în 
hăţişul pădurii sub supravegherea unui in¬ 
structor, interdicţia de a mînca hrană animală şi 
anumite vegetale, extragerea unui dinte din faţă, 
circumcizia (urmată în unele cazuri de subin- 
cizie), lăsarea de sînge etc. Arătarea neaşteptată a 
obiectelor sacre (bull-roarers, imagini ale fiinţelor 
supranaturale etc.) constituie şi ea un test ini- 
ţiatic. în multe cazuri, iniţierea de pubertate 
implică o moarte rituală urmată de o „înviere" sau 
o „renaştere". în unele triburi australiene extrage¬ 
rea unui incisiv simbolizează deja „moartea" neofi¬ 
tului; aceeaşi semnificaţie este şi mai evidentă în 

cazul circumciziei. Novicii, izolaţi in hăţişul pădu¬ 
rii, sînt asimilaţi cu duhurile morţilor: ei nu se 
pot servi cu mîinile si trebuie să-şi apuce hrana 
direct cu gura, aşa cum se presupune că proce¬ 
dează morţii. Cîteodată sînt vopsiţi în alb, semn 
că s-au transformat în stafii. Colibele în care stau 
izolaţi reprezintă trupul unui monstru sau al unui 
animal acvatic: novicii sînt socotiţi ca înghiţiţi de 
un monstru şi râmîn în pîntecul acestuia pînă 
cînd sînt „născuţi din nou" sau „înviaţi". Căci 
moartea iniţiaticâ este interpretată fîe ca un des- 
census ad inferos, fie ca un regressus ad uterum, 
si „învierea" este uneori înţeleasă ca o „renaştere”. 
In numeroase cazuri, neofiţii sînt îngropaţi sim¬ 
bolic, sau pretind că şi-au uitat viaţa anterioară, 
legăturile de familie, numele şi limba şi trebuie să 
înveţe totul din nou. Uneori, încercările iniţiatice 
ating un grad înalt de cruzime. 


Societăţi secrete 

Chiar la niveluri arhaice de cultură (de exemplu, 
în Australia) iniţierea de pubertate comportă grade 
şi trepte deosebite. în asemenea cazuri, istoria 
sacră este dezvăluită numai treptat, Adîncirea 
experienţei şi cunoaşterii religioase cere o vocaţie 
specială sau o inteligenţă şi o voinţă ieşite din 
comun. Acest fapt explică atît apariţia societăţilor 
secrete cît şi a confreriilor de şamani şi de vinde 
cători magici. Riturile de intrare într-o societate 
secretă corespund în multe privinţe iniţierilor 
tribale: recluziune, încercări şi torturi iniţiatice, 
„moarte" si „înviere", impunerea unui nume nou. 
revelarea unei doctrine secrete. învăţarea unei 
limbi noi etc. Putem remarca, însă, cîteva inovaţii 

specifice societăţilor secrete: rolul capital al secre¬ 
tului, cruzimea încercărilor iniţiatice, predomi¬ 
nanta cultului strămoşilor (personificaţi prin 
măşti) şi absenţa Fiinţei Supreme din ceremo¬ 
nialul grupului, fn ce priveşte Weiberbiinde (i. e. 
societăţile de femei), iniţierea constă dintr-o serie 
de încercări specifice urmate de revelaţii privind 
fertilitatea, zămislirea şi naşterea. 

Moartea iniţiatică înseamnă atît sfirsitul 
omului „natural", acultural, cît si trecerea la un 
nou mod de existenţă, acela al unei fiinţe „năs¬ 
cute in spirit", adică una care nu trăieşte exclusiv 
într-o realitate „imediată". Astfel, „moartea" initia- 
tică şi „învierea" reprezintă un proces religios prin 
care iniţiatul devine altul, format după modelul 
revelat de zei sau de strămoşii mitici. Altfel spus, 
devine om real în măsura în care seamănă cu o 
fiinţă supraumană. Interesul pe care îl prezintă 
iniţierea pentru înţelegerea mentalităţii arhaice se 
centrează in special pe faptul că ne arată că omul 
real - cel spiritual - nu este dat, nu este rezul¬ 
tatul unui proces natural. El este „făcut" de 
bătrînii maeştri în concordanţă cu modelele reve¬ 
late de fiinţele divine in timpurile mitice. Aceşti 
bâtrîni maeştri formează elita spirituală a socie¬ 
tăţilor arhaice. Rolul lor principal este de a trans¬ 
mite noilor generaţii o adîncă înţelegere a existen¬ 
ţei şi de a le ajuta să îşi asume răspunderea de 
„oameni reali" si, ca urmare, de a participa activ 
la cultura tribului. Dar întrucît cultură, pentru 
societăţile arhaice şi tradiţionale, înseamnă suma 
valorilor primite de la fiinţele supranaturale, 
funcţia iniţierii poate fi rezumată astfel: ea reve¬ 
lează fiecărei noi generaţii o lume deschisă spre 
transuman, o lume, am spune, „transcendentală" 

Şamani şi vindecători 

în ce priveşte iniţierile şamanice, ele constau în 
experienţe de ordin extatic (vise, viziuni, transe) si 
dintr-o instrucţie efectuată de spirite sau de 
bătrînii maeştri şamani (comunicarea tehnicilor 
şamanice, numele spiritelor si funcţia lor, mito¬ 
logia şi genealogia clanului, limbaj secret etc.). 
Uneori, iniţierea este publică si include un ritual 
bogat si divers: este cazul buriaţilor, de pildă. Dar 
absenta unui ritual de acest tip nu implică 
nicidecum absenţa iniţierii: aceasta poate foarte 
bine să aibă loc în vis sau în experienţa extatică a 
neofitului. în Siberia şi în Asia Centrală, tînărul 
care va deveni şaman trece printr-o criză psiho- 
patică în timpul căreia se crede că este torturat 
de demoni şi spirite care joacă rolul unor maeştri 
de iniţiere. Aceste „boli iniţiatice" prezintă în 
generai următoarele elemente: (1) tortură şi dez¬ 
membrare a corpului, (2) răzuirea cărnii şi redu¬ 
cerea corpului la schelet, (3) înlocuirea viscerelor 
şi înnoirea sîngelui, (4) şederea pentru o vreme în 
infern unde neofitul este instruit de demoni si de 
spiritele şamanilor morţi, (5) urcarea la cer, (6) 
„învierea", adică trecerea la un nou mod de exis¬ 
tenţă: acela al unui om consacrat, capabil să 
comunice personal cu zeii, demonii şi spiritele. 
Un pattem oarecum analog există în iniţierile 
vracilor vindecători australieni. 2 

Puţinele lucruri pe care le ştim despre Eleusis 
şi Misterele elenistice ne arată că experienţa 

2 Vezi Mircea Eliade, Shamanism: Archaic Techniques of 
Ecstasu (New York, 1964), pp. 33 ş. urm., 110 s. urm., 508 s. 
urm. (Ediţie franceză, Le Charnanisme el ies techniques 
archaiques de I'extase. Paris 1951]. 

centrală a iniţierilor comporta o revelaţie privind 
moartea si învierea întemeitorului divin al cultu¬ 
lui. Graţie acestei revelaţii, neofiţii căpătau acces 
la alt mod de eixstenţă, superior, care le asigura 
în acelaşi timp un destin mai bun după moarte. 


Lucrări recente privind iniţierile 
la „primitivi" 

Ar fi interesant să trecem pe scurt în revistă 
rezultatele dobîndite în ultimii treizeci-patruzeci 
de ani de cercetările diverselor categorii de ini¬ 
ţiere. Nu vom îricerCa să evaluăm fiecare din 
contribuţiile importante publicate în această peri¬ 
oadă, nici nu vom discuta metodologiile lor impli¬ 
cite. Vom menţiona numai anumiţi autori şi- cîteva 
titluri, ca să exemplificăm orientarea actuală a 
cercetării în domeniu. ■ Din capul locului trebuie 
să arătăm că deşi s-a publicat un număr Consi¬ 
derabil de lucrări despre diversele tipuri specifice 
de iniţiere, există prea puţine studii în care com¬ 
plexul iniţierii să fie tratat în toate manifestările 
sale. Se pot cita lucrările lui O.E. Briem, Les 
Societes secretes des Mysteres (traducere fran¬ 
ceză, 1941 ); W.E. Peuckert. Geheimkidte (1951); 
M. Eliade. Birth and Rebirth (1958); Naissances 
mijstiqiies (1959); si acum Frank W. Young, 
Initialion Ceremonies (1965). si remarcile lui Geo 
Widengren la Simpozionul de la' Strasbourg (în 
Initiation, ed, C. J. Bleeker, pp. 287-309). 

Aceeaşi apreciere se poate face şi despre cerce¬ 
tările în domeniul iniţierilor „primitive", în gene¬ 
ral. Ad. E. Jensen a publicat în 1933 o lucrare 

sugestivă si controversată, Beschneidung und 
Reifezeremoriien bei Naturvolkem, R. Thumwald 
un important articol privind riturile de renaştere, 
iar, mai recent, cîţiva antropologi americani au 
reexaminat funcţiile ceremoniilor de pubertate. 3 
Pe de altă parte, există un mare număr de mono¬ 
grafii regionale. Deoarece nu putem cita toate 
aceste lucrări, vom menţiona, pentru Australia si 
Oceania, pe A. P. Elkin, Aboriginal Meri of High 
Degree (1946), si pe R. M. Bemdt, Kunapipi 
(1951); studiile lui F. Speiser 4 , R. Piddington 5 si 
D. F. Thomas 6 ; articolele si cărţile lui J. Layard 7 , 


3 R. Thumwald, ..Primilive Iniliation-und Wiedergeburts- 
riten", Eraaos Jahrbuch, 7 (1946): 321-328: vezi de asemeni 
E. M. Loeb, lYibal Initiation and Secret Societies, UniversiLy 
of California Publications in American Archaeology and 
Ethnoloy, voi. XXV (Berkeley and Los Angeles. 1929), pp. 
249-288; J. W. M. Whiting, R. Kluckliohn şi A. Anthony, 
„The Functions of Male Initiation Cercmonies al Puberty", in 
Readings in Social Psychology, ed. E. E. Maccoby. Theodor 
Newcomb şi C. Hartley (New York, 1958), pp. 359-370; 
Edward Norbeck, D. Walker şi M. Cohn, „The Interpretat ion 
of Data: Puberty Rites", American Anthropolmgisl, 64 (1964): 
463-485. 

4 F. Speiser, „Ober Initiationen in Australien und Neu- 
guinea", în Verhandlungen der Naiurforschenden Gesellschajl 
in Basel (1929), pp. 56-258; „Kulturgeschichlliche Betrach- 
tungen iiber die Initiationen in der Sudsee ". Bulletin der 
Schweizerischen Gesellschafl Jur Anlhropologie und Ethno- 
logie, 22 (1945-1946): 28-61. 

5 Ralph Piddington, „Karadjeri Initiation", Oceania, 3 
(1932-1933): 46-87. 

6 Donald F. Thomson, „The Hero-Cult, Initiation and 
Totemism on Cape York". Vxe Journal of the Royal Anthro- 
pological Inslituie, 63 (1933):'453-537. Vezi de asemeni E. A. 
Worms, „Initiationsfeiem einiger Kiislen- und Binnenlands- 
tămme in Nord Westaustralien", Annali Lateranensi, 2 
(1938): 147-174. 

7 John W. Layard, Stone Men of Malekula (Londra, 1942); 
„The Making of Man in Malekula", Eranos Jahrbuch, 16 
(1948): 209 s. urm. 

W. E. Muhlmann 8 , E. Schlesier şi C. A. Schmitz. 9 
Pentru cele două Americi vom cita lucrările lui M. 
Gusinde 10 , De Goeje 11 , J. Haeckel 12 , W. Miiller 13 , 
şi alţi cîţiva; pentru Africa vom nota monografiile 
lui E. Johanssen, Mysterien eines Bantu Volkes 
(1925), L. Bittremieux, La Societe secrete des 
Bakhimba (1934) şi A M. Vergiat, Les Rites 
secrets des primitifs deV Oubangui (1936); lucra¬ 
rea lui Audrey 1. Richards asupra iniţierii fetelor 
la populaţiile bemba, C hisungu (1956), şi în 


8 W. EL Muhlmann, A rioi und Mamaia (Wiesbaden, 1955). 

9 Erhard Schlesier, Die melanesische Geheimkulte (Got- 

tingen, 1956). Vezi de asemeni C. A. Schmilz. „Die Initiation 
bei den Pasum am Oberen Rumu, Nordost-Neuguinea", 
Zeitschrifi fur Ethnologie, 81 (1956): 236-246; „Zum Problem 
des Balunikultes", Patdeuma, 6 (1957): 257-280. Dr. P. 
Hermann Bader, Die Reifefeiem bei den Ngadha (Modling, n. 
d ); C- Laufer, „Jugendinitiation und Sakrallânze der Bai- 
ning', Anthropos. 54 (1959): 905-938; P. Aiphons Schaefer, 
„Zur Initiation im Wagi Tali ', Anthropos, 33 (1938): 401-423; 
Hubeil Eroii," Der Iniet. Das Wesen eines melanesischen 
Geheimbundes", Zeitschrifî fur Ethnologie, 70 (1937): 

180-220. 

'• M- Gusinde, Die Vamana (Modling, 1937). pp. 940 s. 
urm. 

11 C- H. de Goeje, „Philosophy, Initiation and Myfhs of the 
Indian Guiana and Adjacent Countrtes', Internationales 
Archiv fur Ethnographie, 44(1943). Vezi de asemeni A. 
M^traux. „Les rites d'iniliation dans le vaudou haiiien”, 
Tiibus, 4-5(1953-1955): 177-198; Le vaudou haîtien (Paris, 
1958), pp. 171 s. urm. 

12 Joseph Haeckel, „Jugendweihe und Mânnerfest auf 
Feuerland", Mitteilungen der Oesterreichisehen Gesellschajl 
fur Anthropologie, Ethnologie und Prăhistorie, 74-77(1947): 
84-114: „Schutzgeistuche und Jugendweihe im westlichen 
Nordamerika", Ethnos. 12(1947): 106-122; „Iniliationen und 
Geheimbiinde an der NordwestkiiSte Nordamerika s“, Mittei¬ 
lungen der Anthropologische Gesellschaft tn Mea 83(1954): 
176-190. 

13 Wemer Miiller, Die blaue Huite (Wiesbaden, 1954); Welt- 
bild und Kult der Kwakiutl Indianer (1955). 

special volumele lui D. Zahan asupra iniţierilor 
bambara. 14 . 

Mulţumită cercetărilor recente, avem acum 
informaţii precise şi uneori abundente privind 
ceremoniile de iniţiere la unele populaţii primi¬ 
tive, ca de pildă lucrările lui M. Gusinde asupra 
fuegienilor, ale lui Zahan şi Audrey Richards 
despre unele triburi africane, ale lui Cari Laufer 
asupra ritualurilor baining, şi ale lui Piddington, 
Elkin şi Bemdt despre scenariile iniţiatice ale 
australienilor. Pe de altă parte, înţelegerea' diver¬ 
selor forme de iniţiere s-a îmbunătăţit notabil ca 
rezultat al analizelor clarificatoare ale lui Wemer 
Mviller, Muhlmann, Zahan şi ale altora. 


Religiile de Mistere; societăţi secrete 
la indo-europeni 

în ceea ce priveşte religiile de Mistere, însă, lucră¬ 
rile publicate în vremea din urmă se caracteri¬ 
zează printr-un anume scepticism. A. D. Nock 
atrăgea atenţia în 1952 că informaţia noastră cu 
privire la Misterele elenistice este tîrzie şi afectată 
de influenţe creştine. 15 în 1961, G. F. Mylonas 
declara în cartea sa Eleusis and Eleusinian 

14 Dmninique-Zahan, Socfeies d’miliation bambara (Paris. 
196®). Vezi de asemeni Leopold Walk," lniiitionszeremonien 
nnd Pubertâtiilen der SudamkarUschen Stâmme", Anthropos, 
23 (1928): 861-966; M. Planquaert. Les Societes ser re râs 
chez les Bayaka (Louvain, 1930); E. Hildebrand, Die 
GehpmbCmde Westajiikns als Problem der Religionswissen- 
sc'taji (Leipzig. 1937); H- Rehwald, Geheimbiinde in AJrika 
[IV iinchen, 1941). 

15 A- D Nock, ..Hellenislic Mysleries and Chrislian .Sacra- 
menis", Mnemosyne, 1952, pp. 117-213. Vezi bibliogra- 
liile in Eliade, Birth and Rebirth, pp. 162 n. 15. 163 n. 16. 
164 n. 33. 

Mysteries că nu ştim mai nimic despre riturile 
secrete, adică despre adevăratele iniţieri în 
Mistere. Cîteva noi contribuţii la înţelegerea 
misterelor greceşti şi elenistice au fost ţinute la 
Simpozionul de la Strasbourg, iar recent Cari 
Kerenyi a publicat o carte mai solidă despre 
Misterele eleusine. 16 

în revanşă, cercetarea a marcat progrese 
importante într-un domeniu destul de neglijat 
înainte de 1930, anume în cazul riturilor de puber¬ 
tate si al societăţilor secrete la diferite popoare 
indo-europene. E suficient să menţionăm lucră¬ 
rile lui Lily Weiser (1927) şi Otto Hofler (1934) 
despre iniţierile germanice, monografiile lui G. 
Widengren şi Stig Wikander asupra ritualurilor şi 
mitologiilor de iniţiere indo-iraniene, precum şi 
contribuţiile lui Georges Dumezil la cercetarea 
scenariilor iniţiatice ale germanilor, -romanilor şi 
celţilor, şi ne vom da seama de progresele reali¬ 
zate. 17 Să adăugăm că în 1936, savantul clasicist 


16 Cf. Bleeker. /nftfation, pp. 154-171, 222-231; C. Kere¬ 
nyi. Eleusis: Archetypal Image of Mother and Daughter (New 
York, 1967). 

17 Lily Weiser, A Ugermanische JiinglingsLueihen und 
Mmivierbiinde (Baden, 1922); Otto Holler, Kulti'sche Geheim 
bunde der G ermanen (Frankfurt am Main. 1934); Geo Widen- 
gren, Hochgottglaube im alten Iran (Uppsala, 1938), pp. 311 
ş. urm., şi „Stand und Aufgaben der iranischen Reli- 
gionsgeschichte". Numen. 1 (1955): 16-83, in special pp. 65 
ş. urni.; Stig Wikander, Der arische Minnerbund (Lund, 
Î938); Georges Dumezil, Mythes et Dieitx des Germains 
(Paris. 1939), pp. 79 ş. urm. şi Horace et Ies Curiaces (Paris, 
1942). Vezi de asemeni Alwyn Rees, Celttc Heritage (New 
York, 1961), pp. 246 ş. urm., precum si bibliografiile în 
Eliade, Birtfi and Rebirth, pp. 15-16, nn. 2, 4. 7-1 1. Marijan 
Mole era înclinat să creadă că, cel puţih în timpuri străvechi, 
traversarea Podului Cinvat era o probă iniţiatică; vezi 
„Daena, le pont Cinvat et l’lnitiation dans le Mazdeisme", 
Revue de l'Histoire des Religions, 157 (1960): 155-185, în 
special p. 182. 



188 / MIRCEA EUADE 


W. F. Jackson Knight a publicat o mică mono¬ 
grafie, Cumaean Gates (Oxford, 1936), în care a 
încercat să identifice si să articuleze elementele 
iniţiatice în cartea a şasea din Eneida. Recent, J. 
Gage a studiat urmele unor iniţieri feminine în 
Roma antică. 18 Strălucita lucrare a lui H. Jean- 
maire, Couro'i et Couretes (1939), merită o men¬ 
ţiune specială: regretatul elenist a reconstituit 
convingător scenariile iniţiatice din mitul lui 
Tezeu, din sărbătoarea Tesmoforiilor si din dis¬ 
ciplina spartană a lui Lycurg. Demersul lui Jean- 
inaire nu-a rămas izolat. A. Brelich a elucidat 
semnificaţia iniţiatică a curiosului obicei grecesc 
de a se incălţa doar cu o singură sanda. 19 în 
plus, în cartea sa Gfi Eroi Greci (Roma, 1955), 
Brelich a reluat si a dezvoltat vederile lui Jean- 
maire despre iniţierile feminine si despre sem¬ 
nificaţia rituală a rătăcirii lui Tezeu în labirint. 20 
De asemeni, Mărie Delcourt a reuşit să descifreze 
cîteva elemente iniţiatice din miturile si legendele 
lui Hefaistos. 21 

Mai recent, R. Merkelback a publicat o lucrare 
importantă, Roman and Mysterium in der Antike 
(Miinchen şi Berlin, 1962), în care a încercat să 
arate că romanele greco-romane Amor si Psyche şi 
Ephesiaca sau Aethiopica sînt „Mysterientexte", 


18 J. Gage. Matronalia, Essai sur Ies devotions et Ies 
organisations cultuelles des J'emmes dans l’ancienne Rome 
(Bruxelles, 1963); cf. Brelich, Studi e Materiali di Storia delte 
Religioni. 34 (1963): 355 s. urm. 

O A Brelich, „Les monosandales", La Nouuelle Clio, 7-9 
(1955-77): 469-484; vezi de asemeni articolul lui Brelich din 
Initialion, ed Bleeker, pp. 222-231. 

20 Despre simbolismul iniţiatic al labirintului, vezi Clara 
Gallini, „Pontinjia Dapuritois", A cmc. 12 (1959): 149 ş. unn. 

21 Mărie Delcouil, Hephaistos ou la legende du magicien 
(Liege şi Paris, 1957). 

adică transpuneri narative ale unei iniţieri. în 
lunga analiză critică pe care i-a consacrat-o, R. 
Turcan 22 nu contestă semnificaţia religioasă sau 
chiar aluziile la Mistere prezente în anumite 
romane alexandrine. Dar el refuză să vadă in aceste 
texte literare, încărcate de clişee şi reminiscenţe, 
indicaţii concrete privind Misterele. Nu vom dis¬ 
cuta aici validitatea acestor două abordări meto¬ 
dologice. 23 Dar este semnificativ că un clasicist de 
statura lui R Merkelbach a crezut că poate găsi 
în textele literare elenistice evidenţa unei experi¬ 
enţe religioase secrete de structură iniţiatică. 


Structuri iniţiatice în literatura orală 

Abordarea literaturii orale si scrise dintr-o ase¬ 
menea perspectivă pare să fie un demers carac¬ 
teristic pentru epoca noastră, aşadar relevant 
pentru înţelegerea omului modem. De fapt, asis¬ 
tăm de cîtva timp la un efort concertat al istori¬ 
cilor, criticilor literari si psihologilor de a desco¬ 
peri în operele literare valori şi intenţii care depă¬ 
şesc sfera artistică propriu-zisă. Să ne gîndim, de 
pildă, la romanele medievale care pun în prim 
plan pe Arthur, Regele Pescar, Perceval şi alţi eroi 
angajaţi în căutarea Graalului. Medievalistii au 

22 Robert Turcan, „Le roman «initiatiqueu Â propos «tun 
livre recent", Revue de l'Histoire des Reliqions. 1963, pp. 
149-199. 

23 Vezi de asemeni, Beitrăge zur Klassischen Phitotogie, cd 
Reinhold Merkelbach (Meisenheiin am Glan): lngrid L5fHer. 
Die Melampodie, Versuch einer Rekonstruktion des Inhalts 
[1962); Udo Helzner. Andromeda imd Tarpeia (19621: 
Gerhard Binder, Die Aussetzung des Kdnigkindes (1962). 

remarcat continuitatea dintre temele si figurile 
mitologiei celtice si scenariile si personajele ciclu 
lui arthurian. Majoritatea acestor scenarii au o 
structură iniţiatică: e vorba întotdeauna de o dra¬ 
matică si îndelungată „Căutare' 1 de obiecte mira¬ 
culoase, căutare incluzînd, printre altele, intrarea 
eroului în altă lume. Aceste romane enigmatice 
au prilejuit uneori interpretări temerare. Asa, de 
pildă, erudita savantă Jessie L. Weston nu a 
ezitat să afirme că legenda Graalului a conservat 
urme ale unui vechi ritual de iniţiere. 24 

Această teză nu a fost acceptată de specialişti. 
Dar rezonanţa culturală a cărţii lui Weston este 
importantă si semnificativă. Şi asta nu numai 
pentru că T. S. Eliot a putut să scrie The Waste 
Land după ce a citit-o, ci şi, mai cu seamă, pen 
tru că succesul acestei cărţi a atras atenţia publi¬ 
cului larg asupra proliferării simbolurilor si moti¬ 
velor iniţiatice în romanele arthuriene. Este de 
ajuns să citim competenta sinteză a lui Jean 
Marx, La legende arthurienne et le Graal (Paris. 
1952) sau monografia scrisă de Antoinette 
Fierz Monnier, Initiation and Wandlung: zur Ge- 
schichte des altfranzosischen Romans in XII Jahr- 
hundert (Berna, 1951), ca să ne dăm seama că 
aceste motive şi simboluri iniţiatice joacă un rol 
esenţial prin simpla lor prezentă, independent de 
orice posibilă solidaritate genetică cu scenariile 
iniţiatice reale. Cu alte cuvinte, ele fac parte 
dintr-un univers imaginar, si acest univers este 

24 Jessie L. Weslon, From Ritual lo Românce (Cambrtdge, 
1920). 

tot atît de important pentru existenţa umană ca 
si lumea vieţii diurne. 25 

Interpretări similare au f ost formulate recent cu 
privire şi la alte literaturi orale. Studiind epopeea 
neogreacă Digenis Akritas, J. Lindsay scrie: 

Dacă analizăm mai profund vocabula Digenis, recu¬ 
noaştem în ea termenul initiatic „de-două-ori-născut“, 
folosit ca să exprime a doua naştere a unui tînăr după ce 
a străbătut cu succes probele şi încercările sale iniţiatice. 
Putem să-l considerăm pe eroul nostru un reprezentant al 
ritualului de iniţiere: tînărul care înfrînge definitiv forţele 
tenebroase ale momentului de criză şi care, prin urmare, 
simbolizează moartea şi învierea poporului său. O aseme 
nea interpretare se aseamănă în multe privinţe cu ritualul 
de fertilitate din cîntecele şi baladele ce-I însoţesc pe 
Digenis şi care se manifestă clar în credinţele populare 
despre măciuca herculeană a eroului şi despre monnîntul 


în importanta sa carte despre poezia epică tibe- 
tană si despre bardul tibetan, R. A. Stein a clari¬ 
ficat legătura care există între şaman si poetul 
popular. în pluş, el a arătat că bardul popular îşi 
primeşte cîntecele de la un zeu şi că, pentru a 
primi o atare revelaţie, el trebuie să treacă prin- 
tr-o iniţiere. 27 în ceea ce priveşte elementele 
iniţiatice din poemele ezoterice ale reprezen¬ 
tanţilor mişcării Fedeli d'Amore, ele au fost' evi¬ 
denţiate (poate prea apăsat) de Luigi Valii în 


25 Recenl, Henry şi Renee Kahane au examinat sursele 
hennetiste ale lui Parzifal; cf. The Krater and the Grail 
(Urbana, 1965). in eare ei desprind anumite motive iniţiatice 
(probele, pp. 40 s. urm.; renaşterea, pp. 74 ş. urm.; 
apoteoza, pp. 105 ş. unu). 

26 J. Lindsav, Byzantium into Europe (Londra, 1952). p. 
370. 

27 R. A. Stein, Recherches sur C epopee et le barde au Tibet 
[Paris, 1959), în special pp. 325 ş. urm., 332 etc. 



192 / MIRCEA ELIADE 


1928, si (mai consistent) de R. Ricolfi în 1933. 28 
H, Corbin a interpretat (magistral) un text al Iul 
Avicenna ca pe un scenariu iniţiatic; în plus, în 
multe din lucrările sale, el a elucidat relaţia 
dintre filozofie, gnoză si iniţiere. 29 

Aşa cum era de aşteptat, basmele au fost stu¬ 
diate si ele dintr-o perspectivă similară. încă din 
1923, Paul Saintyves interpreta anumite poveşti 
populare ca pe nişte „texte" rostite în ritualurile 
secrete de pubertate. în 1946, folcloristul sovietic 
VI. I. Propp mergea chiar mai departe: el discer¬ 
nea în basmele populare urme ale unor ritualuri 
de „iniţiere totemică". 30 Am arătat în altă parte dc 
ce această ipoteză nu pare plauzibilă 31 , dar este 
semnificativ chiar faptul că a fost formulată. 
Trebuie să adăugăm că savantul danez Jan de 
Vries a demonstrat persistenţa temelor iniţiatice 
în saga eroică şi chiar în anumite jocuri de 
copii. 32 într-o voluminoasă lucrare despre sim- 


29 Vezi Eliade. Bi rth and Rebirth, pp. 126 ş. urm. 

29 Henry Corbin. Avicenne el ie recit visionnaire (Teheran şi 
Paris, 1954). (traducere engleză: Avicenna and the Visionary 
Recital iNew York, 1960]): vezi de asemeni „Le Recit d'lni- 
tiation et 1‘Hermetisme en Iran", Eranos Jahrbuch, 17(1949): 

149 ş. urm. 

30 P. Saintyves. Les contes de Perrauil el ies recits parai- 
leles (Paris. 1923); V. 1. Propp. Isloriceskie /corni volşebnoi 
skazki (Leningrad, 1946). 

31 Mircea Eliade, „Les savants et les contes de iees“, La 
Nouvelle Revue Franţaise, mai. 1956, pp. 884-891: cf. Mircea 
Eliade, Mylh and Reality (New York. 1963). pp. 195-202. 
[N. t.: cf. Aspecte ale mitului Bucureşti, 1978, pp. 180 s. urm.) 

32 Jean de Vries, Betrachtungen zum Mărchen, besonders 
in seine VerhăUnis zu Heldensage und Mythos, FF Comm. no. 

150 (Helsinki. 1954); Heldenlied en heldensage (Utrecht. 
1959), în spec. pp. 194 ş. unn.; Vnlersuchung uber das 
Hupfspiel, Kinderspiel-Kulttanz. FF Comm. no. 173 (Helsinki, 
1957). 

bolistica basmelor, un autor elveţian, Hedwig von 
Beit, a examinat motivele initiatice în lumina 
psihologiei lui Jung. 33 


Contribuţia psihanaliştilor si a criticilor 
literari 

Era foarte probabil ca psihanaliştii să fie atraşi de 
subiectul acesta. Freud încurajase cu entuziasm 
cercetările lui Otto Rank privind miturile naşterii 
eroului, De atunci, literatura psihanalitică despre 
ritualurile Şi simbolurile iniţierii a continuat să se 
îmbogăţească cu noi lucrări, Să cităm una din 
ultimele contribuţii la interpretarea analitică a 
ritualurilor de pubertate: Symholic Wounds (Glen 
coe, 1954; o nouă ediţie în 1962) de Bruno Bet- 
telheim. Dar cel mal instructiv este faptul inter¬ 
pretării analitice a literaturii. în 1934, Maud 
Bodkins a publicat cartea ei Archetypal Pattems 
in Poetry; aplicînd ideile lui Jung privind 
„arhetipul unei noi naşteri", autoarea explica The 
Ancient Mariner al lui Coleridge şi The Waste Land 
al lui T. S. Eliot ca pe nişte proiecţii poetice ale 
unui proces (inconştient) de iniţiere. 

Mai recent, în lucrarea sa Nerval: Experience et 
creation (Paris, 1963), Jean Richer a analizat cu 
perspicacitate structura iniţiatică din Aurelie. De 
fapt, Gerard de Nerval îşi dădea bine seama de 
semnificaţia rituală a experienţei sale: „îndată ce 
am fost sigur că sînt subiectul unor probe de 

33 Hedwig von Beit, Symbolik des Mârchens (Berna, 1952): 
G egensatz und Emeuerung im Mărchen (Berna, 1956). Vezi 
observaţiile noasLre in Critique. no. 89 (octombrie 1954), pp. 
904-90?. 

sacră iniţiere", scrie Nervai. „o forţă invincibilă 
mi-a pătruns spiritul. Mă consideram acum un 
erou viu sub privirea furişă a zeilor." 34 Potrivit lui 
Richer, tema coboririi lui Orfeu în Iad domină 
întreaga creaţie literară a lui Nervai. După cum se 
ştie, tema descensus ad inferos constituie încer¬ 
carea iniţiatică prin excelenţă, Fără îndoială, 
Nervai citise un mare număr de cărţi ocultiste si 
hermetice. Dar este greu de crezut că un poet de 
talia sa alesese temele iniţiatice doar pentm că a 
citit un număr de cărţi pe acest subiect. în plus, 
este semnificativ faptul că Nervai a simţit nevoia 
să-si exprime experienţele sale, reale sau imagi¬ 
nare, în limbaj iniţiatic. 

De altfel, criticii au descoperit teme similare şi 
la autorii care nu citiseră literatură ocultistâ. Este 
cazul, de exemplu, al lui Jules Verae: cîteva din 
romanele lui - în special Călătorie spre centrul pă 
mintului. Insula misterioasă. Castelul din Caipaţi - 
au fost interpretate ca fiind romane iniţiatice. 
N-avem decît să citim eseul lui Leon Cellier des¬ 
pre romanul iniţiatic francez din epoca roman¬ 
tismului ca să înţelegem în ce măsură contribu¬ 
ţia criticii literare poate îmbogăţi investigaţia 
noastră. 35 

Dar criticii americani, mai ales, au mers foarte 
departe în această direcţie. S-ar putea spune că 
un mare număr de critici interpretează creaţiile 
literare dintr-o perspectivă împrumutată de la isto¬ 
ricii religiilor: mitul, ritualul, iniţierea, personajele 
eroice, moartea rituală, regenerarea, renaşterea 

34 Citai de Jean Richer, Nervai, p. 512. 

35 Leon Cellier, „Le Roman inilialique en France au lemps 
du romantisine", Cahiers Intemationaux de Symbolisme, n« 
4 (1964), pp. 22-40. 

etc. aparţin acum terminologiei fundamentale ale 
exegezei literare. Există un mare număr de cărţi 
şi articole analizînd scenariile iniţiatice camu¬ 
flate în poeme, nuvele si romane. Asemenea 
scenarii au fost identificate nu numai în Moby 
Dick 36 , dar şi in Walden 37 de Thoreau, în romanele 
lui F. Cooper 38 si Henry James, în Huckleberry 
Finn de Mark Twain şi în Ursul de Faulkner. 39 Iar 
intr-o carte recentă. Radical Innocence (1963), 
autorul, Inhab Hassan, consacră un întreg capitol 
„dialecticii iniţierii", exemplificîndu-1 cu scrierile 
lui Sherwood Anderson, Scott Fitzgerald, Wolfe şi 
Faulkner. 

Este probabil că biografiile unor scriitori impor¬ 
tanţi - i, e, crizele, suferinţele şi încercările lor - 
au fost interpretate în termenii unei asemenea 
„dialectici a iniţierii". Aşa cum am văzut, pat- 
tem -ul iniţierii descifrate de Richer în. Aurelie 
poate indica făptui că Gerard de Nerval a traver¬ 
sat o criză de o adîncime comparabilă cu un 
ritual de trecere. Cazul lui Nerval nu este singu¬ 
rul. Nu ştiu dacă tinereţea lui Goethe, de pildă, a 
fost analizată dintr-o perspectivă similară. Dar în 
Dichtung und Wahrheit, bătrînul Goethe descrie 
tumultuoasele sale experienţe din perioada Sturm 
und Drang-ului în termeni care ne amintesc de 
tipul „samanic" de iniţiere. Goethe vorbeşte des¬ 
pre instabilitatea, excentricitatea si iresponsabili- 

36 Cf. Newton Aivin, Hennann Melville (New York, 1950). 

37 Stanley Hyman, „Heniy Thoreau in our Time", Atlantic 
Mmnthly. Noveinber, 1946, pp. 137-176: cf. de asemeni R. W. 
B. Lewis, 7he American Adam (Chicago, 1955), pp. 22 s. urni. 

38 Cf. Lewis, American Adam. pp. 87 ş. una, 98 ş.urm. 

39 R. W. B. Lewis în Kenyon Review, Autumn. 1951, şi The 
Picaresque Saint (New York. 1961). pp. 204 ş. urm. 

tatea acelor ani. El admite că si-a irosit timpul si 
darurile spirituale, că viaţa lui n-avea. in acea 
perioadă, nici scop, nici semnificaţie. Trăia o „stare 
haotică", era „dezmembrat si tăiat în bucăţi" (in 
solcher uielfachen Zerstreuung, ja Zerstiickehmg 
meines Wesens). După cum se ştie, dezmem¬ 
brarea si tăierea în bucăţi, precum si „starea de 
haos" (adică de instabilitate psihică si mentală), 
sint trăsături caracteristice iniţierii samanice. Şi 
la fel cum viitorul şaman, prin iniţierea sa, îşi 
reintegrează o mai puternică şi o mai creatoare 
personalitate, tot astfel se poate spune că, după 
perioada Sturm und Drang, Goethe şi-a depăşit 
imaturitatea si a devenit stăpînul vieţii şi al 
creativităţii sale. 


Semnificaţii pentru lumea moderna 

Nu intenţionăm să judecăm aici validitatea şi 
rezultatele unui asemenea demers. Dar, să o repe¬ 
tăm, este semnificativ că anumite opere literare, 
atît clasice cit şi modeme, au fost interpretate de 
istorici, critici literari şi psihologi, ca avînd rapor¬ 
turi directe, deşi inconştiente, cu dialectica ini¬ 
ţierii. Si este semnificativ din mai multe motive, 
în primul rind pentru că în formele ei cele mai 
complexe, iniţierea inspiră si călăuzeşte activita¬ 
tea spirituală. în numeroase culturi tradiţionale, 
poezia, spectacolul, înţelepciunea sînt rezultatul 
direct al unei ucenicii iniţiatice. Va fi intr-adevăr 
de folos să se cerceteze legăturile dintre iniţiere si 
cele mai „nobile" şi mai creatoare expresii ale 
culturii. Am subliniat într-una din lucrările mele 

anterioare structura iniţiatică a maieutica socra¬ 
tice, 40 O apropiere asemănătoare se poate face 
între iniţiere si fenomenologia lui Husserl. într-ade- 
văr, analiza fenomenologică îşi propune să abo 
lească experienţa „profană", adică experienţa 
„omului natural". Or, ceea ce Husserl numea „ati 
tudinea naturală" a omului corespunde, în cultu¬ 
rile tradiţionale, stadiului „profan", de dinaintea 
iniţierii. Prin riturile de pubertate, novicele capătă 
acces la o lume sacră, adică la ceea ce este con¬ 
siderat real si semnificaţii) in cultura sa, tot astfel 
cum prin reducţia fenomenologică, subiectul- 
qua-cogito ajunge să sesizeze structura reală a 
lumii. 

Dar o asemenea cercetare este semnificativă şi 
pentru înţelegerea omului modem occidental. Do¬ 
rinţa de a descifra scenarii iniţiatice în literatură, 
în pictură si in arta filmului denotă nu numai o 
reevaluare a iniţierii ca proces de regenerare şi de 
transformare spirituală, ci şi o anume nostalgie 
pentru o experienţă echivalentă. Se ştie că ini¬ 
ţierile în sensul tradiţional al cuvîntului au dis¬ 
părut de mult timp din Europa. Dar simbolurile 
şi scenariile iniţiatice supravieţuiesc la nivelul 
inconştientului, în special în vise şi în universu¬ 
rile imaginare. Este semnificativ că aceste supra¬ 
vieţuiri sînt cercetate azi cu un interes greu de 
imaginat cu cincizeci-şaizeci de ani în urmă. 
Freud a arătat că anumite tendinţe şi decizii 
existenţiale nu sînt conştiente. Prin urmare, 
marea atracţie pentru operele literare si artistice 
avînd o structură iniţiatică este extrem de 
grăitoare. Marxismul şi psihanaliza au ilustrat 


40 Cf. Birth and Rebirth, p. 114. 

eficacitatea aşa-zisei demistificări cînd se caută 
perceperea sensului adevărat - sau a sensului 
primar - al unui comportament, al unei acţiuni 
sau al unei creaţii culturale. în cazul nostru 
trebuie să întreprindem o altfel de demistifîcare, o 
demistificare în sens invers; altfel spus, trebuie 
să „demistificăm“ universurile şi limbajele apa¬ 
rent profane din literatură, pictură, film, şi să 
arătăm tot ce comportă ele „sacru", chiar dacă 
este vorba de un „sacru" ignorat, camuflat sau 
degradat. într-o lume desacralizată ca a noastră, 
„sacrul" este prezent şi activ mai cu seamă în 
universurile imaginare. Dar experienţele imagi¬ 
nare sînt parte constitutivă a fiinţei umane, nu 
mai puţin importante decît experienţele sale 
diurne. Aceasta înseamnă că nostalgia pentru 
încercările si scenariile iniţiatice, nostalgie des¬ 
cifrată în atîtea opere literare şi plastice, dezvă¬ 
luie aspiraţia omului modem pentru o regenerare 
totală si definitivă, pentru o renovatio în stare să-i 
schimbe radical existenţa. 

Din acest motiv. cercetările recente pe care 
le-am trecut aici sumar în revistă nu reprezintă 
numai contribuţii interesînd discipline cum sînt 
istoria religiilor, etnologia, orientalistică, sau 
critica literară; ele pot fi interpretate si ca expresii 
caracteristice ale configuraţiei culturale a tim¬ 
purilor modeme. 



8 


Prolegomene 
la dualismul religios: 
diade şi polarităţi 


Istoricul unei probleme 

Dualismul religios si filozofic a avut o lungă isto¬ 
rie, atît în Asia cit si în Europa. Nu voi încerca sâ 
tratez aici această imensă problemă. Dar, de la 
începutul secolului, dualismul si alte probleme 
conexe - precum polaritatea, antagonismul, com¬ 
plementaritatea - au fost abordate dintr-o nouă 
perspectivă, iar rezultatele cercetărilor ne capti¬ 
vează încă, mai ales în ce priveşte ipotezele pe 
care le-au suscitat. Modificarea perspectivei a 
început, fără îndoială, cu monografia lui Durk- 
heim si Mauss „De quelques f'ormes primitives de 
classification: contribution a l'etude des repre- 
sentations collectives". 1 Autorii nu au atacat 
direct problemele dualishiului si polarităţilor, dar 
au evidenţiat anumite tipuri de clasificare socială 
întemeiate. în ultimă instanţă, pe un principiu 
similar, anume diviziunea bipartită din natură si 
societate. Acest articol a avut o rezonanţă excep¬ 
ţională, în special în Franţa, De fapt, era una 
dintre primele, si cele mai strălucite, manifestări 
de sociologism, adică de sociologie ridicată la 

1 Annee Sociolgique, 6 (1903): 1-72. 

rangul de doctrină totalitară, Durkheim si Mauss 
au crezut că demonstraseră faptul că ideile sînt 
organizate potrivit unui model furnizat de socie¬ 
tate. După ei. există o solidaritate intimă între 
sistemul social si sistemul logic. Dacă universul 
este divizat în zone mai mult sau mai'puţin com¬ 
plexe (cer si pămînt, sus si jos, dreapta si stînga, 
cele patru puncte cardinale etc.), motivul îl cons¬ 
tituie făptui că societatea este împărţită în clanuri 
si totemuri. 

Fără a intra în discutarea acestei teorii, este de 
ajuns să spunem că Durkheim si Mauss nu au 
demonstrat - de fapt, nu se poate demonstra - că 
societatea a fost cauza sau modelul clasificării 
bipartite sau tripartite . 2 Tot ce se poate spune 
este făptui că acelaşi principiu explică atît clasi¬ 
ficările universului cît si pe cele ale societăţii. 
Dacă vrem cu orice preţ să aflăm „originea" prin¬ 
cipiului care instaurează ordinea într-un haos 
preexistent, trebuie mai degrabă să o căutăm în 
experienţa primară a orientării în spaţiu. 

Oricum ar fi, monografia lui Durkheim şi 
Mauss a avut un ecou considerabil. în intro¬ 
ducerea la traducerea engleză a acestei mono¬ 
grafii, R. Needham citează un mare număr de 
autori şi lucrări inspirate sau orientate de acest 
text. Printre cele mai cunoscute, de care trebuie 
să ne amintim, este articolul lui Robert Hertz 
despre preeminenţa mîinii drepte. Autorul ajunge 
la concluzia că dualismul, pe care el îl consideră 
principiul fundamental în gîndirea primitivilor, 


2 în introducerea sa la traducerea engleză a acestui eseu, 
Rodney Needham a trecut in revistă obiecţiile cele mai 
importante; cf. Pi-imitive Classi/ication (Chicago, 1963). pp. 
XVII-XVIII. XXVI-XXV11. 

domină întreaga lor organizare socială; corespun¬ 
zător acestei idei, privilegiul acordat mîinii drepte 
trebuie explicat prin polaritatea religioasă care 
separă si opune sacrul (cerul, bărbatul, dreapta 
etc.) profanului (pămintul, femeia, stingă etc.). 3 
Pe de altă parte, strălucitul sinolog Marcel Granet 
nu a ezitat să scrie in 1932: „cele cîteva pagini ale 
acestei monografii (i. e. a lui Durkheim si Mauss) 
ar trebui să marcheze o dată în istoria studiilor 
sinologice." 4 

în primul sfert al secolului, graţie unei cunoaş¬ 
teri din ce în ce mai extinse a instituţiilor sociale 
şi politice, savanţii au fost impresionaţi si intri¬ 
gaţi de marele număr de organizări sociale de tip 
binar si de multiplele forme de „dualităţi “■ Conco¬ 
mitent cu sociologismul lui Durkheim şi al disci¬ 
polilor lui, o scoală „difuzionistă" a început să se 
impună in Anglia. Potrivit aderenţilor acestei scoli, 
organizările sociale de tip binar apar ca rezultat 
al unor evenimente istorice, anume din amestecul 
a două popoare diferite, dintre care unul, năvă¬ 
litorul victorios, ar fi elaborat un sistem social în 


3 Robert Hertz. „De la preeminence de la main flraile'', 
Reuue Philosophique, 48 (1909: 553-580. in spec. pp. 559, 
561 ş. unn. Problema noţiunilor de dreapta şi stingă în 
clasificarea simbolică ..primitivă” a ocazionat recent o serie 
de studii clarificatoare; vezi. printre altele, T. O. Beidelman, 
„Right and Left Hand among the Kaguru: A Note on Symbolic 
Classilication”, AJrica. 31 (1961): 250-257; Rodney Needham. 
..The Lefi Hand of the Mugwe: An Analyticai Note on the 
StrucLure of Meru Symbolism”. Africa. 30 (1960): 20-33. şi 
„Right and Left in Nyoro Symbolic Classilication”. ibid.. 36 
(1967): 425-452; John Middleton, „Some Categories of Duai 
Classiflcalion among the Lugbara of Uganda”. Histoly of 
Religlons, 7 (1968); 187-208. O carte editată de R. Needham. 
ce va apare curind, are titlul Right and Left Essays on Dual 
Symbolic Classification. 

4 Marcel Granet, La Pensee chinoise (Paris, 1934), p. 29, n. 1. 

cooperare cu populaţia băştinaşă a teritoriului 
invadat. în acest chip. W. H. R. Rivers explica 
originea organizării de tip dual din Melanezia. 5 

Nu intenţionez să analizez aici ideologia şi 
metodele şcolii difuzioniste britanice. Dar trebuie 
spus că ea nu era un fenomen izolat, totuşi. O 
întreagă mişcare, anticipată de Ratzel, dar articu¬ 
lată şi dezvoltată de F. Graebner şi W. Schmidt, 
aspira să introducă dimensiunea temporală şi, prin 
urmare, metoda istorică în etnologie. Rivers si 
discipolii săi s-au asociat la această mişcare, dar 
fără să împărtăşească metodologia istorico-cul- 
turală a lui Graebner si Schmidt. Două conside¬ 
raţii fundamentale inspirau aceste cercetări: pe 
de o parte era convingerea că „primitivii" nu 
reprezintă Naturuolker, ci sînt făuriţi de istorie: pe 
de altă parte, postulînd ca principiu o săracă, 
inexistentă creativitate a societăţilor arhaice şi 
tradiţionale, similarităţile dintre culturi diferite 
erau explicate aproape exclusiv prin difuziune. 

în Anglia, după moartea lui Rivers, difuzionis- 
mul a luat forma pan-egipţianismului sub influ¬ 
enţa lui G. Elliot Smith şi W. J. Perry. în cartea 
sa Children of the Sun (1925): Perry explică în 
maniera următoare desfăşurarea istoriei univer¬ 
sale: în India, Indonezia, Oceania si America de 
Nord - cu excepţia populaţiilor de culegători, 
aglutinate în grupuri de familii - forma cea mai 
timpurie de organizare era de tip dual. Bipartiţia 
tribală se integra într-un complex de elemente 
culturale specifice, cele mai importante fiind 


5 W. H. R. Rivers. The Hislory of Melanesian Societij 
(Cambiidge. 1914). voi. 2. cap. 38. si Social 0rigins (Londra. 
1924). 

sistemul clanului totemic, tehnica irigaţiei, 
megaliţii, obiectele de piatră şlefuită etc. Potrivit 
părerilor lui Schmidt şi Perry, toate aceste ele¬ 
mente culturale erau de origine egipteană. înce- 
pînd din Dinastia a V-a, spuneau ei, egiptenii au 
întreprins lungi călătorii în căutare de aur, perle, 
cupru, mirodenii etc. Pe oriunde treceau, aceşti 
„copii ai Soarelui" duceau si impuneau stilul lor 
de civilizaţie (irigaţiile, megaliţii etc.) şi propria lor 
organizare socială. Pe scurt, potrivit reprezentan¬ 
ţilor acestei teorii pan-egiptene, uniformitatea lumii 
celei mai arhaice, caracterizate prin economia 
culesului şi vînătorii, ilustra slaba creativitate a 
primitivilor; în acelaşi timp, cvasiuniformitatea 
societăţilor tradiţionale, cu structura lor dualistă, 
trădează dependenţa for directă ori indirectă de 
civilizaţia egipteană, indicînd astfel iarăşi sterili¬ 
tatea creativităţii umane. 

Ar fi instructiv să analizăm intr-o zi care sint 
cauzele ce au determinat această izbitoare - deşi 
efemeră - vogă a şcolii difuzioniste pan-egiptene. 
Cu G. Elliot Smith si W. J. Perry, „istoricizarea" 
culturilor primitive a atins apogeul. Toate aceste 
lumi arhaice, aMt de bogate şi diverse, din Ocea¬ 
nia pînă în America de Nord, erau acum înzes¬ 
trate cu o „istorie", dar pretutindeni era văzută 
aceeaşi istorie, realizată de acelaşi grup uman, 
„copiii Soarelui" ori reprezentanţii, imitatorii sau 
epigonii lor. Această „istorie", uniformă de la un 
capăt la altul al globului, era văzută ca avînd un 
singur centru si o singură sursă. Egiptul Dinas¬ 
tiei a V-a. Si, pentru W. J. Perry, una din cele 
mai convingătoare dovezi ale acestei unităti era 
prezenta aproape universală a organizării de tip 

dualist, implicînd o bipartiţie antagonistă a so¬ 
cietăţii. 


Istoricism si reducţionism 

Pe scurt, în deceniul al treilea, clasificările duale 
ale societăţii si lumii, cu toate cosmologiile, mito¬ 
logiile si ritualurile pe care clasificarea duală le 
implică, erau considerate fie de origine socială 
(Durkheim şi discipolii săi), fie de origine „istorică". 
adică în acest al doilea caz, rezultînd din ames¬ 
tecul a două grupuri etnice: o minoritate de învin¬ 
gători civilizaţi si o masă de autohtoni zăbovind 
într-un stadiu de primitivitate (Elliot Smith si 
şcoala difuzionistă pan-egipteană). Nu toţi „istori- 
ciştii“ au căzut în excesele difuzioniste. Dar con¬ 
fruntaţi cu o anumită formă de „dualitate", ei 
erau tentaţi să o explice „istoric", ca fiind con¬ 
secinţa unei confruntări între două popoare dife¬ 
rite, urmată de amestecul lor. Astfel, de pildă, în 
cartea sa Essai sur Ies origines de Rome (1916), A. 
Piganiol explica formarea poporului roman ca un 
amestec al latinilor, adică al indo-europenilor, cu 
sabinii, aceştia fiind în opinia savantului francez, 
un grup etnic mediteranean. 

în ceea ce priveşte religia, indo-europenii ar fi practicat 
incineraţi a, iar sabinii înhumarea., Indo-europenii ar fi 
introdus în Italia altarul locului, cultul focului masculin, 
acela al soarelui, al păsării şi aversiunea pentru sacrifi¬ 
ciile omeneşti; sabinii ar fi avut altare.de piatră mînjite cu 
sînge, ei ar fi venerat luna şi şarpele şi ar fi practicai 
jertfele omeneşti. 6 


6 Rezumat de Georges Dumezil, La Religion romaine 
archaîque (Paris, 1966). p. 72. 

Începînd din 1944, Georges Dumezil a demon¬ 
tat piesă cu piesă această construcţie. 7 Se ştie 
acum că existenţa a două moduri de înmormîn- 
tare - incinerarea si înhumarea - nu reflectă o 
dualitate etnică. în fapt, cele două moduri adesea 
coexistă. 8 In ce priveşte războiul dintre Romulus 
şi romanii săi şi Titus Tatius şi bogaţii sabini, 
Dumezil a demonstrat că războiul este o temă 
recurentă a mitologiei indo-europene; el a corn 
parat războiul dintre romani şi sabini cu un alt 
război mitic, cel din tradiţia scandinavă, dintre 
două grupuri de zei, asenii şi vanii. Ca şi în cazul 
primului, războiului dintre aseni şi vani nu i se 
pune capăt printr o bătălie decisivă. Obosiţi de 
atîtea semi-victorii alternante, asenii şi vanii cad 
la pace. Căpeteniile vanilor - zeii Njodhr si Freyr 
şi zeiţa Freja - sînt primiţi în pan teonul asenilor, 
aduci ndu.-le belşugul şi rodnicia care constituiau 
apanajul vanilor. De atunci înainte n-au mai fost 
războaie între aseni şi vani. (Putem să adăugăm 
că si acest război mitic scandinav a fost „istori- 
cizat" de unii savanţi care explicau lunga bătălie 
dintre două grupuri de zei ca o amintire puternic 
mitologizată a războiului dintre două etnii care au 
format apoi un singur popor, aşa cum s-a 
întîmplat cu latinii şi sabinii în peninsula italică.) 

Astfel, aşa cum au putut arăta aceste cîteva 
exemple, savanţii au căutat o „origine" concretă - 
în organizarea socială sau in evenimentele istorice 
- pentru toate formele de dualitate, polaritate şi 
antagonism. Recent, însă, s-a încercat să se 
depăşească aceste două perspective, cea sociolo- 


7 Cf. G. Dumezil, Naissance de Rome (Paris, 1944), cap. 2. 

8 G. Dumezil, La Religion romaine arctxa'iţiie, pp, 75 ş. unu. 

gică si cea istoricistă. Structuralismul, de pildă, 
interpretează diversele tipuri de opoziţii ca expre¬ 
sii ale unui sistem riguros si perfect articulat, 
deşi acest sistem operează la nivelul inconştient 
al spiritului. Cu Trubetzkoi, fonologia se concen¬ 
trează asupra studiului structurii inconştiente a 
limbajului. Claude Levi-Strauss a aplicat modelul 
lingvistic la analiza familiei, plecînd de la prin¬ 
cipiul că rudenia este un sistem de comunicare 
comparabil limbajului. Perechile de opoziţii (tată/fiu, 
soţ/soţie etc.) se articulează într-un sistem care 
devine inteligibil numai intr-o perspectivă sin¬ 
cronică. Levi-Strauss utilizează acelaşi model 
lingvistic în analiza pe care o face mitului. După 
el, „scopul mitic este să furnizeze un model logic 
pentru rezolvarea unei contradicţii". în plus, „gîn- 
direa mitică purcede de la o prise de conscience a 
anumitor contradicţii şi tinde la medierea lor 
treptată." 9 

Pe scurt, pentru structuralişti, polarităţile, 
opoziţiile şi antagonismele nu au o origine socială 
şi nici nu trebuie explicate prin evenimente isto¬ 
rice. Mai degrabă, ele sînt expresii ale unui sistem 
perfect coerent, deşi acţionează la nivelul inconşti¬ 
entului. în ultimă instanţă, este vorba de o struc¬ 
tură a vieţii şi Levi-Strauss afirmă că aceasta este 
identică cu structura materiei. Altfel spus, nu 
există soluţie de continuitate între polaritătile si 
opoziţiile percepute la nivelul materiei, vieţii, 
inconştientului, al limbajului sau al organizării 
sociale si acelea percepute la nivelul creaţiilor 

9 Claude Levi-Strauss, Anthropotogie structurale (Paiis, 
1958). pp. 254, 248. 

mitologice şi religioase. Sociologismul şi istori- 
cismul sînt înlocuite de un reducţionism materia¬ 
list mult mai ambiţios, deşi mult mai stabil, decit 
materialismul pozitivist sau clasic. 

Ca istoric al religiilor, voi avea un alt tip de 
abordare. înţelegerea funcţiei polarităţilor în viaţa 
religioasă si în gîndirea societăţilor arhaice şi 
tradiţionale cere o strategie hermeneutică si nu 
una a demistilîcării. Documentele noastre - fie ele 
mituri sau teologii, sisteme de diviziune a spaţiu¬ 
lui sau ritualuri puse în practică de două grupuri 
antagonice, divinităti-perechi sau dualisme religi¬ 
oase etc. - constituie, fiecare potrivit modului său 
de a fi, tot atîtea creaţii ale spiritului uman. Nu 
avem dreptul să le tratăm altfel decît tratăm, să 
zicem, tragedia greacă sau una din marile religii. 
Nu avem dreptul să le reducem la altceva decît 
sînt ele, si anume creaţii spirituale. Prin urmare, 
semnificaţia de adîncime a lor trebuie să o 
sesizăm ca să putem spune că le-am înţeles. Din 
acest motiv, vom prezenta aici un anumit număr 
de documente aparţinînd unor culturi diferite. 
Le-am selectat în aşa fel încît să se poată ilustra 
uimitoarea varietate a soluţiilor oferite enigmelor 
polarităţii şi rupturii, antagonismului si alter¬ 
nanţei, dualismului şi unirii contrariilor. 10 


10 Nu vom putea discuta aici anumite aspecte importante 
ale problemei - de pildă, miturile şi riturile bisexualităţii, 
morfologia religioasă a fenomenului de coincidenlia opposi- 
torum. mitologiile şi gnosele centrate pe lupta dintre zei şi 
demoni. Dumnezeu şi Satan etc., pe care le-am analizat deja 
in cartea mea Mephistopheles el l'Androgyne [Paris, 1962), 
pp. 95-154 (trad. engleză: Mephistopheles and the Andro- 
gyoe (New York, 1965). pp. 78-124). 

Două tipuri de sacralitate 

Să amintim mai întîi că experienţa religioasă 
presupune o bipartiţie a lumii în sacru si profan . 
Structura acestei bipartiţii este prea complexă ca 
să fie discutată aici; de altfel, problema nu intere¬ 
sează decît indirect tema noastră. Să precizăm 
numai că nu este vorba de un dualism embrio 
nar, căci prin dialectica hierofaniei profanul se 
poate transmuta în sacru. Pe de altă parte, 
numeroase procese ale desacralizării retrans- 
formă sacrul în profan. Dar regăsim opoziţia 
exemplară sacru-profan în nenumăratele anta¬ 
gonisme binare, alături de opoziţia bărbat-femeie, 
cer-pămînt etc. Privind lucrurile mai de aproape, 
devine evident că atunci cînd antagonismul se¬ 
xual este exprimat în context religios este mai 
puţin vorba de opoziţia sacru-profan, cît de 
antagonismul dintre două tipuri de sacralitate, 
unul rezervat bărbaţilor, celălalt propriu femeilor. 
Astfel, în Australia ca si în alte părţi, scopul 
iniţierii de pubertate este acela de a-1 despărţi pe 
adolescent de lumea mamei şi a femeilor şi de a-1 
introduce într-o lume „sacră", ale cărei secrete 
sînt păstrate cu străşnicie de bărbaţi. însă, în 
Australia, pretutindeni, femeile îşi au propriile lor 
ceremonii secrete, considerate uneori atît de 
puternice încît nici un bărbat nu le poate spiona 
nepedepsit. 11 în plus, potrivit anumitor tradiţii 
mitice, majoritatea obiectelor cultice secrete, 
astăzi accesibile numai bărbaţilor, aparţineau la 

11 R. M. şi C. H. Bemdl, The World Of the First Austrmlians 
(Chicago, 1964). p. 248. 

începui femeilor; aceste mituri implică nu numai 
un antagonism religios între sexe, ci chiar o recu¬ 
noaştere a superiorităţii iniţiale a sacralitătii 
feminine. 12 

Tradiţii asemănătoare sînt de găsit si în alte 
religii arhaice si semnificaţia lor este aceeaşi; 
există, adică, o diferenţă calitativă si de aici anta¬ 
gonismul intre sacralitâţile specifice exclusive ale 
fiecărui sex. De pildă, la malekula, termenul ileo 
desemnează sacralitatea specifică bărbaţilor; insă, 
contrariul său, igah, nu denotă „profanul", ci des¬ 
crie o altă formă de sacralitate, aceea aparţinînd 
exclusiv le meilor. Obiectele îmbibate cu igah sînt 
cu grijă evitate de bărbaţi, pentru că asemenea 
obiecte paralizează, sau chiar anihilează, rezervele 
lor de ileo. Cind femeile îşi celebrează ceremoniile 
sacre, ele sint atît de saturate de igah incit un 
bărbat, dacă ar zări numai coafurile lor, ar deveni 
„ca un copil" şi şi-ar pierde rangul in societăţile 
secrete masculine. Chiar si obiectele atinse de 
femei în timpul ritualurilor lor sînt periculoase şi 
din acest motiv sint socotite tabu pentru bărbaţi. 13 

Această tensiune antagonistă între două tipuri 
de sacralitate exprimă, de fapt, ireductibilitatea a 
două moduri de a fi în lume, acela al bărbatului 
şi cel al femeii, Dar ar fi greşit să explicăm tensi¬ 
unea religioasă dintre cele două sexe în termeni 
psihologici sau fiziologici. Desigur, există două 
moduri specifice de a fi in lume, dar există şi 
gelozia si dorinţa inconştientă a fiecărui sex de a 

12 Cf. M. Eliade, .Australian Religions, Pari IU: Initiation 
Rites and Secret Cults", History of Religions , 7(1967]: 61-90. 
in special pp. 87 şi 89; H. Baumann, Dos doppelte 
Geschlecht (Berlin. 1955], pp. 345 ş. urm. 

13 A. B, Deacon, Malekula (Londra, 1934], pp. 478 ş. urm. 

pătrunde în „misterele" celuilalt şi de a-şi apropria 
„puterile" acestuia. La nivel religios, soluţia anta¬ 
gonismului sexual nu implică întotdeauna repe¬ 
tiţia rituală a unui hiems gamos; în numeroase 
cazuri, antagonismul este transcendat printr-o 
androginizare rituală. 14 


America de Sud: Gemenii Divini 

Ne vom începe ancheta cu documente din 
America de Sud si aceasta din două motive: tri¬ 
burile pe care le vom lua în considerare aparţin 
unor stadii arhaice de cultură: pe de altă parte, 
întîlnim aici, într-o formulare mai mult sau mai 
puţin elaborată, un anumit număr de „soluţii cla¬ 
sice" la problema ridicată de descoperirea dihoto¬ 
miei şi antagonismului. De prisos să adăugăm că 
aceste cîteva exemple nu epuizează bogăţia mate¬ 
rialului sud-american. în mare fiind spus, temele 
care ne interesează sînt: (1) diviziunea binară a spa¬ 
ţiului si a habitatului; (2) mitul Gemenilor Divini; 
(3) dihotomia generalizată a întregului univers, 
incluzînd şi viaţa spirituală a omului; (4) antago¬ 
nismul divin, reilectînd mal degrabă o comple¬ 
mentaritate ocultă, care furnizează modelul insti¬ 
tuţiilor şi conduitei umane. Adesea, mai multe sau 
chiar totalitatea acestor motive sînt atestate în 
aceeaşi cultură. 

Nu vom reaminti, pentru fiecare trib anume, 
modul său specific de a configura spaţiul sacru şi 
cosmografia lui: acestei probleme i-am dedicat o 


14 Cf. Eiiade. Mcphistophelcs ei UAndrogyne, pp. 121 ş. urm. 

monografie ce va fi publicată în curînd. Nu tre¬ 
buie însă să uităm că mitologiile şi concepţiile 
cosmologice pe care le vom examina presupun o 
imago mundi. în ceea ce priveşte mitul Gemenilor 
Divini, el este larg răspîndit în America de Sud. în 
general, tatăl Gemenilor este Soarele; în timp ce 
mama lor este ucisă prin trădare, fiii sînt extraşi 
din cadavrul ei. si, după mai multe peripeţii, 
reuşesc să o răzbune. 15 Gemenii nu sînt rivali 
întotdeauna. în anumite variante, linul dintre 
gemeni este reînviat de fratele său din oasele, 
sîngele sau fragmentele trupului îmbucâtâţit. 16 
Totuşi, cei doi eroi culturali exprimă dihotomia 
universală. Pentru populaţia kaingang din 
Brazilia, întreaga lor cultură şi toate instituţiile 
sînt în legătură directă cu strămoşii lor mitici, 
Gemenii. Pe lingă faptul că au despărţit tot tribul 
în două jumătăţi exogame, ei şi-au împărţit chiar 
şi Natura între ei. Mitologia lor, care dă modelul 
exemplar pentru întreaga populaţie kaingang, 
ilustrează dramatic această bipartiţie universală. 


15 Un mit bakairi povesteşte că zeul celest Kamuscini, 
după ce i-a făurit pe oameni, căsătoreşte o femeie cu 
jaguarul mitic Oka. Însărcinata în mod miraculos, ea este 
ucisă prin intrigile soacrei sale. Gemenii, Keri şi Kame. sînt 
extraşi din trupul lipsit de viaţă al mamei lor. pe care 
reuşesc să o răzbune, arzind-o in ioc pe femeia intrigantă. 
Sursele vechi sînt culese de R Pettazzoni, Dio, 1 (1922): 
330-331. Vezi şi Paul Radin. „The Basic Myth of the North 
American Indians", Eranos Jahrbuch, 17 (1949): 371 s. urm.: 
A. Metraux, „Twin Heroes in South American Mvthology", 
Journal of American Folklore, 59 (1946): 114-123; Karin 
Hissing şi A. Hahn. Die Tacăna, Erzăhlungsgut (Frankfurl. 
1961). pp. 111 ş. urm. 

M * CI. Ot t • Zerries in W. Krickeberg, H. Trimbom. W. 
Miiller, O. Zerries, Les Reliqions amerindiennes (Paris, 1962), 

p. 390, 

devenită inteligibilă şi semnificativă prin activi¬ 
tatea celor doi eroi. 17 

în plus. anumite trăsături indică diferenţe de 
caracter între cei doi gemeni. Astfel, la populaţia 
cubeo din Guyana interioară, Homanihiko, zeul 
care a creat pămîntul, nu intervine in trebile oame¬ 
nilor; el locuieşte în cer, unde primeşte sufletele 
morţilor. Fratele lui, Mianikotoibo, care este dilorm, 
locuieşte intr-un munte. 18 Potrivit populaţiei api- 
naye, Soarele şi Luna, care erau la început pe 
pămînt şi aveau înfăţişare omenească, au dat 
naştere celor două grupuri ancestrale ale tribului 
şi le-au instalat într-un sat împărţit în două zone: 
grupul soarelui la nord şi acela al lunii la sud. 
Miturile indică un anumit antagonism între fraţi; 
de pildă. Soarele este considerat inteligent, Luna 
este fratele mai stupid. 19 

Antagonismul este şi mai marcat printre tri¬ 
burile calina, caraibii de pe coasta de nord a 
Guyanei, Amana, zeiţa apelor, mamă şi fecioară, 
deopotrivă, şi reputată a fi „fără buric" (adică, 
nenăscută) 20 , a adus pe lume doi gemeni, Tamusi 


17 Egon Schaden, A mitologia heroica de tribos indigenas 
do Brasil. ed. a 2-a (Rio de Janeiro, 1959), pp. 103-116, 
utilizînd pe Telemaco Borba, Atualidade indigena (Curitiba. 
1908). p. 11 ş. urm.. 70 ş. urm.: H. Baldus. Ensaios de 
Etnologia brasileira (Sâo Paulo. 1937), p. 29 ş. urm.. 45 ş. 
urm., 60 s. una. 

18 Koch-Grunberg. rezumat de OLto Zerries in Religions 
amerindiennes, pp. 361-362. 

19 Curl Nimuendaju, The Apinaye, The Calholic University 
of America, Antropological Series no. 9 (Washinglon D.C.. 
1939), pp. 158 s. urm. 

20 Amana. femeia inciniătoare. al cărei trup se ienaină cu 
o coadă de şarpe, simbolizează, deopotrivă, timpul şi veş¬ 
nicia. pentm că. deşi locuieşte în apele cereşti, ea se rege¬ 
nerează periodic năpîrlind ca şerpii, cum fac de altfel sufle¬ 
tele morţilor si Pămîntul însuşi. Amana a zămislit toată 
creaţia şi poate lua oirce fonaă. 

în zori si Yolokantamulu la apusul soarelui. 
Tamusi e antropomorf si e considerat strămoşul 
mitic al populaţiei calina; el a creat toate lucrurile 
bune si folositoare pentru oameni. Tamusi locu¬ 
ieşte în partea luminoasă a lunii, el este stăpinul 
paradisului, tărimul unde nu se inserează si unde 
sufletele oamenilor se îndreaptă ca să-l întîl- 
nească. Dar nimeni nu poate să-l vadă din cauza 
luminii orbitoare care-1 înconjoară. Tamusi se 
bate eroic cu forţele ostile care au aneantizat 
lumea de mai multe ori, dar care după fiecare 
distrugere a fost creată din nou de Tamusi. 
Fratele său locuieşte şi el în regiunile cereşti, dar 
în partea opusă, în tărîmul unde nu este nici¬ 
odată dimineaţă. El este făuritorul întunericului 
şi autorul tuturor relelor care apasă omenirea. 
Intr-un anumit sens, el simbolizează puterile 
active ale zeiţei-mamă Amana. Haekel vede în el 
complementul necesar al aspectului luminos al 
lumii, personificat de Tamusi. Cu toate acestea, 
Yolokantamulu nu este adversarul absolut al 
fratelui său: Spiritul cel Rău al populaţiei calina 
este un alt personaj, Yawane, Dar intre Gemenii 
Divini, Tamusi joacă un rol mai important şi 
devine un fel de Fiinţă Supremă. 21 

Adeseori, această dihotomie totală a Naturii 22 
se extinde şi la aspectul spiritual al omului. 


21 Josef Haekel. „Pură und Hochgott", Archiv /tir 
Vtilkerkunde , 13 (1958): 25-50, in special p. 32. 

22 Ar fi inutil să înmulţim exemplele. Să mai cităm pe 
indienii timbira, penlru care totalitatea cosmică este divizată 
in două jumătăţi: pe de o parte, estul, soarele, ziua. ano¬ 
timpul uscat, focul, culoarea roşie; pe de alta, apusul, luna, 
noaptea, anotimpul ploios, apa, culoarea neagră etc. Curi 
Nimuenrlaju. The Eastem Timbira . University of California 
Publications in Archaeology and Ettlnology. voi. XLI 
(Berkelev and Los Angeles, 1946). pp. 84 s. urm. 

Potrivit populaţiei apapocuva, un trib tupi-gua- 
rani din Brazilia meridională, fiecare copil pri¬ 
meşte un suflet care coboară din una din cele trei 
regiuni ale cerului - est, zenit si vest - unde 
preexistau în preajma unei zeităţi („Mama Noas¬ 
tră" în est, „Fratele Mai Mare" la zenit si Tupan, 
cel mai tînâr dintre Gemeni în vest). După moarte, 
sufletul merge înapoi la locul său de origine. 
Acest suflet, numit de populaţia nimuendaju 
„sufletul-plantă", este cel care stabileşte legătura 
cu lumea superioară. Pentru ca să facă acest 
suflet „uşor", omul trebuie să nu mănînce came. 
Dar la puţin timp după naştere, copilul primeşte 
un al doilea suflet, „sufletul-animal", care îi va 
determina caracterul. Diversele temperamente ale 
diferiţilor indivizi sînt hotârite potrivit speciei 
prezente în „sufletul-animal", şi numai şamanii 
sînt capabili să deosebească „sufletele-animale". 23 

După indienii nimuendaju, concepţia celor 
două suflete oglindeşte dihotomia Naturii, ilus¬ 
trată în manieră exemplară de cei doi Gemeni 
mitici, ale căror temperamente opuse şi antago¬ 
nice se transmit membrilor celor două jumătăţi 
ale tribului. Acest lucru este exact, dar mai există 
ceva: sîntem confruntaţi cu o reinterpretare a 
unei scheme cosmologice şi teme mitice foarte 
răspindite. Ideile, familiare primitivilor, că sursa 
sufletului este divină şi că zeităţile cosmogonice 
supreme sînt de natură celestă sau locuiesc în 
cer, au adăugat alte valori religioase conceptului 
de dihotomie universală. în plus, se poate desci¬ 
fra in acest exemplu o nouă valorizare religioasă a 


23 Curt Nimuendaju, „Religion der Apapocuva-Guararri", 
Zeitschriftfur Etimologie, 46 (1914): 305 s. urm. 

lumii: antagonismul dintre Gemeni se reflectă 
într-un antagonism al sufletelor, dar numai sufle- 
tul-plantă este de origine divină si acest fapt 
implică o devalorizare religioasă a animalului. 
Dar sacralitatea animalului constituie un element 
esenţial al religiilor arhaice. Putem descifra aici 
momentul în care se izolează, dintre multele „sa- 
cralităţi" prezente în lume, cea pur „spirituală", 
adică elementul divin, de origine celestă. 

Această concepţie poate fi comparată cu ideea 
fundamentală a indienilor calina că tot ce există 
pe pămînt are o replică spirituală în cer. 24 Si în 
acest caz este vorba de o interpretare originală şi 
îndrăzneaţă a temei dihotomiei universale, în 
vederea identificării unui principiu spiritual 
capabil să explice anumite contradicţii ale Lumii. 
Concepţia populaţiilor calina a modelelor celeste 
nu este singulară: ea se regăseşte în ambele 
Americi, ca si în altă parte. în fapt, ideea unei 
„replici spirituale" a jucat un rol important în 
istoria universală a dualismului. 


Polaritate si complementaritate la indienii jkogi 

Concepţiile care au legătură cu tema noastră sînt 
probabil mai nuanţate si mai bine articulate 
într-un sistem general decît am putea deduce din 
izvoarele noastre mai vechi. Cînd un cercetător 
calificat îşi asumă sarcina de a înregistra nu 
numai comportamentele si ritualurile, dar şi 
semnificaţia pe care o au ele în ochii băştinaşilor, 
o întreagă lume de valori si semnificaţii ni se 

24 Haekel, „Pura und Hochgott", p. 32. 

dezvăluie. Vom da ca exemplu modul cum indi¬ 
enii kogi din Sierra Nevada au folosit ideea de 
polaritate şi complementaritate în explicaţiile lor 
privind lumea, societatea şi individul. 25 Tribul 
este împărţit în „oamenii de sus“ şi „oamenii de 
jos“, şi satul este, ca şi coliba ceremonială, 
împărţit în două jumătăţi. Lumea întreagă este 
despărţită şi ea în două zone determinate de 
drumul soarelui pe cer. Pe lingă asta, există 
multe alte cupluri polare şi antagonice: băr¬ 
bat/femeie, mina dreaptă/inîna stingă, cald/rece, 
lumină/ întuneric etc. Aceste perechi sînt asoci¬ 
ate cu anumite categorii de animale şi plante, 
culori, vînturi, boli, precum şi conceptele de Bine 
şi Rău. 

Simbolismul dualist este evident în toate prac¬ 
ticile magico-religioase. Contrariile coexistă în 
fiecare om, precum şi în anumite zeităţi tribale. 
Indienii kogi cred că funcţia şi permanenţa unui 
principiu al binelui (identificat în mod exemplar 
cu direcţia cea dreaptă) sînt determinate de exis¬ 
tenţa simultană a unui principiu al răului 
(stînga). Binele există numai pentru că răul este 
activ; dacă răul ar dispare, binele ar înceta şi el 
să existe. O concepţie care ar fi fost dragă lui 
Goethe, dar cunoscută şi din alte culturi: 
păcatele trebuie comise şi prin aceasta se pro¬ 
clamă influenţa activă a răului. Potrivit indienilor 
kogi, problema centrală a condiţiei umane este 
aceea de a şti cum să echilibrezi contrariile şi 

25 Urmăm loarte îndeaproape articolul lui G. 
Reicllel-DolmatolT. ..Nolas sobre el simbolîsmo religioso de los 
lndios de la Sierra Nevada de Santa Martat Razon y Fabula, 
Revista de la Uniuersldad de los Andes, no. 1 (1967): 55-72, 
in special pp. 63-67. 

totuşi să le menţii ca forţe complementare. Con¬ 
ceptul fundamental este yuluka, termen însein- 
nînd ,,a fl în acord", „a fi egal", „a se identifica". A 
şti să echilibrezi energiile creatoare si distructive, 
„a fi în acord", este principiul călăuzitor al com¬ 
portamentului uman. 

Această schemă de opoziţii complementare se 
integrează într-un sistem cvadripartit al univer¬ 
sului: celor patru puncte cardinale le corespund 
alte serii de concepte, personaje mitice, animale, 
plante, culori şi activităţi. Antagonismul reapare 
în sistemul general, cvadripartit (de exemplu, roşu 
si alb, culorile „deschise", corespund sudului si 
estului şi sînt opuse „părţii rele", formate de 
„culorile închise" ale nordului şi vestului). Struc¬ 
tura cvadripartită informează atît inacrocosmosul 
cît şi microcosmosul. Lumea este susţinută de 
patru giganţi mitologici; Sierra Nevada este 
împărţită în patru zone; satele construite după 
model tradiţional au patru căi de acces, la 
începutul cărora se găsesc patru locuri sacre 
unde se pun ofrandele. în fine, casa cultuală are 
patru vetre în jurul cărora iau loc membrii celor 
patru clanuri principale. (Dar si aici reapare 
bipartiţia antagonistă": „partea dreaptă" - roşie - 
este rezervată celor „care ştiu mai puţin", în timp 
ce în „partea stingă" - albastru deschis - stau „cei 
care cunosc mai mult", căci aceştia din urmă sînt 
mai frecvent confruntaţi cu forţele negative ale 
universului.) 

Cele patru direcţii cardinale sînt completate 
prin „punctul central", care joacă un rol impor¬ 
tant în viaţa indienilor kogi. Este Centrul Lumii, 
Sierra Nevada, a cărui replică este centrul casei 
cultuale unde se ard ofrandele principale; acolo 

preotul (mama) ştâ aşezat atunci cînd vrea să 
„vorbească cu zeii". 

în fine, această schemă se dezvoltă într-un 
sistem tridimensional cu şapte puncte de reper: 
nordul, sudul, estul, vestul, zenitul, nadirul si 
centrul. Ultimele trei constituie axa cosmică ce 
traversează si susţine lumea, imaginată ca un ou. 
Aşa cum arată Reichel-Dolmatoff, oul cosmic 
introduce elementul dinamic, anume conceptul a 
nouă etape. Lumea, precum şi omul, au fost 
creaţi de către Mama Universală. Ea are nouă 
fiice, fiecare reprezentînd o anume calitate a 
solului arabil: negru, roşu, argilos, nisipos etc. 
Aceste calităţi ale solului constituie tot atîtea 
straturi de pămînt înăuntrul oului cosmic, şi, 
totodată, simbolizează o scară de valori. Oamenii 
trăiesc In al cincilea pămînt - solul negru - care 
se află în centru. Marile coline piramidale din 
Sierra Nevada sînt imaginate a fi „lumi" sau 
„case" de structură similară. Tot aşa, principalele 
case cultuale sînt replici microcosmice; ele se află 
deci în „Centrul Lumii". 

Asociaţiile nu se opresc aici. Oul cosmic este 
interpretat ca fiind uterul Mamei Universale, în 
care trăieşte încă umanitatea. Pămîntul este si el 
asemănător unui uter, la fel şi Sierra Nevada si 
fiecare casă cultuală, fiecare casă de locuit şi 
fiecare mormînt. Peşterile si crevasele pămîntului 
reprezintă orificiile mamei. Streşinile caselor 
cultuale simbolizează organul sexual al Mamei; 
ele sînt „porţi" care asigură acces la niveluri mai 
înalte. în timpul ritualului funerar, cel decedat se 
întoarce în uter; preotul ridică trupul mortului de 
nouă ori ca să arate că mortul reface în sens 



Prolegomene la dualismul religios / 219 


invers cele nouă luni ale gestaţiei. Iar mormîntul 
însuşi reprezintă cosmosul si ritualul funerar este 
un act de „cosmicizare". 

Am insistat asupra acestui exemplu pentru că 
el ilustrează admirabil funcţia polarităţii in gîndi- 
rea unui popor arhaic. Asa cum am văzut, divizi¬ 
unea binară a spaţiului este generalizată la 
nivelul întregului univers. Perechile de contrarii 
sînt, în acelaşi timp, complementare. Principiul 
polarităţii pare să fie o lege fundamentală a 
naturii si vieţii, precum şi justificarea moralei. 
Pentru indienii kogi, perfecţiunea umană nu 
constă în „a face bine“, ci in a asigura echilibrul 
între cele două forţe antagoniste: a binelui şi a 
răului. La nivel cosmic, acest echilibru interior 
corespunde „punctului central", Centrului Lumii. 
Acest punct se găseşte la intersecţia celor patru 
puncte cardinale cu axa verticală zenit-nadir, în 
mijlocul oului cosmic, care este identic cu uterul 
Mamei Universale. Aşadar, diferitele sisteme de 
polarităţi exprimă structurile lumii şi ale vieţii, 
precum şi modul specific de a fi al omului. 
Existenţa omenească este înţeleasă si asumată ca 
o „recapitulare" a universului; şi, în sens invers, 
viaţa cosmică este făcută inteligibilă şi semnifica¬ 
tivă în măsura în care este sesizată ca un „cifru". 

Nu intenţionez să adaug si alte exemple ale 
dosarului indienilor sud-americani. Cred că am 
subliniat îndeajuns, pe de o parte varietatea 
creaţiilor spirituale ocazionate de efortul de a 
„citi" natura şi existenţa umană prin cifrul polari¬ 
tăţii, şi, pe de altă parte, am arătat că expresiile 
particulare a ceea ce a fost numit adesea con- 

cepţii binare şi dualiste îşi dezvăluie semnificaţiile 
profunde numai dacă le integrăm în sistemul 
atotcuprinzător din care fac parte. 

Întîlnim o situaţie similară, deşi mult mai 
complexă, la triburile din America de Nord Şi acolo 
regăsim bipartiţia satului şi a lumii si sistemele 
cosmologice care rezultă din aceasta (cele patru 
direcţii cardinale, axa zenit-nadir, „Centrul" etc.), 
precum si diversele expresii mitologice si, rituale 
ale polarităţilor, antagonismelor si dualismelor 
religioase. Desigur, asemenea concepţii nu sînt nici 
universale, nici uniform distribuite. Un număr de 
grupuri etnice nord-americane nu cunosc decît 
rudimente ale unei cosmologii bipartite, iar multe 
alte triburi ignoră concepţiile „dualiste", deşi uti¬ 
lizează sisteme de clasificare de tip binar. Or, este 
exact problema care ne interesează, anume, 
diversele valorizări religioase, în variate contexte 
culturale, ale temei fundamentale a polarităţii si 
dualismului. 


Luptă şi reconciliere: Mănăbush şi „coliba 
vraciului" 

La algonchinii centrali, eroul civilizator - Na- 
nabozho (la indienii ojibway şi ottawa). Mănăbush 
(la menomini) sau Wisaka (la triburile cree şi 
saux etc) - joacă un rol predfmnent. 26 El res¬ 
taurează Pămîntul după potop şi îi dă forma 
actuală; tot el stabileşte anotimpurile si asigură 

26 Cf. Wemer Muller, Die Blaue Huite (Wiesbaden. 1954). 
pp. 12 ş. urm. 

focul. 27 Mănăbush este cunoscut mai ales pentru 
bătălia sa cu Puterile (inferioare) ale Apelor, bătă¬ 
lie care a declanşat o dramă cosmică plină de 
consecinţe şi azi asupra vieţii oamenilor. 28 Bătălia 
a atins punctul ei culminant atunci cînd Puterile 
acvatice au reuşit să îl răpună pe fratele mai mic 
al lui Mănăbush, Lupul, instaurînd în acest fel 
moartea în lume. Lupul reapare după trei zile, 
dar Mănăbush îl trimite înapoi în Tărîmul Amur¬ 
gului, unde devine stăpînul morţilor. Ca să răz¬ 
bune uciderea fratelui său, Mănăbush omoară pe 
căpetenia Puterilor Apei. Acestea declanşează un 
nou potop, urmat de o iarnă teribilă, dar nu 
reuşesc să-l răstoarne pe eroul mitic. Alarmate, 
Puterile propun o împăcare: ridicarea unei colibe 
medicinale, în ale cărei mistere primul iniţiat va fi 
Mănăbush. 

Este semnificativ faptul că tema împăcării e 
cunoscută numai în mitologia ezoterică, dezvălu¬ 
ită numai iniţiaţilor în cultul secret midewiwin. 29 


27 intr-adevăr, cînd pămintul a dispărut sub ape, 
Mănăbush a trimis un animal ca sâ-i aducă puţin lut de pe 
fundul abisului (despre acest motiv mitic, vezi M. Eliade, 
„Mythologies asiatiques et folklore sud-est europeen: le 
plongeon cosmogonique", Revue de l'Histoire des Religions, 
160 [1961]: 157-212; variantele americane se găsesc la pp. 
194 ş. urm. Mănăbush a re-creat pămintul şi a făcut din nou 
animalele, plantele şi omul; esenţialul bibliografiei în Mac 
Linscott Ricketts. „The Structure and Religious Signilicance 
•f lhe Trickster-Transformer-Culture-Hero in the Mythology 
•f the North American Indiana** (Ph. D. diss., University of 
Chicago, 1964), voi, 1, p. 195. n. 35. 

2H Să adăugăm că Mănăbush prezintă unele trăsături 
caracteristice unui trickster! de pildă, el are o sexualitate 
excesivă şi grotescâ, şi, în pofida eroismului său. apare 
une«ri ca extrem de mărginit. 

29 Miturile cu bibliografiile lor sint în Ricketts, „Structure 
and Religious Significance**, voi. 1. p. 196. ş. urm.; Muller, 
Die Blaue Hiltte. pp. 19 ş. urm., şi Die Religionen der 
Waldlandindianer Nordamerikas (Berlin, 1956), pp. 198. 

Potrivit acestei tradiţii ezoterice, Marele Spirit 
(Manitu suprem) a sfătuit Puterile Apei să-l îm¬ 
pace pe Mănăbush, pentru că ele au săvîrsit 
primul omor; urmindu-i sfatul, puterile constru¬ 
iesc coliba de iniţiere în cer şi îl poftesc pe 
Mănăbush, Eroul afcceptă în cele din urmă, ştiind 
că riturile revelaţe de Puterile Apei vor fi benefice 
pentru oameni. într-adevăr, după iniţierea sa în 
cer, Mănăbush se întoarce pe pămînt şi, cu aju¬ 
torul bunicii sale (Pămîntul), celebrează pentru 
prima oară riturile secrete midewiwin. 

Astfel, potrivit versiunii ezoterice a mitului, 
catastrofa cosmică a fost evitată pentru că 
Puterile inferioare - care, masacrîndu-1 pe Lup, 
au introdus moartea în Lume - i-au oferit lui 
Mănăbush o ceremonie secretă şi puternică, în 
stare să îmbunătăţească soarta muritorilor. 
Desigur, iniţierea în midewiwin nu pretinde că 
schimbă condiţia umană, ci asigură, aici pe 
pămînt, sănătate, longevitate şi o nouă existentă 
după moarte. Ritualul de iniţiere urmează 
bine-cunoscutului scenariu al morţii şi învierii: 
novicele este „ucis" si imediat înviat de scoica 
sacră. 30 Altfel spus, aceleaşi Puteri care îi fura¬ 
seră omului nemurirea au fost în cele din urmă 
silite să îl înzestreze cu o tehnică de natură să-l 
fortifice si să-i prelungească viaţa, asigurîndu-i 
totodată o postexrsteriţă „spirituală". în timpul 
ceremoniilor secrete, novicele îl întrupează pe 
Mănăbush, iar preoţii reprezintă Puterile. Coliba 
iniţiatică accentuează simbolica dualistă: Ea este 
divizată în două zone: cea dinspre nord, vopsită 
în alb. este sălaşul Puterilor inferioare, cea din 


30 W. J. HotTman. ..The Midewiwin «r «Grand Medicine 
Sociely» of ihe Ojibwa'', Sevrnth Annual Report «I the 
Bureau of American Ethnology. 1855-86 (Washington. D.C., 
1891). pp. 143-300. in special pp. 207 s. urm.. Mulfer. Dic 
Blmue Huite. pp. 52 ş. urm. 

sud, colorată în roşu, al Puterilor superioare. Cele 
două culori simbolizează ziua si noaptea, vara şi 
iama, viata şi moartea (urmată de înviere) etc. 
Asocierea acestor două principii polare reprezintă 
totalitatea realităţilor cosmice. 31 

Avem aici un excelent exemplu a ceea ce poate 
fi numit valorizarea elementelor negative ale unei 
polarităţi. Geniul creator al indienilor menomini a 
reuşit să găsească o soluţie nouă şi eficace la 
criza existenţială provocată de terifianta omnipre¬ 
zentă a morţii, suferinţei şi adversităţii. Voi discu¬ 
ta pe scurt alte soluţii, mai mult sau mai puţin 
asemănătoare, dar pentru moment ar fi instructiv 
să situăm complexul mitico-ritual al colibei 
iniţiatice a menominilor în ansamblul religiei 
algonchine, în scopul de a cunoaşte ideile religi¬ 
oase comune din care s-a dezvoltat sistemul 
particular al menominilor. într-adevâr, aşa cum a 
arătat Wemer Miiller, alte triburi algonchine au o 
tradiţie deosebită, probabil mai veche, în care 
eroul civilizator nu joacă nici un rol în ritualul 
colibei de iniţiere. 

Indienii ojibway din Minnesota, de pildă, susţin 
că Marele Spirit (Manitu) a ridicat coliba ca să asi¬ 
gure oamenilor viaţa veşnică. 32 Manitu este in chip 
simbolic prezent in coliba iniţiatică midewigan. 
Coliba reproduce lumea: cei patru pereţi ai aces¬ 
teia simbolizează cele patru puncte cardinale, 
acoperişul reprezintă bolta cerului, duşumeaua 
simbolizează pămîntul. 33 în cele două tipuri de co¬ 
libă iniţiatică - tipul indienilor menomini şi tipul 
ojibway - simbolismul cosmic subliniază faptul că 

31 W. Miiller, Die Blaue Hiitte, p. 81 ş, urm, 117. 127. 

32 Ibid., p. 38 ş. urm.. 51. 

33 Ibid., pp. 80 ş. urm. Acelaşi simbolism se regăseşte in 
structura colibei-sauna a indienilor omaha [ibid. p. 122), in 
coliba iniţiatică a indienilor lenape, a algonchinilor de preerie 
(ibid,. p. 135), şi în alte culturi indiene. 

prima iniţiere a avut drept teatru întregul Uni¬ 
vers. Dar structurii dualiste a cabanei iniţiatice, 
ridicate de Mănăbush pe pămînt, urmînd împă¬ 
cării cu Puterile inferioare, i se opune simbo¬ 
lismul cvadriform al colibei construite de Manitu: 
patru uşi, patru culori etc. în complexul ritual al 
lui Mănăbush, Zeul Suprem este absent sau 
şters; si, viceversa. Eroul Civilizator nu joacă nici 
un rol în ritualul midewigan. Dar în cele două 
tipuri de iniţiere, problema centrală este destinul 
personal al fiecărui iniţiat: la indienii ojibway, 
viata veşnică după moarte, dăruită de Zeul Su¬ 
prem; în cazul indienilor menomini, sănătate şi 
longevitate (şi probabil o nouă existenţă după 
moarte), dobîndite de la Mănăbush, în urma unui 
şir de întîmplări dramatice care erau cît pe ce să 
nimicească lumea. Trebuie, de asemeni, să obser¬ 
văm că, în mitul ezoteric. Marele Manitu este 
acela care sfătuieşte Puterile inferioare să caute 
împăcarea; fără intervenţia lui, bătălia probabil ar 
fi continuat pînă cînd, atît Lumea cît şi Puterile 
inferioare ar fi fost definitiv nimicite. 


Zeul Suprem şi Eroul Civilizator 

Putem vedea ce aduce nou complexul miti- 
co-ritual al indienilor menomini în comparaţie cu 
coliba initiatică a indienilor ojibway: potrivit 
indienilor ojibway. Zeul Suprem a construit coliba 
ca să le asigure oamenilor viaţa veşnică; la indi¬ 
enii menomini, coliba este primită, prin 
Mănăbush, de la Puterile inferioare. si iniţierea 
conferă sănătate, longevitate şi o existenţă 
post-mortem. Simbolismul diviziunii cuatemare a 
colibei initiatice la indienii ojibway, oglindind un 

univers echilibrat si fără fisuri, ale cărui ritmuri 
se succed sub controlul Marelui Zeu, este înlocuit 
la indienii menomini de un simbolism dualist. 
Acest simbolism dualist reflectă si el cosmosul, 
dar este o lume sfîşiată de tot felul de antago¬ 
nisme si dominată de moarte, o lume cit pe ce să 
fie nimicită de conflictul dintre Mănăbush si 
Puterile acvatice, o lume în care Marele Zeu este 
absent şi unde singurul ocrotitor al omului este 
Eroul Civilizator, personaj destul de apropiat 
omului, aşa cum putem vedea din îndîrjita sa 
combativitate şi din comportamentul său ambiva- 
lent. Desigur, simbolismul dualist al colibei indi¬ 
enilor menomini exprimă, şi el, integrarea con¬ 
trariilor, atît în totalitatea cosmosului, cît si 
înlăuntrul existenţei umane, Dar în acest caz, 
integrarea reprezintă un efort disperat de a salva 
lumea de nimicirea finală si, înainte de toate, de a 
găsi un sens precarităţii şi contradicţiilor e»s- 
tenţei omeneşti. 

Pentru a înţelege mai bine sensul în care s-au 
dezvoltat concepţiile religioase ale algonchinilor, 
putem compara simbolismul cosmic al Marii Case 
la indienii delaware (lenape), o populaţie algon- 
chină de pe coasta atlantică, cu teologia implicită 
în ceremoniile de Anul Nou. Marea Casă este 
înălţată in fiecare an, în octombrie, într-un lumi¬ 
niş al pădurii. Ea este o colibă rectangulară cu 
patru intrări şi avînd în mijloc un stîlp de lemn. 
Duşumeaua simbolizează Pămîntul, acoperişul 
Cerul, şi cei patru pereţi cele patru direcţii cardi¬ 
nale. Marea Casă este o imago mundi si ritualul 
care se derulează celebrează un nou început 
(re-crearea) al lumii. Cel care a întemeiat cultul 
este însuşi Zeul Suprem, Creatorul. El locuieşte 

în al doisprezecelea cer, ţinînd mina pe stîlpul 
central, adevărat axis muncii, a cărui replică este 
însăşi Marea Casă. Zeul este prezent si în cele 
două feţe sculptate în lemnul stîlpului central. 
Fiecare festival al Marii Case are ca efect principal 
re-crearea pămîntului; el previne, de asemenea, 
ca pămîntul să fie distrus de o catastrofă cos¬ 
mică. într-adevăr, prima Mare Casă a fpst cons¬ 
truită după un cutremur. Dar re-crearea anuală a 
pămîntului, operată prin ceremonia Anului Nou, 
asigură continuitatea si fertilitatea lumii. Spre 
deosebire de iniţierile ce au loc în coliba indienilor 
menomini sau a indienilor ojibway si care intere¬ 
sează pe fiecare individ in parte, ceremonia din 
Marea Casă regenerează cosmosul în totalitate . 34 

Astfel, grupul etnic algonchin prezintă trei 
tipuri de case cultice si trei categorii de ritual, 
depinzînd de trei sisteme religioase diferite. Este 
semnificativ faptul că sistemul cel mai arhaic, 
acela al indienilor delaware. este centrat pe rege¬ 
nerarea periodică a cosmosului, în vreme ce sis¬ 
temul cel mai recent, dominat de Eroul Civilizator 
şi de simbolismul dualist, vizează mai ales amelio¬ 
rarea condiţiei umane. în acest al doilea caz, 
„dualismul" este consecinţa unei istorii mitice, 
dar el nu era predeterminat de caracteristicile 
esenţiale ale protagoniştilor. Aşa cum am văzut, 
antagonismul dintre Mănăbush şi Puterile inferi¬ 
oare a fost exacerbat ca urmare a unui eveni¬ 
ment- omorîrea Lupului - care putea foarte bine 
să nu aibă loc. 

34 Frank G. Speck, A Study of the Delaware Big House 
Ceremonies (Harrisberg. Pa.. 1931), pp. 9 ş. urni.; Muller. 
Religionen der Waldandindianer. pp. 259 ş. urm. vezi şi Josef 
Haekel, ,.®er Hochgottglaube der •elawaren in Lichie ihrer 
Geschichte," Etimologica, n.s.. 2 (1960): 439-484. 

Dualism irochez: Gemenii mitici 

De un „dualism" propriu-zis se poate vorbi în 
cazul irochezilor. în primul rînd, este ideea că tot 
ceea ce e»stă are un prototip - un „lrate mai 
mare" - în cer. Procesul cosmogonic începe în cer, 
dar, de o manieră accidentală, am putea spune. O 
tînără, Awenhai („Pămîntul Fertil"), l-a cerut în 
căsătorie pe Stăpînul Cerului. Acesta o ia de 
nevastă şi o lasă însărcinată prin intermediul 
respiraţiei, dar, gelos, si neînţelegînd miracolul, 
zeul a dezrădăcinat copacul ale cărui llori lumi¬ 
nau cerul (căci soarele nu e»sta) si şi-a precipitat 
nevasta prin hăul deschis de această dezrădăci¬ 
nare. Tot pe acolo a azvîrlit si prototipurile unor 
plante si animale, şi acestea au devenit plantele 
şi animalele care ej«stă azi pe pămînt, în timp 
ce „fraţii mai mari", adică prototipurile, au rămas 
în cer. 

lînainte ca soţia, în căderea ei, să atingă 
Oceanul primordial, păsările o recuperează şi o 
depun în spinarea unei broaşte ţestoase.]* între 
timp, şobolanul moscat a adus puţin mîl din 
fundul oceanului primordial şi l-a întins tot pe 
spinarea broaştei ţestoase. Aşa a fost creat 
pămîntul şi Awenhai a dat naştere unei tîice care 
a crescut miraculos de repede. Curînd, tînăra s-a 
căsătorit, dar mirele a depus o săgeată pe pînte- 
cul ei şi a dispărut. însărcinată fiind, fiica lui 


* Fraza cuprinsă în paranteze drepte lipseşte din ediţia 
engleză, ea ligurează în schimb în traducerea franceză a 
lucrării: cf. La Nostalgie des origines, ed. Gallimard (Paris, 
1971), p. 263. Intrucît ediţia franceză este ulterioară (si 
implicit revăzută), am socotit necesar includerea acesteia în 
versiunea de faţă. (Nt.) 



228 / MIRCEA ELIADE 


Awenhai a auzit doi gemeni certindu-se în pînte- 
cul său. Unul voia să coboare, celălalt voia să 
iasă prin partea de sus. în cele din urmă, fratele 
mai mare s-a născut pe cale normală, celălalt, în 
schimb, a ieşit printr-o subsuoară, pricinuind 
astfel moartea mamei sale. El era făurit din cre¬ 
mene, de aceea i s-a dat numele de Tawiskaron 
(„Cremene"). Awenhai a cerut gemenilor să răs¬ 
pundă la întrebarea cine i-a omorît fiica. Amîndoi 
au jurat că sînt inocenţi. Awenhai, însă, l-a cre¬ 
zut numai pe fratele numit „Cremene" şi l-a alun¬ 
gat pe celălalt. Din trupul fetei sale moarte, 
Awenhai a făcut soarele şi luna şi le-a agăţat 
într-un copac în preajma colibei. 

în timp ce Awenhai se consacra creşterii lui 
Tawiskaron, fratele cel mare a primit ajutor din 
partea tatălui său. Intr-o zi, el a căzut într-un lac 
şi, pe fundul acestuia, şi-a întîlnit tatăl, uriaşa 
broască ţestoasă. Tatăl i-a înmînat un arc si doi 
ştiuleţi de porumb, „unul pîrguit, gata de cules, 
celălalt crud, bun de copt în jar". Întors la supra¬ 
faţă, el a lăţit pămîntul şi a făurit animalele, apoi 
a spus: „de aici înainte, oamenii mă vor numi 
Wata Oterongtongnia" („Mesteacănul tînăr"). Ta¬ 
wiskaron a încercat să-şi imite fratele, dar, încer- 
cînd să facă o pasăre, a făurit liliacul. Tot aşa, 
văzîndu-1 pe Oterongtongnia modelîndu-i pe oa¬ 
meni şi însufleţindu-i, a încercat să facă la fel, 
dar creaturile lui erau pipernicite şi monstruoase. 
Atunci. Tawiskaron. cu ajutorul bunicii sale, a 
închis făpturile făurite de fratele său într-o peş¬ 
teră, însă Oterongtongnia a reuşit să elibereze 
multe dintre ele. Nefiind în stare să creeze, Tawis¬ 
karon voia numai să distrugă creaţia fratelui său. 
El a deschis cale unor monştri din cealaltă lume, 

dar Oterongtongnia a reuşit să-i alunge îndărăt. 
Oterongtongnia a proiectat pe cer soarele şi luna 
ca să strălucească pentru toţi oamenii deopotrivă, 
în timp ce Tawiskaron a încreţit pămîntul cu 
dealuri şi munţi, ca să facă viaţa oamenilor cît 
mai dureroasă. 

Apoi gemenii au trăit împreună într-o singură 
colibă. Intr-o zi, Oterongtongnia a aprins un foc 
atît de mare încît mici aşchii au început să sară 
din trupul de cremene al fratelui. Tawiskaron s-a 
năpustit afară din colibă, dar Oterongtongnia l-a 
urmărit, aruncînd în el cu pietre pînă l-a răpus. 
Urmele lui Tawiskaron sint acum Munţii 
Sţîncoşi. 35 

Mitul stabileşte si în acelaşi timp justifică 
întreaga viaţă religioasă a irochezilor. Este un mit 
dualist, singurul mit nord-american susceptibil 
de comparaţie cu dualismul iranian de tip zur- 
vanit. Cultul şi calendarul reflectă în amănunt 
opoziţia Gemenilor mitici. însă, aşa cum vom 
vedea, un asemenea antagonism ireductibil nu 
atinge paroxismul iranian, şi aceasta pentru 
simplul motiv că irochezii refuză să identifice în 
geamănul „rău“ esenţa răului, a răului ontologic 
care a obsedat gîndirea religioasă iraniană. 

35 J.!M.B. Hew tt, Iroquoian Cosmology. First ParL Twen- 
ty-first Annual Report of the Bureau of American Ethnology, 
1899-1900 (Washington, D.C. 1903). pp. 127-339, în spec. 
pp, 141 ş. urm.; 285 ş. urm. Cf. Miiller. Religionen der 
Waldlandindtaner. pp. 119 s. urm. (care utilizează şi alte 
surse), si rezumatul dat de acelaşi autor în Les Religions 
amertndiennes , pp. 260-262. Un anumit număr de var ante 
sini rezumate de R ckelts, „Struclure and Religious 
Signîficance", voi. 2, pp. 602 ş. urm. Una din versiunile 
culese de Hew tt de la indienii onondaga relatează că atil 
..Fratele cel Bun“, cît şi „Cremene" au urcat la cer. (R ckeLts, 
ibid., p. 612 ). 

Cultul: antagonism şi alternanţă 

„Casa cea lungă" este coliba cultuală. Ea are 
două intrări: pe uşa din nord-est intră femeile, 
care se aşează în partea de est a casei; pe cea din 
sud-vest intră bărbaţii, care iau loc în lungul 
peretelui din vest. Calendarul sărbătorilor îm¬ 
parte anul în două: iama si vara. Ceremoniile de 
iarnă sînt celebrate de bărbaţi: ei aduc cerului 
mulţumiri pentru darurile sale. Ritualurile verii 
cad în sarcina femeilor; scopul este invocarea 
ploii si a belşugului. Antagonismul este evident 
chiar si în detaliile ceremoniale. Cele . două 
jumătăţi ale clanului - Cerbii si Lupii - reprezen- 
tîndu-i pe cei doi Gemeni mitici, joacă zaruri, joc 
ce simbolizează conflictul dintre Gemeni. Dansu¬ 
rile sacre, celebrate în onoarea „Marelui Spirit", 
aparţin lui Oterongtongnia si acelei jumătăţi a 
zilei cînd soarele urcă. Dansurile aşa-zicînd 
sociale, de distracţie, sînt legate de Tawiskaron şi 
de ceasurile înserării. 36 

Wemer Milller a arătat că actualul aspect 
monoteist al acestor ceremonii este rezultatul 
unei reforme care a pornit către începutul secolu¬ 
lui al XlX-lea. Un profet din tribul seneca, Hand- 
some Lake, a hotărît să reformeze religia popo¬ 
rului său în urma unei revelaţii extatice pe care a 
avut-o. Cuplului Gemenilor mitici, el i-a substi¬ 
tuit pe acela al Zeului Suprem, Haweniyo („Glasul 
cel Mare”) si al Diavolului, Haninseono („Cel ce 
locuieşte înPămînt'j. Dar profetul s-a străduit să 
concentreze viaţa religioasă în direcţia Marelui 

36 Despre calendarul liturgic, vezi Muller. Religionen der 
Waldlandindtaner, pp. 119 ş. urm.. 256 ş. urm. 

Zeu; din acest motiv el a interzis ritualurile 
consacrate Geamănului cel rău si le-a transfor¬ 
mat în „dansuri sociale". 

Reforma, cu puternica ei tendinţă monoteistă, 
poate fi pusă parţial în seama experienţei extatice 
care a determinat vocaţia lui HandsOme Lake, dar 
ea are si alte cauze. Europenii reproşau iroche- 
zilor faptul de a se „închina Diavolului". Evident, 
însă, că nu era vorba de o adorare a Diavolului, 
întrucît Geamănul cel mic nu încarnează ideea de 
„rău", ci numai aspectul întunecat, negativ al 
lumii. Aşa cum am văzut. Gemenii mitici oglin¬ 
desc şi guvernează două moduri, ori două „tim¬ 
puri", care constituie amîndouă universul viu si 
fertil. Întîlnim din nou perechi complementare: 
ziua si noaptea, iama şi vara, semănatul şi sece¬ 
ratul, precum şi polarităţile: bărbat-femeie, sa- 
cru-profan etc. 

Ca să înţelegem în ce măsură principiul dualist 
articulează întreaga concepţie religioasă a iroche- 
zilor, să ne amintim unul din cele mai importante 
rituri ale lor: purtatul Măştilor primăvara şi 
toamna si funcţia lor vindecătoare. 37 Membrii 
unei confrerii, „Feţele False", intră în case şi 
alungă boala. Altă confrerie, „Feţele Cocenilor 
Porumbului", îşi celebrează riturile în timpul cere¬ 
moniilor ce se ţin in Marea Casă cultică. Măştile 
stropesc asistenţa cu „apă vindecătoare" şi im 
prăstie cenuşă ca mijloc de apărare de boli. 

Or, potrivit miturilor, bolile şi alte necazuri sîrţt 
produse de o fiinţă supraumană, dublul lui 
Tawiskaron. 


37 despre Măşti, vezi esenţialul bibliografiei în Miiller, Les 
Religions amerindiennes, p. 271, n. 1. 

La începutul lumii, el s-a ridicat împotriva Creatorului, 
dar a lost învins şi i s-a dat in sarcină să ajute şi să 
vindece oamenii. El locuieşte în stîncile care mărginesc 
lumea, acolo unde s-au născut febra, tuberculoza si 
durerile de cap. în suita sa se aflau Feţele-False, fiinţe 
diforme cu capul mare şi cu trăsături de maimuţă, care, 
ca şi stăpinii lor, locuiesc departe de oameni şi bîntuiesc 
locurile pustii. Miturile reprezintă aceste fiinţe ca pe nişte 
avortoni ai creaţiei lui Tawiskaron, care a încercat să 
creeze făpturi similare oamenilor făuriţi de fratele său; în 
ritualuri, aceste făpturi sint întruchipate de oamenii cu 
măşti, care, primăvara şi toamna, alungă bolile din satele 
indiene. 3 ® 

Altfel spus, deşi adversarul a fost învins de Zeul 
Suprem, opera sa, „răul", persistă în luine. Crea¬ 
torul nu doreşte, sau nu poate, să nimicească 
„răul", dar nici nu-i permite să corupă toată 
creaţia. îl acceptă, însă, ca pe un inevitabil aspect 
negativ al vieţii, dar în acelaşi timp îşi constrînge 
adversarul să-şi combată propria creaţie malefică. 

Această ambivalenţă a „răului". - considerată o 
inovaţie dezastruoasă care ar fi putut să nu aibă 
loc, dar care a fost acceptată ca o modalitate de 
acum înainte inevitabilă a vieţii, precum si a 
existenţei umane - este evidentă si în concepţia 
irocheză despre lume. Universul este imaginat ca 
avînd o parte centrală, i.e. satul si ogoarele din 
jurul lui, locuite de oameni; această parte cen¬ 
trală este înconjurată de un deşert exterior plin 
de pietre, de mlaştini si de Fete False. Este vorba 
de o imago mundi, binecunoscută în culturile 
arhaice şi tradiţionale. Această concepţie asupra 
lumii, fundamentală pentru spiritul irochez, nu 
va dispărea nici după ce tribul va fi fost instalat 


38 Muller, Les Religions amerindienne s, p. 272. 

în rezervaţie. „înăuntrul rezervaţiei irocheze 
acţionează legea fratelui «bun»; aici se află casele 
şi ogoarele, aici eşti la adăpost de rele; dar în 
afara acestui spaţiu domneşte fratele «cel rău» şi 
agenţii lui: albii; acolo este deşertul fabricilor, al 
blocurilor de locuit si străzilor asfaltate." 39 


Indienii pueblo: cupluri divine antagonice 
si complementare 

La indienii pueblo. Marele Zeu cedează locul său 
perechilor divine, uneori antagonice, dar întotdea¬ 
una complementare. La aceşti cultivatori ai porum¬ 
bului are loc trecerea de la dihotomia arha¬ 
ică - aplicată la societate, spaţiul locuit si la toată 
Natura - către o veritabilă şi riguroasă articulare 
„dualistă" a mitologiei şi a calendarului religios. 
Ritmul agricol accentuează diviziunea deja pre¬ 
zentă între munca femeilor (culesul hranei, gră¬ 
dinăritul) şi munca bărbaţilor (vînătoarea), si 
sistematizează dihotomiile cosmic-rituale (două 
anotimpuri, două clase de zei etc.). Cele cîteva 
exemple care urmează ne vor permite să sesizăm 
nu numai gradul de „specializare dualistă" a 
populaţiilor agrare din New Mexico, ci si diver¬ 
sitatea sistemelor lor mitico-rituale. 

Mitul indienilor zuni ne poate servi şi ca punct 
de plecare şi ca model. Potrivit cercetătorilor Ste- 
venson si Cushing, Fiinţa Primordială Awonawi- 
lona, numită „El-Ea“ şi „Cel care cuprinde Totul", 
s-a transformat în Soare si din propria sa sub¬ 
stanţă a produs două seminţe cu care a însămînţat 


39 Ibid.. p. 272. 

Marile Ape si din care s-au zămislit „Tatăl-Cer 
care acoperă Totul" si „Mama-Pămînt a celor 
patru orizonturi". Din unirea acestor gemeni cos¬ 
mici s-au născut toate formele vieţii. Dar Pămîn- 
tul-Mamă a închis în pîntecul ei toate aceste 
creaţii, în ceea ce mitul numeşte „Uterul împătrit 
al Lumii". Oamenii, adică indienii zuni, s-au 
zămislit în cele mai adinei peşteri ale acestui 
Uter.. Ei ajung la suprafaţă numai după ce au fost 
călăuziţi si ajutaţi de un alt cuplu de gemeni 
divini, cei doi zei ai războiului, Ahayuto. Aceştia 
au fost zămisliţi de (Tatăl -(Soare ca să-i ducă pe 
Strămoşii zuni-lor către lumină şi, la urmă, spre 
„Centrul Lumii", adică în teritoriul lor de azi, 40 

în timpul aepstei călătorii către centru, diverşi 
zei au venit pe lume: zeii ploii, Coco, ai tribului 
katchina, zeii-animale, căpeteniile vracilor. Or, 
caracteristica mitului zuni-lor este că Gemenii nu 
sînt adversari. Pe lingă aceasta, ei nu joacă un rol 
important în ritual. Dimpotrivă, viaţa religioasă e 
dominată de o opoziţie sistematică între cultele 
zeilor ploii (vara) şi ale zeilor-animale (iama). 41 
Cele două culte sînt validate de numeroase con¬ 
frerii răspunzătoare de bunul mers al ceremoni¬ 
ilor. „Dualismul" zuni se lasă sesizat prin inter¬ 
mediul calendarului sărbătorilor. Cele două clase 
de zei îşi succed una alteia actualitatea religioasă, 
aşa cum îşi urmează unul altuia anotimpurile. 
Opoziţia dintre zei - realizată prin dominanţa 

40 Vezi sursele utilizate de M Eliade. Mylhes . Reues ei 
Mysleres (Paris. 1957). pp. 211-214. (Trad. engl.: Myihs, 
Dreams and Mysleries (London and New York, 1961), pp. 158 
ş. unii.), 

■*’ Despre indienii katchina, vezi Jean Cazeneuve. Les 
Dieux dansent m Cibola (Paris, 1957). 

alternantă a două categorii de confrerii religioase 
- oglindeşte modulaţia ritmului cosmic. 

Un alt trib pueblo, acoma, interpretează în mod 
diferit opoziţiile divine şi polaiităţile cosmice. 
Pentru acoma, ca şi pentru zuni, zeul suprem 
este un deus o tiosus. De fapt, fiinţa primordială 
Uchtsiti este înlocuită treptat în mituri şi în cult 
de două surori, Jatiki şi Nautsiti. Ele se opun una 
alteia chiar din momentul în care ies din lumea 
subterană. Jatiki („Dă viaţă 44 ) îşi revelează o soli¬ 
daritate mistică cu agricultura, ordinea, sacrul şi 
timpul; Nautsiti („Tot mai mult în coş 44 ) este aso¬ 
ciată cu vînătoarea, dezordinea, indiferenţa faţă 
de sacru şi spaţiul. Cele două surori se separă, 
împărţind astfel omenirea în două categorii: Jatiki 
este mama indienilor pueblo, Nautsiti este mama 
indienilor nomazi (navaho, apaşi etc.). Jatiki îl 
naşte pe cacic, i.e. căpetenia indiană, care înde¬ 
plineşte şi rol de preot, în vreme ce Nautsiti dă 
naştere căpeteniilor războinice. 42 

42 Cf. M.V. Stirling, Origin Myth of Acoma and Other 
Records. Smithsonian lnstitution, Bureau of American Eth- 
nology, Bulletin CXXXV (Washington, D.C., 1942); Leslie 
White?, The Acoma Indians, Annual Report of American 
Bureau of Ethnology (Washington, D.C., 1932). Conform 
mitologiei altui grup pueblo, acela al indienilor sia. 
Creatorul, păianjenul Sussistinnako, se afla la începuturi în 
lumea inferioară. Sussistinnako a făcut o pictură de nisip 
(sand painting) şi a început să cînte. creînd astfel două femei. 
Utset (Estul) si Nowutset (Vestul), destinate să devină 
mamele indienilor şi ale tuturor celorlalte popoare (sau, după 
alte variante, ale indienilor pueblo şi navaho). Păianjenul a 
continuat să creeze cîntînd, dar cele două femei şi-au 
manifestat şi ele puterile creatoare, şi antagonismul dintre 
cele două zeiţe a tot crescut. Ele s-au angajat în nenumărate 
întreceri ca să-şi demonstreze superioritatea şi, la rîndul lor, 
şi cele două popoare aflate sub egida celor două zeiţe-mamă 
au început să se bată între ele. In cele din urmă. Utset se 
năpusteşte asupra lui Nowutset, o ucide, şi îi smulge inima. 
Din inimia lui Nowutset, tăiată în bucăţi, au apărut şobolani 

Este suficient să comparăm sumar concepţiile 
religioase ale indienilor pueblo cu cele ale iro- 
chezilor ca. să ne dăm seama de marea diferenţă 
dintre ele. Deşi aparţineau aceluiaşi tip de cul¬ 
tură, cel al cultivatorilor de porumb, împărtăşind 
astfel o concepţie analogă despre lume, cele două 
popoare au valorizat diferit structura dualistă a 
religiei lor. Miturile si cultul irochezilor se cen¬ 
trează pe antagonismul dintre Gemenii divini, în 
timp ce pentru indienii zuni. Gemenii nu sînt 
vrăjmaşi şi rolul lor în cult este mai degrabă 
modest. Spre deosebire de irochezi, zunii au 
sistematizat riguros polarităţile în calendarul lor 
religios, cu soluţia că antagonismul dintre cele 
două clase de zei se transformă intr-o alternanţă 
ciclică de forţe cosmice si comportamente religi¬ 
oase, deopotrivă opuse si complementare. De altfel, 
formula zuni nu epuizează creativitatea popu¬ 
laţiilor pueblo. La indienii acoma, cele două surori 
divine despart oamenii şi ansamblul realităţilor în 
două categorii care se opun si totodată se com¬ 
pletează una pe alta. 

Dacă ne este permis să lărgim orizontul com¬ 
parativ, am putea distinge în sistemul irochez o 


(sau veveriţe şi porumbei), care au fugit in deşert, iar în 
urma lor âu pornit şi indienii lui Nowutset. Păianjenul 
trimite Soarele si Luna in lumea de sus şi întinde si o liană 

f >e care să se caţere oamenii. Aceştia încep urcuşul de-a 
ungul lianei şi apar la suprafaţa unui lac. Utset le dă bucăţi 
din inima ei pentru ca oamenii sâ le planteze şi aşa a apărut 
porumbul. Zeiţa a spus; J\cesl porumb este inima mea, 
asemeni laptelui din sinul meu. pentru oameni'*. Apoi. Ulsel 
i-a organizai pe preoţi şi a promis tot ajutorul din sălaşul ei 
subpămîntean (Matilda Coxe Stevenson, The Sim, Eleventh 
Annual Report of the American Bureau of Ethnology, 
1889-1890 (Washington. D.C.. 1894), pp. 26 ş. urm,; 
Ricketts. „Structure and Religious Signlficânce*, voi. 2, p. 
544. 

replică a dualismului iranian în forma sa cea mai 
rigidă, în timp ce sistemul zuni ne aminteşte de 
interpretarea chinezească a polarităţii cosmice, 
tradusă prin alternanţa ritmică a două principii, 
yang si yin. 


Mituri cosmogonice califomiene: Dumnezeu 
şi Vrăjmaşul său 

O cu totul altă formă de dualism se întîlneste la 
unele triburi arhaice din California centrală 
(triburi de culegători şi vînători). Miturile lor 
prezintă un Zeu Suprem, creator al lumii si al 
omului, si o fiinţă supranaturală misterioasă si 
paradoxală, Coiotul, care se opune uneori cu 
bună ştiinţă operei lui Dumnezeu, dar cel mai 
adesea o corupe din zăpăceală ori lăudăroşenie. 
Uneori, Coiotul este prezent ca existînd de la 
origini alături de Zeul Suprem căruia îi contrari¬ 
ază sistematic opera creatoare. 

Mitul cosmogonic al indienilor maidu (din nord- 
vest) începe cu acest preambul: fiinţa supremă, 
Wonomi („Cel-fără-Moarte") sau Kodoyambe („Cel- 
ce-numeşte-Pămîntul'j şi Coiotul plutesc împre¬ 
ună într-o barcă în mijlocul oceanului primordial. 
Fiinţa Supremă creează lumea cîntînd, dar Coio¬ 
tul ridică dealuri şi munţi ca să o strice. După 
facerea omului de către Creator, Adversarul îşi 
încearcă si el puterile şi aduce pe lume tot felul 
de făpturi oarbe. Creatorul asigurase reîntoar¬ 
cerea oamenilor la viaţă, graţie unei „fîntîni a 
tinereţii", dar Coiotul distruge fîntîna. în plus, 
Coiotul se glorifică singur în Faţa Creatorului: 
„Amîndoi sîntem mari Căpetenii!", iar Zeul nu îl 

contrazice. Apoi, Coiotul se autoproclamă „Cel 
mai vechi din lume" si se laudă că oamenii vor 
spune despre el: „Acesta este cel ce a învins 
Marea Căpetenie!". într-o altă variantă, Coiotul îl 
numeşte pe Creator „frate". Cînd Dumnezeu le dă 
oamenilor rînduielile de naştere, căsătorie, moarte 
etc., Coiotul le modifică după bunul lui plac, 
pentru ca apoi să-i reproşeze Creatorului „că nu a 
făcut tot posibilul ca oamenii să fie fericiţi. în cele 
din urmă, Zeul Suprem admite: „Fără ca eu să fi 
voit asta, lumea va cunoaşte moartea" şi se înde¬ 
părtează, nu înainte de a fi pregătit. pedeapsa 
adversarului său. într-adevăr, fiul Coiotului este 
muşcat de un şarpe cu clopoţei; în van tatăl său 
se roagă de Creator să abolească moartea, făgă¬ 
duind că nu i se va mai pune Creatorului îm¬ 
potrivă. 43 Potrivit legilor logicii religioase arhaice, 
ceea ce a venit întru existenţă la început, cînd 
încă nu era terminată Creaţia, nu poate îi nimicit. 
Atîta vreme cit Creaţia încă este în curs, tot ce se 
petrece şi tot ce se spune constituie ontofanii, 
întemeiază modalităţi de a fi şi aparţin, în ultimă 
instanţă, operei cosmogonice. 

Miturile maidu, mai ales variantele din 
nord-est, se caracterizează prin faptul că acordă 
un rol hotărîtor Coiotului. S-ar putea spune că 
opoziţia sistematică faţă de proiectele Creatorului 
trădează, din partea Coiotului, un ţel precis: el se 
străduieşte să ruineze condiţia aproape angelică a 


43 Ronald B. Dixon, Maidu Mylhs, Bulletin of American 
Muşcam of Natura] History, XVII (Washington, D.C., 1902). 
pp. 33-118. în special pp. 46-48, şi Maidu Tcxls. Publi- 
cations of the American Etimologica] Sociefy. IV (I-cirlcn, 
1912), pp. 27-69; Ricketts, „Structure and Religious Sig 
nificanee, voi, 2, pp, 504 ş. urm. Vezi de asemeni Ugo 
Bianchi. II Dualismo religioso (Roma. 1 953). pp. 76 ş. urm. 

omului, aşa cum a fost ea concepută de Creator, 
în fapt, datorită Coiotului, omul sfîrseste prin a fi 
silit să-si asume modalitatea sa actuală de a fi, 
care implică efort, suferinţă, trudă si moarte, dar 
care totodată face posibilă continuarea vieţii pe 
pămînt. 44 

Voi reveni la rolul jucat de Coiot în stabilirea 
condiţiei omului, căci este vorba de o temă mito¬ 
logică susceptibilă de elaborări neaşteptate. 
Pentru moment, vom cita alte mituri cosmogonice 


44 La un alt trib califomian, wintun, Creatorul, Olelbis. 
hotărăşte că oamenii vor trăi ca fraţi şi surori, că nu va 
exista nici moarte, nici naştere, şi câ viaţa va fi uşoară şi 
fericită. El a însărcinat pe doi fraţi să dureze un „drum de 
piatră" pînâ la Cer: cînd vor îmbătrîni, oamenii se vor putea 
urca la Cer să se scalde într-un izvor miraculos şi să devină 
iar tineri. Dar în timp ce lucrau drumul, Sedit, adversarul lui 
Olelbis. apare pe neaşteptate şi îl convinge pe unul din fraţi 
că ar fi mult mai bine dacă ar exista pe lume căsătorii, 
naşteri, morţi şi chiar multă muncă. Fraţii distrug drumul 
aproape terminat, se transformă în vulturi şi îşi iau zborul. 
Dar curind. Sedit se câieşte, căci înţelege că şi el a devenit 
muritor. El încearcă să zboare la cer cu ajutorul unui 
dispozitiv făcut din frunze, dar se prăbuşeşte şi moare. 
Olelbis priveşte de sus şi rosteşte: .Aceasta este prima 
moarte: de acum înainte toţi oamenii vor muri." 
(Documentele sînt analizate de Wilhelm Schmidt, Ursprung 
des Gottesidee , 12 volume, voi. 2 [Miinster, 1929], pp. 
88-101). Un mit similar este atestat la indienii arapaho, un 
trib algonchin estic: în timp ce Creatorul („Omul") îşi 
desfăşura opera, un personaj necunoscut Nih'asa („Omul 
Amar"), înarmat cu un băţ, vine şi cere puterea de a crea, 
precum şi o bucată de pămînt. Creatoruf îi satisface prima 
cerere şi atunci Nih’asa ridică bătui şi făureşte munţii si 
riurile Creatorul, apoi, azvîrle în apă o bucată de piele şi 
spune: Aşa cum bucata aceasta de piele întîi.s-a scufundat 
şi apoi a ieşit iar la suprafaţă, tot astfel omul, întîi va muri. 
apoi va reveni la viaţă". Dar Nih’asa face observaţia câ lumea 
se va suprapopula în curînd, şi atunci ia de jos o piatră şi o 
aruncă în apă, declarînd că, aşa cum piatra s-a dus la lund 
si a dispărut, tot astfel va fi şi soarta oamenilor de aci înainte 
(cf. Schmidt. ibid., pp. 707-709. 714--717: Ugo Bianchi. 
Duafismo refigioso, pp. 108-109). 

califomiene de structură dualistă ilustrind si mai 
decis ostilitatea dintre Coiot si Creator. Potrivit 
unui mit al indienilor yuki, Creatorul, numit 
Taikomol („Cel ce vine singur"), apărea pe întinsul 
oceanului primordial ca un ghemotoc de puf. 
înconjurat de spuma apelor încă, el a început să 
vorbească, iar Coiotul - care, spune mitul, exista 
deja - l-a auzit. „Ce trebuie să fac?" se întreabă 
Taikomol şi încape să cînte. în timp ce cîntă, el 
începe să ia treptat formă omenească şi îl 
numeşte pe Coiot „fratele mamei mele'. El îşi 
scoate din propriul trup hrană pentru Coiot si, în 
acelaşi mod, face Pămîntul, scoţînd, adică, din el 
însuşi substanţa planetei. Coiotul ii ajută să 
făurească omul, dar tot el îi predetermină 
moartea. Cînd fiul Coiotului moare, Taikomol se 
oferă sâ-1 resusciteze, dar Coiotul refuză. 45 

Este posibil, aşa cum bănuieşte Wilhelm 
Schmidt 46 , ca Taikomol să nu reprezinte tipul 
veritabil de Zeu Creator califomian. Dar este 
semnificativ că tocmai acest mit, în care Coiotul 
joacă un rol important, a reţinut atenţia indieni¬ 
lor yuki. Eclipsarea Zeului Suprem şi Creator este 
un proces destul de frecvent în istoria religiilor. în 
majoritatea lor, Fiinţele Supreme slîrşesc prin a 
deveni dii oţioşi, şi aceasta nu numai în cazul 
religiilor primitive. în cazul nostru, este intere 
sânt de observat că Zeul Suprem cedează pasul în 
faţa unui personaj atît de ambivalent şi paradoxal 


45 A. L. Kroeber, „Yuki Myths". Anthropos, 27 (1932): 
905-939, în special pp. 905 s. urm., şl Handbook of the 
tndians of California, Smithsonian lnstitution, Bureau of 
American Ethnology, Bulletin 78 (Washington, •,C.. 1925), 
pp. 182 ş. unn. 

46 Ursprung des Gottesidee, voi. 5. pp. 44. 62. citat de 
Bianchi, Dualismo religioso, pp. 90 ş. urm. 

cum este Coiotul. un trickster par excellence. La 
indienii porno, de pe coastă, Coiotul îl înlocuieşte 
pe Creator: la drept vorbind, acesta este chiar 
absent din opera cosmogonică. Dar Coiotul 
creează lumea din pură întimplare. Fiindu-i sete, 
el scoate din rădăcini plante acvatice, provocînd 
în acest fel erupţia violentă a apelor subterane. 
Torentul îl proiectează pe Coiot in înaltul cerului 
şi, în scurtă vreme, apa acoperă pămîntul ca o 
mare imensă. Coiotul izbuteşte să zăgăzuiască 
apele şi apoi începe să făurească oameni din bul¬ 
gării de spumă al adincului. Dar înfuriat de faptul 
că oamenii nu-i dau de mîncare, el stimeşte un 
incendiu şi imediat după asta declanşează un 
potop ca să stingă incendiul. După dezastru, el 
creează o a doua omenire, care îşi bate însă joc de 
el, şi Coiotul ameninţă lumea cu o altă catastrofă. 
Cu toate astea, el îşi continuă activitatea demiur- 
gică, însă pentru că oamenii nu îl iau în serios îi 
transformă pe mulţi dintre ei in animale. în sfîrşit, 
Coiotul face soarele şi-l încredinţează unei păsări 
ca să-l poarte pe bolta cerească; apoi rînduieşte 
ritmurile cosmice şi instituie ceremoniile cultului 
kuksu. 47 

Am citat acest mit ca să evidenţiez stilul aparte 
al cosmogoniei săvirsite sub egida Coiotului. 
Lumea şi omul par să fie opera unui demiurg 
malgre lui. si este semnificativ că oamenii, propri¬ 
ile lui creaturi, îşi bat joc de el şi chiar refuză 
să-l hrănească. Oricare ar fi explicaţia istorică a 
acestei înlocuiri a Creatorului cu Coiotul, este 
evident că. în pofida poziţiei sale proeminente şi a 

47 E.M. Loeb, ..Tire Creator concepi among fhe indians of 
North Central California," American Anlropologisl, n.s. 28 
(1926): 467-493, in special pp. 484 s. urm. 

puterilor creatoare pe care le arată, caracterul 
său de demiurg-Trickster rămîne neschimbat. 
Chiar si în postura sa nouă de unic Creator, el se 
comportă si acţionează ca un Trickster de neuitat, 
unul din. aceia care fac deliciile asistenţei în atîtea 
legende nord-americane. 


Tricksterul 

Este semnificativ faptul că tipul de dualism 
extrem întîlnit la triburile nord-americane evi¬ 
denţiază rolul Coiotului, Tricksterul prin exce¬ 
lenţă. Dar Tiicksterul are o funcţie mult mai 
complexă decît cea care se poate deduce din mitul 
cosmogonic califomian menţionat mai sus. 48 Per¬ 
sonalitatea lui este ambivalenţă şi rolul său echi¬ 
voc. E adevărat că, în majoritatea tradiţiilor mito¬ 
logice, Tricksterul este răspunzător de apariţia 
morţii si de condiţia prezentă a lumii. Dar el este 
în egală măsură si Demiurg (Transformerl si Erou 
Civilizator, pentru că a reuşit să fure focul şi alte 
unelte folositoare şi este reputat ca unul care a 
reuşit să nimicească monştrii ce răvăşeau pămîn- 
tul. Cu toate acestea, chiar atunci cînd acţio¬ 
nează ca erou cultural, Tricksterul îşi păstrează 
trăsăturile specifice. De pildă, atunci cînd fură 
focul sau alte unelte necesare omului, cu gelozie 


4S Tricksterul apare ca personajul Coiot în Marile Preerii, 
în Marele Bazin, în Platoul american, în sud-vest şi în 
California. ®ar pe coasta de nord-vest el este Corb sau Vizon, 
iar în sud-est si probabil la vechii algonchini era Iepure. La 
algorjchinii moderni, la indienii sioux şi la alte triburi, ei are 
înfăţişare umană si e cunoscut printr-un nume propriu 
specific, cum ar fi Gluskabe, Iktomi, Visaka, Bătr nul sau 
Văduvul. 

păzite de o fiinţă divină (Soarele, Apa, vînatul, 
peştii etc.), el reuşeşte nu la modul eroic, ci prin 
şiretlic sau fraudă. Adeseori, succesul întreprin¬ 
derilor sale este primejduit de zăpăceală (de exem¬ 
plu, pămîntul este distrus de incendiu sau de 
potop etc.). Şi întotdeauna reuşeşte să-i scape pe 
oameni de monstruoşii lor duşmani canibali prin 
stratagemă sau prin disimulare. 

O altă trăsătură caracteristică este atitudinea 
ambivalenţă a Tricksterului faţă de sacru. El 
parodiază şi caricaturizează experienţele şama- 
niste sau ritualurile preoţilor. Spiritele păzitoare 
ale şamanilor sînt identificate grotesc de Trickster 
cu excrementele lui 49 , şi parodiază chiar zborul 
extatic al şamanului, deşi el, Tricksterul, sfîrşeşte 
întotdeauna prin a cădea. Este clar că acest com¬ 
portament paradoxal are o dublă semnificaţie: 
Tricksterul îşi bate joc de „sacru", de preoţi şi de 
şaman, dar ridiculizările acestea se întorc împo¬ 
triva lui. Atunci cînd nu este adversarul încăpă¬ 
ţînat şi înşelător al Zeului creator (ca în mitul 
califomian), el se dovedeşte un personaj greu de 
definit, inteligent şi stupid deopotrivă, aproape de 
zei prin „primordialitatea" şi puterile lui, dar şi 
mai aproape de oameni prin foamea sa de mîn- 
cău, prin sexualitatea sa exorbitantă şi prin amo¬ 
ralitatea sa. 

Ricketts vede în Trickster imaginea omului în 
efortul lui de a deveni ceea ce trebuie să devină 
- stăpînul lumii. 50 O asemenea definiţie poate fi 


49 Cf. M L. Ricketts, „The North American Indian Trick- 
ster", Htstory of Religions, 5 (1966): 327-350, în special 
pp. 336 s. urm. 

50 Ibid., pp. 338 ş. urm. 

acceptată cu condiţia ca imaginea omului să fie 
situată într-un univers imaginar îmbibat de 
sacru. Nu este vorba de o imagine a omului în 
sens umanist-raţionalist sau voluntarist. De fapt, 
Tricksterul reflectă ceea ce am putea numi o 
mitologie a condiţiei umane. El se opune deciziei 
Zeului de a-1 face pe om nemuritor si de a-i asigu¬ 
ra o existenţă oarecum paradisiacă, într-o lume 
bogată si curată, liberă de jocul contrariilor. El îşi 
bate joc de „religie”, mai exact de tehnicile si 
pretenţiile unei elite religioase, adică a preoţilor si 
şamanilor, deşi miturile accentuează ideea că 
această derîdere nu poate anula puterile acestor 
elite religioase. 

Dar anumite trăsături sînt specifice condiţiei 
umane, aşa cum o ştim astăzi, ca urmare a inter¬ 
venţiei Tricksterului în opera Creaţiei: de exem¬ 
plu, el triumfă asupra monştrilor fără să se com¬ 
porte ca un erou; el izbîndeşte în multe între¬ 
prinderi, dar eşuează în altele; el organizează şi 
completează crearea lumii, dar cu atîtea erori şi 
boacăne încît, în cele din urmă, nimic nu iese 
perfect. în acest sens, se poate vedea în figura 
Tricksterului o proiecţie a omului în căutarea 
unui nou tip de religie. Deciziile şi aventurile 
Tricksterului constituie un fel de mitologie radical 
secularizată, parodiind gesturile fiinţelor divine, 
dar în acelaşi timp bătîndu-şi joc si de propria sa 
revoltă contra zeilor. 

în măsura în care se poate recunoaşte în 
miturile califomiene un dualism veritabil care 
opune la modul absolut pe Coiot Creatorului, se 
poate spune că acest dualism - care nu poate fi 
redus la un sistem de polarităţi - reflectă şi 
opoziţia omului faţă de Creator. Dar am văzut că 

revolta Împotriva Zeului se dezvoltă sub semnul 
precarităţii si al parodiei. Putem recunoaşte aici o 
filozofie embrionară. Dar avem dreptul de a o 
recunoaşte oare numai aici? 


Cîteva remarci 

Nu este necesar să rezumăm analizele documen¬ 
telor nord-americane schiţate mai sus. E de aj uns 
să reamintim pe scurt diferitele tipuri de anta¬ 
gonisme si polarităţi atestate în aria Americă de 
Nord ca să ne dăm seama de caracterul lor de 
„creaţii spirituale". Este adevărat că un anume tip 
de dualism pare a fi o elaborare sistematică a 
societăţilor agrare, dar cel mai radical dualism il 
găsim la triburile califomiene care nu cunosc 
agricultura. Sociogeneza, ca orice altă „geneză", 
nu poate explica funcţia unui simbolism exis¬ 
tenţial. Bunăoară, bipartiţia teritoriului locuit şi a 
satului este atestată la multe triburi, si totuşi 
mitologiile si religiile lor nu prezintă o structură 
dualistă. Aceste triburi au aplicat pur si simplu 
bipartiţia teritorială ca un dat imediat al experi¬ 
enţei, dar creativitatea lor mitologică şi religioasă 
se exprimă în alte planuri de referinţă. 

în ce priveşte triburile care au abordat direct 
enigma polarităţii si au încercat s-o rezolve, să ne 
amintim uimitoarea diversitate a soluţiilor pro¬ 
puse. Există, la algonchinii din centru, antago¬ 
nismul personal dintre Eroul Cultural si Puterile 
inferioare, care explică originea morţii si insta¬ 
larea colibei de iniţiere. Dar acest antagonism nu 
era inevitabil: el este rezultatul unui accident 
(uciderea fratelui lui Mănăbush). în ce priveşte 

coliba iniţiatică, am văzut că ea exista deja la 
anumite triburi algonchine, anume la indienii 
ojibwa. Ei declară că au primit-o de la Zeul 
Suprem, şi simbolica ei exprimă atît polarităţile 
cosmice cit si integrarea lor. La cultivatorii de 
porumb, dualismul primeşte expresii total dife¬ 
rite. La indienii zuni, dualismul este şters in 
mitologie, însă domină ritualul si calendarul litur¬ 
gic. La irochezi, dimpotrivă, si mitologia şi cultul 
sînt articulate intr-un dualism atît de riguros 
incit ne aduc aminte de tipul clasic iranian. în 
fine, la califomieni, antagonismul dintre Zeul 
suprem si adversarul său, Coiotul, deschide calea 
unei „mitologizări" a condiţiei umane, compara¬ 
bilă aceleia efectuate de greci si, totuşi, deosebită 
de aceasta. 


Cosmologii indoneziene: antagonism 
si reintegrare 

în Indonezia, ideea creaţiei si concepţia privind 
viaţa cosmică şi societatea umană se dezvoîtă sub 
semnul polarităţii. în unele cazuri această polari¬ 
tate presupune o unitate/totalitate primordială. 
Dar opera de creaţie este rezultatul unei intîlniri 
- „ofensive" sau „conjugale" - între două divini¬ 
tăţi. Nu există o cosmogonie ieşită din voinţa şi 
puterea unui singur creator sau a unui grup de 
fiinţe supranaturale. La începutul Lumii şi al 
Vieţii există un cuplu. Lumea este fie produsul 
unui hieros gamos dintre un zeu şi o zeiţă, fie 
rezultatul unui conflict dintre două divinităţi. în 
ambele cazuri este vorba despre o întilnire dintre 
principiul, sau un reprezentant, al cerului, si 

principiul, sau un reprezentant, al regiunilor infe¬ 
rioare, concepute ca fiind sau Infernul sau regi¬ 
unea care mai tîrziu se va numi Pămîntul. In 
ambele cazuri, exista, la început, o „totalitate 44 , în 
care se ghicesc cele două principii unite în hieros 
gamos sau încă nediferenţiate. 51 

într-un capitol anterior am prezentat mai în 
amănunt cosmogonia şi structura vieţii religioase 
a populaţiilor ngaju dayak (vezi p. 124). Voi 
reaminti doar cîteva din cele mai importante 
elemente ale mitului: din totalitatea cosmică 
primordială, existînd nedivizată în gura Şarpelui 

51 Cf. M. Wiinsterberger, Ethnologische Studien an Indo- 
nesischen Schdpfungsmythen (Haga, 1939). Aproape 
pretutindeni în Indonezia de est şi în insulele Moluce şi 
Celebes, mitul cosmogonic implică unirea matrimonială 
dintre Cer (sau Soarele) şi Pămînt (sau Luna). Viata - adică 
plantele, animalele şi oamenii - este rezultatul acestei 
căsătorii (cf. Walder Stohr în Me Religionen Indonesiens, ed. 
W. Stohr si Piet Zvetmulder [Stuttgart, 1965], pp. 123-146). 
Si pentru că hieros pamos-ul cosmogonic stabileşte modelul 
oricărei creaţii. în unele insule ca Leti şi Lakor. căsătoria 
Cerului cu Pămîntul este celebrată la începutul anotimpului 
musonic: în timpul ceremoniei, Upulero, zeul cerului, 
coboară şi o fecundează pe Upunusa, pămîntul (H. Tli. 
Fischer, Inleiding tot de culturele Anthropologie van Indonesie 
(Haarlem, 1952], p. 174; cf. Stohr, Die Religionen Indonesiens, 
p. 124). Pe de altă parte, fiecare căsătorie omenească 
reactualizează hieros gamos-ul dintre Cer şi Pămînt (Fischer, 
Inleiding tot de culturele Anthropologie. p. 132). Cosmogonia 
rezultînd dintr-un hieros gamos pare să fie tema mitologică 
cea mai răspîndită şi cea mai veche (Stohr, Die Religionen 
Indonesiens, p. 151). O versiune paralelă a aceleiaşi teme 
explică Creaţia prin despărţirea Cerului de Pămînt care se 
uniseră înainte într-un hieros gamos (cf. Hermann 
Baumann. Dos doppelte Geschlecht lBerliri,_ l955|, p. 257; 
Stohr. Die Religionen Indonesiens, p. 153). în multe cazuri, 
numele Fiinţei Supreme indoneziene este constituit din 
aglutinarea numelor „Soare-Lună" sau „Tată-Mamă“ (cf. 
Baumann, Das Doppelte Geschlecht, p. 136); cu alte cuvinte, 
totalitatea divină primordială este concepută ca o 
non-diferenţiere Cer-Pămînt, uniţi în hieros gamos. 

de Apă, au apărut două principii polare, manifes¬ 
tate succesiv în forma a doi munţi, un zeu şi o 
zeiţă, două păsări rinocer etc. Lumea, viaţa, si 
perechea umană primordială au venit pe lume ca 
rezultat al luptei dintre două principii divine 
polare. Dar polaritatea reprezintă numai un sin¬ 
gur aspect al divinităţii. Nu mai puţin importantă 
este manifestarea ei ca totalitate. Aşa cum am 
văzut (p. 130), această totalitate divină constituie 
principiul fundamental al religiei dayak-ului şi ea 
este continuu reintegrată prin intermediul unor 
ritualuri individuale şi colective.® 2 

La populaţiile toba-batak creaţia este tot rezul¬ 
tatul unei lupte dintre Puterile superioare şi cele 
inferioare: dar în acest caz lupta nu se termină - 
ca în cazul celor două păsări-rinocer din mitolo¬ 
gia tribului dayak - prin nimicirea reciprocă a 
adversarilor, ci prin reintegrarea lor într-o nouă 
Creaţie. 53 în insula Nias, cele două divinităţi 
supreme, Lowalangi şi Lăture Dano, deşi opuse 
una alteia, sînt în acelaşi timp complementare. 
Lui Lowalangi îi aparţine lumea superioară; el 
întrupează binele si viaţa, culorile sale sînt 
galbenul şi auriul, simbolurile şi emblemele sale 
cultice sînt cocoşul, vulturul, soarele şi lumina. 


52 Hans Schărer, Die Gottesidee der Ngadju Dayak in 
Sud-Bomeo (Leiden. 1946), pp. 70 ş. urm. (Traducere 
engleză: JVgq/u Religion, [Haga, 19631, pp.' 32 s. urm.). 

W. Stohr, Die Religionen Indonesiens . p. 57. Potiivit lui 
Ph. L. Tobing, Fiinţa Supremă reprezintă totalitatea cos¬ 
mică. pentru că eâ poate fi sesizată sub trei aspecte, 
fiecare reprezentînd una din cele trei lumi (superioară, 
intermediară, inferioară). Arborele cosmic care îşi trage 
rădăcinile din lumea de jos şi atinge cerul simbolizează, 
deopotiivă, totalitatea universului si ordinea cosmică (cf. 
Tobing. The Structure of Toba-Batak B elief in the Highgod 
(Amsterdam; 1956], pp. 27-28, 60-61. 

Lăture Dano stăpîneşte în lumea de jos; el întru¬ 
pează răul şi moartea, culorile sale sînt negrul si 
rosul, emblemele sale şerpii, simbolurile sale luna 
şi întunericul. Dar antagonismul dintre două 
divinităţi implică şi complementaritatea lor. Mitul 
relatează că Lăture Dano s-a născut fără cap, iar 
Lowalangi fără spate; altfel spus, doar împreună 
ei constituie o totalitate. 54 

în Indonezia, dualismul cosmic şi antagonismul 
complementar sînt exprimate atît prin structura 
satelor si caselor, în îmbrăcăminte, podoabe şi 
arme, cît si prin riturile de trecere (naştere, 
iniţiere, căsătorie, moarte). 55 Să ne referim doar 
la cîteva exemple: în Ambryna, una din insulele 
Moluce, satul este împărţit în două jumătăţi; 
împărţirea nu este numai socială, ci şi cosmică, 
pentru că ea subîntinde toate lucrurile si întîm- 
plările lumii. Astfel, partea stingă, femeia, ţărmul 
mării, inferiorul, spiritualul, exteriorul, vestul, 
tinărul, noul etc. sînt în opoziţie -"cu dreapta, 
bărbatul, uscatul, sau muntele, superiorul, cerul, 
mundanul, înaltul, interiorul, estul, vechiul etc. 
Totuşi, cînd cei din Ambryna se referă la acest 
sistem, ei vorbesc mai degrabă de trei diviziuni 
decît de două. Al treilea element este „sinteza 
superioară" care integrează cele două elemente 
antitetice şi le ţine în echilibru 56 . Acelaşi sistem 


54 P. Suzuki, The Religious System and Culture of Nias, 
Indonesia (Haga, 1959), p. 10; Stohr, Die Religionen 
Indonesiens. p. 79. 

55 P. Suzuki, Religious System, p. 82. 

56 J.P. Duyvendak, Inleiding tot de Ethnotogie van den 
Indischen Arcrtipel, ed. a 3-a (Groningen-Batavia, 1946). pp. 
95-96. Cf. Claude Levi-Strauss, Anthropologie structurale 
(Paris. 1958). pp. 147 s. urm. 

se regăseşte si la sute de mile de Ambryna, de 
pildă în Java şi Bali . 57 

Antagonismul contrariilor este subliniat mai 
ales în riturile si obiectele de cult 58 , care, în 
ultimă analiză, vizează conjuncţia contrariilor. La 
populaţiile minangkabau din Sumatra, ostilitatea 
dintre cele două clanuri se exprimă printr-o 
bătaie de cocoşi cu prilejul căsătoriilor . 59 Aşa 
cum scrie P.E. de Josselin de Jong: „întreaga 


57 La populaţiile badung din Java, societatea e împărţită 
în două: triburile badung din interior reprezintă jumătatea 
sacră a insulei, badung de la margine jumătatea profană; 
prima o domină pe cea de-a doua (cf. J.. van der Kroef, 
..Dualism and Symbolic Antithesis in lndonesian Society", 
American Anthropologist, n.s. 56 [ 19541: pp. 853-854). în 
Balî, antitezele dintre viaţă si moarte, zi şi noapte, noroc şi 
lipsă de noroc, binecuvîntare şi blestem, sînt puse în relaţie 
cu structura geografică a insulei, anume munţii şi apele, 
simbolizînd lumea superioară, respectiv cea inferioară. 
Munţii reprezintă direcţia benelîcă, deoarece de acolo vine 
ploaia; dimpotrivă, marea simbolizează direcţia malefică 
asociată cu nefericirile, bolile, şi moartea. Intre munţi si 
mare - altfel spus între lumea superioară şi cea infe¬ 
rioară — se situează tărîmul locuit, insula Bali; el se numeşte 
madiapa, zona intermediară, şi aparţine ambelor lumi, prin 
urmare, suportă influenţele lor antagonice. După cum se 
exprimă Swellengrebel, madiapa (Bali) este „unitatea anti¬ 
tezelor polare” (citat de van der Kroef, „Dualism and 
Symbolic Antithesis", p. 856). Desigur, sistemul cosmologic 
este mai .complicat, căci direcţiile nord şi est care se opun 
direcţiilor sud şi vest sînt asociate cu diferite culori si zeităţi 
(ibid, p. 856). 

58 Cuţitul, fals, si sabia sînt simboluri masculine; stofa 
este simbol feminin (cf. Gerlings Jager, citat de van der Kroef 
(ibid., p. 857). La populaţia dayak, bucata de stofă ataşată la 
o suliţă simbolizează unirea celor două sexe. Steagul - i.e. 
băţul (suliţa) şi stofa - reprezintă Arborele Vieţii, expresia 
creativităţii divine si a. nemuririi (cf. Schărer, Die Gottesidee, 
p. 18-30) 

59 J. van der Kroef, „Dualism and Symbolic Antithesis”, p. 
853. în căsătorie, ca şi în comerţ, totemul clanului mirelui se 
uneşte cu totemul clanului miresei, simbolizînd astfel 
unitatea cosmică a grupurilor umane prin antiteza lor (ibid., 
p. 850). 

comunitate este divizată în două sectoare anta¬ 
goniste, dar mutual complementare; comunitatea 
nu poate să existe decît dacă ambele jumătăţi 
sînt prezente şi intră în contact activ una cu alta. 
O căsătorie este tocmai prilejul de a îndeplini 
această condiţie ". 60 Potrivit lui Josselin de Jong, 
toate festivalurile indoneziene seamănă cu un 
război, secret sau deschis, deopotrivă, Semnifica¬ 
ţia cosmică este de necontestat; grupurile antago¬ 
nice reprezintă anumite secţiuni ale universului, 
şi, prin urmare, lupta lor ilustrează opoziţia 
forţelor cosmice primordiale: ritualul constituie o 
dramă cosmică. 6 * Printre membrii tribului dayak, 
acest lucru este clar subliniat cu prilejul sărbă¬ 
torii colective a morţilor, care se încheie printr-o 
luptă mimată între două grupuri mascate împre¬ 
jurul unei baricade ridicate ad hoc în sat. Sărbă¬ 
toarea aceasta închinată morţilor este de fapt o 
reactualizare dramatică a cosmogoniei. Baricada 
simbolizează arborele vieţii, cele două grupuri 
rivale reprezintă două pâsări-ilrioccr mitice care 
s-au ucis una pe cealaltă si au nimicit totodată 
arborele vieţii. Dar nimicirea şi moartea produc o 
nouă creaţie şi astfel nenorocirea adusă de 
moarte în sat este exorcizată . 62 


60 Citat în ibid., p. 853. In altă lucrare, autorul remarcă 
faptul că antitezele între Cer şi Pămînt, bărbat şi femeie, 
centru şi cele două părţi contigue sînt exprimate printr-o 
insistenţă monotonă, dar sugestivă asupra categoriilor 
sociale şi a titlurilor distinctive (ibid., p. 847). 

61 J. P. B. de Josselin de Jong, „De Oorsprong van den 
goddelijken Bedrieger". pp. 26 ş. urm., citat de F. B. J. 
Kuiper, „The Ancient Aryan Verbal Contest", Indo-Iranion 
Journal. 4 (19601: p. 279. 

62 Cf. Waldemar Stohr, Das Totenrilual der Dayak (Koln, 
1959), pp. 39-56. şl Dle Religtonen Indonesiens, pp. 31-33. 
Pentru o descriere exhaustivă a ritualului funerar, precum şi 
a miturilor corelate, vezi Hans Schărer, Der Totenkull der 
Ngadju Dayak in Sud-Bomeo, 2 voi. (Haga, 1966). 

Pe scurt, s-ar putea spune câ gîndirea 
religioasă indonezianâ elaborează necontenit si 
elucidează intuiţia surprinsă în mitul cosmo¬ 
gonic. Deoarece lumea şi viaţa sînt rezultatul 
unei disjuncţii care sparge conjuncţia primor¬ 
dială, omul trebuie să repete acest proces exem¬ 
plar. Antagonismul polar este ridicat la rangul de 
principiu cosmologic; el este nu numai acceptat, 
dar devine chiar cifrul prin care lumea, viaţa si 
societatea umană îşi dezvăluie semnificaţia. în 
plus, prin însuşi modul său de a fi, antagonismul 
polar tinde să se autoanuleze într-o paradoxală 
uniune a contrariilor. Polaritâţile, prin ciocnirea 
lor, produc ceea ce se poate numi „al treilea ter¬ 
men" 63 , care poate fi sau o nouă sinteză, sau o 
regresiune t la starea anterioară. Rareori întîlnim 
în istoria gîndirii presistematice o formulă care să 
se apropie mai mult de dialectica lui Hegel decît 
cosmologiile şi simbologiile indoneziene. Totuşi, 
este o diferenţă: pentru indonezieni, sinteza pola- 
ritâţilor, „al treilea termen", deşi reprezintă o 
creaţie nouă în comparaţie cu stadiul imediat 
anterior, acela al antagonismului polar, este în 
acelaşi timp o regresiune, o întoarcere la situaţia 
primordială, atunci cînd contrariile coexistau 
într-o totalitate nondiferenţiatâ . 64 


63 Mai ales acest aspect al problemei organizărilor de tip 
dualist l-au interesat pe CI. Levi-Strauss; vezi Anthropologie 
structurale, pp. 166 ş. urm- 

64 într-o lucrare considerabilă, Das doppelte Geschlecht, 
H. Baumann a încercat să traseze trecerea de la 
antagonismul sexual (reprezentînd un stadiu arhaic) la ideea 
bisexualităţii divine şi umane considerată de autor ca un 
stadiu ulterior. Vezi observaţiile mele în Reuue de l'Histoire 
des Religions, ianuarie-martie, 1958. pp. 89-92. 

S-ar putea spune că gîndirea indoneziana, 
după ce a identificat misterul vieţii şi creativităţii 
într-o unire si disj uncţie a contrariilor, nu a 
încercat să depăşească acest model biologic, aşa 
cum a făcut, de pildă, gîndirea indiană. Altfel 
spus, indonezienii au căutat înţelepciunea, nu 
filozofia, creaţia artistică, nu ştiinţa. Desigur, ei 
n-au fost singurii care au făcut această alegere, şi 
cine ar putea spune dacă au greşit sau nu? 


Cosmogonie, lupte rituale şi întreceri oratorice: 
India şi Tibet 

India antică ne permite surprinderea procesului 
de trecere de la un scenariu mitico-ritual la o 
paleoteologie care va inspira mai tîrziu diverse 
speculaţii metafizice. în plus. India ilustrează mai 
bine decît oricare cultură reluarea, la multiple 
niveluri, şi reinterpretarea creatoare a unei teme 
arhaice si mult răspîndite. Documentele indiene 
ne ajută să înţelegem că un simbol fundamental, 
vizînd relevarea unei dimensiuni profunde a 
existenţei umane, este întotdeauna „deschis", 
Altfel spus. India ilustrează admirabil că un 
asemenea simbol este susceptibil să declanşeze 
ceea ce s-ar putea numi o simbolizare în lanţ a 
oricărei experienţe dezvăluind situaţia omului in 
Univers, iniluenţînd astfel un mod de reflecţie 
sistematică şi articulîndu-i primele rezultate. 
Desigur, este imposibil să reamintim aici toate 
creaţiile importante ale geniului indian. Voi 
începe cu un exemplu de valorizare rituală a 
motivului antagonismului dintre două principii 
polare, Voi cita apoi cîteva exemple de elaborare 



254 / MIRCEA ELIADE 


şl reinterpretare creatoare a acestui cunoscut 
motiv în planul mitologiei si metafizicii. 

Mitologia vedică este dominată de tema luptei 
exemplare dintre Indra şi dragonul Vrtra. Am 
insistat altundeva asupra structurii cosmogonice 
a mitului. 65 Eliberînd Apele închise de Vrtra în 
munţi, Indra salvează Lumea; el o re creează sim¬ 
bolic. în alte variante ale mitului, decapitarea si 
dezmembrarea lui Vrtra exprimă trecerea de la o 
creaţie virtuală la cea actuală, căci Vrtra şi Şar¬ 
pele simbolizează ne-manifestatul. Mit exemplar 
prin excelenţă, această luptă dintre Indra şi 
V r tra furnizează modelul altor forme de creaţie şi 
multor altor activităţi. „El, neînfrîntul în luptă, îl 
învinge cu adevărat pe Vrtra", spune un imn 
vedic 66 - Kuiper a evidenţiat recent două serii de 
fapte convergente: Intîi de toate, el a demonstrat 
că disputele verbale în India vedică reiterează 
bătălia primordială împotriva forţelor de rezis¬ 
tenţă (ur tarii). Poetul se autocomparâ cu Indra. 
„Sînt omorîtorul vrăjmaşilor mei, neînvins şi ne¬ 
atins ca si Indra" (Rig Veda, X, 166, 2). întrecerea 
oratorică, lupta verbală dintre poeţi, reprezintă 
un act creator şi, prin urmare, o înnoire a vieţii. 67 
în al doilea rînd, Kuiper a arătat că eîMstâ motive 
de a crede că scenariul mitico-ritual centrat pe 


65 Mircea Eliade. The Myth oj the Etemal Retum (New 
York. 1955), p. 19. 

66 Maitrăyard - Samhită, II, 1,3, citat de F.B.J. Kuiper, 
„Ancienl Aryan Verbal Contest", p. 251. 

67 Ibtd., pp. 251 ş, urm. 

lupta dintre Indra si Vrtra constituia, în fond, 
ceremonia de Anul Nou. Toate formele de între¬ 
cere si de luptă - cursele de care, lupta dintre 
două grupuri de bărbaţi etc. - erau reputate a 
stimula puterile creatoare în vremea ritualurilor 
de iarnă. 68 Aşa Benveniste a tradus termenul 
avestic vyăxana prin „întrecere oratorică" avînd o 
„calitate militară" ce poate asigura victoria. 69 

Astfel, se pare că a existat o concepţie indo-ira- 
niană destul de arhaică ce exalta virtuţile în¬ 
noitoare si creatoare ale întrecerii oratorice. De 
altfel, acest obicei nu este exclusiv indo-iranian. 
Violente confruntări verbale sînt atesţate, bună¬ 
oară, la eschimoşi, la indienii kwakiutl si la vechii 
germani. Aşa cum a arătat recent Sierksma, 
întrecerile verbale erau la mare cinste în Tibet. 70 
Dezbaterile publice ale călugărilor tibetani, a 
căror cruzime şi agresivitate erau nu numai ver¬ 
bale, sînt binecunoscute, Deşi disputele au drept 
obiect problemele filozofiei budiste şi urmează, 
măcar in parte, regulile stabilite de marii teologi 
budisti indieni, in special Asanga, pasiunea cu 
care controversele publice sint susţinute este o 
caracteristică a tibetanilor. 71 In plus, aşa cum a 
arătat Rolf Stein, in Tibet întrecerea oratorică stă 
pe acelaşi plan cu alte forme de competiţie, cum 
ar fi cursele de cai, jocurile atletice, trintele, 

68 Ibld., p. 269. 

69 Citat ÎI 1 ibld., p. 247. 

70 F. Sierksma, „Rlsod pa: The Monacai Dispulations in 
Tibet'', Indo-iranian JoumaL 8(1964): 130-152. în special pp. 
142 ş. urm. 

71 A. Wayman, ,.Tbe rules of debate, according to Asanga", 
Journal of the American Oriental Society, 78 (1958); 29-40; 
Sierksma, „Rfsod-pa." 

întrecerile la trasul cu arcul, mulsul vacilor şi 
concursurile de frumuseţe. 72 Cu prilejul Anului 
Nou, cea mai importantă întrecere, după cursele 
de cai, avea loc intre membri sau reprezentanţi ai 
unor clanuri diferite care recitau mitul cosmo¬ 
gonic sau cîntau isprăvile strămoşilor tribului. 
Tema esenţială a scenariului mitico-ritual de 
Anul Nou era lupta dintre Zeul Cerului cu 
demonii, reprezentaţi de doi munţi. Ca în alte 
scenarii similare, victoria zeului asigura victoria 
vieţii noi în anul următor. în ce priveşte între¬ 
cerile oratorice, ele erau, după Stein, parte a unui 

ansamblu de competiţii, care, pe plan social, exaltă 
prestigiul, şi, pe plan religios, leagă grupul social de 
habitatul său. Zeii asistă la spectacol şi rid laolaltă cu 
oamenii. întrecerile de spus ghicitori şi poveşti, cum este 
epopeea lui Gesar, au efect asupra recoltelor şi a vitelor. 
Zeii şi oamenii sînt reuniţi cu ocazia marilor sărbători, 
opoziţiile sociale sînt reafirmate şi reîmpăcate, totodată. 
Iar grupul social, repus în legătură cu trecutul său 
(originea lumii, a strămoşilor etc.) şi cu propriul său 
habitat (strămoşii-munţii sacri) se simte renăscut. 73 

Rolf Stein a evidenţiat de asemeni şi influenţele 
iraniene din sărbătorile Anului Nou tibetan, 74 Dar 
aceasta nu înseamnă că întregul scenariu a fost 
împrumutat, Foarte probabil, influenţele iraniene 
au întărit anumite elemente indigene deja exis¬ 
tente. Oricum, este vorba de un scenariu miti¬ 
co-ritual destul de arhaic, deoarece a dispărut de 
timpuriu din India, 

72 R.A. Stein. Recherches sur Vepopee et le barde au Tibet 
[Paris, 1959), p. 441. 

73 Ibid.. pp. 440 441. 

74 Ibtd., pp. 390-391 etc, Cf. Sierksma, „Rtsod-pa . pp. 
146 ş. urm. 

Devii şi asurii 

Dar în India, aceste scheme au fost mereu reluate 
şi dezvoltate pe diverse planuri de referinţă şi din 
perspective multiple. Am discutat în altă parte 
opoziţia dintre devi şi asuri, altfel spus, dintre zei 
şi „demoni", dintre puterile luminii şi acelea ale 
întunericului. Dar chiar din timpurile vedice, 
această luptă - care constituie o temă mitologică 
extrem de răspîndită - a fost interpretată într-un 
sens destul de original: ea a fost completată prin- 
tr-ujn „prolog" anume care dezvăluia consub¬ 
stanţialitatea paradoxală, chiar frăţia, dintre devi 
si asuri. Cum spuneam în 1958: 

Ai impresia că doctrina vedică se străduieşte să stabilească 
o dublă perspectivă: deşi. ca realitate imediată, aşa cum se 
manifestă lumea sub ochii noştri, devii şi asurii sînt 
ireconciliabili, diferiţi ca natură şi condamnaţi să lupte unii 
cu ceilalţi; pe de altă parte, la început, adică înaintea 
Creaţiei sau înainte ca lumea să fi luat forma actuală, ei 
erau consubstanţiali. 75 

în plus, zeii sînt, sau au fost (sau sînt suscep¬ 
tibili să devină) asuri, adică non-zei. 

Avem aici, pe de altă parte, o formulă îndrăz¬ 
neaţă a ambivalenţei divine, o ambivalenţă 
exprimată de altfel şi de aspectele contradictorii 
ale marilor zei vedici, bunăoară Agni si Varuna. 76 
Dar percepem mai ales efortul gîndirii indiene de 

75 Mircea Eliade, Mephistophelcs et l'Androgyne (Paris, 
1962), p. 109 (trad, engleză: Mephistopheles and the Andro 
gyne INewYork, 19651, p 89). 

76 Cf. ibicL , pp, 111-113. 

a realiza un Urgrund unic, prin care Lumea, Viaţa 
şi Spiritul sâ tic împreună. Şi primul stadiu în 
descoperirea unei astfel de perspective atotcu¬ 
prinzătoare a fost sâ se recunoască faptul că ceea 
ce este adevărat în eternitate nu este în mod 
necesar adevărat în timp. Nu voi urmări problema 
aici, deoarece am discutat-o deja într-una din 
lucrările mele anterioare. 


Mitra - Varuna 

La fel de semnilicativâ este si dezvoltarea unei 
vechi teme indo-europene privind cele două as¬ 
pecte complementare ale suveranităţii divine, 
desemnate in India prin Varuna si Mitra. Georges 
Dumezil a arătat că perechea Mitra-Varuna 
aparţine sistemului trifuncţional indo-european, 
deoarece i s-au găsit omologii la romani si la 
vechii germani. Dumezil a semnalat de asemeni 
că această concepţie a suveranităţii divine a 
suferit, în India, o elaborare filozofică neatestatâ 
în altă parte în lumea indo-europeanâ. Sâ 
amintim pe scurt că, pentru vechii indieni. Mitra 
este „suveranul sub aspectul său raţional, calm. 
binevoitor, sacerdotal, în timp ce Varuna este 
suveranul sub aspectul său sumbru, inspirat, 
violent, teribil, războinic". 77 Acelaşi diptic îl întîl- 
nim la Roma, cu aceleaşi opoziţii şi aceleaşi 


77 Georges Dumezil. Miira-Varuna. ed. a 2-a (Paris, 1948), 
p. 85. 

alternanţe; ej«stă, pe de o parte, opoziţia dintre 
luperci şi flamini: acolo „tumultul, pasiunea, impe¬ 
rialismul unui iunior dezlănţuit”, dincoace „seni¬ 
nătatea, exactitudinea, moderaţia unui senior sa¬ 
cerdotal”. 78 Ej«stă, tot aşa, structuri si comporta¬ 
mente diferite la primii doi regi romani: Romulus 
şi Numa. Contrastul lor corespunde opoziţiei dintre 
luperci si flamini, şi tot astfel, polarităţii Mitra- 
Varuna, observabilă nu numai in plan religios şi 
mitologic, ci şi la nivel cosmic (ziua şi noaptea etc.) 
şi in epopeea istorică (Mânu, regele legislator, 
care corespunde lui Numa, este cunoscut ca fiu al 
Soarelui si inaugurează o „dinastie solară”; Puru- 
ravas, regele din Gandharva, analog lui Romulus, 
este nepot al Lunii şi întemeiază o „dinastie 
lunară”). 

Dar este de ajuns să comparăm felul in care au 
elaborat această temă mitico-rituală indo-eu- 
ropeană romanii şi indienii ca să ne dăm seama 
de deosebirile dintre geniul diferit al celor două 
popoare. în timp ce India dezvolta teologic şi 
filozofic complementaritatea şi alternanţa sem¬ 
nificate jie cele două aspecte ale Suveranităţii 
divine 79 . Roma îşi istoriciza atît zeii cit şi miturile. 
Principiile complementarităţii şi alternanţei au 
răms la Roma în stadiul ritualului, sau au servit 
la construirea unei istoriografii legendare. în 
India, dimpotrivă, cele două principii, care erau 


78 Ibld.. p. 62. 

79 Cf. Ananda Coomaraswamy, Spiritual Authority and 
Temporal Power in the Indian Theory of Gouemment (New 
Haven, 1942); M. Eliade, „La Souverainete el Ies Religions 
lndo-Europeennes”, C ritique, no. 35 [aprilie. 1949): 342-349. 

resimţite ca întrupate în zeii Mitra şi Varuna, au 
furnizat modelul exemplar de explicare atît a Lumii 
cît şi a structurii dialectice a modului uman de a 
fi, căci condiţia umană închide în ea, la modul 
misterios, atît modalitatea masculină cît şi pe cea 
feminină, atît viaţa cît şi moartea, atît sclavia cît 
si libertatea etc. 

într-adevăr, Mitra şi Varuna se .opun unul 
altuia precum ziua şi noaptea, ba chiar precum 
bărbatul si femeia (Satapatha Brahmana. II, 4,4,9 
ne spune că „Mitra şi-a descărcat sâmînţa în 
Varuna"), dar ei mai sînt opuşi şi ca „cel ce înţe¬ 
lege" (abhigantr) şi „cel ce făptuieşte" (karata) 
precum şi ca Brahman, unul, si kshatra, celălalt, 
adică „puterea spirituală” si „puterea temporală", 
în plus, dualismul elaborat de Sămkhya, cu un 
„sine” (purusaj pasiv şi placid, şi o „Natură" 
(prakrti) activă şi productivă, a fost deseori înţe¬ 
les de indieni ca o ilustrare a opoziţiei dintre Mitra 
şi Varuna. 80 O corespondenţă similară s-a dez¬ 
voltat în Vedanta cu privire Ia Brahman si mâyă, 
pentru că, în timp ce vechile texte liturgice afirmă 
că „Mitra este Brahman", în Vede măyg este 
tehnica specifică lui Varuna, magicianul. 81 în 
plus, încă din RigVeda[\, 164, 38), Varuna fusese 
identificat cu non-manifestatul, virtualul, eternul, 
în timp ce Mitra era identificat cu manifestatul. 

80 Vezi, de exemplu, Mahăbhărata, XII, 318, 39, citat de 
Dumezil, Mitra-Vanma p. 209. 

81 Ibtd.. pp. 209-210. 

Polaritate si coincidentia oppositorum 

Desigur, perechea Mitra-Varuna nu a fost mode¬ 
lul originar al oricărei polarităţi, ci doar expresia 
cea mai importantă, pe plan mitologic si religios, 
a acestui principiu în care gîndirea indiană a 
recunoscut structura fundamentală a totalităţii 
cosmice si a existenţei umane. într-adevăr, spe¬ 
culaţia ulterioară a distins două aspecte ale lui 
Brahman: apara şi para. „inferior" şi „superior", 
vizibil şi invizibil, manifestat si non-manifestat. 
Altfel spus, este întotdeauna vorba de un mister 
al polarităţii si, totodată, al bi-unităţii şi alternan¬ 
ţei ritmice, ce se poate descifra în diferite „ilus¬ 
trări" mitologice, religioase şi filozofice: Mitra şi 
Varuna, aspectul vizibil şi invizibil al lui Brah¬ 
man, Brahman şi măyâ, purusa si prakr 11 şi 
mai tîrziu Siva şi Sakti. ori samsâra si Nirvana. 

Dar unele din aceste polarităţi tind să se auto- 
anuleze într-o coincidentia oppositorum, intr-o uni¬ 
tate-totalitate paradoxală, intr-un Urgrund de 
care am vorbit mai Sus. Că nu e vorba numai de o 
speculaţie metafizică, ci şi de formula prin care 
India încerca să circumscrie un mod particular de 
existenţă, e dovedit de faptul că această coinci¬ 
dentia oppositorum este implicată în toate situ¬ 
aţiile existenţiale paradoxale: de exemplu, jiuan 
mukta, „eliberatul în viaţă", care continuă să-şi 
ducă existenţa în lume şi după ce a atins elibe¬ 
rarea finală; sau „trezitul" pentru care Nirvana şi 
samsâra apar ca unul şi acelaşi lucru; sau situ- 

aţia yoginului tantric capabil să treacă de la asce¬ 
tism la orgie fără vreo modificare de. compor¬ 
tament. 82 Spiritualitatea indiană a fost obsedată 
de „Absolut". Or. oricare ar fi modalitatea de a 
concepe Absolutul, el nu poate fî. conceput altfel 
decît ca o depăşire a contrariilor si polarităţilor. 
Este motivul pentru care India include orgia prin¬ 
tre mijloacele de a atinge eliberarea, căci elibera 
rea se refuză celor care continuă să urmeze regu¬ 
lile etice de care depind instituţiile sociale. Abso¬ 
lutul, eliberarea ultimă, libertatea, moksa, mukti, 
nu sînt accesibile celor ce nu au depăşit ceea ce 
textele numesc „perechile de contrarii", adică 
polarităţile despre care am vorbit. 

Această reinterpretare indiană ne aminteşte 
anumite ritualuri ale societăţilor arhaice, care, 
deşi integrate într-o mitologie şi o para-teologie de 
structură polară, vizau chiar abolirea periodică a 
contrariilor printr-o orgie colectivă. Am văzut că 
tribul dayak suspendă toate regulile şi inter¬ 
dicţiile în timpul sărbătorii de Anul Nou. Ar fi 
inutil să insistăm asupra deosebirilor dintre 
scenariul mitico-ritual dayak şi filozofiile şi teh¬ 
nicile „mistice" indiene vizînd abolirea con¬ 
trariilor; deosebirile sînt evidente. Totuşi, în 
ambele cazuri, summum bonum este situat din¬ 
colo de polarităţi. Desigur, pentru membrii 
tribului dayak, summum bonum este reprezentat 
de totalitatea divină, singura, pentru ei, care 
poate asigura o nouă creaţie, o nouă epifănie a 

82 Am discutat aceste probleme in Techniques du Yoga 
(Paris. 1948), si Le Yoga. Liberie el Immortalite (Paris, 1954). 

unei vieţi plenare, în timp ce pentru yogini si alţi 
contemplativi, summum bonum transcende cos¬ 
mosul si viaţa, căci el reprezintă o nouă dimensi¬ 
une existenţială, aceea a ineondiţionatului, a liber¬ 
tăţii absolute si a beatitudinii, un mod de exis¬ 
tenţă care nu e cunoscut nici în cosmos, nici 
printre zei, pentru că este o creaţie omenească si 
este accesibilă numai omului. Chiar zeii, dacă vor 
să dobîndească libertatea absolută, sînt obligaţi 
să se încarneze si să-şi cucerească această elibe¬ 
rare prin mijloacele descoperite si elaborate de 
om. 

Dar, ca să revenim la comparaţia dintre popu¬ 
laţia dayak si indieni, mai trebuie adăugat ceva: 
creativitatea unui grup etnic anumit sau a unei 
religii particulare nu se manifestă doar în reinter- 
pretarea si revalorizarea unui sistem arhaic de 
polarităţi, ci si în semnificaţia dată unirii con¬ 
trariilor. Ritualul orgiastic dayak precum si orgia 
tantrică ating o adevărată coincidentia opposi- 
torum, dar semnificaţia transcenderii contrariilor 
nu este aceeaşi în ambele cazuri, Altfel spus, nici 
experienţele făcute posibile de descoperirea pola- 
rităţilor şi de speranţa integrării lor, nici simbo¬ 
lizarea care articulează şi uneori anticipează 
aceste experienţe nu sînt susceptibile de a fi 
epuizate, chiar dacă, în anumite culturi, aseme¬ 
nea experienţe si simbolizări par să-şi fî epuizat 
toate posibilităţile lor. Numai într-o perspectivă 
totală, înglobînd ansamblul culturilor, trebuie să 
judecăm fecunditatea unui simbolism care 
exprimă deopotrivă structurile vieţii cosmice şi 
totodată face inteligibilă modalitatea omului de a 
fi în lume. 

Yang şl Yin 

Am lăsat înadins la urmă exemplul Chinei. Ca si 
în societăţile arhaice din America şi Indonezia, 
polaritatea cosmică, exprimată prin simbolurile 
yang şi yin, a fost, în China, „trăită" prin rituri şi 
a furnizat foarte devreme modelul unei clasificări 
universale, în plus, la fel ca alte concepte în 
India, perechea de contrarii yang şi yin s-a dez¬ 
voltat într-o cosmologie care, pe de o parte, 
sistematizează si validează nenumărate tehnici 
corporale şi discipline spirituale, şi, pe de altă 
parte, a inspirat speculaţii filozofice riguroase şi 
sistematice. Nu voi prezenta morfologia prin¬ 
cipiilor yang şi yin, nici nu le voi retrasa istoria. 
Este de ajuns să remarc că simbolismul polar 
este abundent atestat în iconografia bronzurilor 
din epoca Shang (1400-1122 a. Chr., potrivit 
cronologiei tradiţionale chineze). Cari Hentze care 
a dedicat o serie de lucrări importante acestei 
probleme, evidenţiază că simbolurile polare sint 
dispuse astfel incit să accentueze conjuncţia; de 
pildă, bufniţa, sau o altă figură simbolizînd întu¬ 
nericul, este prevăzută cu „ochi solari" în timp ce 
emblemele luminii sint marcate de un semn 
„nocturn". 83 Hentze interpretează conjuncţia 
simbolurilor polare ca ilustrînd ideile religioase de 
înnoire a timpului şi de regenerare spirituală. 
Potrivit lui Hentze, simbolismul principiilor yang 
şi yin este prezent în cele mai vechi obiecte 


83 Cf. Cari Hentze, Bronzegerăi, Kultbauien, Religion im 
ăltesten China der Shangzeit (Anvers, 1951). pp. 192 ş. urm. 
Vezi şi observaţiile noastre in C ritique, n r. 83 (aprilie, 1954): 
pp. 331 ş, urm. 

rituale, cu mult timp înainte de primele texte 
scrise. 84 

Aceasta este, de altfel, si concluzia lui Marcel 
Granet, deşi el a ajuns la ea folosind alte surse si 
o metodă cu totul diferită. Granet reaminteşte că 
în S hi Jing cuvîntul yin evocă ideea de vreme rece 
şi înnorată, precum si ceea ce este lăuntric, în 
timp ce termenul yang evocă ideea de soare 
strălucitor şi de căldură. 85 Altfel spus, yang şi yin 
indică aspecte concrete şi antitetice ale vremii. 86 
în Gui zang, un manual de divinaţie pierdut, 
cunoscut numai din cîteva lragmente, este vorba 
de un „timp de lumină“ şi un „timp de întuneric", 
anticipînd dictonurile lui Zhuang Zi: „o [vreme de) 
plinătate, o [vreme de] decădere... o [vreme de] 
subţiere, o [vreme de] îngroşare... o [vreme de] 
viaţă, o [vreme dej moarte". 87 Astfel, lumea 
reprezintă „o totalitate de ordin ciclic (dao, bian, 
t'ong), constituită prin conjugarea a două mani¬ 
festări alternante şi complementare". 88 

Granet crede că ideea de alternanţă pare să o fi 
impus pe aceea de opoziţie. 89 Acest lucru este 
clar ilustrat de structura calendarului. „Yang şi 
yin au fost convocate să organizeze calendarul, 
pentru că elementele lor evocau cu o forţă deose¬ 
bită conjugarea ritmică a celor două aspecte 

84 Cari Hentze, Dcls Haus als Weltort der Seele (Stutttgart, 
1961), pp. 99 ş. urm. Pentru o expunere generală a 
problemei polarităţii, vezi Hermann Koster, Symbolik des 
chinesischerx Uniuersismus (Stuttgart, 1958), pp. 17 ş. urm. 

85 Marcel Granet, La Pensee chinoise (Paris, 1934), p. 117. 

86 lbid p. 118. 

87 /bid.. p. 132. 

88 Ibid., p. 127. 

89 Ibid., p. 128. 

antitetice concrete". 90 Potrivit filozofilor, în timpul 
iernii, elementul yang, învins de yin, suferă sub 
solul îngheţat un fel de încercare anuală, din care 
iese întărit. Yang scapă din închisoare la începu¬ 
tul primăverii, apoi gheaţa se topeşte şi izvoarele 
pornesc. 91 Astfel, universul se arată a fi constituit 
dintr-o serie de forme antitetice altemînd ciclic. 

Fascinat de sociologismul lui Durkheim, Marcel 
Granet era înclinat să deducă atît concepţia cît şi 
articularea sistematică a alternanţelor cosmice 
din vechile formule ale vieţii sociale chineze. Nu 
trebuie să îl urmăm în acest demers. Dar este 
important să observăm simetria în alternanţa 
complementară a activităţii celor două sexe şi 
ritmurile cosmice, guvernate de interacţiunea 
yang - yin. Şi, deoarece s-a recunoscut o natură 
feminină în tot ceea ce este yin, şi o natură mas¬ 
culină în tot ceea ce este yang. tema hieroga- 
miei - care, după Granet, domină întreaga mito¬ 
logie chineză - revelează o dimensiune cosmică şi 
religioasă totodată.- Opoziţia rituală dintre cele 
două sexe, efectuată în China antică în maniera a 
două corporaţii rivale 92 , exprimă în acelaşi timp 
antagonismul complementar a două moduri de a 
fi alternanţa a două principii cosmice, yang şi yin. 
în sărbătorile colective de primăvară şi de toam¬ 
nă, cele două coruri antagoniste, aşezate faţă în 
faţă, se provoacă în versuri. „Yang cheamă, yin 
răspunde"; „băieţii cheamă, fetele răspund", 
Aceste două formule sînt interschimbabile; ele 
semnifică deopotrivă ritmurile cosmice şi soci- 

90 fbid.. p. 131. 

91 lbid..p. 135. 

92 Ibid. 

ale. 93 Corurile antagoniste se înfruntă unul pe 
altul ca întunericul cu lumina. Aria în care se 
întîlnesc reprezintă totalitatea spaţiului, iar 
jfupul simbolizează totalitatea societăţii umane si 
a realităţii ordinii naturale. 94 O hierogamie colec¬ 
tivă încheia festivitatea. Aşa cum am văzut, atare 
orgii rituale sînt binecunoscute în multe culturi. 
Şi în acest caz, polaritatea - acceptată ca regulă 
fundamentală de viaţă în tot cursul anului - este 
abolită, sau depăşită, într-o unire a contrariilor. 

Nu este nevoie să amintim cum au fost elabo¬ 
rate atare categorii de gîndire graţie muncii 
sistematice a filozofilor. Putem adăuga numai că 
o comparare a noţiunii de dao cu diversele for¬ 
mule primitive ale unui „al treilea termen", ca 
soluţie a polarităţilor, reprezintă o temă pasio¬ 
nantă pentru istoria ideilor. Să sperăm că un 
asemenea demers va fi întreprins curînd. 


Remarci finale 

în concluzie, aş vrea să mă întorc asupra unui 
punct care mi se pare decisiv pentru orice cer¬ 
cetare comparativă, si anume ireductibilitatea 
creaţiilor spirituale la un sistem preexistent de 
valori. în universul mitologic si religios, orice 
creaţie îşi re creează propriile structuri, aşa după 
cum orice poet îşi reinventează propriul limbaj. 
Diversele tipuri de bipartiţie şi polaritate, de 
dualitate şi alternanţă, de diade antitetice şi 
co incideniia oppositorum se întîlnesc peste tot în 


Ibid., p. 141. 
Ibid., p. 143. 

lume si la toate nivelurile de cultură. Dar istoricul 
religiilor este interesat în cele din urmă să afle ce 
a făcut cu acest dat imediat o anumită cultură, 
sau un grup de culturi. O hermeneutică 
urmărind să înţeleagă o creaţie culturală ezită în 
faţa ispitei de a reduce toate modurile de diade si 
polarităţi la un singur tip fundamental reflectînd 
o anumită activitate logică inconştientă. Căci, pe 
de o parte, dihotomiile se lasă clasificate în mul¬ 
tiple categorii, si, pe de alta, cîteva sisteme tipice 
sînt susceptibile de a fi învestite cu un uimitor 
număr de funcţii şi valori. Nu este vorba de a 
prezenta aici o morfologie detaliată si completă a 
tuturor speciilor si varietăţilor de dihotomii religi¬ 
oase, de diade şi polarităţi. De fapt, o asemenea, 
întreprindere ne-ar îndepărta prea mult de 
subiectul nostru. Dar cele cîteva documente pe 
care le-am analizat şi pe care le-am ales anume 
ca pe cele mai reprezentative sînt suficiente pen¬ 
tru argumentarea noastră. 

în mare, putem distinge: (1) grupele de polari¬ 
tăţi cosmice şi (2) acele polarităţi care sînt legate 
direct de condiţia umană. Desigur, există o soli¬ 
daritate structurală între dihotomiile şi polarită- 
ţile cosmice şi acelea care se raportează la condi¬ 
ţia de a fi a omului. Totuşi, această distincţie 
preliminară este utilă, pentru că, în anumite 
culturi si plecînd de la un anumit moment istoric, 
mai ales polarităţile de al doilea tip au deschis 
calea speculaţiei filozofice sistematice. Printre 
polarităţile cosmice putem discerne pe acelea ale 
structurii spaţiale (dreapta/stînga, sus/jos etc.), 
ale structurii temporale (zi/noapte, ritmul ano¬ 
timpurilor etc.) şi, în fine, pe acelea exprimînd 
procesele vieţii cosmice (viaţă/moarte, ritmurile 

vegetaţiei etc.). în ce priveşte dihotomiile şi polari- 
tăţile legate de condiţia umană şi uneori servin- 
du-i drept cifru, ele sînt mai numeroase şi, s-ar 
putea spune, mai „deschise". Perechea funda¬ 
mentală este tipul bărbat/femeie, dar există şi 
dihotomii etnice („ai noştri"/străinii), dihotomii 
mitologice (Gemenii antagonici), religioase 
(sacru/profan, care. de fapt. exprimă o dihotomie 
totală, raportîndu se, deopotrivă, la cosmos, viaţă 
si societatea umană; zei/adversari ai zeilor; etc.) 
şi dihotomii etice (bun/rău etc.). 

Ceea ce frapează de la început în această clasi¬ 
ficare provizorie şi incompletă este faptul că un 
mare număr de dihotomii şi polarităţi se implică 
reciproc, ca, de pildă, polarităţile cosmice şi diho¬ 
tomiile sexuale sau religioase. în cele din urmă. 
ele exprimă modalităţi ale Vieţii sesizate ca ritm şi 
alternanţă. Aşa cum am observat deja cu privire 
la indienii kogi şi la indonezieni (şi acelaşi lucru 
se poate spune si despre chinezi), antagonismul 
polar devine „cifru" prin care omul îşi dezvăluie 
atît structura Lumii cit şi semnificaţia propriei 
existenţe. în acest stadiu nu se poate vorbi despre 
un „dualism" religios sau etic, întrucît antago¬ 
nismul nu presupune „răul" sau „demonicul". 
Ideile dualiste se precizează ca riguros deduse din 
acele perechi de contrarii în care forţele antago¬ 
nice nu se implică reciproc. Acest lucru este 
evident în miturile cosmogonice californiene, în 
care Coiotul se interferează continuu si cu succes 
în opera Zeului Suprem. O situaţie similară o 
întilnim in mitologia lui Mănăbush: conflictul lui 
cu Puterile inferioare nu era predestinat, ci s-a 
declanşat ca urmare a unui eveniment fortuit 
(uciderea frate lui-Lup). 

Va fi interesant de precizat în care culturi 
anume si în ce moment aspectele negative ale 
vieţii, pînă atunci acceptate ca momente consti¬ 
tutive si ne-excepţionale, şi-au pierdut funcţia lor 
iniţială si au început să fie interpretate ca mani¬ 
festări ale răului. Căci, se pare că în religiile 
dominate de un sistem de polarităţi, ideea răului 
se degajă treptat si cu oarecare greutate, si în 
anumite cazuri noţiunea de rău lasă în afara 
sferei sale multe aspecte negative ale vieţii 
(bunăoară, suferinţa, boala, cruzimea, nenorocul, 
moartea etc). Am văzut că la indienii kogi, princi¬ 
piul răului este acceptat ca un moment inevitabil 
şi necesar al totalităţii cosmice. 

în sfîrşit, este important să observăm că medi¬ 
erea între contrarii prezintă şi un mare număr de 
soluţii. Există opoziţie, ciocnire, luptă, dar, în 
anumite cazuri, conflictul se rezolvă printr-o 
unire care dă naştere unui ,.al treilea termen", în 
timp ce în alte polarităţi forţele antagonice par să 
coexiste paradoxal într-o coincidentia opposi- 
torum. sau sînt transcendate, i.e. radical abolite 
ori făcute ireale, incomprehensibile sau lipsite de 
sens. (Mă refer, în special, la anumite metafizici şi 
tehnici „mistice" indiene.) Această varietate de 
soluţii la problemele ridicate de meditaţia con¬ 
trariilor - şi am putea adăuga şi poziţiile radical 
„dualiste", care refuză orice mediere) - merită o 
investigaţie specială. Căci dacă este adevărat că 
orice soluţie a unei crize provocate de conştiinţa 
polarităţii implică întrucîtva începutul înţelep¬ 
ciunii, atunci înseşi multiplicitatea şi extrema 
varietate a unor asemenea soluţii nasc reflecţia 
critică şi pregătesc apariţia filozofiei. 

